
SLÆGTEN. 

Den  gamle  fogedgaard  paa  Nord-Herø  i  Helgeland,  hvor 
Nordlands  berømte  skjald  Petter  Dass  fødtes  1647,  og  hvor 
han  senere  mange  aar  igennem,  lige  til  sin  død  1707,  havde 
sin  gang  som  sogneprest  og  sjælesørger,  var  i  1720-aarene 
skuepladsen  for  et  stort  og  lykkeligt  familieliv. 

Gaarden  var  nu  ikke  mere  kongelig  embedsgaard.  Den 
var  forlængst  gaaet  over  i  privat  eje.  Petter  Dass’  morfar, 
fogden  Petter  Falch,  var  en  af  de  sidste,  der  beboede  den  i 
egenskab  af  kongelig  embedsmand.  12.  januar  1666  solgte 
kong  Frederik  III  den  tilligemed  det  øvrige  af  kronens  gods 
i  Nordland  til  kammerjunker  Jochum  Irgens  til  Vestervig 
i  Thy.  Han  adledes  1674  under  navnet  »von  Westerwik«  og 
døde  1675.1)  Allerede  3  aar  efter  hans  død  udlagdes  den 
største  del  af  hans  gods  i  Helgeland  til  købmand  Lorentz 
Mortensen  Angell  i  Throndhjem,  og  da  denne  døde  1697, 
overgik  det  til  hans  arvinger.  Irgens’  enke  Cornelia  Bickers, 
der  var  fra  Holland,  bortforpagtede  foreløbig  resten  af 
mandens  godser,  baade  i  Nordland  og  i  Jylland,  og  flyttede 
til  sin  hjemstavn.  Men  da  hendes  eneste  søn,  Gert  Irgens 
v.  Westerwik,  døde  i  1698,  solgte  hun  det  hele.  Det  nord¬ 
landske  gods,  beliggende  i  Helgelands  og  Tromsø  amter, 
købtes  af  hendes  landsmand,  den  hollandske  baron  Jacob 
de  Petersen.  Fogedgaarden  paa  Nord-Herø,  der  hørte  til 
den  del  af  godset,  som  den  Angellske  familie  fik,  ejedes  og 


)  Amund  Helland  siger  ganske  vist  (Nordlands  amt  I,  516), 
at  Irgens  døde  1678,  men  i  Traps  Danmark  (IV,  284),  angives 
1675  som  hans  dødsaar. 

beboedes  paa  den  tid,  talen  her  er  om,  af  Jørgen  Andersen 
Sverdrup. 

Denne  mands  fader  var  Anders  Pedersen  Sverdrup,  foged 
over  Marie  kirkes  gods,  svigerfader  til  Petter  Dass’  ven, 
provsten  Peter  Bredal  i  Brønø.  Han  havde  med  sin  hustru 
Elisabeth  Østensdatter  Nielsen,  en  præstedatter  fra  Ringebo, 
fem  børn,  af  hvilke  Jørgen  Andersen  Sverdrup  var  den 
næstyngste.  Han  var  født  1671.  Han  blev  holdt  til  bogen 
og  maa  i  hvert  fald  have  været  student,  thi  i  slutningen  af 
hundredaaret  blev  han  hører  ved  Kristiania  Katedralskole.* 1) 
Rimeligvis  har  han  her  afløst  sin  ældre  broder  Østen  Ander¬ 
sen  Sverdrup,  ordineret  18.  oktober  1695  til  sognepræst  for 
Holt  i  Nedenæs  (  +  1705),  som  i  en  aarrække  havde  været 
femte  lektie-hører  i  Kristiania.  Dette  var  jo  imidlertid  den- 
gang  ikke  noget  stort  levebrød,  og  den  unge  Jørgen  Sverdrup 
maa  formodentlig  ikke  have  haft  udsigt  til  at  opnaa  avance- 
ment.  I  hvert  fald  forlod  han  skolevejen  og  blev  i  begyn- 
delsen  af  1700-aarene  forpagter  eller  forvalter2 3)  over  den 
del  af  baron  de  Petersens  gods,  som  laa  i  Helgeland.2) 

Paa  den  tid  var  kancelliraad  Peter  Lorentzen  Angell,  f.  29. 
november  1666,  søn  af  ovennævnte  købmand  L.  M.  Angell  i 
Trondhjem  og  farbroder  til  den  bekendte  legatstifter 
Thomas  Angell,  vicelaugmand  i  Helgeland.  Han  var  senere 
virkelig  laugmand  fra  1725  til  sin  død  1729.  Han  ejede  som 
arv  efter  sin  fader  et  temmelig  stort  jordegods  i  Helgeland, 
deriblandt  Nord-Herø,  hvor  han  selv  boede  paa  den  forhen¬ 
værende  fogedgaard.  Han  var  gift  med  Margrethe  Borch, 

med  hvem  han  havde  15  børn. 

Da  Jørgen  Andersen  Sverdrup  kom  til  Nordland,  var  han 
selvskreven  til  at  blive  omgangsven  hos  familien  paa  foged- 
gaarden  allerede  af  den  grund,  at  hans  ældre  søster,  Else 
Andersdatter  Sverdrup,  var  gift  med  Peter  L.  Angells  bror 
Lorentz  Lorentzen  Angell,  som  var  vejer  og  maaler  i  Trond¬ 
hjem.  Det  kan  jo  være  rimeligt,  at  det  netop  er  ad  denne 
vej,  han  har  opnaaet  sin  nye  stilling.  Hvorledes  dette  nu 


vita 


»Collega  Scholae  Christianensis«;  saaledes  i  sønnens 

i  Sjællands  stifts  vitaprotokol  III,  1741 — 65,  pag.  547 — 48. 

2)  Helland  kalder  ham  forpagter.  Erlandsen  (Den  norden¬ 
fjeldske  gejstlighed  I,  369  og  II,  68)  har  forvalter.  Det  af 
sønnen  i  hans  vita  brugte  udtryk  »locatarius«  vilde  jeg  væie 
tilbøjelig  til  at  oversætte  ved  godsforvalter. 

3)  Af  Hellands  udtryk  (Nordl.  amt  I,  518) :  »Baron  de  Peter¬ 
sens  del  af  Irgensgodset  var  en  tid  bortforpagtet  til  Jørgen 
Sverdrup«,  kunde  det  sluttes,  at  dette  tillige  gjaldt  godset  i 
Tromsø  amt.  Men  saaledes  har  det  ikke  været,  idet  sønnen  siger 
»in  dicta  provincia«  o:  Helgeland. 

end  forholder  sig  —  vist  er  det,  at  den  gamle  fogedgaard 
snart  øvede  en  mmodstaaelig  tiltrækning  paa  Sverdrup,  thi 
her  mødte  han  sin  skjæbne.  I  en  af  husets  unge  døtre 
jomfru  Margrethe  Pedersdatter  Angell /)  fandt  den  snart 
tirtiaarige  mand  sit  ideal,  og  med  hende  blev  han  trolovet 
Deres  bryllup  stod  d.  22.  oktober  1711  paa  den  gamle,' 
historiske  gaard  Torget,  som  svigerfaderen  ejede.  Bruden 
var  21  aar  gammel.  En  ven  havde  forfattet  følgende  brude- 
vers2)  til  parret. 

Skiemt  og  Alvor 
fremstillet  da 
Brudgommen, 

den  hæderlige  og  høiagtbare  Monsieur 
Jørgen  Andersen  Sverdrup, 
samt 
Bruden 

den  ædle  og  dydzirede  Møe,  Mademoiselle 
Margarethe  Pedersdat:  Angell, 
ved  en  christsommelig  Copulation  blev  i  Herren  sammen- 
knyttede,  som  skeede  efter  Kongelig  Tilladelse  udi  Torget 
An:  1711  den  22de  October. 

Paa  Torrig,  paa  Torrig  med  fulde  Gevæhr, 

Med  Over-  og  Under-Mundering  enhver, 

Som  budet  er,  maae  sig  indfinde; 

Cupido  med  Elskov  vil  giøre  Allarm, 

Med  Kogger  paa  Ryggen  og  Buen  i  Barm, 

Han  agter  sit  Feldtslag  at  vinde. 

Møe-Havnen1)  til  Landgang  han  kaaret  har  ud, 

Der  bli’er  han  modtaget  med  Stykkernes  Skud, 

Dog  bør  han  sig  ikke  afskrække; 

Stormhatten  han  agter  som  ringeste  Straae, 

Igiennem  Torghatten2)  hans  Piile  kan  gaae, 

Hvis  Odde  kan  Piilene  brække. 


)  Møe-Havnen,  saa  kaldes  den  Havn,  som  findes  næst  Brvl- 
lupsgaarden  Torrig  eller  Torget. 

“)  Torg-Hatten  er  et  stort  Field  sammesteds,  som  langtfra 
ligner  en  Hat,  hvoraf  det  har  sit  Navn;  mit  imellem  Toppen  af 
samme  Field  er  et  rundt  Hul,  som  man  kan  see  lige  igiennem. 

Sønnen  kalder  hende  i  sit  vita  Margaretha  Angel. 

2)  M.  C.  Volqvartz:  Sjælens  Luth,  opstemt  med  adskillig 
Strængeieeg.  Det  er  aandelige  Sange,  under  adskillige  Melodier, 
til  Guds  Børns  Forlystelse  i  Aanden,  efter  Pauli  Regel.  Chri- 
stiania  1846,  sd.  114- — 15.  (Optrykt  efter  den  københavnske 
onginaludgave  af  1714.) 

Han  tramger  sig  igiennem  den  stærke  Namour1), 
Løngrave  han  baner  ved  sin  Amour; 

Thi  Mars  maae  for  Venus  sig  bukke. 

I  Hiertets  Lønk  ammer  hans  Lue  den  staaer, 

Hvis  brændende  Gløder  ret  aldrig  forgaaer. 

De  lader  sig  ikke  udslukke. 

To  Hierter  kan  træffes  i  eneste  Skud, 

Jeg  meener  vor  Brudgom  og  yndige  Brud, 

Dem  tager  han  begge  tilfange; 

I  Nympher,  som  ere  for  Piilene  frie, 

See  Eder  nu  nøye  Exempel  heri, 

Saa  vil  det  med  Eder  og  gange. 

En  Jomfrue  med  Angel2)  Sverdfisken  hun  dra’er, 

At  svømme  flux  efter  han  er  ikke  spar. 

Med  Villie  lod  Sigvard3)  sig  binde. 

Til  Lykke  med  Fangsten !  Til  Lykke  I  toe ! 

Gud  glæde  Jers  Sæde  med  Velstand  og  Roe, 

Saa  længe  paa  Alsten4)  er  Tinde! 

Gid  Sorrig  paa  Torrig  maae  stedse  uddøe, 

Gid  Herrøe6)  maae  blomstre  af  Lystigheds  Frøe, 

Som  udi  Forfædrenes  Dage! 

Saa  længe  Eerfuglen  der  tolder  sin  Duun,6) 

Gid  Lykken  maae  hvile  i  Eders  Pauluun, 

Jeg  hermed  vil  Afskeed  nu  tage. 

*)  Er  en  stærk  Festning  i  de  spanske  Nederlande. 

2)  Allusion  til  Brudens  og  Brudgommens  Tilnavne. 

3)  Da  Sigvard  Snaren-Svend  havde  overvundet  Humle,  loed 
han  sig  godvillig  binde  af  samme  til  en  Eeg. 

*)  Paa  det  Land  Alsten  findes  syv  høie  Tinder  o:  Fielde. 

6)  Brudeparrets  Bopæl. 

6)  Torget  og  Herrøe  er  toe  berømte  Øer  af  den  Mengde  Eder- 
fugle,  som  findes  der. 

Sverdrup  fik  i  medgift1)  med  sin  hustru  Nord-Herø  og 
den  nærliggende  Gottelø  (»Guttolph-øen«),  og  disse  brug 
drev  han  samtidig  med  at  han  administrerede  det  de  Peter- 
senske  jordegods.  Han  har  altsaa  siddet  i  noksaa  gode  kaar 
efter  den  tids  forhold.  Sine  omværendes  tillid  og  agtelse 
erhvervede  han  sig  i  fuldt  maal,  saa  han  efterhaanden  fik 
en  stor  position  og  kom  i  venskabsforbindelse  med  alle  de 
betydende  slægter  i  Nordland  dengang.  Han  var  tillige  en 
alvorlig  kristen  og  nærede  en  varm  interesse  for  missionen. 
Thomas  v.  Westen  var  hans  fortrolige  ven.  I  efteraaret 
1718  kom  v.  Westen  efter  sin  anden  missionsrejse  i  Fin- 

*)  Dette  er  det  rimeligste,  skønt  det  er  en  mulighed,  at  han 
allerede  tidligere  kan  have  købt  ejendommen  af  svigerfaderen. 

marken  og  Nordland  sydover  for  at  gaa  til  Trondhjem. 
Han  medbragte  6  Finnebørn,  som  det  var  hans  agt  at  under¬ 
vise  og  uddanne  til  missionsmedhjælpere.  Efter  adskillige 
besværligheder,  som  vejrforholdene  og  den  ublide  sene 
aarstid  beredte  ham,  var  han  i  aarets  sidste  uge  » falden  i 
min  beste  Vens,  Jørgen  Sverdrups  Huus  og  Skiød  paa 
Herøe.«  Sverdrup  vilde  ikke  slippe  ham.  Han  nødte  ham 
til  at  opsætte  al  videre  rejse  foreløbig  og  beholdt  dem  alle 
hos  sig  til  hen  i  april  1719.1) 

Sverdrup  boede  som  sagt  med  sin  hustru  paa  den  gamle 
embedsgaard  paa  Nord-Herø,  og  her  opfostredes  efter- 
haanden  en  stor  børneflok.  Han  og  hans  hustru  fik  ikke 
mindre  end  fjorten  børn,  hvoraf  dog  kun  de  otte  —  fire 
sønner  og  fire  døtre  —  naaede  den  voksne  alder.  Blandt 
disse  børn  var  den  bekendteste  examinatus  juris  Peder 
Jakob  Sverdrup,  f.  juni  1728,  +  4.  august  1795  som  »Pro- 
prietaire  til  Lauge-Gaard  i  Trondhjems  Amt,  Numedalens 
Fogderi. «2)  Gaarden  ligger  paa  Nærøen.  Det  blev  ogsaa 
ham,  der  kom  til  at  føre  slægten  videre.  Fra  ham  ned¬ 
stammer  hele  den  bekendte,  store  Sverdrupske  slægt,  som 
nu  i  utallige  forgreninger  er  spredt  over  hele  Norge,  og  som 
har  skænket  landet  saa  mange  gæve  og  betydelige  mænd, 
hvoraf  flere  er  kendt  og  agtet  langt  udover  dets  grænser. 

Den  af  Jørgen  Andersen  Sverdrups  sønner,  om  hvem 
denne  bog  handler,  var  den  yngste  af  alle  børnene  og  kom 
til  verden  i  en  trang  stund  og  under  svære  forhold.  Uagtet 
han  altsaa  er  farbroder  til  Eidsvoldsmanden,  professor 
Georg  (Jørgen)  Sverdrup,  bedstefarbroder  til  statsminister 
Johan  Sverdrup  og  oldefarbroder  til  bl.  a.  statsminister 
Jacob  Stang,  biskopperne  Jak.  Smitt  og  J.  L.  R.  Sverdrup, 
professor  Georg  Sverdrup  i  Minneapolis  og  polarforskeren, 
kaptein  Otto  Sverdrups  fader,  er  han  dog  meget  lidt  kendt. 

I  » Stamtavle  over  slægten  Sverdrup «,  Kria.  1885,  staar  der 
kun  tre  og  en  halv  linie  om  ham.  Hans  data  er  meget 
ufuldstændig  meddelt,  hverken  hans  fødsels-  eller  dødsdag 
er  nævnt,  langt  mindre  hans  livs  hovedgærning.  Omtrent 
ligesaa  mangelfulde  og  ufuldstændige  er  opgivelserne  i 
O.  A.  Løwolds  bog  »Prestehistorier  og  sagn  fra  Ryfylke«, 
Stavanger  1891,  pag.  70,  og  i  provst  Schiørns  manuskript 

9  Hammond:  Den  nordiske  missions  historie  342;  345.  — 
Ved  denne  lejlighed  lærte  v.  Westen  den  senere  saa  bekendte 
.dvgtige  skolemand,  rektor  Benjamin  Dass  at  kende  og  tog  ham 
!rr?  •  si§  til  Trondhjem  i  den  tanke  at  han  skulde  være  missionær 
(Enehsen:  Trondhjems  katedralskoles  historie  152). 

)  Saaledes  kalder  broderen  ham  i  en  skrivelse  til  missions- 
kollegiet  af  27.  februar  1773. 

til  norsk  prestehistorie  i  Riksarkivet  i  Kristiania.  I  danske 
skrifter  om  Grønland  nævnes  han  kun  rent  forbigaaende. 
Og  dog  var  hans  liv  og  livsgærning  intet  mindre  end  en 
bedrift,  som  gør  ham  til  en  pryd  mere  for  slægten  og  landet. 

Det  skal  indrømmes,  at  det  ikke  har  været  saa  helt  let  at 
udrede  traadene  i  hans  levned.  At  skulle  gøre  det  i  Grøn¬ 
land  har  ikke  gjort  det  lettere.  Materialerne  og  kilderne 
dertil  har  været  skjult  og  spredt  paa  mangfoldige  steder,  i 
Grønland,  i  arkiverne  i  København  og  Kristiania,  og  rundt 
om  i  Norge.  Det  har  ogsaa  kostet  flere  aars  arbejde  at 
samle  det  stof,  jeg  har.  Og  jeg  indrømmer  gærne,  at  det, 
jeg  har  kunnet  give,  er  mangelfuldt  og  stykkevis.  Det 
maatte  blive  det,  thi  af  de  fyldigste  kilder,  hans  egne  med¬ 
delelser  til  missionskollegiet,  mangler  en  hel  del,  deriblandt 
en  sammenhængende  aarrække,  som  desværre  med  saa 
meget  andet  gik  i  løbet  ved  Københavns  vajsenhuses  ulyk¬ 
kelige  brand  d.  6te  juni  1795.  Kirkebøgerne  fra  hans  virke- 
sted  i  Grønland  er  ligeledes  alle  forsvundne.  Og  til  en  ud- 
tømmende  skildring  af  hans  barndom  og  ungdom  saavel 
som  af  hans  sidste  aar,  tiden  efter  Grønlandsopholdet,  er 
kilderne  for  faa  og  sparsomme. 

Naar  jeg  nu  alligevel  —  ca.  130  aar  efter  hans  ophold 
i  Grønland  og  200  aar  efter  Hans  Egedes  udrejse  —  har 
forsøgt  at  give  en  fremstilling  af  hans  liv,  og  oven  i  købet 
været  saa  ubeskeden  at  kalde  det  »et  livsbillede«,  saa  er 
det  for  det  første,  fordi  jeg  personlig  ved  mine  under- 
søgelser  har  faaet  et  billede  og  helhedsindtryk  af  ham,  som 
har  indgydt  mig  saa  stor  en  agtelse  og  beundring  for  ham, 
og  jeg  kan  sige  en  saa  stor  kærlighed  til  hans  minde,  at  det 
ønske  er  opstaaet  hos  mig,  at  ogsaa  andre,  og  da  især  hans 
landsmænd,  maa  lære  ham  at  kende. 

Men  der  er  ogsaa  en  anden  grund.  Provsten  Jørgen  Sver¬ 
drup  er  ikke  den  eneste  Nordmand,  der  har  givet  Grønland 
sit  liv  eller  en  del  deraf  —  og  det  netop  de  bedste  arbejds- 
aar.  Omend  han  er  en  af  de  betydeligste  —  maaske  den 
betydeligste  —  er  han  kun  en  af  mange.  Kolonisationen  af 
Grønland  skyldes,  til  adskillelsen  i  1814,  ja  udover  den, 
lige  saa  meget  Nordmænd  som  Danske,  om  ikke  mere.  Og 
det  er  en  meget  betydelig  indsats,  Norge  herved  har  ydet  i 
kolonisationsarbejdet.  Dette  kan  jeg  imidlertid  ikke  gaa 
nærmere  ind  paa  her.  Hvor  fristende  det  end  kunde  være, 
f  aar  det  bero  til  en  anden  lejlighed.  Hvad  jeg  her  vil  sige, 
er  kun  dette:  Jeg  føler  mig  i  gæld  til  Norge  for  hvad  det 
har  givet  Grønland.  Med  denne  lille  bog  har  jeg  søgt  at 
afbetale  noget  af  gælden. 


II. 

BARNDOM  OG  UNGDOM.  UDREJSE. 

Det  lykkelige  Sverdrup ske  familieliv  paa  den  gamle  nord¬ 
landske  fogedgaard  afbrødes  paa  en  brat  og  sørgelig  maade. 
Efter  at  have  levet  med  sin  hustru  i  2 11/,  aar  blev  Jørgen 
Andersen  Sverdrup  syg  og  døde  1732,  formodentlig  i  april 
eller  maj  maaned.1)  Skønt  han  ikke  var  ung  længere,  var 
han  dog  kun  fyldt  de  tre  snese,  og  han  er  sandsynligvis  død 
ret  uventet  og  pludselig.  Han  var  jo  en  kraftig  mand,  som 
passede  en  stor  bedrift  og  stadig  satte  børn  i  verden. 

Den  stakkels  enke  sad  alene  igen  med  bedriften  og  en 
stor  børneflok.  Hvor  stor  den  har  været,  kan  ikke  op lyses; 
sønnen  siger  kun,  at  hun  »sad  enke  med  mange  børn« 
(vidua  multis  stipata  ihfantibus).  Børnene  var  i  alle  aldre 
fra  20  til  1  aar  og  ingen  var  endnu  saavidt,  at  de  kunde 
bidrage  til  deres  underhold.  Hvad  der  gjorde  enkens  stil¬ 
ling  end  mere  beklagelig  og  hendes  sorg  og  bekymring 
endnu  større  var,  at  hun  atter  ventede  familien  forøget. 

I  den  mørkeste  og  uroligste  vintertid  fødtes  hendes  sidste 
søn  tirsdagen  d.  16.  december  1732.  Han  døbtes  juledag 
d.  25.  december  og  kaldtes  Jørgen 2)  Jørgensen  Sverdrup 
efter  sin  fader,  som  han  aldrig  saa  og  som  aldrig  havde  set 
ham.  Han  er  velsagtens  døbt  i  hjemmet  og  senere  frem¬ 
stillet  i  den  ældgamle  stenkirke  paa  Syd-Herø.  Det  har 
været  en  vemodsfuld  jul  for  hans  stakkels  moder.  Jule- 


*)  Stamtavlen  angiver  1731.  Men  efter  sønnens  fødselstid  kan 
han  ikke  være  død  tidligere  end  ca.  april  maaned  1732.  Paa  den 
anden  side  var  han  død  ved  sønnens  fødsel,  thi  denne  betegner 
sig  selv  i  sit  vita  som  »posthumus«. 

2)  I  sit  vita  latiniserer  han  saavel  sit  som  faderens  navn  til 
Georgius. 

dagens  dobbelte  højtid  har  sikkert  kostet  hende  mange 
taarer. 

Enkemadame  Margrethe  Sverdrup  var  imidlertid  en 
tapper,  sjælsstærk  og  energisk  kvinde,  som  ikke  tabte 
modet,  skønt  hun  nu  skulde  være  baade  far  og  mor  for  de 
mange  børn,  altsaa  i  det  mindste  8.  Hun  blev  boende  paa 
Nord-Herø  og  vedblev  at  drive  bruget  mange  aar  igjennem. 
Forvaltningen  af  baron  de  Petersens  gods  har  hun  derimod 
maattet  opgive,  enten  fordi  hun  selv  ikke  magtede  det  eller 
fordi  ejeren  har  ment,  at  det  vilde  overstige  en  kvindes 
kræfter.  Lidt  deraf  beholdt  hun  dog.  I  en  lang  aarrække 
var  nemlig  finneskatten  i  Helgeland  af  baronens  arvinger 
bortforpagtet  til  enkemadame  Margrethe  Sverdrup.  Finne¬ 
skatten  var  en  lejeafgift,  som  Finnerne  betalte  for  brugen 
af  fjældbej terne.  Hun  udstedte  bevillingssedler  til  dem  for 
den  og  den  strækning  og  oppebar  derfor  en  aarlig  afgift  af 
dem.  Nogen  stor  indtægt  har  dette  ikke  givet.  1744  opgives 
hele  finneskatten  i  Helgeland  til  højst  30  rigsdaler  aarlig. 
Naar  herfra  gik  forpagtningsafgift  til  baronens  arvinger, 
kan  man  let  regne  sig  til,  at  der  ikke  er  bleven  ret  meget 
tilbage  til  hende.  Det  er  dog  sandsynligt,  at  den  tidligere 
kan  have  været  større,  thi  det  siges,  at  den  stadig  tog  af,  og 
i  1758  var  den  reduceret  til  nogle  faa  rigsdaler.  En  hjælp 
har  det  dog  altid  været  for  hende  i  de  aar,  hvor  børnene 
kostede  mest,  og  det  var  derfor  ret  heldigt,  at  hun  kunde 
beholde  denne  lille  indtægt,  indtil  det  de  Petersenske  gods 
solgtes  i  1751.  Da  var  de  fleste  af  børnene  fra  haanden,  og 
hun  havde  mindre  svært  ved  at  klare  sig  med  bruget  alene. 

Smaat  og  knapt  var  det  dog  hele  tiden  paa  fogedgaarden. 
Det  fremgaar  af  mange  ytringer  hos  sønnen,  at  det  kun  var 
ved  den  yderste  sparsommelighed,  at  det  lykkedes  moderen 
at  leve  og  opdrage  sine  børn  nogenlunde  standsmæssigt. 

Da  børnene  efterhaanden  kom  i  selvstændige  stillinger, 
gengældte  de  deres  moder  hendes  opofrende  kærlighed  ved 
at  yde  hende  den  hjælp,  de  kunde.  Meget  kan  det  dog  ikke 
have  været.  Det  har  vel  ofte  knebet  for  dem  ogsaa.  Provst 
Sverdrup  omtaler  i  alt  fald  stadig  sin  moder  —  endnu  saa 
sent  som  i  1773  —  som  »min  fattige  moder«.  Da  hun  blev 
henimod  de  fire  snese,  overlod  hun  gaarden  til  sin  datter- 
søn  Jørgen  Sverdrup  Hersleb ,  søn  af  provst  Peder  Kristian 
Hersleb  til  Fosnæs,  f.  7.  september  1702,  +  3.  april  1780 
paa  Rørstad  præstegaard,  og  Maren  Petronelle  Sverdrup, 
enkemadame  Sverdrups  næstældste  datter,  f.  1713,  +  paa 
den  gamle  fogedgaard  19.  mai  1794.  Jørgen  Sverdrup  Hers¬ 
leb  ejede  den  til  1801,  da  han  overlod  den  til  sin  svigersøn. 

proprietær  Jonas  Gregers  Walnum.  Den  blev  saaledes  i 
familien  et  langt  stykke  ind  i  det  19de  hundredaar. 

Om  enkemadame  Sverdrup  efter  gaardens  afstaaelse  er 
vedbleven  at  bo  der,  eller  om  hun  ikke  snarere  er  flyttet  til 
sønnen  paa  Nærø,  er  et  spørgsmaal.  Det  sidste  synes  rime- 
ligst  efter  en  ytring  i  et  brev  af  27.  februar  1773  fra  sønnen 
i  Grønland  til  missionskollegiet.  Han  siger  nemlig,  at 
broderen  paa  »Lauge-gaard«  underholder  deres  fattige 
moder  og  den  uforsørgede  søster.  Samtidig  siger  han,  at 
han  selv  ogsaa  har  understøttet  dem  efter  evne,  men  dog 
>>indtil  nu  ikke  saa  meget  som  jeg  burde  og  ønskede.«  Hans 
indtægter  i  Grønland  havde  nemlig  til  da  været  meget  smaa. 
Da  de  nu  -blev  bedre,  blev  ogsaa  understøttelserne  større. 
De  anvistes  stadig  til  broderen  paa  Laugen.  Her  har  hun 
da  rimeligvis  henlevet  sine  sidste  aar.  Hun  døde  trinitatis 
søndag  d.  30.  maj  1779  i  den  høje  alder  af  89  aar. 


Trods  de  trange  kaar,  familien  paa  fogedgaarden  sad  i 
efter  husfaderens  død  1732,  blev  der  dog  intet  forsømt  med 
hensyn  til  børnenes  opdragelse.  De  blev  opdraget  i  tugt  og 
Herrens  formaning,  og  fik  saa  god  en  undervisning  som 
enkemadame  Sverdrups  ringe  midler  tillod. 

De  ældste  kom  da  ogsaa  godt  frem  i  verden,  og  moderen 
havde  den  lykke,  at  de  blev  i  hendes  nærhed.  De  tre  af 
døtrene  blev  standsmæssig  gift,  den  ældste  med  købmand 
Volqvarts  i  Trondhjem  —  de  døde  begge  med  faa  dages 
mellemrum  1734,  en  ny  tung  sorg  for  madame  Sverdrup  — ; 
de  to  næste  med  brødrene  Hersleb,  begge  præster  i  Nord¬ 
land.  Den  ældste  søn,  der  allerede  aaret  efter  sin  faders 
død  blev  student  fra  Trondhjem  katedralskole,  blev  1740 
præst  i  nabosognet  Næsne.  Han  døde  dog  allerede  1743. 
De  to  næste  sønner  blev  examinati  juris.  Den  ene  døde 
tidlig;  den  anden  fik  som  omtalt  gaarden  Laugen  paa  Nærø. 

Tilbage  var  de  to  yngste,  datteren  Anne  Margrethe  og 
sønnen  Jørgen.  De  var  omtrent  jævnaldrende  og  voksede 
op  sammen;  de  var  ogsaa  de  af  børnene,  som  blev  længst  i 
hjemmet,  efter  at  alle  de  andre  var  fløjet  ud  fra  reden. 
Datteren  blev  aldrig  gift.  Hun  blev  hos  moderen,  saalænge 
denne  levede,  og  døde  paa  Laugen  d.  5.  maj  1780,  49  aar 
gammel.  Den  lille  Jørgen  vilde  gærne  have  studeret,  men 
moderen  havde  ikke  raad  dertil.  Hun  underviste  selv  ham 

og  søsteren  »paa  en  vis  maade  grundig  i  vor  hellige  reli- 
gions  begyndelsesgrunde  og  i  de  andre  mest  nødvendige 
lærefag. «  Det  ligger  nær  at  antage,  at  hun  en  tid  har  haft 
nogen  hjælp  af  den  ældste  søn  som  lærer  for  de  mindre 
søskende,  indtil  han  fik  kald. 

I  deres  fritid  legede  de  to  smaa  om  sommeren  i  gaardens 
have,  mellem  klipperne  og  ved  stranden,  om  vinteren  stod 
de  paa  ski  og  boltrede  sig  i  sneen.  Det  har  været  et  friskt 
og  ubundet  liv.  Fornøjelser  efter  vor  tids  begreber  havde 
børnene  ingen  af,  men  hvert  aar  i  juli  maaned  oplevede  de 
paany  det  store  Bjørnmarked,  hvor  leden  vrimlede  af 
jægter  og  skøjter,  hvor  købmændene  fra  Trondhjem1)  og 
Bergen  havde  deres  boder,  hvor  fogden  mødte  med  skatte- 
listerne,  hvor  Finnerne  færdedes  i  deres  maleriske  dragter 
og  hvor  folk  fra  hele  Nordland  strømmede  sammen  i  hun- 
dred  —  ja  i  tusindtal  for  at  købslaa,  veksle  nyheder,  drikke 
—  ofte  til  overmaal  —  og  more  sig;  og  paa  kirkegangs- 
søndagene  drog  de  med  deres  moder  og  de  ældre  søskende, 
saalænge  disse  var  hjemme,  over  sundet  til  kirken  paa  Syd- 
Herø  for  at  høre  Guds  ord. 

Nordlands  mægtige  og  storslaaede,  men  tillige  dystre  og 
barske  natur  satte  sit  præg  paa  drengen.  Han  blev  en  ret- 
linjet  og  helstøbt,  undertiden  noget  haard  og  stejl  karakter, 
hvis  hovedtræk  var  grundighed,  nøjagtighed  og  pligttro- 
skab,  og  som  tog  konsekvenserne  af  enhver  overvejelse  og 
overbevisning  og  ikke  vilde  gaa  paa  akkord.  Hans  alvor¬ 
lige,  noget  tunge  gemyt  forbød  ham  at  tage  livet  let.  Poul 
Egede  kalder  ham  endog  ved  en  lejlighed  for  »en  melan- 
cholicus«.  Senere,  efterhaanden  som  han  gennemgik  Guds 
skole,  glattedes  de  haarde  kanter  mere  og  mere,  og  det 
kæilige  og  trofaste  i  hans  natur  kom  fuldt  ud  til  sin  ret. 
Noget  af  en  enspænder-natur  vedblev  han  dog  at  være  hele 
sit  liv.  —  Det  haarde  nordlandske  klima,  den  strænge  op- 
dragelse  og  de  enkle  og  spartanske  livsforhold  i  barn¬ 
dommen  gjorde  ogsaa  deres  til  at  præge  ham  og  danne  ham 
til  det,  der  skulde  blive  hans  livsmaal.  Haardførhed  og  nøj- 
somhed  blev  fremtrædende  egenskaber  hos  ham,  som  kom 
ham  i  høj  grad  til  gavn  i  hans  senere  virkefelt.  Han  siger 
selv,  at  han  som  en,  »der  er  fød  under  en  haardere  Clima 
end  nogen  nu  værende  Missionaire«,  har  de  bedste  betin¬ 
gelser  for  at  holde  ud  i  Nordgrønland. 

l)  Apropos  Trondhjem.  Skal  vi  antage,  at  fogedgaarden  i 
familiens  velmagtstdage  har  været  et  gæstfrit  asyl  for  disse  køb- 
mænd,  og  at  købmand  Volqvarts  ved  en  saadan  markedslejlig- 
hed  har  fundet  sin  hjærtenskær? 

Enkemadame  Sverdrup  havde,  som  omtalt,  ikke  raad  til 
at  lade  sin  yngste  søn  følge  sin  lyst  og  studere.  Det  be- 
stemtes  da,  at  lian  skulde  uddannes  til  skriver.1)  Rimeligvis 
har  han  heri  fulgt  sine  to  ældre  brødres  eksempel.  Det 
ligger  nær  at  antage,  at  disse  er  blevne  anbragt  paa  offent¬ 
lige  eller  godskontorer  i  omegnen  og  derigennem  uddannet 
og  sat  i  stand  til  at  tage  dansk -norsk  juridisk  eksamen. 
Hermed  var  jo  vejen  aaben  til  et  sorenskriver-,  foged-  eller 
laugmandsembede.  Og  madame  Sverdrup,  hvis  fader  var 
laugmand,  og  som  stod  i  slægts-,  familie-  og  venskabs- 
forbindelse  med  saa  mange  af  Nordlands  embedsmænd,  har 
sikkert  gjort  regning  paa,  at  dette  vilde  kunne  komme  hen- 
des  sønner  til  gavn  som  embedsansøgere,  naar  de  ellers 
opfyldte  de  almindelige  betingelser.  Altsaa  bestemte  hun 
ogsaa  sin  yngste  søn  for  denne  vej  som  den  sikreste  —  og 
billigste  —  til  med  tiden  at  opnaa  et  verdsligt  embede  i 
fædrelandet.  At  det  ikke  gik,  som  hun  havde  tænkt  sig,  var 
ikke  hendes  skyld.  Der  kom  noget  i  vejen,  som  hun  ikke 
kunde  forudse. 

Jørgen  Sverdrup  skulde  altsaa  foreløbig  være  skriver. 
Han  kom  dog  ikke  paa  noget  offentlig  kontor,  men  uddan- 
nedes  efter  sin  konfirmation  indtil  videre  hjemme  hos 
moderen.  Naar  han  selv  siger:  »hvilken  stilling  (a:  en 
skrivers)  jeg  ogsaa  i  nogen  tid  beklædte  hjemme  hos  min 
moder «,  vil  dette  vel  sige,  at  han  har  ført  hendes  regnskaber 
og  korrespondance,  indtil  han  blev  gammel  nok  til  at 
komme  ind  paa  et  kontor,  eller  indtil  en  saadan  plads 
tilbød  sig. 

Saaledes  gik  det,  til  han  var  henimod  18  aar  gammel. 
Men  saa  fik  han  sin  Sturm-  und  Drangperiode,  og  den  blev 
alvorligere  og  mere  indgribende  end  det  plejer  at  være  til- 
fældet  hos  de  fleste  unge  mennesker.  Den  fik  en  dyb  og 
varig  indflydelse  paa  ham  og  forandrede  hele  hans  livs- 
retning.  Han  kom  ud  for  fristelser  af  forskellig  art  — 
hvilke  vides  ikke  —  og  lededes  derved  ind  i  en  religiøs  krise. 
Han  siger  selv,  at  han  blev  »plaget  med  mange  Tvivl  om 
Sandheden  af  vor  hellige  Religion. «  Det  kan  være  rime- 
ligt,  at  de  pietistiske  og  liernhutiske  bevægelser,  som  paa 
dette  tidspunkt  ogsaa  fandt  vej  saa  højt  mod  nord,  kan 
have  været  medvirkende  til  at  fremkalde  krisen.  Herpaa 
kan  det  nok  tyde,  at  Sverdrup  senere  ved  forskellige  ytrin- 
ger  viser  stor  sympati  for  Hernhuterne,  og  at  i  det  hele  taget 


*)  »scliribae  muneri  destinabar.« 

hans  kirkelige  livssyn  var  pietistisk  farvet.  Hvor  længe 
krisen  har  varet,  er  ikke  til  at  afgøre  nu,  og  vi  kan  ikke 
følge  den  i  dens  forskellige  stadier.  Kun  saa  meget  er  vist, 
at  kortvarig  og  forbigaaende  har  den  ikke  været,  og  svær 
har  den  ogsaa  været. 

Da  han  tilsidst  var  paa  fortvivlelsens  rand  og  ikke  mente 
at  kunne  komme  ud  af  sine  tvivl  paa  anden  maade,  beslut¬ 
tede  han  at  studere  theologi  for  at  komme  til  klarhed.  Han 
er  jo  ikke  den  første,  som  har  gjort  dette  i  lignende  tilfælde. 
Men  det  er  just  ikke  altid  det  bedste  middel.  Ofte  fører  det 
i  saadanne  tilfælde  kun  endnu  længere  bort  fra  Gud  og 
troen.  For  Sverdrups  vedkommende  bar  det  dog  ikke  den 
vej.  Han  kom  igennem  krisen  til  klarhed  og  overbevisning, 
og  vandt  en  kristentro,  som  bar  oppe  og  vårede  livet  ud, 
lige  varm,  inderlig  og  levende.  Allerede  i  sine  første  student- 
aar  havde  han  vunden  frem.  Det  er  vel  endog  rimeligt  at 
antage,  at  krisen  i  det  væsentligste  har  været  gennem- 
kæmpet  og  endt,  allerede  inden  han  blev  student.  Selv  ser 
han  den  som  Guds  specielle  førelse  og  styrelse  med  sig  — 
omniscio  numine  permittente  et  dirigente,  siger  han  i  sit 
vita  i  bispeprotokollen.  — 

Hos  Jørgen  Sverdrup  var  der  aldrig  langt  fra  beslutning 
til  handling.  Da  han  havde  bestemt  sig  til  at  studere 
theologi,  satte  han  det  ufortøvet  i  værk.  Men  der  var  lang 
vej  frem.  Han  maatte  jo  blive  student  først,  og  han  var  alt 
atten  aar  gammel.  Han  havde  aldrig  lært  latin  og  aldrig 
gaaet  i  en  skole.  Udsigten  til  i  saa  sen  alder  at  skulle  sidde 
blandt  piltene  paa  skolebænken  under  ferie  og  ris  har  ikke 
været  tillokkende.  Men  det  afskrækkede  ham  ikke. 

Hvorledes  skulde  han  nu  bedst  —  ubemidlet  som  han  var 
—  indrette  sig  for  at  naa  sit  maal?  Først  gjaldt  det  om  at 
sikre  sig  den  fornødne  pekuniære  støtte.  Det  fremgaar  af 
hans  egne  udtalelser  langt  senere,  at  han  er  bleven  støttet 
af  en  kreds  af  venner,  blandt  hvilke  hans  bror  Peder  Jakob 
Sverdrup  var  den  vigtigste,  ligesom  han  ogsaa  var  den 
egentlige  kautionist  eller  kurator.  Han  siger  bl.  a.  saaledes: 
»da  ieg  var  et  Barn,  en  Dreng,  og  havde  endnu  ikke  fyldt 

mine  25  aar,  maatte  ieg  undertiden - giøre 

mine  Vener  et  Slags  Regenskab  for  hvad  de  af  deres  God- 
hed  forstrakte  mig.«  Det  har  altsaa  været  som  et  laan,  de 
har  ydet  hjælpen.  Det  stemmer  ogsaa  bedst  med  Jørgen 
Sverdrups  karakter  ikke  at  ville  modtage  det  som  ren  gave. 
Det  har  trykket  ham  nok  at  maatte  laane.  Han  betalte 
ogsaa  ærlig  og  redelig  laanet  tilbage,  da  han  blev  istand  der¬ 
til.  Fra  1773  til  1786  anviste  han  ialt  700  rd.  til  broderen. 

ligesom  han  i  et  brev  til  missionskollegiet  af  27.  februar 
1773  træffer  den  bestemmelse,  at  i  tilfælde  af  hans  død 
bliver  hans  bo  —  med  fradrag  af  hvad  hans  kone  maatte 
have  brug  for  af  hans  grønlandske  ejendele  —  at  realisere 
til  fordel  for  broderen  »som  den  blant  Venerne,  der  fornem¬ 
melig  har  assisteret  mig  under  Skolegangen  og  i  de  9  Aar 
ved  Universitetet. « 

Efter  at  have  sikret  den  pekuniære  side  af  sagen,  maatte 
Sverdrup  tænke  paa  at  skaffe  sig  den  nødvendige  fordan- 
nelse  til  at  blive  optaget  paa  latinskolen.  Ikke  saa  langt  fra 
hans  hjem,  paa  Brønø  prestegaard,  levede  dengang  presten 
Jacob  Hersleb /)  provst  for  Helgeland.  Hans  søn  Jens 
Hersleb,  f.  5.  marts  1715,  var  i  1783  bleven  faderens  kapel¬ 
lan.  Senere,  da  han  blev  kapellan  pro  officio  (o:  reside¬ 
rende)  til  Brønø,  giftede  han  sig  15.  september  1744  med 
Jørgen  Sverdrups  tredjeældste  søster  Else  (el.  Elisabeth) 
Sverdrup,  +  1.  marts  1776.  Jens  Hersleb  efterfulgte  sin  far 
som  sogneprest  1757,  tog  afsked  1787  og  levede  endnu  1791 
som  pastor  emeritus.  Til  denne  svoger  henvendte  Jørgen 
Sverdrup  sig  med  indtrængende  bøn  om  (»impetravi«)  at 
blive  optaget  i  hans  hus  og  forberedt  til  latinskolen  af  ham. 
Jens  Hersleb  gik  ind  derpaa,  og  Sverdrup  flyttede  nu  fra 
sit  barndomshjem  —  som  han  kun  faa  gange  gensaa  —  til 
Brønø  prestegaard,  hvor  han  derpaa  i  to  aar  undervistes  af 
svogeren.  At  det  ikke  har  været  et  driverliv,  han  her  har 
ført,  men  et  intenst  arbejde,  kan  let  sluttes,  idet  han  i  saa 
sen  alder  og  paa  saa  kort  tid  maatte  sætte  sig  ind  i  og  gen- 
nemarbejde  et  stof,  som  vordende  studenter  ellers  begyndte 
paa  i  8 — 10  aars  alderen  eller  tidligere,  og  plejede  at  bruge 
adskillige  aar  om.  Hans  faste  vilje  og  store  energi  drev  ham 
imidlertid  frem,  og  jeg  skulde  daarlig  kende  ham,  hvis  ikke 
dyb  ansvarsfølelse  overfor  de  venner,  der  støttede  ham,  har 
været  en  yderligere  spore  for  ham  til  at  gøre  sig  den  højeste 
anstrengelse  for  at  naa  et  saa  godt  resultat  som  muligt. 

Resultatet  blev  da  ogsaa  smukt.  Efter  to  aars  forløb 
rejste  han  1752  til  Trondhjem  og  optoges  med  glans  i  kate¬ 
dralskolens  næstøverste  klasse,  den  saakaldte  » fjerde 

*)  Jac.  Hersleb  var  født  26.  apr.  1672,  +  18.  okt.  1754  som 
jubellaerer  (Giessing,  Jubellærere,  II,  2,  255  f.,  Erlandsen:  Gejst- 
ligheden  i  Tromsø  stift,  67  f.)  —  Han  var  en  slægtning  af 
biskop  Peter  Hersleb  —  hvem  han  kalder  »Befordere«  af 
»Fader«,  skønt  han  selv  var  17  aar  ældre  —  og  omtales  som  »en 
redelig  og  kristeligsindet  lærer.«  Et  par  af  ham  udgivne  skrifter 
viser  ham  ogsaa  som  en  saadan  (Kirkehistoriske  Samlinger,  5. 
række,  VI,  657—61). 

lektie.«1)  Aaret  efter  kom  han  ind  i  mesterlektien.  Det  maa 
antages,  at  han  i  Trondhjem  har  boet  hos  sin  moders 
familie  i  den  tid,  han  frekventerede  katedralskolen.  Her 
var  for  en  del  aar  siden  en  ny  skoleordning  og  undervis¬ 
ningsplan  —  som  betød  et  stort  fremskridt  —  bleven  gen- 
nemført  af  den  dygtige  rektor  Benjamin  Dass,2)  som  var 
et  »bysbarn«  af  og  stod  i  familieforbindelse  med  Sverdrup, 
idet  han  var  gift  med  en  søster  til  hans  ældste  nu  afdøde 
svoger,  købmand  Benjamin  Volqvarts.  Vel  var  Dass  nu  ikke 
længer  rektor,  men  han  boede  endnu  i  Trondhjem  til  1753, 
og  det  er  troligt,  at  han  har  anbefalet  Sverdrup  til  sin  etter¬ 
følger,  hos  hvem  han  havde  megen  indflydelse.  Etter¬ 
følgeren  var  den  som  omhyggelig  samler  af  kildeskrifter  til 
Norges  historie  berømte  rektor  Gerhard  Schønning,  Suhms 
intime  ven,  f.  3.  maj  1722  i  Buksnes  i  Lofoten,  +  18.  juli 
1780  som  professor,  justitsraad  og  gehejmearkivar  i  Køben¬ 
havn.  Under  hans  kyndige  ægide  og  tillige  undervist  af 
konrektor  Thams  gennemgik  Sverdrup  —  efter  i  et  aar  at 
have  haft  4de  lektiehøreren  Mentz  Rynning3)  til  lærer  — 
mesterlektien,  og  efter  21/,  aars  ophold  i  Trondhjem 
dimitteredes  han  til  universitetet  med  et  smukt  afgangs- 
vidnesbyrd  fra  rektor  Schønning.  Fra  bar  bund  var  han 
efter  4-/,  aars  energisk  arbejde  naaet  saa  vidt,  at  han  i  intet 
stod  tilbage  for  sine  kammerater,  men  endog  ragede  et  godt 
stykke  op  over  kanske  flertallet  af  dem,  i  alt  fald  i  moden- 
hed  og  erfaring. 


I  foraaret  1755  rejste  Jørgen  Sverdrup,  22  aar  gammel,  til 
København,  hvor  han  i  juli  maaned  absolverede  examen 
artium  med  første  karakter  (laudabilis)  og  optoges  blandt 
universitetets  akademiske  borgere.  Om  hans  universitets- 
ophold  haves  ikke  mange  direkte  efterretninger,  men  dog 
nok  til  at  se,  at  han  med  utrættelig  energi  og  grundighed 
har  arbejdet  videre  mod  sit  maal,  som  snart  ikke  mere  bare 
var  at  komme  til  klarhed  i  Gudsforholdet,  men  antog  den 
bestemte  form:  at  blive  Guds  ords  forkynder,  og  senere, 
som  vi  skal  se,  fik  en  endnu  mere  speciel  retning. 

Det  var  skik  dengang,  at  enhver  studerende  ved  universi¬ 
tetet  havde  sin  saakaldte  »privatpræceptor«,  det  vil  sige  en 


*)  Selv  siger  han  kun  »in  scholam  cathedralem  Nidrosiensem.« 

2)  Erichsen:  Trondhj.  katedralsk.  hist.  156  f. 

3)  Født  1721,  -f  1788  som  sogneprest  i  Vinger.  Kendt  som 
oversætter  og  botaniker  (Literaturlexicon  512). 

professor,  som  skulde  støtte  og  raade  studenten  og  hjælpe 
ham  til  rette  under  hans  studier.  Denne  institution  betød 
dog  allerede  dengang  ikke  meget,  men  var  nærmest  bleven 
til  en  ren  formsag.  Jørgen  Sverdrup  fik  til  privatpræceptor 
Trønderen  Caspar  Friederich  Munthe,  professor  græcæ 
linguæ.  Under  hans  ægide  tog  han  examen  philosoficum  — 
den  saakaldte  »anden  eksamen«  —  torsdagen  d.  -22.  juni 
1756  med  karakteren  haud  illaudabilis.  Det  var  den  eneste 
eksamen,  hvor  han  ikke  opnaaede  første  karakter. 

Og  nu  begvndte  han  det  egentlige  theologiske  studium. 
Han  hørte  især  professorerne,  doctor  Peder  Holm  (+  1777) 
og  doctor  Joh.  Otto  Bang  (+  1764).  Den  første  repræsen- 
terede  som  theolog  den  strengt  lutherske  ortodoksi,  som  nu 
ellers  var  paa  retur  ved  universitetet  og  i  de  lærde  kredse.1) 
Det  var  dog  næppe  af  denne  grund,  Sverdrup  søgte  hans 
forelæsninger.  Snarere  kan  det  have  været  for  derved  at 
faa  adgang  til  stipendier,  thi  Holm  var  bekendt  for  ved 
uddeling  af  disse  at  have  et  særlig  godt  øje  til  sine  tro  til¬ 
hørere.2)  Sverdrup  var  dog  ingenlunde  saa  ensidig  at  holde 
sig  kun  til  de  højst  nødvendige  studier.  Man  kunde  den¬ 
gang  som  det  hed  » sætte  sig  paa  non-bænken«,  det  vil  sige 
ved  at  læse  det  mindst  mulige  præparere  sig  til  tredie 
karakter  og  derved  faa  ende  paa  studierne  i  en  fart  — 
undertiden  endog  paa  mindre  end  et  aar.  Dette  benyttede 
mange  sig  af  —  deriblandt  biskop  Nordal  Brun  —  naar 
deres  midler  ikke  tillod  dem  noget  langt  ophold  i  Køben¬ 
havn,  og  Sverdrup  kunde  saaledes  med  fuld  føje  have  gjort 
det.  Men  det  vilde  han  ikke.  Med  sin  sædvanlige  grundig- 
hed  anlagde  han  sit  studium  bredt  og  tog  sig  tid  til  at  gaa 
nøje  ind  paa  alle  dets  enkelte  dele.  Og  ved  siden  af  for¬ 
sømte  han  ingen  lejlighed  til  at  udvide  sine  almenkund- 
skaber.  Missionskollegiet  udtaler  i  sin  anbefaling  for  ham 


*)  Holm  blev  den  dog  tro  til  det  sidste.  Derfor  vægrede  han 
sig  ogsaa  ved  under  doctorpromotionen  1774  at  kreere  sin 
tidligere  discipel,  den  senere  som  rationalismens  ivrige  og 
utrættelige  modstander  saa  bekendte  Sjællandsbiskop  Nikolaj 
Edinger  Balle.  Saadan  en  kætter  kunde  han  dog  virkelig  ikke 
lægge  haanden  paa,  erklærede  Holin.  Balle  havde  nemlig  i  sine 
skrifter  søgt  at  forlige  aabenbaringen  og  fornuften. 

2)  Det  fortælles,  at  Holm  paa  sine  gamle  dage,  da  det  tyndede 
ud  i  hans  tilhørerskare,  sagde  til  en  student,  der  søgte  kom- 
munitetsstipendiet:  »Man  skulde  gaae  paa  mans  collegier,  saa 
kunde  man  ligesaa  snart  hjælpe  ham  som  nogen  anden.«  —  Den 
nedenfor  nævnte  H.  C.  Glahn  fortæller,  at  han  i  Holm  fandt  en 
»stor  velyndere«  —  »og  da  jeg  nogen  tiid  havde  søgt  hans  fore¬ 
læsninger,  gav  han  mig  klosteret  og  regentzen«  (Familien 
Glahns  slægtebog,  pag.  18). 

efter  hjemkomsten  fra  Grønland,  at  han  i  sin  ungdom 
»havde  anvendt  megen  Fliid  paa  sine  Studeringer  her,  og 
taget  alle  sine  Examina  med  beste  Character«  —  det  sidste 
passer  altsaa  dog  ikke  for  anden  eksamens  vedkommende. 
Sverdrups  kollega  paa  seminariet  og  i  Grønland,  professor 
Glahn,1)  siger  om  ham,  at  han  var  bekendt  som  »en  brav, 
flittig,  duelig  og  gudfrygtig  Student «  —  og  Glahns  egen 
erfaring  faar  ham  til  at  tilføje:  »hvilket  han  og  i  Sandhed 
var.«  Og  missionær  Hans  Egede  Saabye,  der  var  Sverdrups 
nabo  i  Grønland  i  otte  aar,  siger,  at  han  var  et  lyst  Hoved«, 
der  »besad  mange  og  grundige  Kundskaber.«  —  Men  denne 
grundighed  og  iver  efter  at  tilegne  sig  saa  stort  et  kund- 
skabsforraad  som  muligt  gjorde,  at  det  trak  i  langdrag  med 
den  afsluttende  eksamen. 

Der  var  imidlertid  ogsaa  kommen  noget  andet  til,  som 
tog  Sverdrups  interesse  og  tid  fangen  og  yderligere  for- 
halede  hans  theologiske  studium.  Det  vårede  ikke  længe 
efter  hans  ankomst  til  København,  før  hans  tanker  begyndte 
at  gaa  i  en  bestemt  retning,  nemlig  mod  Grønland.  Der 
foreligger  intet  sikkert  om,  hvornaar  han  først  begyndte  at 
tænke  derpaa,  men  en  ytring  af  19.  august  1768:  at  han 
havde  anvendt  en  femtepart  af  alle  de  aar,  han  nu  har  levet, 
paa  at  præ parere  sig  til  Grønland,  synes  at  vise,  at  det  ikke 
kan  være  sket  meget  senere  end  1756.  Dette  stemmer  jned, 
at  da  Glahn  i  slutningen  af  1758  eller  begyndelsen  af  1759 
trængte  ind  paa  professor*  Poul  Egede  for  at  blive  antaget 
til  Grønland,2)  havde  Sverdrup  allerede  længe  staaet  paa 
ekspektancelisten.  —  Hvorledes  det  er  gaaet  til  at  hans 
tanker  blev  henvendt  paa  Grønland,  er  heller  ikke  bekendt. 
Men  det  er  alligevel  ikke  saa  vanskeligt  at  forstaa,  synes  jeg. 
For  et  menneske,  der  havde  oplevet  en  saa  stærk  vækkelse 
og  gennemgaaet  saa  dyb  en  religiøs  krise  som  Sverdrup, 
maatte  det  ligge  nær  at  tænke,  at  til  ham  havde  Gud  en 


*)  Henrik  Christopher  Glahn,  f.  16.  dec.  1738,  missionær  i 
Holsteinsborg  i  Grønland  1763 — 69;  sogneprest  til  Kinservig, 
Ullensvang  og  Odde  i  Hardanger  1771 — 79,  +  21.  juli  1804  som 
titulær  professor  og  sogneprest  i  Nørre  Vedby  paa  Falster.  Han 
var  gift  med  biskop  Poul  Egedes  datter  Gjertrud  Kirstine  Egede, 
f.  17.  nov.  1748,  +  11.  febr.  1816.  Hans  dagbøger  fra  Grønland 
er  under  udgivelse. 

2)  Missionen  i  Grønland  —  saavelsom  den  i  Finmarken  og  i 
Trankebar  —  lededes  af  det  i  1714  oprettede  missionscollegium 
(for  Grønlands  vedkommende  lige  til  1860),  hvis  officielle  navn 
var  collegium  danicum  de  cursu  evangelii  promovendo,  og  som 
for  det  meste  bestod  af  kancelliets  præsident,  Sjællands  biskop 
og  to  valgte  medlemmer.  Dog  sad  fra  1754  til  1778  kgl.  kon- 
fessionarius  Fr.  Qvist  i  det  i  stedet  for  Sjællands  biskop. 

særlig  gærning.  Finmarken,  som  man  kunde  mene  maatte 
ligge  ham  nærmest,  har  maaske  som  halvvejs  gammelkendt 
ikke  været  ham  tilstrækkelig  »specielt«.  Men  fra  Nordland, 
hvor  Hans  Egede  var  født  og  havde  virket  som  præst,  saa 
der  stod  gny  deraf,1)  og  hvor  mange  af  Egedernes  slægt 
levede,  kendte  han  sikkert  en  del  til  Grønland  og  den  grøn¬ 
landske  mission.2)  Saa  er  skridtet  jo  ikke  langt  til  den 
tanke:  her  er  det  Gud  har  brug  for  Dig!  Og  da  tanken  først 
havde  slaaet  rod  hos  ham,  vårede  det  som  sædvanlig  ikke 
længe,  før  den  blev  til  beslutning.  Og  det  er  karakteristisk 
for  Jørgen  Sverdrup,  som  aldrig  gjorde  noget  halvt,  at  det 
straks  stod  klart  for  ham,  at  her  var  der  ikke  —  som  hos 
de  fleste  andre,  der  gik  til  Grønland  —  spørgsmaal  om  saa 
og  saa  mange  aar,  men  om  livet  —  eller  saa  stor  del  deraf, 
som  Gud  vilde  tage  dertil.  Han  siger  selv  langt  senere,  at 
det  var  hans  beslutning  fra  første  færd  at  blive  i  Grønland, 
saalænge  Gud  gav  ham  styrke  og  kræfter,  eller  saalænge 
»indtil  den,  hvis  Befaldning  ingen  kan  imodstaae,  selv  be¬ 
hager  at  lade  mig  repatriere. « 

Hans  familie  har  næppe  været  glad  for  hans  beslutning. 
Dog  har  de  vel  forsonet  sig  med  den  i  den  tanke,  at  han 
saamænd  nok  som  de  andre  missionairs  vendte  næsen  hjem 
igen  efter  nogle  aars  forløb.  Og  for  resten  har  de  vel  kendt 
ham  godt  nok  til  at  vide,  at  naar  han  ansaa  dette  for  det 
rette  og  havde  taget  sin  beslutning,  saa  stod  det  ikke  i  deres 
magt  at  hindre  det.  Det  blev  langt  værre  senere,  da  det  ved 
hans  giftermaal  med  en  indfødt  gik  op  for  dem,  at  det  betød 
en  meget  længere  tid  —  eller  hele  livet.  Imidlertid  har  de 
rimeligvis  nu,  da  de  erfarede  hans  beslutning,  gennem 
familie-  og  venskabsforbindelser  i  København  søgt  at 
hjælpe  ham  til  at  komme  ind  som  alumnus  paa  det  grøn¬ 
landske  seminarium,  thi  Glahn  siger,  at  han  maatte  vente 
paa  at  blive  antaget,  fordi  hr.  Sverdrup  blev  professor 
Egede  » meget  stærkt  rekommenderet.«  Maaske  er  dette  fra 
først  af  sket  gennem  biskop  Hersleb,  som  jo  var  en  slægt- 
ning  af  Sverdrups  to  prestesvogre  i  Nordland,  og  i  hvis  hus 
Sverdrup  ganske  sikkert  er  kommen,  thi  Hersleb  tog  sig 

')  Poul  Egede  var  fra  1747  til  sin  død  6.  juni  1789  missions- 
kollegiets  konsulent  og  fra  1758  provst  for  Grønland.  1779  blev 
han  titulær  biskop. 

a)  Det  bør  ogsaa  nævnes,  at  hans  faders  gamle  ven  Thomas 
v.  Westens  søstersøn,  Arnoldus  v.  Westen  Sijlow,  f.  1703,  +  23. 
juli  1763  som  sogneprest  i  Haus  i  Bergens  stift,  var  missionær  i 
Grønland  1740 — 46  og  var  en  meget  interesseret,  dygtig  og  nid- 
kær  missionær.  (Han  nævnes  i  Erichsen:  Trondhj.  katedralsk. 
hist.,  sd.  132.) 

Den  norske  grønlandsprest.  —  2. 

meget  af  Nordlændingerne,  især  sin  egen  slægt,  naar  de 
kom  ned  for  at  ligge  ved  akademiet. 

Der  gik  dog  lang  tid  hen,  inden  Sverdrup  kom  ind  paa 
seminariet.  Maaske  var  han  selv  ikke  uden  skyld  deri.  Der 
var  til  Grønland  for  det  meste  brug  for  folk,  som  snarest 
kunde  blive  færdig  med  deres  eksaminer  —  resultatet 
gjorde  ikke  saa  nøje  —  og  sendes  ud  som  missionærer,  og 
et  saadant  hastværk  laa  ikke  for  ham.  Han  vilde  have  tid 
til  at  sætte  sig  grundigt  ind  i  sagerne.  Han  vilde  heller  ikke 
afkorte  sine  theologiske  studier.  Det  er  dog  sandsynligt,  at 
han  allerede  inden  sin  optagelse  blandt  alumnerne  har  del- 
taget  i  disses  undervisning  i  grønlandsk,  og  i  Poul  Egedes 
hus  var  han  en  jævnlig  gæst.  Endelig  i  missionskollegiets 
forhandlingsmøde  d.  17.  august  1760  foreslog  professor 
Egede  ham  til  alumnus  i  den  nu  udgaaede  missionær 
Gregersens  sted,1)  og  han  blev  antaget  kort  efter.  Hans  ud- 
nævnelsesdato  har  det  ikke  været  muligt  at  finde.  Nogen 
tid  efter  antoges  to  andre  alumner,  Glahn  og  Bjørn,2)  og 
disse  tre  undervistes  da  samtidig  i  grønlandsk  af  Poul 
Egede  flere  gange  om  ugen.  1762  kom  Islændeien  Eigil 
Thorhallesen 3)  til  som  den  fjerde.  Bjørn  og  han  antages 
ekstraordinært,  da  reglen  var,  at  der  ikke  maatte  væie  flere 
end  to  alumner,  et  tal,  der  dog  ofte  overskredes. 

Imidlertid  fortsatte  og  fuldendte  Jørgen  Sverdrup  sit 
theologiske  studium,  og  onsdagen  d.  17.  februar  1762  ind- 
stillede  han  sig  til  theologisk  attestats  for  professorerne 
Holm  og  Bang  og  erholdt  karakteren  laudabilis.  Sammen 
med  ham  eksamineredes  samme  dag  4  andre  kandidater, 
hvoraf  1  fik  laud  illaudabilis  og  3  non  contemnendus. 
Kort  tid  efter  holdt  han  sin  dimisprædiken  og  erholdt  ogsaa 


*)  Lauritz  Gregersen  var  født  1731.  Han  var _  missionær  i 
Godthaab  —  Hans  Egedes  plads  fra  1760  til  1764,  +  28.  juli 
1811  som  sogneprest  i  Todbjerg  i  Aarhus  stift. 

a)  Chr  Fr.  Schnell  Bjørn  var  født  31.  marts  1740.  Miss.  Godt¬ 
haab  4.  marts  1763  til  1767.  +  7.  marts  1817  som  pastor  emeritus 
fra  Jerslev  i  Vendsyssel.  —  Han  blev  bogstavelig  talt  drevet 
hiem  fra  Grønland  ved  forfølgelser  fra  handelsfunktionærernes 
side  (Glahns  slægtebog  pag.  20.  Kbh.  Saml.  5.  række,  VI,  pag. 

_ 19). 

3)  Han  var  prestesøn  og  fødtes  11.  nov.  1734.  I  ti  aar,  1765 
75  var  han  missionær  i  Godthaab.  1773  blev  han  provst  for 
Sydgrønland.  Han  har  skrevet  flere  interessante  ting  om  Grøn¬ 
land  hvoraf  dog  kun  »efterretning  om  rudera«  (o:  fra  de  gamle 
Nordboeres  tid)  tryktes  i  hans  levetid  1776.  Hans  beretning 
og  beskrivelse  over  missionerne  i  Grønlands  søndre  distrikt  er 
udgivet  1914  af  det  grønlandske  selskab  i  København  ved  dr. 
phil.  Louis  Bobé.  Thorhallesen  døde  d.  16.  januar  1789  som 
prest  og  provst  i  Bogense  paa  Fyen. 

her  laudabilis.  Han  havde  nu  ved  flid,  energi  og  udholden- 
hed  naaet  det  maal,  som  han  som  18-aarig  yngling  havde 
sat  sig  derhjemme  paa  den  gamle  nordlandske  "fogedgaard. 

Det  er  atter  et  karakteristisk  træk  hos  Jørgen  Sverdrup, 
at  han  hverken  i  sit  vita  eller  senere  med  et  ord  omtaler 
sine  aflagte  eksaminer  eller  deres  smukke  resultater. 


Efter  at  have  afsluttet  sine  universitetsstudier  er  Jørgen 
Sverdrup  rimeligvis  i  foraaret  1762  som  candidatus  theo- 
logiæ  rejst  til  Norge  for  at  besøge  og  tage  afsked  med  sin 
familie,  inden  han  gik  ud  paa  den  lange  rejse  til  sit  fjerne 
virkested.  Han  har  vel  især  besøgt  sin  broder,  som  aaret  i 
forvejen  havde  overtaget  gaarden  Laugen,  og  sin  gamle 
moder.  Ved  denne  tid  er  udentvivl  originalen  til  det  billede 
af  ham,  som  findes  foran  i  bogen,  bleven  malet  som  af- 
skedshilsen  og  erindring  til  hans  moder.  Det  maa  antages 
at  være  bleven  paa  Herø  gaard,  eftersom  det  i  den  Sver- 
drupske  stamtavle  1885  angives  at  besiddes  af  en  enkefru 
Pauline  Walnum. 

Opholdet  i  Norge  har  kun  været  kort,  thi  28.  oktober  1763 
siger  Sverdrup,  at  han  nu  har  anvendt  al  sin  tid  det  meste 
af  et  par  aar  paa  at  dygtiggjøre  sig  til  sin  fremtidige  stil¬ 
ling.  Afskeden  med  familien,  især  med  moderen,  har  sik¬ 
kert  været  svær.  Det  blev  ogsaa  en  afsked  for  livet  ialtfald 
med  de  ailerfleste  af  dem.  Moderen  og  alle  søskendene  paa 
to  nær  var  døde,  da  han  27  aar  senere  kom  tilbage  til  Norge. 
Om  han  i  det  hele  taget  nogensinde  mere  fik  set  nogen  af 
sine  søskende,  kan  vel  være  et  spørgsmaal.  De  to  ved  hans 
hjemkomst  endnu  levende,  broderen  paa  Laugen  og  søste¬ 
ren  paa  Nord-Herø,  var  gamle  og  døde  begge  midt  i  1790- 
aarene,  og  man  rejste  dengang  næppe  uden  streng  nødven- 
dighed  lange  og  vanskelige  veje  i  den  alder,  de  alle  da  var  i. 
Jørgen  Sverdrup  har  ret  til  —  som  han  gør  overfor  mis- 
sionskollegiet  —  at  sige,  at  ordene  i  Lukas  14,  26  har  været 
hans  rettesnor:  »Dersom  nogen  kommer  til  mig  og  ikke 
hader  sin  far  og  mor  og  hustru  og  børn  og  brødre  og  søstre, 
ja  endog  sit  eget  liv,  han  kan  ikke  være  min  discipel.«  — 

Efter  at  være  kommen  tilbage  til  København  kastede 
Sverdrup  —  der  jo  nu  havde  mere  tid  til  sin  raadighed  — 
sig  med  fordoblet  iver  over  studiet  af  det  grønkmdske  sprog. 
Men  han  blev  ikke  staaende  derved.  Ogsaa  fysik  og  botanik 
lagde  han  sig  efter  for  at  kunne  blive  istand  til  at  yde  bidrag 
til  kendskabet  af  Grønlands  naturforhold.  Saa  stærkt  var 

han  beskæftiget  hermed,  at  han  i  sommeren  1763,  da  der 
skulde  udsendes  to  missionærer,  bad  om  lov  til  at  vente  et 
aar  endnu  for  yderligere  at  »perfectionere  sig«.  Det  var  et 
offer  fra  hans  side,  dikteret  af  hans  grundiglied  og  dybe 
pligtfølelse,  at  han  gav  afkald  paa  straks  at  komme  i 
embede,  thi  han  havde  ondt  ved  at  klare  sig  i  København. 

I  oktober  1763  maatte  han  ansøge  missionskollegiet  om  en 
favn  brænde  til  den  tilstundende  vinter,  da  hans  fattigdom 
ej  tillod  ham  at  købe  den  selv.  Som  grønlandsk  alumnus 
havde  han  bolig  paa  regensen  og  4  mark  om  ugen  til  kost 
og  klæder.  Det  skulde  han  jo  ikke  komme  langt  med.  Hans 
naturhistoriske  studier  har  selvfølgelig  ogsaa  kostet  noget. 
Og  ekstraindtægter  har  han  næppe  haft  tid  at  skaffe  sig 
videre  meget  af.  I  hvert  fald  maatte  han  gøre  gæld  for  at 
leve.  Han  laante  firsindstyve  rigsdaler  af  professor  Poul 
Egede,  som  denne  igen  hævede  hos  missionskollegiet  eftei 
anvisning  fra  Sverdrup,  da  det  skib,  som  i  1764  havde  føit 
ham  til  Grønland,  om  efteraaret  kom  tilbage.  Den  28. 
august  1765  takker  Sverdrup  for  udbetalingen.  Det  er 
rimeligst,  at  Poul  Egede  selv  har  tilbudt  eller  paanødet  ham 
laanet  udfra  sit  kendskab  til  hans  forhold,  thi  Sverdrup 
vilde  sikkert  hellere  leve  knapt  end  bede  om  laan,  især  hos 
en  privat  mand,  der  tilmed  var  hans  foresatte  og  velynder. 

Paa  missionskollegiets  forhandlingsmøde  d.  18.  oktober 
1763  meddeler  professor  Egede,  at  den  ældste  af  de  grøn¬ 
landske  seminarister,  »hr.  Suerderup«,  som  til  foraaret  skal 
til  Jakobshavn  som  missionær,  tilbyder  at  overbringe  med 
sig  et  ungt  menneske,  13  aar  gammel,  af  sin  slægt,  hvis  han 
maa  faa  kateketløn  og  kost  til  ham  i  Grønland.  Saa  haaber 
han  i  løbet  af  4  aar  at  kunne  dimittere  ham  til  akademiet, 
saa  han  efter  endt  studium  kan  gaa  ud  igen  som  missionær. 
Da  vil  han  jo  være  kyndig  i  sproget,  saa  der  kan  ventes 
større  nytte  af  ham  end  af  andre  missionærer.  Kollegiet 
gik  ind  paa  dette  forslag. 

Det  unge  menneske  hed  Jacob  Petter1)  Lange  og  var  vist- 
nok  opdraget  paa  vajsenhuset  i  København.  Vi  vil  faa  mere 
at  høre  om  ham  siden.  Hvorledes  han  har  været  i  slægt 
med  Sverdrup  har  det  været  mig  umuligt  at  faa  oplyst.2) 
At  han  har  været  det  borger  Sverdrups  egne  ord  for  —  for- 


*)  Han  staver  selv  sit  navn  saaledes.  I  kollegiets  forhandlings- 
protokol  staves  det  Peter. 

3)  Den  Sverdrupske  stamtavles  forfatter,  sagfører  J.  Sverdrup, 
G.  S.,  Hisø  pr.  Arendal,  kendte  intet  til  ham.  Han  skrev:  »Muli- 
gens  var  han  fra  Danmark  og  kom  tilbage  dertil. « 

uden  den  omstændighed,  at  Langes  fornavne  er  de  samme 
som  «proprietairens  paa  Lauge-gaard«. 

Paa  sit  forhandlingsmøde  1.  marts  1764  underskrev  mis- 
sionskollegiets  medlemmer  allerunderdanigst  forestilling 
til  kongen  om  vocation  til  Jørgen  Sverdrup  »som  missiona- 
rius  ordinatus  at  gaae  til  Jacobs-Hafn  i  Grønland. «  Han 
fik  kgl.  udnævnelse  16.  marts.1)  Kollegiet  bekostede  hans 
kaldsbrev. 

Fredagen  d.  6.  april  1764  ordineredes  Jørgen  Sverdrup  i 
Frue  kirke  i  København  af  Sjællands  biskop  Ludvig  Harboe, 
Peter  Herslebs  svigersøn  og  efterfølger.  Hans  eneste  med- 
ordinand  var  en  landsmand  af  ham.  Han  hed  Hilarius 
(o:  Eiler)  Christian  Hagerup  og  var  født  i  marts  1730  i 
Skogn  prestegæld  i  Trondhjems  stift  som  søn  af  sogne¬ 
prest  Richard  Hagerup  og  hustru  Maria  Magdalena  Hass 
(dt.  af  magister  Jeremias  Hass,  sogneprest  til  Frosten). 
I  hjemmet  undervistes  han  af  sin  navne,  den  senere  dr. 
theol,  og  —  da  vitaet  skreves  —  sogneprest  i  Arendal  Eiler 
Hagerup  (f.  11.  dec.  1718,  +  27.  marts  1789  som  biskop  i 
Christianssand).  1742  kom  han  i  Trondhjems  katedral¬ 
skole  og  blev  student  1747.  Efter  endt  anden  eksamen  tog 
han  hjem  til  Norge  og  blev  huslærer  hos  købmand  Rasmus 
Parelii  paa  Hitterøen.  8  aar  efter  rejste  han  atter  til  Køben¬ 
havn  og  tog  theologisk  attestats  17.  marts  1762  med  karak¬ 
teren  non  contemnendus.  Han  kaldtes  til  prest  ved  fortet 
Dansborg  paa  Guineakysten  d.  28.  marts  1764.  Dernede 
døde  han  ugift  i  august  1766. 

Saaledes  blev  paa  samme  dag  disse  to  landsmænd  indviet 
til  at  gaa  ud  som  Guds  ords  forkyndere  under  to  saa  vidt 
forskellige  hiinmelstrøg  som  Grønland  og  Afrika  —  deres 
livstraade  løb  sammen  paa  denne  højtidsdag  for  aldrig  at 
mødes  mere.  — 

Sverdrup  indskrev  sit  vita  i  biskoppens  protokol  d.  17. 
april  1764.  Han  slutter  det  saaledes:  »Den  algode  Gud  give, 

9  Samme  dag  udnævntes  Berthel  (Bartolomæus)  Laersen  — 
et  vajsenhusbarn,  der  1739  var  sendt  til  Grønland  for  at  uddan- 
nes  til  kateket  (o:  skolelærer  og  missionsmedhjælper)  og  havde 
virket  som  saadan  i  Godthaab  til  1757  og  derefter  i  Sukker¬ 
toppen  —  til  prest  for  den  derværende  menighed  af  døbte  hed¬ 
ninger.  Han  ordineredes  i  Godthaab  i  juni  1764  af  den  ovenfor 
omtalte  missionær  Gregersen  og  virkede  som  prest  til  sin  død 
8.  dec.  1782.  Han  var  en  meget  dygtig  og  nidkær  missionær, 
stærkt  hernhutisk  paavirket;  hans  arbejdsmaade  var  aldeles 
som  Hernhuternes.  —  Han  var  gift  med  en  Grønlænderinde 
Susanne  og  havde  4  sønner,  som  alle  blev  kateketer.  En  af  dem, 
Frederik  Berthelsen  (1750 — 1828)  ordineredes  til  prest  1815 
som  følge  af  prestenød  under  krigen  med  England  1807 — 14. 

at  det  modtagne  Embede  af  mig  maa  forvaltes  til  Hans  Ære 
og  til  min  og  mange  andre  Menneskers  Frelse.  Derom 
beder  jeg.« 

Paa  missionskollegiets  møde  d.  1.  maj  1764  underskreves 
»Forholds-Ordre«  (o:  instruks)  for  missionæren  Jørgen 
Sverdrup.1)  Samme  dag  —  eller  maaske  dagen  efter  —  af- 
rejste  han  med  skibet  »St.  Peder «  fra  trangraven  i  Køben¬ 
havn  sammen  med  drengen  Jacob  Petter  Lange.  Denne  fik 
til  overrejsen  en  klædes-surtout,  som  en  et  par  aar  tidli¬ 
gere  overrejst  vajsenhusdreng  havde  benyttet  paa  rejsen, 
men  hjemsendt  som  unyttig  i  Grønland,  og  som  missions- 
kollegiet  havde  købt  for  4  rd. 

*)  Instruksen  er  skrevet  16.  april.  —  Som  et  lille  bidrag  til 
Nordlands  historie  skal  her  meddeles,  at  paa  samme  tid  laa  hr. 
Peter  Jacob  Sverdrup  paa  Lauge-gaard  i  dispute  med  hr.  Colde- 
vin  om  tienden  af  Donæs  (o:  Dønnes)  gaard  i  Nordland. 


III. 

JAKOBSHAVNS  MISSION  1764. 

Medens  missionær  Jørgen  Sverdrup  er  undervejs  til 
Grønland,  vil  vi  benytte  tiden  til  at  kaste  et  blik  paa  hans 
tilkommende  virkefelt. 

Midt  paa  Grønlands  vestkyst,  mellem  68  og  70°  n.  br., 
omtrent  paa  grænsen  mellem  Davisstrædet  og  Baffins- 
bugten  skærer  havet  sig  ind  i  landet  i  en  vældig  bugt,  ikke 
meget  mindre  end  Kattegat.  Dens  munding  dækkes  mere 
end  halvt  af  øen  Disko,  en  massiv,  godt  1000  meter  høj 
stenkolos  af  størrelse  som  Sjælland.  Efter  denne  ø  har 
bugten  navn.1) 

Diskobugtens  sydlige  kyst,  fra  kolonien  Egedesminde  til 
henimod  kolonien  Christianshaab,  er  et  forholdsvis  lavt 
men  meget  ujævnt  f j  eldland,  der  tildels  bestaar  af  store 
øer  med  skærgaard  udenfor.  En  stor  arm  af  bugten,  den 
saakaldte  Sydostbugt,  skærer  sig  —  opfyldt  af  øer  —  ind  i 
det  sydøstlige  hjørne  næsten  til  randen  af  indlandsisen,  som 
er  synlig  paa  flere  steder.  Den  indre,  østlige  kyst  af  Disko¬ 
bugten,  en  strækning  fra  syd  til  nord  paa  opimod  200  km., 
er  et  ca.  20  km.  bredt  bjergland,  der  paa  flere  steder  danner 
vilde  og  forrevne  partier  med  lavninger  og  dale  imellem. 
Den  nordlige  del  deraf  hæver  sig  til  ret  betydelige  høj  der. 
Her  findes  næsten  ingen  skærgaard,  men  i  det  nordøstlige 
hjørne  ligger  den  store  ø  Arveprinsens  Eiland,  hvis  høj  este 
top  rager  omtrent  800  m.  op  over  havet.  Mod  nord  begræn- 
ses  Diskobugten  af  den  opimod  200  km.  lange  Nugssuaks- 
halvø,  der  skiller  Diskobugt  fra  Umånaksfjord  og  danner 


*)  Diskobugten  kaldtes  tidligere  tillige  »Hvalfiske-Bugtenc 
(Hans  Egede:  Omstændelig  relation,  279). 

en  sammenhængende  fjeldkæde  paa  optil  2000  meters 
højde.  Mellem  Nugssuakshalvøen  og  øen  Disko  strækker 
sig  det  lange  og  temmelig  smalle  sund  Waigattet. 

Hele  Diskobugtens  kystparti  minder  noksaa  meget  om 
Nordland  —  overfladisk  set,  thi  ved  nærmere  eftersyn  viser 
den  fattige  vegetation  forskellen.  Trævækst  findes  her  intet 
af.  Kun  langt  inde  i  dale  og  kløfter,  hvor  f j  eldet  giver  læ 
uden  at  stænge  for  solen,  rejser  pilen  og  dværgbirken  sig  til 
mandshøjt  krat. 

Men  der  findes  noget,  som  intet  andet  land  har  at  byde 
paa.  Midt  paa  den  østlige  Diskobugtkyst,  mellem  Claus- 
havns  og  Jakobshavns  lande,  skærer  en  fjord  sig  ind  lige 
til  randen  af  indlandsisen  —  sagnet  siger,  at  den  i  fortiden 
gik  helt  igennem  landet  til  østkysten  —  og  ud  i  denne  fjord 
»kalver«  bræen  stadig  og  afkaster  sine  vældige  ismasser, 
som  derpaa  i  form  af  større  og  mindre  isfjelde  og  -skodser 
driver  ud  af  fjorden.  Til  tider  fylder  de  denne  helt  fra 
inderst  til  yderst,  hvor  de  største  f j  elde  lejrer  sig  paa  en 
havbundsbanke  og  bliver  staaende  til  de  deler  sig  i  mindre 
—  under  en  storslaaet  kanonade,  der  lyder  som  torden  — 
eller  til  flodtid,  storm  og  vind  forener  sig  til  at  drive  dem 
ud  paa  vandring  i  havet.  De  paa  banken  lejrede  isfjelde 
tælles  som  oftest  i  hundredvis.  Til  andre  tider,  naar  bræens 
»kalvning«  træffer  ind  ved  højeste  vande,  strømmer  alle  de 
mindre  f j elde  og  skodserne  og  kalvisen  fra  de  ituslaaede 
større  f j  elde  ud  og  lægger  sig  langs  landet  paa  begge  sider 
af  fjorden,  ofte  saa  tæt  at  det  i  flere  dage  kan  være  næsten 
umuligt  at  bane  sig  vej  igennem  dem  med  en  baad,  endsige 
da  med  et  skib.  Det  er  sket  —  især  i  sejlskibenes  tid  —  at 
proviantskibet  har  ligget  afspærret  i  ugevis  i  Jakobshavns 
havn  og  ventet  paa,  at  isen  skulde  sprede  sig. 

Dette  er  den  berømte  Jakobshavns  isfjord,  en  af  de  stør¬ 
ste  afløbskanaler  i  hele  Grønland  for  indlandsisens  over¬ 
flod.  Her  f  ødes  en  stor  del  af  de  isbjerge,  som  paa  deres 
senere  vandring  kommer  ned  i  Atlanterhavet  og  gør  egnen 
omkring  New  Foundlandsbankerne  usikker.  —  En  udsigt 
fra  højderne  ved  Jakobshavn  over  fjorden  og  isfjelds- 
banken,  naar  midnatssolen  kaster  sit  rødgyldne  skær  over 
den,  eller  naar  mørketidens  sære  dæmringslys  hviler  der¬ 
over,  er  et  skue,  der  næppe  har  sin  lige  i  pragtfuld  stor- 
slaaethed,  og  som  den,  der  har  set  det,  aldrig  glemmer. 

Nu  er  egnen  omkring  Diskobugten  en  af  Grønlands  tæt- 
test  befolkede  dele.  Her  bor  mere  end  en  fjerdedel  af  hele 
Grønlands  befolkning  paa  et  omraade,  der  kun  udgør  en 
syvendedel  af  den  koloniserede  vestkysts  hele  udstrækning. 
Her  ligger  Grønlands  to  folkerigeste  prestegæld,  Egedes¬ 
mindes  med  over  1800  og  Jakobshavns  med  omtrent  1700 
mennesker.  Her  bor  foruden  3  andre  prester  Grønlands 
provst  og  Nordgrønlands  inspektør.  Her  ligger  kolonierne 
Egedesminde,  Christianshaab,  Jakobshavn,  Ritenbenk  og 
Godhavn  foruden  utallige  mindre  pladser.  Her  kan  man 
ikke  rejse  ret  mange  mile  uden  at  træffe  beboede  steder. 

Men  allerede  før  kolonisationens  tid  var  denne  egn  for¬ 
holdsvis  tæt  befolket,  fordi  erhvervsforholdene  var  gode 
aaret  rundt.  Det  var  derfor  ganske  naturligt,  at  man  —  saa- 
snart  kolonisationen  og  missionen  var  fæstnet  ved  begyn- 
delsesstedet  Godthaab  i  Sydgrønland  —  rettede  opmærk- 
somheden  mod  Diskobugten  med  henblik  paa  nyanlæg. 
Allerede  omkring  1730  udsendtes  en  ekspedition  fra  Syd¬ 
grønland  for  at  rekognoscere.  Ekspeditionen  lededes  af 
proviantforvalteren  ved  logen  Nepisene1)  (et  kortvarigt 
anlæg  syd  for  den  nuværende  koloni  Holsteinsborg,  2  gange 
ødelagt  af  Hollænderne)  og  fik  et  ret  eventyr ligt  forløb, 
men  førte  foreløbig  ikke  til  noget  resultat.  Først  1734  ud¬ 
sendtes  et  skib  fra  København  for  under  Poul  Egedes  med¬ 
virkning  at  anlægge  en  koloni  i  Diskobugten.  Hertil  valgtes 
et  sted  paa  bugtens  østlige  kyst.  Stedet  hed  Viirebai,2)  og 


J)  Hans  navn  var  Johan  Sechmann  Fleischer  og  han  var  født 
15.  februar  1702  som  søn  af  marinekaptejn  Herman  Reinhold 
Fleischer  og  1.  hustru  Megtele  Anna  Marie  Sechmann.  Faderen 
faldt  ved  Gadebusch  1712.  J.  S.  Fleischer  ansattes  1728  som 
proviantforvalter  i  Grønland,  genanlagde  Nepisene,  hjemgik 
1731  og  udnævntes  1733  til  sorenskriver  for  Hardanger,  Voss 
og  Lysekloster,  fra  hvilket  embede  han  entledigedes  1775.  1735 
var  han  bleven  cancelliraad,  1777  udnævntes  han  til  etatsraad 
og  døde  28.  februar  1789,  87  aar  gl.  Han  er  stamfader  til  den 
norske  gren  af  familien  Fleischer  og  derigennem  til  en  hel 
række  Fleischere,  som  har  virket  og  virker  i  Grønland  i  forskel¬ 
lige  stillinger.  En  ætling  af  ham  er  polarforskeren  Knud 
Rasmussen. 

2)  Navnet  peger  —  ligesom  saa  mange  andre  lige  til  nutiden 
gængse  stednavne  især  i  Nordgrønland  —  tilbage  til  Hollæn- 
dernes  langt  tidligere  begyndte,  stadige  besejling  af  landet,  dels 
for  at  fange  hvaler,  men  i  næsten  ligesaa  høj  grad  for  at  drive 
handel  med  de  indfødte.  De  var  heri  til  langt  hen  i  tiden  til 
stor  skade  for  den  danske  handel,  hvorfor  der  ogsaa  gentagne 
gange  udsendtes  armerede  fartøjer  for  at  holde  dem  indenfor 
rimelige  grænser.  Omkring  1735  leveredes  der  ligefrem  et  »sjø- 
slag«  ved  Jakobshavn  mellem  hollandske  og  danske  skibe. 

her  opsattes  de  medbragte  træhuse  til  varelager  og  beboelse. 
Kolonien  kaldtes  Christianshaab  efter  kong  Christian  VI. 

I  begyndelsen  blomstrede  kun  handelen.  Missionen  havde 
ikke  megen  fremgang,  fordi  den  der  først  ansatte  missionær 
Andreas  Bing1)  ikke  kunde  sproget.  1735  rejste  han  oven 
i  købet  til  Godthaab,  fordi  det  tegnede  til  proviantmangel 
ved  Christianshaab  paa  grund  af  skibets  lange  udeblivelse. 
Men  da  Poul  Egede,  der  havde  aflagt  et  to-aarigt  besøg  hos 
sin  fader  i  Godthaab,  i  1736  efter  eget  forslag  kom  tilbage, 
kom  der  bedre  gang  i  tingene.  Han  var  fra  sin  barndom 
det  grønlandske  sprog  fuldt  mægtig  og  var  overordentlig 
elsket  af  de  indfødte  ved  Godthaab.  Rygtet  om  ham  var 
derfor  ilet  landet  over  og  forlængst  naaet  til  Diskobugten, 
og  da  han  kom,  lovede  de  indfødte  ham,  at  »hans  gulv  ikke 
skulde  blive  fri  for  deres  fødder.«  De  holdt  ogsaa  deres  ord, 
og  en  bedre  lejlighed  for  en  missionær  til  at  bringe  evange¬ 
liet  ud  kan  vei  vanskeligt  tænkes.  Den  blev  da  ogsaa  benyt¬ 
tet,  men  ikke  den  alene.  Poul  Egede  rejste  i  de  fire  aar,  han 
endnu  blev  i  landet  —  han  hjemgik  fra  Christianshaab  d. 
4.  august  1740  —  næsten  uafbrudt  rundt  i  hele  Disko¬ 
bugten,  besøgte  overalt  Grønlænderne  i  deres  huse  om 
vinteren  og  i  deres  telte  om  sommeren,  og  samtalede  længe 
og  indgaaende  med  dem,  begyndende  med  timelige  og 
endende  med  aandelige  ting,  disputerede  med  troldmæn- 
dene,  de  saakaldte  angåkok’er,  afslørede  deres  bedragerier, 
og  søgte  ved  enhver  lejlighed  at  bane  vej  for  evangeliet.  Det 
lykkedes  ogsaa  i  den  grad,  at  ikke  blot  en  lille  menighed 
var  dannet  i  Christianshaab  ved  hans  afrejse,  men  evange¬ 
liet  havde  slaaet  rod  mod  sydvest  til  egnen  om  det  nu¬ 
værende  Egedesminde  og  mod  nord  til  Jakobshavn.  Jord- 
bunden  var  beredt  og  vej  en  banet  for  alle  de  efterfølgende 
missionærers  arbejde.  Det  vil  derfor  kun  være  retfærdig- 
hed  mod  hans  minde,  naar  jeg  kalder  Poul  Egede  Nord- 
grønlands  apostel . 


Paa  en  slæderejse  i  vinteren  1737  kom  Poul  Egede  til  et 
sted  paa  den  nordre  side  af  den  store  isfjord.  Stedet  kaldtes 


*)  Født  1702  (døbt  17.  marts)  i  Trondhjem,  +  6.  juli  1760 
som  sogneprest  i  Berg,  hvortil  Nordre  Fredrikshald  hørte. 


27 


Maklykout,1)  og  han  beskriver  det  saaledes:  »Her  fandt 
jeg  den  største  Samling  af  Folk,  jeg  har  seet  i  Grønland, 
omtrent  20  temmelig  store  Huse,  som  en  Bondebye.  Dette 
giorde  de  sig  til  af  og  derfore  spurgte  mig,  om  jeg  havde 
seet  saa  mange  Mennesker  paa  et  Sted.  Jeg  merkede  strax 
paa  deres  tale  og  Miine,  at  de  vare  stolte  af  deres  Mængde 
og  gode  Fangst,  de  havde  giort,  og  søgte  paa  denne  Maade  at 
ydmyge  mig  med  mine  10  Kolonister,  og  at  de  gierne  vilde 
see  noget  Tegn  til  Frygt  hos  mig;  men  dette  var  jeg  ikke 
vant  til.  Jeg  saae  mig  da  omkring  og  spurgte,  hvor  de 
mange  Folk  vare?  De  viiste  omkring  mig  selv.  Se!  er  det 
mange,  sagde  jeg.  Den  store  Herre  i  vort  Land,  Kongen, 
har  fleere  Skibe  end  her  ere  Mennesker,  og  til  eet  Skib  ere 
alle  disse  med  Qvinder  og  Børn  altfor  faa.  Er  det  sandt  Du 
siger?  kom  ind  og  lad  os  høre  noget  om  Dit  Land.  Det  er 
ilde,  at  det  nu  er  Vinter,  ellers  kunde  vi  alle  sammen  gaae 
op  paa  Bierget  og  høre  Dig  paa  een  Gang.  Den  ene  vilde 
hellere  have  mig  til  sig  end  den  anden.  Huuset  blev  strax 
fuldt,  hvor  jeg  kom  ind.  De,  som  stode  udenfor,  rev  Huul 
paa  Vinduerne2)  for  at  kige  ind,  og  saamange,  som  kunde 
komme  til,  skrege  ind  til  mig,  at  jeg  maatte  komme  til 
dem,  hvilket  jeg  og  giorde,  og  blev  saaledes  ved  til  Kl.  12 
om  Natten,  da  jeg  med  et  stort  Følge  forføiede  mig  til  mit 
antagne  Herberge,  hvori  vare  6  Familier. «3)  Dette  var 
missionens  første  komme  til  Jakobshavn.  Det  var  vel 
ikke  det  nuværende  kolonisted,  men  en  plads  et  par  kilo¬ 
meter  derfra  ved  bredden  af  isfjorden.  Stedet  hedder  Ser- 
mermiut;  det  er  nu  forlængst  ubeboet  —  man  siger,  lagt 
øde  i  en  epidemi  —  men  der  findes  en  mængde  —  mindst 
25  —  store  hustomter,  og  gravninger  i  strandkanten  viser, 
at  det  er  en  ældgammel  beboelse.  Poul  Egede  kom  der  flere 
gange  senere,  men  i  hans  tid  anlagdes  der  ingen  nye  pladser 
i  Diskobugten  hverken  for  missionen  eller  handelen. 

Imidlertid  opstod  der  omkring  1740  en  religiøs  vækkelse 
blandt  Grønlænderne  i  omegnen  af  isfjorden.  Flere  og  flere 

0  Om  dette  navn  er  hollandsk  eller  forkert  grønlandsk  er 
ikke  let  at  afgøre.  Maaske  staar  det  i  forbindelse  med  det  grøn¬ 
landske  ord  magdliukåt  o:  bølger  som  fremkommer,  ikke  ved 
havet,  men  ved  at  noget  falder  ned  i  og  oprører  våndet.  Det 
kunde  have  hensyn  til  de  mange  isfjelde,  som  staar  paa  grund 
udenfor  isfjorden  og  som  ofte  kalver.  Bølgerne  herfra  er  ofte 
af  stor  mægtighed.  — -  Ifl.  dr.  phil.  Bobé  skal  ordet  være  hol¬ 
landsk  og  betyde  smagelig  alderdom«. 

2)  Vinduerne  i  de  grønlandske  huse  var  dengang  altid  af  tarm- 
skind. 

3)  Poul  Egede:  Efterretninger  om  Grønland,  uddragne  af  en 
journal,  holden  fra  1721  til  1788,  pag.  93  flg. 

kom  til  Poul  Egede  og  vilde  have  daabsunaervisning.  Han 
naaede  ogsaa  at  døbe  nogle  inden  sin  afrejse,  deriblandt  to 
voksne  piger,  som  i  daaben  efter  eget  ønske  fik  navnene 
Kirstine  og  Pernille  (Petronelle)  efter  Hans  Egedes  to 
døtre.  Ved  deres  varme  vidnesbyrd  og  nidkære  arbejde  tog 
bevægelsen  fart  ikke  blot  sydfor,  men  ogsaa  nordfor  isfjor¬ 
den  ved  det  senere  Jakobshavn.  De  vakte  viste  stor  iver 
efter  at  høre  ordet.  Skønt  udøbte  holdt  de,  naar  missionæren 
eller  hans  hjælpere  ikke  var  iblandt  dem,  selv  morgen- 
og  aftenandagt  i  et  af  de  største  huse  paa  pladsen.  De  vilde 
meget  nødig  af  med  Poul  Egede,  da  denne  paa  grund  af 
øjensvaghed  mente  at  maatte  rejse  hjem.  »Munden  er  god 
nok«  —  sagde  de  —  »selv  om  Du  ikke  kan  see,  kan  Du  nok 
giøre  Nytte  hos  os.  Tal  derfor  ikke  om  at  rejse.  Gud  giør 
nok  Dine  Øine  friske. « 

De  vakte  tog  det  meget  alvorligt  med  kristendommen. 
Lidt  for  alvorligt  efter  Poul  Egedes  mening.  Naar  de  saa- 
ledes  mente  at  burde  forsage  menneskelige  ting,  som  ægte- 
skabet  og  de  gamle  nationale  skikke  og  forlystelser,  slog 
han  dem  koldt  vand  i  blodet.  En  ung,  alvorligt  troende  mand 
mente,  at  Frelseren  ikke  vilde  synes  om,  at  han  giftede  sig. 
Ham  irettesatte  Egede.  De  vakte,  især  ved  isfjorden,  vilde 
ikke  blot  ikke  tage  del  i  de  hedenske  trommedanse  og  trylle- 
sange,  men  de  samlede  sig,  naar  saadanne  stod  paa,  afsides 
for  sig  selv  paa  et  fjeld,  ligesom  de  sørgede  og  græd  over 
disse  vildfarelser  hos  deres  landsmænd  og  mente,  at  de,  som 
deltog  deri,  stod  under  den  ondes  herredømme.  Til  dette 
erklærede  Poul  Egede,  at  han  forargedes  mere  over  de 
vaktes  haarde  tale  end  over  hedningenes  skikke.  De  samme 
mennesker  kunde  maaske  engang  komme  til  at  prise 
Herren  med  de  udvalgtes  sang.  Dette  er  jo  rigtigt  nok. 
Men  det  er  dog  et  spørgsmaal,  om  Poul  Egede  gjorde  ret  i 
eller  håndlede  klogt  ved  i  saa  høj  grad  at  stræbe  at  nedslaa 
denne  nidkærhed  hos  de  vakte.  Det  kan  være,  at  der  gik 
mere  af  den  første  varme  —  mere  af  »den  hellige  ild«  — 
tabt,  end  Egede  selv  vilde  have  ønsket.  Grønlænderne  er 
store  stemningsmennesker  ogsaa  i  deres  kristendom,  og  der 
har  til  den  nyeste  tid  altid  været  større  fare  for,  at  de  skulde 
udstrække  begrebet  adiaphora  eller  »de  menneskelige  ting« 
altfor  vidt  —  saa  vidt  endog,  at  der  blev  saare  lidet  kristen¬ 
liv  tilbage  —  end  det  modsatte.  Det  maa  ogsaa  erindres  — 
hvad  Egede  godt  nok  vidste  —  at  de  hedenske  Grønlænderes 
ægteskabsforhold  var  saare  løse,  saa  de  med  rette  kunde 
skræmme  en  ung  mand,  der  blev  vakt  til  alvorlig  tro  og 
ønsket  om  at  leve  Gud  til  vilje.  Og  at  alle  troldomskunster 


og  specielt  hedenske  skikke  ikke  kunde  lade  sig  forene  med 
levende  kristendom,  er  en  selvfølge.  Heri  havde  de  vakte 
Paulus  fuldt  med  sig,  man  tænke  blot  paa  hans  ord  2  Kor. 
6,  14 — 17.  De  omtalte  fænomener  hos  de  vakte  ved  isfjor¬ 
den  er  derfor  i  virkeligheden  kun  et  bevis  paa  vækkelsens 
ægthed  og  styrke. 

Den  blev  da  ogsaa  baade  langvarig  og  dybtgaaende.  Helt 
uden  modstand  forløb  den  ikke.  Det  var  især  de  yngre  som 
blev  greben  af  den,  men  flere  ældre  søgte  at  holde  dem  til- 
bage,  idet  de  sagde,  at  det  vilde  gaa  ud  over  deres  evner  som 
erhververe.  At  angåkok’erne  var  paa  færde  og  søgte  at 
skræmme  dem,  siger  sig  selv.  De  fortalte  dem  blandt  andet, 
at  de  kunde  mærke  paa  en  sveden  lugt,  at  helvede  nu  var 
rykket  dem  nærmere.  Alt  dette  hæmmede  dog  ikke  be- 
vægelsen  noget  synderligt,  tværtimod  greb  den  mere  om  sig, 
saa  missionærerne  og  deres  hjælpere  maatte  skiftes  til  at 
opholde  sig  paa  stedet  blandt  de  vakte.  Derfor  drev  Hans 
Egede,  der  efter  sin  hjemkomst  fra  Grønland  1736  var 
konsulent  for  missionskollegiet,  overfor  dette  ivrig  paa 
oprettelsen  af  en  fast  missionsstation  nordfor  isfjorden  ved 
Maklykout.  Det  tilkom  ifølge  den  indgaaede  oktroj  styrel- 
sen  af  den  grønlandske  handel  at  oprette  en  saadan.  Men 
handelen  var  i  denne  periode  —  fra  1734  til  1750  —  i  hæn- 
derne  paa  den  islandske  købmand  Jakob  Severin,  der  en 
overgang  —  fra  1729  til  1741  —  ogsaa  var  medindehaver  af 
monopolhandelen  paa  Finmarken.  Og  han  var  ikke  meget 
for  nyoprettelser,  der  som  en  missionsstation  kun  betød  en 
udgift.  Han  vilde  derfor  kun  gaa  ind  paa  foreløbig  at  opsætte 
et  lidet  hus,  hvor  missionærerne  kunde  opholde  sig,  naar 
de  var  paa  stedet,  og  hvor  tillige  nogle  produkter  kunde 
indhandles  fraGrønlænderne.  En  saadan  »sommer-miss ions- 
loge«  oprettedes  da  ved  Maklykout  i  1 741,1)  og  stedet 
kaldtes  Jakob shavn  efter  » Grønlands  patron«  Jakob  Severin. 
Imidlertid  maa  stedet  have  betalt  sig,  thi  1745  opførtes  der 
et  par  smaa  huse  til,  og  der  ansattes  en  handelsassistent, 
som  forestod  ind-  og  udhandlingen  med  befolkningen.  Det 
skulde  dog  fremdeles  som  handelssted  høre  under  Chri- 
stianshaabs  koloni.  Men  da  der  boede  mange  indfødte  og 
fangsten  var  god,  vårede  det  ikke  længe  inden  Jakobshavn 
paany  blev  udvidet,  flere  handelsbygninger  opførtes,  og 
pladsen  besej  ledes  med  særlige  skibe. 

Medens  saaledes  handelspladsen  Jakobshavn  hurtig  ud- 
viklede  sig,  gik  det  —  som  sædvanlig  —  langsommere  med 


*)  Ifølge  reskript  af  1.  april  1741. 

missionsstationen  Jakobshavn.  Meningen  var  —  som  det 
vil  forstaaes  af  udtrykket  »sommer-missionsloge«  —  at 
missionærerne  fra  Christianshaab  skulde  flytte  derop  om 
sommeren  og  bo  i  det  derværende  lille  hus,  medens  de  vir- 
kede  blandt  befolkningen.  Dette  viste  sig  dog  snart  ganske 
forfejlet.  Om  sommeren  spredtes  befolkningen  nemlig  til 
alle  kanter.  Nogle  drog  paa  sælfangst  langs  kysten,  idet  de 
flyttede  fra  sted  til  sted  med  deres  telte,  konebaade  og 
kajakker.  Andre  drog  helt  ned  til  Holsteinsborgs  distrikt 
—  en  rejse  paa  mellem  3  og  400  km.  —  for  at  drive  renjagt 
og  kvejtefiskeri.  Kolonien  var  da  næsten  mennesketom. 
Det  blev  derfor  især  efteraar  og  vinter,  naar  Grønlænderne 
atter  var  samlet,  at  missionærerne  opholdt  sig  iblandt  dem, 
paavirkede  dem  ved  samtale  og  eksempel,  og  samlede  dem, 
der  ønskede  at  døbes,  til  undervisning  i  de  kristne  troslær- 
domme.  For  det  meste  blev  de  der  nogle  uger  ad  gangen. 
Længere  kunde  de  daarligt  holde  ud,  dels  fordi  de  boede  der 
alene,  dels  ogsaa  fordi  huset  var  daarligt  og  ikke  nemt  at 
opvarme,  i  det  hele  taget  egnede  sig  slet  til  vinterophold  — 
men  især  fordi  den  forplejning,  de  der  kunde  faa,  var  saare 
mangelfuld.  Og  dengang  led  de  allerfleste  Evropæere  i 
Grønland  overordentlig  meget  af  skørbug,  især  fordi  de 
levede  uhensigtsmæssigt,  i  alt  for  høj  grad  holdt  sig  til  den 
salte  proviant  fra  fædrelandet. 


Efter  Poul  Egedes  hjemrejse  lededes  Ghristianshaabs 
mission  —  hvortil  altsaa  nu  ogsaa  Jakobshavn  hørte  — 
af  missionær  Laurids  Jacobsen  Alsbach.1)  Han  var  kom- 
men  til  Christianshaab  i  sommeren  1739  og  havde  det  første 
aar  i  sin  stedbroder  Poul  Egede  en  dygtig  vej  leder  saavel  i 
sproget  som  i  missionsgerningen.  Han  blev  ogsaa  en  flink 
og  nidkær  missionær.  Til  hjælp  i  missionsarbejdet  havde 

*)  Født  i  Larvik  5.  oktober  1712  af  forældre  Jacob  Alsbach, 
krigskommisær  og  proviantforvalter,  og  Mettea  Dau.  Hans 
moder  blev  senere  gift  2.  gang  med  en  major  Thrane  og  3.  gang 
20.  sept.  1737  med  Hans  Egede.  Hun  døde  som  enkebispinde  i 
Stubbekøbing  22.  okt.  1761.  —  Efter  at  være  bleven  kandidat 
1738  gik  Alsbach  efter  sin  stedfaders  opfordring  til  Grønland. 
Efter  hjemkomsten  blev  han  27.  nov.  1743  gift  med  Hans  Egedes 
datter  Kirstine  Mathea  Rasch  Egede,  f.  1714  i  Kirke vaag. 
14.  febr.  1744  udnævntes  Alsbach  til  sogneprest  i  Vardal,  og  18. 
sept.  1750  byttede  han  med  sogneprest  Niels  Glatved  i  Stubbe¬ 
købing  paa  Falster,  hvor  han  døde  i  november  1762.  1747  var 
biskop  Hans  Egede  flyttet  til  ham;  han  døde  i  hans  hus  i  Stubbe¬ 
købing  5.  nov.  1758. 


31 


han  en  dansk  kateket1)  Jens  Pedersen  Mørk.  Denne  mand, 
som  kom  til  at  spille  en  stor  rolle  ved  Diskobugtens 
kristianisering,  var  født  1721,  mistede  tidlig  sine  forældre 
og  anbragtes  paa  det  kongelige  vajsenhus  i  København. 
Herfra  antoges  han  til  vordende  kateket  i  Grønland,  under- 
vistes  en  tid  i  sproget  af  Hans  Egede  i  København,  og  i 
17  392)  udsendtes  han  til  Poul  Egede  i  Christianshaab.  Han 
var  et  godt  hoved  og  blev  hurtig  særdeles  dygtig  i  grøn¬ 
landsk.  Desforuden  studerte  han  theologi  i  sin  fritid  og  til- 
egnede  sig  mange  kundskaber.  Der  var  endog  en  overgang 
tale  om  at  ordinere  ham  til  prest.  Den  28.  juni  1751  melder 
han  kollegiet,  at  han  »ved  gode  bøgers  læsning«  stræber  at 
»giøre  sig  habil  til  Prædike-Embedet«,  og  samme  aar  af- 
giver  Hans  Egede  erklæring  om  »Jens  Pedersen,  som  skulde 
være  Missionaire.«  Hvorfor  han  ikke  blev  det,  er  ikke  let 
at  se  og  kan  ikke  oplyses  nu.  Hans  samtidige  Berthel  Laer- 
sen  blev  det  dog.  Imidlertid  forlod  han  aldrig  Grønland. 
1747  giftede  han  sig  med  en  Grønlænderinde3)  og  vedblev 
til  sin  død  4.  dec.  1780  at  virke  som  kateket  i  Diskobugt, 
hvor  han  efterhaanden  var  ansat  baade  i  Christianshaab, 
Claushavn  og  Jakobshavn.  Han  var  en  alvorlig  troende 
mand  med  stor  nidkærhed  og  arbejdsevne,  og  havde  en 
særlig  gave  til  at  paavirke  Grønlænderne.  Blandt  Evropæ- 
erne  i  landet  var  han  i  ualmindelig  grad  agtet  og  anset. 
Under  de  mange  skiftende  missionærer  blev  han  den  faste 
støtte,  der  bevarede  kontinuiteten  i  missionsarbejdet,  vej- 
ledede  de  nyankomne  missionærer  og  kateketer  og  satte 
dem  ind  i  forholdene  og  sproget.  Sine  børn  opdrog  han  til 
dygtige  erhververe  efter  Grønlændernes  nationale  maade, 
men  gav  dem  tillige  en  god  kristelig  undervisning  og  større 
kultur.  Hvor  stor  betydning  et  saadant  kristent  hjem  paa 
national  grund  har  haft  for  missionen  —  især  maaske  i 
modsætning  til  saamange  andre  hjem,  stiftet  af  Evropæere 
ved  ægteskab  med  landets  døtre,  hvor  det  var  alt  andet  end 
kristendom  og  kristenliv,  der  var  det  bærende  —  lader  sig 
lettere  tænke  end  udmaale.  —  Foruden  denne  danske  hjæl- 
per  virkede  tillige  Grønlænderen  Hans  Pungiok,  som  Poul 


*)  Ved  kateket  forstaas  underlærer,  skolemester  og  læg- 
missionær. 

2)  Den  16.  marts  1739  takker  han  missionskollegiet  for  de  ham 
tilstaaede  rejseklæder. 

3)  Efter  ansøgning  til  missionskollegiet  af  13.  juli  1746.  I  sin 
indberetning  af  21.  juli  1747  melder  missionær  Welling,  Als- 
bachs  eftermand,  at  han  »har  viet  en  Catechete  til  et  grønlandsk 
Fruentimmer  ved  Navn  Magdalena.«  Jens  Pedersens  enke 
Magdalene  døde  18.  mai  1796,  ^omkring  65  Aar  gammel. « 

Egede  havde  medbragt  fra  Godthaab  og  som  havde  tilbragt 
et  aar  i  Danmark,  som  missionær  blandt  sine  landsmænd. 

Men  foruden  disse  to  hjælpere  havde  missionær  Alsbach 
en  betydelig  støtte  i  missionsarbejdet  i  sin  stedbroder  Niels 
Egede ,  Hans  Egedes  yngste  søn,* 1)  som  efter  to  aars  ophold 
i  Danmark  i  1738  var  bleven  ansat  som  købmand  i  Godt¬ 
haab  og  1739  forflyttedes  til  Christianshaab.  Han  tog  sig 
ikke  blot  af  handelen.  Naar  Grønlænderne  kom  til  ham  for 
at  handle,  og  hvor  han  kom  hen  paa  sine  handelstogter, 
forkyndte  han  evangelium,  bekæmpede  angåkok’erne  og 
deres  indflydelse  og  virkede  paa  alle  maader  for  Guds  rige. 
Han  var  næsten  endnu  mere  elsket  end  broderen  —  og  til- 
lige  beundret  for  sin  legemstyrke  —  og  var  derfor  en  uvur¬ 
derlig  støtte  for  missionærerne  og  den  unge  mission. 

Under  disse  dygtige  mænds  ledelse  vandt  kristendommen 
terræn  ogsaa  blandt  Grønlænderne  i  Jakobshavn,  trods  de 
ugunstige  ydre  forhold,  hvorunder  der  maatte  virkes. 
Alsbach  og  Jens  Pedersen  besøgte  dem  saa  ofte  det  lod  sig 
gøre,  og  befolkningen  flokkedes  om  dem  for  at  høre  og  lære, 
og  vilde  meget  gerne  beholde  dem  det  længst  mulige  hos  sig, 
men  da  det  ikke  var  lang  tid  ad  gangen,  de  kunde  blive  der, 
gik  det  kun  langsomt  med  daaben,  fordi  man  dengang 
krævede  en  grundig  undervisning  og  temmelig  store  kund- 
skaber  hos  katekumenerne  for  at  turde  meddele  denne.  De 
skulde  kunne  læse  flydende,  og  grundig  forstaa  og  kunne 
Pontoppidans  katekismusforklaring,  især  »saliggiørelsens 
orden «.  De  vaktes  iver  var  dog  saa  stor,  at  det  i  1743  var 
kommen  dertil,  at  de  fleste  kunde  stave,  en  del  endog  læse 
ret  godt,  og  de  havde  lært  det  meste  af  katekismus- 
forklaringen  udenad. 

Men  imidlertid  havde  saavel  Alsbach  som  Niels  Egedes 
helbred  lidt  saa  meget,  at  de  ikke  mente  at  turde  blive 
længere  i  Grønland.  I  høsten  1743  rejste  de  derfor  tilbage 


*)  Født  1710  i  Kirkevaag.  1731  blev  han  første  gang  ansat  i 
Godthaab  som  købmand  og  var  heldig  med  handelen,  da  han 
kendte  de  indfødte  fra  sin  barndom  og  var  sproget  mægtig.  — 
Efter  sin  hjemgang  fra  Grønland  1743  blev  han  8.  jan.  1745  over- 
vrager,  vejer  og  maaler  i  Christianssund,  men  forflyttedes  15. 
sept.  s.  a.  til  Aalborg.  1759  gik  han  atter  til  Grønland,  anlagde 
Egedesminde,  hvor  han  virkede  som  købmand  og  missionær  til 
1762,  da  han  forflyttedes  til  Holsteinsborg.  1764 — 67  var  han 

i  Danmark,  men  vendte  tilbage  til  Holsteinsborg,  hvor  han  blev 
til  1781;  fra  1776  var  han  pensionist,  idet  hans  søn  Jørgen 
Frederik  Egede  var  købmand.  Han  døde  i  København  22.  aug. 
1782.  1764  udnævntes  han  til  titulær  kaptejn  af  infanteriet,  og 
1775  fik  han  medaillen  »pro  meritis«. 

til  Danmark.  Det  blev  en  bevæget  afsked,  især  med  de 
vakte  i  Jakobshavn,  som  Alsbach  ansaa  for  de  mest  lovende 
af  Christianshaabs  menighed.  Denne  talte  da  ialt  23  døbte 
og  36  katekumener,  som  alle  gennemgaaende  havde  god 
kundskab  og  førte  et  kristeligt  liv  og  sædelig  vandel. 

Efter  sin  hjemkomst  paapegte  missionær  Alsbach  nød- 
vendigheden  af  at  faa  Jakobshavn  oprettet  til  fuldstændig 
missionsstation.  Vækkelsen  dér  vedblev  fremdeles,  saa  at 
ogsaa  hans  eftermand,  missionær  Welling,  en  stedsøn  af 
Christianshaabs  første  missionær  Andreas  Bing,  maatte  ofre 
meget  af  sin  tid  og  virken  paa  denne  del  af  missions- 
distriktet.  Hans  Egede  foreslog  derfor  Jakobshavn  ind- 
lettet  som  »fast  vinterloge«,  saaledes  at  en  missionær 
skulde  tage  stadig  ophold  der.  Jakob  Severin  vilde  nødig 
til  det,  men  omsider  indvilgede  han  deri  1745.  Dog  blev  det 
endnu  en  lang  tid  ved  det  gamle.  Ganske  vist  var  den  be- 
kendte  købmand  Lars  Dalager1)  ansat  der  som  lægmissionær 
1746 — 47,  men  det  skulde  endnu  vare  nogle  aar,  før  stedet 
blev  fast  bolig  for  en  ordineret  missionær.  1747  sendtes 
missionær  Niels  Brønlund  Bloch 2),  Hans  Egedes  søstersøn, 
til  Diskobugten  med  ordre  til  snaiest  at  tage  ophold  ved 
Jakobshavn.  Men  da  der  endnu  intet  var  gjort  for  at  skaffe 
bolig  der  til  en  missionær,  maatte  han  tage  til  Christians- 
haab,  og  derfra  besøge  Jakobshavn  som  de  tidligere  missio- 
nærer  havde  gjort.  1749  kom  Hans  Egedes  brodersøn  Peder 


)  Født  ca.  1715.  Han  var  købmand  i  Grønland  med  forskel¬ 
lige  afb  ry  deiser  fra  1742  til  1767.  Derefter  ansattes  han  1768 
som  købmand  ved  Køllefjords  og  Tanens  handeler  i  Finmar¬ 
ken.  Han  døde  (i  Vadsø?)  sidst  paa  aaret  1773.  —  Hans  søster 
Maren  var  gift  med  Jakob  Severin.  —  Han  er  især  bekendt  ved 
at  være  den  første,  der  foretog  en  længere  vandring  paa  ind- 
landsisen  28.  aug. — 10.  sept.  1751.  Beretning  herom  findes  i 
hans  i  1752  udgivne  bekendte  bog:  »Grønlandske  Relationer, 
mdeholdende  Grønlændernes  Liv  og  Levnet,  deres  Skikke  o^ 
Vedtægter,  samt  Temperament  og  Superstitioner,  tillige  nogle 
korte  Reflexioner  over  Missionen«.  Bogen  viser  en  fortrinlig 
iagttagelsesevne,  er  ypperlig  skreven  og  er  endnu  et  vigtigt 
kildeskrift  med  hensyn  til  Grønlændernes  sociale  standpunkt 
paa  den  tid.  — 


2)  Født  19.  marts  1720  paa  gaarden  Bredstrand  i  Vesteraalen 
som  søn  af  skipper  og  handelsmand,  senere  proprietær  og  gæst- 
giver  i  Furresund  Jens  Gjevert  Bloch  og  hustru  Kirsten  Pouls- 
datter  Egede.  Oversatte  flere  ting  paa  grønlandsk;  der  findes 
nogle  salmer  af  ham  i  den  nu  brugte  grønlandske  samlebog.  — 
19.  nov.  1756  blev  han  sogneprest  i  Tinns  prestegæld,  og  for- 
flyttedes  27.  okt.  1774  til  Lier,  hvorfra  han  tog  afsked  9  dec. 
1791  og  døde  16.  juli  1792. 


Den  norske  grønlandsprest.  —  3. 

Egede1)  til  Grønland  med  udnævnelse  til  missionær  i  Jakobs¬ 
havn.  Der  var  dog  stadig  intet  husrum  til  ham,  hvorfor  han 
indtil  videre  maatte  tage  bolig  hos  fætteren  i  Christianshaab. 
Herfra  tilsaa  han  Jakobshavn  overmaade  flittigt.  Hver 
vinter  opholdt  han  sig  der  —  som  oftest  i  grønlandsk  hus 
- —  længere  tid,  stundom  4  maaneder  i  træk,  samtalede  med 
befolkningen,  underviste  katekumener  og  skolebørn,  og  for- 
kyndte  evangeliet  i  saa  vid  en  omkreds  og  maalestok,  som 
det  var  ham  muligt.  Baade  han  og  Bloch  var  værdige 
ætlinge  af  Egedeslægten,  nidkære  og  utrættelige,  begge 
stærkt  paavirkede  af  Hernhuterne;  tillige  var  de  dygtige  i 
sproget  og  havde  Egedernes  evne  til  at  gøre  sig  afholdt  af 
Grønlænderne. 

I  sommeren  1752  kunde  Peder  Egede  endelig  flytte  til 
Jakobshavn,  og  samme  aar  opsattes  et  lille  hus  for  missio- 
nen  lige  syd  for  isfjorden  ved  Claushavn,  hvor  Bloch  bo¬ 
satte  sig.  Isfjordens  omegn  var  nu  bleven  brændpunktet 
for  missionen  i  Diskobugten.  Samme  aar  hjemsøgtes  imid¬ 
lertid  Diskobugt  af  en  ondartet  epidemisk  sygdom,  som 
bortrev  mange  mennesker,  ogsaa  af  de  døbte  ved  Jakobs¬ 
havn  og  Claushavn.  Det  saa  ud  til,  at  missionen,  der  nu 
just  havde  naaet  sit  længe  attraaede  maal  at  faa  fast  stade 
omkring  isfjorden,  skulde  faa  et  dødsstød,  idet  den  raske 
del  af  befolkningen  blev  bange  og  begyndte  at  flytte  bort. 
Bloch  og  Egede  opgav  dog  ikke  ævret.  De  blev  paa  deres 
post  og  arbejdede  med  haab  imod  haab.  Og  saa  viste  det 
sig,  at  det  blev  til  velsignelse.  Grønlænderne  vendte  tilbage, 
andre  bosatte  sig  der  ogsaa,  og  trængslerne  viste  sig  at  have 
været  en  dragelse  til  Gud,  iveren  for  at  høre  og  lære  var  til- 
taget.  Arbejdet  blev  større  og  større  og  høsten  rig;  hvert 
aar  kunde  Peder  Egede  døbe  en  halv  snes,  ældre  og  yngre. 
Han  siger  dog,  at  det  var  smaat  med  kundskabstilegnelsen 
blandt  Jakobshavns  døbte  Grønlændere.  Men  det  gjorde  jo 
heller  ikke  noget,  naar  blot  livet  var  der,  og  det  synes  det  at 
have  været. 


*)  Født  paa  Myklebostad,  Dyrø  sogn  i  Senjen,  9.  maj  1722  som 
søn  af  Jens  Poulsen  Egede,  kapellan  i  Ibbestad,  og  hustru 
Cathrine  Marie  Hind.  —  P.  Egede  oversatte  flere  salmer,  hvoraf 
nogle  findes  i  den  nu  brugte  grønlandske  salmebog.  Efter  hjem¬ 
komsten  blev  han  —  efter  3ya  aars  solliciteren  —  25.  april  1760 
sogneprest  i  Fet  prestegæld,  hvor  han  døde  som  provst  1789.  — 
Han  var  gift  med  Marie  Moltzou,  f.  Amble,  enke  efter  købmand 
ved  Godthaab  Poul  Jokumsen  Moltzou,  søn  af  sogneprest  til 
Øksnes  Jokum  Fred.  M.  og  Kirsten  Poulsdatter  Egede,  og  altsaa 
halvbroder  til  missionær  N.  B.  Bloch. 

Men  efter  den  stærke  bevægelse  kom  der  en  tilbagegang. 
1756  gik  Peder  Egede  hjem,  de  sidste  to  aar  havde  han  boet 
i  Claushavn.  Bloch  var  rejst  1754.  Og  de  følgende  tider  var 
uheldige  for  den  unge  mission.  Jakobshavn  havde  —  vist- 
nok  allerede  i  1753  —  faat  en  handelsbestyrer  Jørgen  Holm, 
der  var  til  stor  skade.  Han  var  raa  og  brutal  mod  alle,  Grøn- 
lænderne,  mandskabet  og  missionærerne.  Den  i  1754  an¬ 
komne  missionær  Nikolaj  Lassen,1)  der  til  at  begynde  med 
tog  ivrig  fat  paa  sin  gerning,  gjorde  han  saa  ked  af  stil¬ 
lingen,  at  han  aaret  efter  foretrak  at  rejse  hjem  og  udsætte 
sig  for  kollegiets  mishag  og  udsigten  til  lang  embedsledig- 
hed  fremfor  at  blive.  Købmand  Holm  fik  en  irettesættelse 
af  handelsdirektionen  og  flyttedes  i  1757  til  Holsteinsborg, 
men  irettesættelsen  har  næppe  været  alvorlig  ment,  thi  man 
var  meget  tilfreds  med  ham  som  handelsmand  og  beholdt 
ham  som  saadan  lige  til  1768. 

Ved  Peder  Egedes  hjemgang  var  Severin  Thrane 2)  eneste 
missionær  i  Diskobugt.  Han  var  kommen  dertil  1755  og 
skulde  tage  bolig  i  Claushavn.  Lassen  søgte  at  faa  ham  til 
at  bytte  med  sig  mod  at  give  ham  sin  halve  gage,  men 
Thrane  havde  allerede  ved  et  kort  bekendtskab  faaet  nok  af 
købmand  Holm  og  vilde  ikke  til  Jakobshavn.  Forøvrigt 
optraadte  han  —  trods  sit  overfladiske  kendskab  til  for¬ 
holdene  —  meget  overlegent  og  erklærede  som  sin  uforgribe- 
lige  mening,  at  Jakobshavns  Grønlændere  ikke  var  grebne 
med  hjertet  af  kristendommen,  men  tog  ved  den  for  time¬ 
lig  fordels  skyld  —  noget  der  næppe  nogensinde  var  til- 
fældet  dengang,  da  de  døbte  Grønlændere  snarest  var  ringe- 
agtede  af  de  fleste  af  handelens  folk  fremfor  hedningerne, 
og  som  der  i  ethvert  tilfælde  aldeles  ikke  kunde  være  tale 
om,  medens  mænd  som  Bloch  og  Egede  virkede  iblandt  dem. 
Da  Lassen  rejste  hjem,  tog  Thrane  dog  en  del  af  vinteren 
1755  bolig  i  Jakobshavn  og  foretog  ogsaa  en  rejse  til  den 
nye  koloni  Ritenbenk,3)der  1755  var  anlagt  noget  over  100 
km.  nordfor  Jakobshavn  paa  Nugssuakshalvøen.  Hans  syn 
paa  Grønlænderne  ændrede  sig  meget,  da  han  lærte  de  døbte 


J)  Født  1724  i  Sønderborg.  Hvor  han  siden  blev  af,  vides 
ikke.  Maaske  er  han  identisk  med  Niels  Lassen,  der  1760  var 
res.  kapellan  i  Hvidesø  prestegæld  og  døde  omtr.  1780  som 
sogneprest  i  Lunds  prestegæld. 

2)  Han  var  født  19.  sept.  1725  i  Tønsberg;  hans  oprindelige 
efternavn  var  Holbech,  men  da  hans  moder  giftede  sig  anden 
gang,  blev  han  adopteret  af  sin  stedfader  Jacob  Thrane. 

3)  Kolonien  døbtes  Ritenbenck,  idet  navnet  fremkom  ved  om¬ 
stilling  af  bogstaverne  i  handelskompagniets  præses,  greve  Chr. 
August  Berckentins  navn. 

og  katekumenerne  nærmere  at  kende,  og  han  vandt  efter- 
haanden  ret  god  fremgang  iblandt  dem,  døbte  ikke  faa  og 
haabede,  at  flere  vilde  blive  vundne  ved  oprigtig  og  kærlig 
tale.  Han  synes  saaledes  i  det  hele  taget  at  have  gjort  et 
nidkært  arbejde. 

Missionær  Thrane  skulde  dog  blive  til  stor  skade  for  mis- 
sionen.  Ved  Jakobshavn  havde  han  maattet  føre  en  saare 
elendig  levemaade.  Da  de  proviantsorter,  som  købmand 
Holm  udleverede  ham,  var  saa  fordærvede  og  usle,  at  han 
ikke  kunde  eller  ikke  vilde  bekvemme  sig  til  at  spise  dem, 
og  da  købmanden  ikke  vilde  sørge  for,  at  han  fik  ordentlig 
og  tilstrækkelig  kokkehjælp,  maatte  han  for  det  meste  leve 
af  kold  the  og  smørrebrød.  Dette  nedbrød  hans  helbred. 
Ved  Claushavn  og  Christianshaab,  hvor  han  ellers  opholdt 
sig,  var  levemaaden  vel  noget  bedre,  men  her  levede  han  i 
bestandig  kævl  og  ufred  med  de  andre  Evropæere.  Derved 
blev  hans  af  naturen  tunge  sind  til  dyb  melankoli,  og  en  dag 
i  maj  maaned  1757,  medens  han  opholdt  sig  i  Christians¬ 
haab,  fandtes  han  død  i  sit  kammer.  Han  havde  dræbt  sig 
selv  ved  at  skære  halsen  over  med  sin  barberkniv.  Man 
fandt  ham  siddende  paa  gulvet  lænet  mod  en  stol.  I  et  lille 
værelse  ved  siden  af  laa  hans  bedste  ragekniv  blodig  paa  en 
tallerken.  Efter  at  have  forøvet  den  skrækkelige  gerning 
var  han  løbet  ind  i  det  større  kammer,  havde  famlet  i  seng- 
klæderne  med  sine  blodige  hænder,  taget  en  pude  og  holdt 
den  op  imod  saaret  i  halsen,  —  derpaa  var  han  gaaet  nogle 
skridt  over  gulvet,  men  segnet  afmægtig  om  der  hvor  han 
fandtes  død.  Christian shaabs  købmand  —  Svanenhielm  — 
berettede,  at  man  ikke  vidste  nogen  anden  grund  til  selv¬ 
mordet  end  »melancholie  og  urolighed  i  sindet.« 

Efter  Thranes  død  udbredte  der  sig  rygter  om,  at  han 
skulde  have  ført  et  utugtigt  levnet.  Det  kan  ikke  være  til- 
fældet,  thi  i  saa  fald  skulde  handelens  personale  nok  have 
vidst  at  fremhæve  og  indberette  det.  Men  at  det  har  tjent 
til  at  forværre  det  afbræk,  som  hans  sørgelige  endeligt 
voldte  missionen,  er  en  selvfølge.  Mange  af  de  ved  koloni- 
erne  ansatte  Evropæere  —  baade  af  »officererne«  og  »de 
gemeene«  —  var  til  skade  og  hinder  for  kristendommen  ved 
deres  ugudelige  og  ryggesløse  levnet.  Naar  nu  sligt  ogsaa 
paaduttedes  deres  ulykkelige,  sindssyge  prest,  kan  man 
ikke  undres  over,  at  menigheden  gik  tilbage  i  tro  og  liv,  at 
mange  faldt  fra,  eller  gjorde  fælles  sag  med  de  fleste  af 
kolonisterne  i  at  haane  missionen  og  for  resten  vandre  ad 
de  onde  veje. 

Den  skade,  som  hermed  skete  missionen,  kunde  ikke  op- 
rettes  i  hast.  Da  Diskobugten  nu  var  ganske  presteløs, 
flyttede  missionær  Jacob  Borch,1)  som  kom  ud  til  landet 
1757  for  at  begynde  en  mission  i  Holsteinsborg,  derop  og 
boede  ogsaa  en  del  af  vinteren  i  Jakobshavn.  1758  kom  en 
ny  missionær,  Jens  Stage ,2)  og  1759  endnu  én,  Christen 
Fabricius ,3)  dertil;  og  da  de  begge  —  især  den  sidste  —  var 
dygtige  og  nidkære  mænd,  blev  noget  genoprettet,  men 
langtfra  alt,  og  den  bevægelse  og  det  liv,  der  havde  været 
før,  var  borte  for  lang  tid.  Hertil  kom,  at  foragten  for  og 
haanen  imod  missionen  fra  de  andre  Evropæeres  side  var 
paa  sit  højeste  netop  i  dette  tidsrum,  og  den  indflydelse, 
som  de  med  indfødte  gifte  matroser  og  andre  kolonister  ved 
deres  familieforbindelser  kunde  øve  over  Grønlænderne  i 
missionsfjendtlig  retning,  var  begyndt  at  gøre  sig  gældende. 
Der  skulde  —  som  vi  senere  skal  faa  høre  —  komme  ret 
kraftige  udslag  af  den. 

Fabricius  flyttede  i  1760  til  Jakobshavn,  og  arbejdede  der 
ihærdigt  og  trofast,  og  det  er  muligt,  at  hans  virksomhed 
kunde  have  faaet  ny  fremgang  til  følge.  Men  en  øjen- 
svaghed,  som  han  led  af,  og  som  i  høj  grad  forværredes  vea 
Nordgrønlands  skarpe  reflekslys,  tvang  ham  til  at  rejse  hjem 
allerede  1763,  uden  at  missionskollegiet  fik  det  at  vide  saa 
betids,  at  det  kunde  udsende  kandidat  Sverdrup  i  hans  sted 
det  aar. 

Derved  kom  Jakobshavns  mission  og  den  lille  menighed 
dér —  saa  helt  lille  var  den  nu  ikke,  idet  den  talte  mere  end 
100  medlemmer  og  en  del  katekumener  —  atter  til  at  staa 
uden  presteligt  tilsyn  og  paavirkning  i  et  helt  aar,  og  dette 
forbedrede  ikke  tilstanden,  især  da  der  —  som  vi  siden  skal 
se  —  fra  dens  midlertidige  leder  var  begyndt  at  gøre  sig  en 
indflydelse  gældende,  som  kun  kunde  bringe  forvirring  og 


1)  Født  27.  dec.  1722  i  Kallundborg,  miss.  i  Grønland  1757 
— 03,  +  4.  nov.  1801  som  sogneprest  i  Karleby  paa  Falster. 

2)  Født  28.  aug.  1732  i  Snodstrup  paa  Sjælland,  hvor  faderen 
var  prest;  miss.  i  Grønland  til  1765,  -f-  18.  aug.  1780  som  sogne¬ 
prest  i  Fjellerup  i  Aarhus  stift. 

3)  Født  1736  i  Rudkøbing  paa  Langeland,  hvor  faderen  var 
prest,  +  5.  aug.  1786,  som  sognerest  i  Leirskog  i  Ribe  stift.  Han 
var  ældste  broder  til  den  fra  Grønlands  historie  saa  bekendte 
biskop  Otto  Fabricius,  om  hvem  senere.  —  Poul  Egede  omtaler 
Chr.  Fabricius  saaledes:  »Han  har  sustineret  sine  Examina  med 
Berømmelse,  er  vel  øvet  og  begavet  til  Prædikestolen,  forstaar 
adskillige  sprog,  som  fransk,  engelsk,  hollandsk;  har  en  aaben 
Hjerne,  et  muntert  Hoved  og  pryder  altsammen  med  en  christe- 
lig  og  anstændig  Opførsel.« 

nedbryde  den  kristendom  og  det  kristenliv,  som  var  vakt 
og  begyndt  saa  lovende. 

Følgen  var,  at  menigheden  forringedes,  ikke  blot  kvanti¬ 
tativt,  men  ogsaa  kvalitativt,  katekumenerne  faldt  fra,  og 
alt  kom  i  forfald.  Saaledes  var  det  ikke  lyse  tilstande,  der 
herskede  i  Jakobshavns  mission  1764,  og  ikke  lette  forhold 
at  gaa  ind  til  for  den  nyankommende  missionær,  begynder 
som  han  var  i  sproget  og  ukendt  med  forholdene  i  landet. 


IV. 

TRANGE  TIDER. 

1764—72. 

Det  første  indtryk  var  ikke  trangt. 

Skibet  »St.  Peder«  fik  en  usædvanlig  hurtig  rejse  i  1764 
—  efter  de  tiders  forhold.  Allerede  i  slutningen  af  maj 
eller  begyndelsen  af  juni  rundede  det  Kap  Farvel  og  satte 
kursen  stik  mod  nord  op  igennem  Davisstrædet.  Dagen 
blev  længere  og  længere;  snart  var  al  nat  forsvunden;  solen 
stod  højt  paa  himlen  ved  midnatstide.  De  første  hvide  for- 
poster  af  isfjelde  viste  sig,  som  stolte,  gigantiske  svaner 
kom  de  nærmere  og  gled  forbi,  snart  efterfulgt  af  flere. 
Nogle  dage  senere  øjnedes  Diskos  snehætte  i  det  fjerne,  alt 
som  man  kom  nærmere,  tonede  dens  mørke  underland  og 
de  lave  kyster  og  øerne,  hvor  nu  Egedesminde  ligger,  mere 
og  mere  frem  og  fik  form.  Skibet  stod  ind  i  Diskobugten 
under  en  øredøvende  koncert  af  utallige  skrigende  maager 
og  terner,  som  troede,  at  nu  var  tiden  inde  til  at  værge  for 
reden.  Og  en  herlig  junidag  —  eller  -nat,  men  det  gjorde 
jo  ingen  forskel  —  udbredte  Jakobshavns  isfjord  sig  i  al  sin 
majestæt  for  første  gang  for  Jørgen  Sverdrups  undrende 
blik,  med  sol  over  sine  hærskarer  af  skinnende  hvide,  blaa- 
lig  og  grønlig  schatterede  iskolosser  i  de  uhyrligste  former 
og  figurer,  medens  kysterne  —  brune  og  graa,  med  grøn- 
klædte  pletter  og  smaadale  med  brusende  elve  eller  rislende 
bække  —  aabnede  sig  til  begge  sider,  og  Diskos  vældige 
stenmur  med  taarne  og  tinder  knejsede  bagved. 


Hvad  er  det  for  en  lille  sort  ting,  som  kommer  pilende  ud 
imod  dem  paa  den  svagtkrusede  havflade?  Se  nu  antager 
den  form  —  er  det  en  stump  af  en  hvalryg  med  finnen  lige 
i  vejret?  eller  —  hvad  er  det  —  er  det  et  slags  kæmpeinsekt, 
der  svirrer  med  vingerne?  Aa,  det  er  jo  en  kajak  —  se  der 
er  manden  midt  i,  aaren  svinger  som  en  møllevinge.  Nej 
hvor  han  har  travlt!  Men  det  er  ogsaa  nødvendigt,  for  han 
vil  være  første  mand  ombord,  det  giver  lodsbelønning  —  og 
der  kommer  flere  bagefter,  bare  de  ikke  naar  ham!  Nu  er 
han  paa  siden  —  en  tovende  kastes  ned  om  hver  af  kajak- 
stevnene  —  et  rask  tag,  og  hele  fortøjet  med  manden  i  staar 
paa  dækket.  Saa  vandt  han  prisen  alligevel ! 

Skibet  glider  nærmere  for  en  sagte  bris.  Kajakker  og 
konebaade  omringer  det.  Brune,  vejrbidte,  smilende  ansig- 
ter,  omkranset  af  langt  sortglinsende  haar  —  allesammen 
vender  de  øjnene  op  mod  skibets  dæk  og  spejder  efter  de 
nyankommende.  Lyd  af  mange  stemmer  —  men  er  det 
tale?  Det  glider  jo  ud  i  hinanden  i  en  ustanselig  strøm  af 
uforstaaelig  pludren.  Jo,  et  ord  skiller  sig  ud  fra  den 
almindelige  summen  —  et  ord  der  kommer  igen  og  om  igen: 
palase  —  palasertåk  —  presten,  den  nye  prest !  Det  forstaar 
Sverdrup,  og  saa  nikker  han  goddag,  og  de  nikker  allesam¬ 
men  igen,  smilende,  imødekommende,  forventningsfulde. 

En  stor,  hvid  baade  skyder  ud  fra  bugten  derinde.  Danne¬ 
brog  vajer  i  bagstavnen.  Det  er  ogsaa  faret  til  tops  paa  flag- 
masten  derhenne  paa  fjeldtoppen;  snart  hænger  det  og 
blafrer  dovent  mot  stangen  —  snart  folder  det  sig  ud  og 
tegner  sit  hvide  kors  og  de  røde  splitter  skarpt  paa  den  blaa 
himmel.  Baaden  lægger  til  borde,  og  stedets  Evropæere 
kommer  op  ad  faldrebstrappen  for  at  hilse  paa  skibet  og  de 
nye  kolonifæller,  og  for  at  høre  nyt  fra  fædrelandet,  som 
de  har  været  uden  forbindelse  med  snart  et  aar.  —  En  mand 
kommer  hen  til  Sverdrup,  tager  ham  i  haanden  og  hilser 
ærbødigt  paa  ham.  Det  er  den  danske  kateket.  Han  beretter 
om  menigheden  og  dens  tilstand;  hans  ord  lyder  rosende 
og  lovende,  og  tonen  synes  tilforladelig.  Sverdrup  glæder 
sig  derover  og  sender  i  sin  tanke  en  tak  til  Gud  og  en  bøn 
om  at  maatte  faa  kraft  til  at  virke  til  Herrens  navns  ære. 

Der  rører  sig  ingen  vind  mere.  Havet  ligner  smeltet  bly 
—  siger  Grønlænderne.  Skibets  sejl  hænger  slappe,  ikke  et 
af  dem  trækker  mere.  Konebaadene,  den  hvide  baad  fra 
land  og  skibets  egne  baade  spændes  for,  og  under  sang, 
latter  og  skemt  bugseres  skibet  ind.  Det  glider  ind  i  ind- 
snevringen  mellem  klipperne,  paa  f j  eldet  staar  mænd, 
kvinder  og  børn  imellem  hverandre,  alle  skindklædte. 

kvinderne  i  brogede  farver  —  nogle  i  pelse  af  hvidt  skind 
med  perlekranse  om  skuldrene  —  og  med  den  nyopsatte 
haartop  struttende  højt  tilvejrs.  Alle  smiler  og  ler  de  ned 
mod  skibet  og  den  nye  prest.  Alle  ansigter  synes  at  byde 
ham  velkommen. 

Nu  kommer  kolonihusene  frem  —  Sverdrups  hjemsted 
for  de  kommende  aar.  Smaa,  tj  ærede  bjelkehuse  med  hvide 
vinduesrammer  og  perlemalede  døre.  Megen  plads  er  der 
ikke  derinde,  husene  ser  ud,  som  var  de  bygget  ind  i  selve 
det  knudrede  fjeld.  Men  de  ser  saa  hjemlige  ud  midt  i  den 
store  stenørken,  de  grønne  pletter  omkring  dem  er  en  for- 
friskelse  for  øjet  efter  de  mange  ugers  himmel  og  hav. 
Elven  paa  den  anden  side  havnen  durer  sit  akkompagne¬ 
ment  dertil.  Ankeret  rasler  i  bund,  mens  koloniens  smaa 
kanoner  afgiver  en  spæd  salut,  der  forstærkes  mangefold 
ved  ekkoet  og  ruller  langt  ind  mellem  f j  eldene.  De  sidste 
sejl  falder.  Rejsen  er  endt  og  maalet  naaet  —  foreløbig 
i  alt  fald. 

Sverdrup  gaar  ned  i  sin  kahyt;  han  trænger  til  at  være 
alene.  Siden  tager  han  papir  og  pennefjer  frem  og  skriver 
hjem  til  venner  og  frænder  —  melder  ogsaa  missions- 
kollegiet  om  sin  ankomst,  sit  indtryk  og  »hvad  mærk- 
værdigt  han  havde  erfaret  i  Grønland. «  Det  er  alt  hvad  vi 
ved;  selve  beretningen  findes  desværre  ikke  mere,  men  den 
har  nok  været  begejstret  og  varm. 

Og  trods  alle  de  trængsler,  genvordigheder  og  fejlslagne 
haab,  som  de  kommende  aar  skulde  blive  saa  rige  paa,  blev 
det  første  indtryk  alligevel  det  blivende.  Det  gik  ham  som 
saa  mange  andre,  der  kom  til  Grønland.  Landet  tog  dem, 
dette  vidunderlige  land,  hvor  luften  er  let  og  ren  og  herlig, 
hvor  naturen  er  storslaaet  som  næppe  nogen  steds,  hvor  den 
store  stilhed  giver  sindet  en  fred,  som  betager.  Og  folket 
tog  dem,  dette  folk,  som  kender  til  struggle  for  life  som 
ingen  anden  nation  i  verden,  hvis  fornødenheder  er  ube- 
gribelig  faa  og  enkle,  og  som  dog  lever  et  saa  lykkeligt,  frit 
og  ubundet  liv  som  faa  og  elsker  sin  fattige  kyst,  —  dette 
folk,  som  midt  i  sin  primitivitet  og  med  alle  sine  iøjne- 
faldende  mangler  af  naturen  besidder  saadanne  egenskaber 
—  udholdenhed,  taalmodighed  og  haardførhed  —  og  dertil 
en  medfødt  elskværdighed  og  takt,  som  man  skal  lede  for- 
gæves  efter  hos  civiliserede  nationer,  —  dette  folk,  hos 
hvem  man  skønt  fremmed  lever  saa  trygt  som  intet  andet 
sted  —  hvor  man  aldrig  laaser  sin  dør  om  natten,  hvor  man 
som  i  Frode  Fredegods  dage  kan  lægge  sine  ejendele  fra  sig 
udenfor  sit  hus  og  i  de  allerfleste  tilfælde  være  vis  paa  at 
finde  dem  der  igen.  Alt  dette  binder.  Man  kan  tit  nok  tale 

om  folkets  mangler  og  fejl,  tit  nok  lamentere  over  » dette 
haarde  land«  —  det  tager  en  fangen  og  binder  med  baand, 
som  ikke  brister.  —  Saadan  gik  det  Sverdrup.  Grønland  tog 
hans  manddomsaar  og  hans  livsgerning.  Og  det  kostede 
kamp,  da  han  omsider  maatte  løsrive  sig  derfra. 


De  trange  tider  meldte  sig  heller  ikke  lige  straks.  Eller 
de  trængtes  i  hvert  fald  i  baggrunden  af  skibstidens 
brogede  liv.  Den  tid,  skibet  ligger  paa  havnen,  er  aarets 
livligste.  Dette  gjaldt  især  dengang,  da  der  kun  kom  et, 
højst  to  skibe  aarlig,  undertiden  samtidig.  Grønland  og 
livet  i  Grønland  viste  sig  da  fra  sin  lyseste  og  muntreste 
side.  De  i  landet  hjennnevante  Evropæere  er  opfyldt  af  alt 
det  nye,  som  skibet  bringer  —  handelsvarer,  private  for¬ 
syninger,  aviser  og  breve,  og  last  but  not  least  mundtlige 
nyheder;  hele  koloniens  energi  og  interesse  koncentrerer 
sig  om  skibet,  dets  losning  og  ladning  —  og  den  nyan¬ 
komne  er  optaget  og  grebet  af  alt  det  nye,  ukendte  og  paa 
mange  maader  forbavsende,  som  oplader  sig  for  ham.  Han 
ser  og  møder  kun  venlighed  og  forekommenhed  fra  sine 
landsmænd,  som  i  denne  tid  selv  ser  alt  fra  den  lyseste  side 

—  undertiden  ikke  upaavirkede  af  de  frisk  modtagne  for¬ 
syninger  af  drikkevarer,  som  mange,  der  ikke  har  forstaaet 
eller  formaaet  at  holde  hus  med  det  for  aaret  tilmaalte 
kvantum,  nu  i  lang  tid  har  maattet  undvære.  Gæstebud 
i  land  og  gæstebud  om  bord  af  løser  hinanden,  naar  arbej- 
det  med  skibet  ved  aftenstid  er  endt;  saamange  af  lands- 
mændene  fra  de  andre  steder  i  »bugten«,  som  bare  kan  — 
og  de  fleste  af  de  overordnede,  prester,  købmænd  og  assi¬ 
stenter,  tager  sig  tid  til  at  kunne  —  kommer  se j  lende  eller 
roende  til  kolonien  for  ogsaa  her  at  faa  saa  megen  del  som'' 
muligt  i  aarets  hovedbegivenhed.  Sverdrup  lærer  med  et 
slag  de  fleste  af  »bugtens«  honoratiores  at  kende  under  de 
gunstigste  omstændigheder,  hvor  alle  dagligdagse  smaa- 
bryderier  og  utilfredsheder  er  glemt  eller  lagt  tilside,  alt 
indbyrdes  kævl  tier,  og  almindelig  glæde  og  landsmands- 
følelse  er  fremherskende.  Dag  og  nat  smelter  sammen 
under  samværet,  der  yderligere  forhøjes  ved  solens  stadige 
nærværelse  paa  himlen.  Alle  smukke  punkter  og  udsigter 

i  omegnen  —  over  isf jordens  indre  og  ud  over  Diskobugten 

—  som  kan  naas  til  fods,  tages  i  øjesyn  under  livlig  sam¬ 
tale  og  diskurs.  Længere  udflugter  med  baad  foretages  af 
dem,  der  ikke  er  bundne  af  skibssjauet. 

Skibet  ligger  flere  uger  over  —  man  havde  ikke  hast- 
værk  dengang  —  og  hver  søndag  holder  Sverdrup  i  køb- 
mandens  største  stue  dansk  Gudstjeneste  for  en  stor  for¬ 
samling,  hvor  han  ikke  glemmer  at  takke  Gud  for  den  vel- 
overstaaede  rejse  og  den  venlige  modtagelse  af  landsmænd 
og  indfødte. 

Ellers  er  han  optaget  af  at  tage  »Observationer  af 
Thermometro  og  Vindene«,  som  han  den  27.  julio  hjem- 
sender  til  universitetet  —  og  af  at  erkyndige  sig  om  for¬ 
holdene  i  distriktet  og  menighedens  tilstand.  Vi  har  hørt, 
at  den  danske  kateket  skildrede  disse  med  lyse  farver  — 
og  beretningerne  fra  dem  af  landsmændene,  som  blev 
spurgt,  fik  uvilkaarlig  farve  af  skibstidens  lyse  syn.  Det 
var  derfor  ikke  at  undres  over,  at  Sverdrups  sidste  brev  til 
missionskollegiet  i  den  sommer,  en  kort  beretning  af  27. 
juli,  som  nu  ikke  mere  eksisterer  in  extenso,  lød  ret 
lovende  og  forhaabningsfuld.  I  tilslutning  til  flere  af  sine 
forgængere  skrev  han  om  nødvendigheden  af  et  forsam¬ 
lings-  og  skolehus.  Menighedens  ret  anselige  størrelse  og 
haabet  om  stor  tilvækst  i  nær  fremtid  fik  ham  til  at  sætte 
fordringerne  højt  op.  Han  ønskede  intet  mindre  end  en 
stor  tømmerbygning,  24  alen  lang  og  16  alen  bred,  med 
forsamlingsstue  eller  kirke  i  den  ene  ende  og  skolelokale  i 
den  anden.  Han  hjemsendte  endog  en  tegning  dertil,  som 
han  selv  havde  udarbejdet.  Hvorledes  det  gik  hermed,  i 
hvor  høj  grad  han  led  skuffelser  i  dette  ønske,  hvor  meget 
han  i  lange  tider  maatte  slaa  af  paa  fordringerne  —  som  i 
alle  andre  ting  saa  ogsaa  her  —  og  hvorledes  han  endelig 
se j rede  og  førte  sagen  igennem,  skal  vi  senere  høre  om. 

Dog  skulde  skibstiden  ikke  gaa  til  ende,  uden  at  han 
som  en  forsmag  paa  de  trange  tider,  som  skulde  komme, 
fik  at  mærke,  at  alt  ikke  just  var  lyst.  Han  fandt  i  mini- 
sterialbogen,  at  menighedens  antal  ved  hans  formands  af- 
rejse  var  godt  hundrede  —  foruden  at  han  vidste,  at  der 
havde  været  en  del  katekumener.  Nu  fandt  han  ingen  af 
disse,  og  de  døbte  kunde  ikke  opbringes  til  flere  end  firs. 
Resten  var  borte  —  nogle  vel  døde,  men  de  fleste  flyttet 
andenstedshen,  tildels  til  pladser,  hvor  der  kun  boede  hed¬ 
ninger,  hvorfor  det  var  at  befrygte,  at  de  vilde  falde  tilbage 
til  hedenskabet.  Sverdrup  indberettede  det  samvittigheds- 
fuldt  og  med  megen  bekymring  til  missionskollegiet.  Dette 
trøstede  ham  ganske  vist  aaret  efter  med,  at  menighedens 
reduktion  ikke  var  mere  end  man  kunde  vente;  »vi  undre 
os  ei  stort  derover,  ved  at  kiende  Grønlændernes  Tilbøielig- 
hed  til  at  flakke  fra  eet  til  andet  Sted,  hvor  til  de  fornem- 

melig  betiene  sig  af  den  Leilighed,  naar  ingen  Missionaire 
er  ved  Colonien,  som  ved  at  erfare  saadant  deres  Forsæt 
kan  overtale  dem  til  at  afstaae  derfra. «  Men  ved  siden 
heraf  viser  kollegiet,  at  det  deler  hans  bekymringer,  idet 
det  tillige  lægger  ham  indtrængende  paa  sinde  ved  saa- 
danne  anledninger  at  »have  den  kierlige  Omsorg  for  dem, 
at  tilkiende  give  deres  Afreise  for  den  nærmeste  Missio¬ 
naire,  og  tillige  berette  ham  deres  Forhold  og  Omstændig- 
heder,  da  de  paa  begge  Sider  søger  saa  vidt  det  staaer  til 
dem  at  afværge  at  de  ei  opholde  sig  uden  paa  de  Steder, 
hvor  Lærere  ere  i  Nærværelsen,  for  ei  at  henfalde  til  deres 
forige  Hedenskab.«1) 

Endnu  værre  og  mere  nedslaaende  var  et  andet  forhold, 
som  Sverdrup  samtidig  bragte  i  erfaring.  I  det  aar,  hvor 
Jakobshavn  ingen  missionær  havde  haft,  var  der  forefaldet 
en  af  de  ugerninger,  som  nu  var  sjeldnere,  men  i  den  heden¬ 
ske  tid  ret  almindelige.  Tre  gamle  kvinder,  som  havde 
hjemme  i  Claushavn,  men  opholdt  sig  i  nærheden  af 
Jakobshavn,  blandt  hedningerne  ved  isfjorden,  og  hvem  de 
hedenske  angåkok’er  eller  troldmænd  havde  beskyldt  for 
at  være  hekse,  var  paa  den  grusomste  maade  bleven  myr¬ 
det  af  deres  landsmænd.  De  dræbte  kvinder  var  hedninger, 
men  i  mordet  havde  nogle  af  de  døbte  deltaget  —  Sverdrup 
siger  »besmittet  sig«  —  dels  frivillig,  dels  tvunget  af  hed¬ 
ningerne.  Der  er  grund  til  at  tro  —  hvad  Sverdrup  ikke 
vidste  i  hvert  fald  i  begyndelsen  —  at  den  danske  kateket 
ikke  har  haft  nogen  helt  god  samvittighed  med  hensyn  til 
denne  sag  —  han  har  rimeligvis  intet  gjort  eller  ikke  gjort 
nok  for  at  afværge  ugerningen  eller  i  hvert  fald  de  døbtes 
deltagelse  deri,  hvad  der  kan  stemme  med  hans  øvrige  for¬ 
hold,  som  vi  siden  skal  høre  om  —  thi  han  havde  nok  ind- 
berettet  det  til  kollegiet,  men  kun  en  passant  og  meget 
ufuldstændigt  eller  rettere  usandfærdigt,  idet  han  kun 
nævnede  én  kvinde  som  dræbt.  Han  har  rimeligvis  stolet 
paa,  at  Sverdrup  paa  grund  af  sin  mangelfulde  sprogkund- 
skab  intet  vilde  kunne  erfare  derom  uden  gennem  ham 
selv.  Men  her  havde  han  forregnet  sig.  Med  sin  sædvanlige 
grundighed  vilde  Sverdrup  ikke  nøjes  med  en  blot  anden- 
haands  kendskab  til  menighedens  forhold,  og  han  benyt¬ 
tede  de  grønlandske  brokker,  han  kunde,  saa  godt,  at  det 
lykkedes  ham  at  faa  fuld  besked  om  denne  sag.  Det  er 
troligt,  at  kateketen,  da  han  mærkede  dette,  i  tide  har 
slaaet  om  og  fortalt  sandheden  —  ellers  kan  man  ikke  for¬ 
klare  sig  Sverdrups  vedvarende  tillid  til  ham. 


*)  Missionskollegiets  skrivelse  af  11.  april  1765. 


Sverdrup  indberettede  nu  mordet  saa  nøje  som  han 
havde  hørt  det  —  idet  han  henviste  til  den  beretning,  som 
han  formodede  missionær  Stage  i  Claushavn  havde  hjem¬ 
sendt  derom  —  og  tilføjede,  at  han  havde  opsøgt  de  døbte 
deltagere,  men  kun  truffet  tre  af  dem.  Med  disse  havde 
han  talt  saa  indtrængende  det  var  ham  muligt,  og  efter 
evne  søgt  at  gøre  dem  begribeligt,  hvor  stor  en  synd  de 
havde  begaaet  ved  som  kristne  at  deltage  i  en  saadan  uger- 
ning,  og  prøvet  at  vække  syndserkendelse  og  anger  hos 
dem  —  men  hans  færdighed  i  sproget  var  endnu  altfor  lille 
til  at  han  turde  haabe  at  have  udrettet  noget  videre  derved 
eller  at  kunne  have  nogen  indflydelse  paa  syndernes  sind 
og  hjerte.  Han  er  baade  bestyrtet,  bedrøvet  og  bekymret 
over  denne  sag  og  spørger  kollegiet,  hvorledes  han  skal 
forholde  sig  overfor  de  for  deltagelse  beskyldte  menigheds- 
medlemmer. 

Kollegiets  svar  er  udførligt  og  instruktivt  med  hensyn  til 
dets  missionssyn  og  den  i  de  tider  almindelige  missions- 
praksis,  hvorfor  det  her  skal  meddeles  ordlydende: 

»Derimod  ere  vi  blevne  ikke  lidet  bevægede  ved  den 
særdeles  ubehagelige  Efterretning  om  det  paa  3de  udøbte 
og  for  Hexeri  beskyldte  Qvinder  forøvede  Mord,  med  hvis 
Blods  Udgy deise  nogle  af  de  døbte  Grønlændere  skulle  have 
besmittet  sig.  Sagen  er  visselig,  hvad  enten  den  betragtes 
i  sig  selv,  eller  efter  sine  Omstændigheder,  aldeles  betæn- 
kelig.  Imidlertid,  da  vi  af  den  indsendte  Beretning  paa 
den  eene  Side  ikke  have  saa  nøiagtig  og  paalidelig  Kund- 
skab  om  alle  til  saa  vigtig  en  Sag  fornødne  Omstændig¬ 
heder,  i  det  hverken  Hr.  Stage,  som  De  ventede,  derom  har 
meldet  det  allermindste,1)  Deres  og  Jacob  Paulsens  Beret¬ 
ning  ei  heller  stemmer  overeens,  da  den  eene  melder  om  1, 
den  anden  om  3de  Mord,  De  selv  ei  eller  er  vis  paa,  om  de 
af  de  Døbte,  som  ere  Med-skyldige,  have  giort  Gierningen 
frivillig,  eller  dertil  ere  tvungne  og  truede  af  Hedningene, 
hvis  Antal  2  å  3  Gange  overgaaer  de  Døbtes,  det  derimod 
paa  den  anden  Side  er  af  de  tilmeldte  Omstændigheder 
aabenbar,  at  de  Døbte,  som  have  giort  sig  deelagtige  i  dette 
Mord,  have  manglet  den  fornødne  Kundskab  og  Over¬ 
bevisning  af  Guds  Ord,  saavel  om  denne  Ugiernings  Af- 
skyelighed  for  Gud,  som  deres  Overtroes  Taabelighed,  saa 
bliver  for  det  første  ved  Sagen  intet  videre  at  giøre,  end  at 
Hr.  Sverdrup  tillige  med  Hr.  Stage  hver  paa  sin  side  nøie 
etterforske  og  undersøge  baade  Gierningen  og  Giernings 
Mændene  med  alle  didhørende  Omstændigheder,  for  der- 


*)  Grunden  hertil  har  rimeligvis  været  den,  at  Stage  —  hvem 
det  som  tilsynshavende  med  Jakobshavns  mission  under 
vakancen  maatte  paaligge  at  give  indberetning  om  de  forskel¬ 
lige  forhold  —  har  paalagt  kateketen  ved  stedet  at  indmelde 
sagen  og  stolet  paa,  at  denne  gjorde  det  sandfærdigt. 

om  at  indhente  saadan  Vished,  som  i  behøvende  Tilfælde 
med  lovlige  Yidner  kan  beviises;  dog  at  alt  dette  skeer  med 
den  Forsigtighed,  at  intet  tales  derom  i  andre  Grønlæn- 
deres  Paahør,  mindre  ved  offentlig  Forsamling,  uden  saa 
vidt  den  forehavende  Materie  maatte  nødvendig  give 
Anledning  dertil;  men  fornemmelig  ved  private  Samtaler, 
som  med  Giernings  Mændene,  saa  med  dem  hvilke  derved 
have  været  tilstæde  og  Medvidere,  da  enhver  af  dem  paa 
det  eftertrykkeJigste  foreholdes  den  begangne  Misgierning, 
Guds  Vrede,  som  derfor  ligger  paa  dem,  samt  den  Straf  de 
dermed  baade  efter  Guds  og  Menneskens  Love  have  under¬ 
kastet  sig;  men  tillige  den  Vei  og  Maade,  paa  hvilken  de 
kan  opreises  af  deres  Fald  og  komme  i  Naade  hos  Gud  for 
derved  i  deres  Synds  Erkiendelse  med  et  bøiet  Sind,  at 
bekiende  deres  Synd  og  sig  skyldige  til  Straf,  den  De  dog 
vilde  søge  at  faae,  saavidt  mueligt  hos  Øvrigheden  formil¬ 
det.  Naar  Sagen  der  efter  i  sin  fulde  Connexion  os  tydelig 
og  tilfulde  bliver  foredragen,  ville  vi  derom  nærmere  give 
vor  Betænkning,  og  see  dette  forud,  at  den  efter  Omstæn- 
dighederne  ei  kan  tages  paa  det  alvorligste. cc1) 

Der  var  jo  imidlertid  det  uheldige  og  mislige  ved  saa- 
danne  sager  dengang,  at  svar  derpaa  og  forholdsordrer  der- 
imod  lod  vente  paa  sig.  De  de  kom,  var  der  gaaet  et  helt  aar 
efter  indberetningen  og  forespørgslen,  og  maaske  næsten 
to  efter  ugerningens  udførelse.  Skulde  der  nu  anstilles  nye 
undersøgelser  og  indberetninger  —  hvad  der  forøvrigt 
næsten  umuliggjordes,  idet  Stage  re j  ste  til  Danmark  — 
vilde  der  atter  gaa  mindst  ét  aar  —  elier  snarest  to  —  hen, 
inden  afgørelsen  kunde  naa  frem.  Dette  maatte  nødvendig¬ 
vis  svække  eller  annulere  virkningen  af  de  trufne  afgørei- 
ser,  især  i  en  sag  som  denne.  Sverdrup  maatte  derfor  — 
som  saa  ofte  —  handle  efter  konduite  og  havde  allerede  talt 
i  hvert  fald  med  alle  de  døbte  deltagere,  inden  aaret  var 
omme.  Hans  indberetning  herom  er  ikke  mere  til,  men  da 
der  ikke  senere  høres  et  ord  om  sagen  fra  kollegiets  side, 
tør  det  sikkert  sluttes,  at  man  har  været  fuldt  tilfreds  med 
hans  optræden  og  de  forholdsregler,  han  har  taget.  Disse 
har  da  sikker  kun  bestaaet  i  alvorlige  og  indtrængende  til¬ 
taler  og  formaninger,  maaske  tillige  udelukkelse  fra  del¬ 
tagelse  i  nadveren,  i  hvert  fald  for  de  mere  forhærdedes 
vedkommende,  indtil  oprigtig  syndserkendelse  og  anger 
viste  sig.  Dette  var  i  hvert  fald  Sverdrups  sædvanlige  frem- 
gangsmaade;  han  vilde  overalt  kun  bruge  aandelige  tugte- 
midler.  — 

Endnu  en  ting  maatte  lade  Sverdrup  ane,  at  han  kunde 
møde  trængsler  og  vanskeligheder  ogsaa  fra  sine  egne 


J)  Missionskoll.  skriv.  11.  april  1765. 

landsmænd  i  landet.  Han  var  ikke  længe  om  at  opdage,  at 
omgangstonen  mellem  det  evropæiske  »gemene«  mandskab 
—  matroser  og  arbejdere  —  ved  kolonien  i  almindelighed 
set  langtfra  var  god,  men  styg  og  raa,  og  at  de,  naar  de 
kunde  komme  til  det  og  ikke  var  under  strengeste  opsigt, 
førte  et  vildt  og  tøjlesløst  liv.  Han  maatte  derfor  lige  fra 
først  af  tage  fast  haand  i  hanke  med  sin  elev  og  myndling, 
den  unge  Lange,  og  vogte  nøje  paa  ham,  »for  at  han  ikke 
skal  fordærves  ved  Omgang  med  Matroserne,  paa  det  han 
kan  blive  engang  i  Tiden  en  duelig  Missionaire.« 


Men  snart  lettede  skibet  anker  og  forlod  Jakobshavn;  de 
fremmede  fra  de  andre  pladser  rejste  hjem,  kolonien  faldt 
igen  i  sine  dagligdags  folder  —  og  de  trange  tider  lod  ikke 
længe  vente  paa  sig. 

Begyndelsen  hertil  skulde  komme  fra  en  side,  hvor  han 
mindst  havde  ventet  det,  nemlig  fra  hans  medhjælper  i 
missionsarbej  det  og  støtte  i  sproget,  den  danske  kateket. 
Denne  havde,  som  vi  har  hørt,  straks  med  held  søgt  at 
stille  sig  paa  en  god  fod  med  sin  nye  overordnede  ved  med 
frimodighed  og  tilsyneladende  sanddruhed  at  skildre  sit 
arbejde  og  dets  følger  blandt  Grønlænderne.  Dækket  af 
sin  egen  fuldkomnere  og  Sverdrups  mangelfulde  kendskab 
til  det  grønlandske  sprog  havde  han  søgt  at  bibringe  denne 
falske  forestillinger.  Han  havde  skildret  menighedens  til¬ 
stand  som  upaaklagelig,  dens  medlemmer  som  gode  kristne 
og  deres  liv  og  levned  som  ulasteligt.  Han  havde  vidst 
overfor  Sverdrup  at  undgaa  eller  fralægge  sig  enhver  mis¬ 
tanke  om  misligt  forhold  —  sløjhed  eller  mangel  paa  energi 
—  under  det  omtalte  gruelige  udslag  af  hedenskabets 
mørke  og  overtro.  Han  havde  ogsaa  opnaaet  sin  hensigt; 
Sverdrup  stolede  fuldtud  paa  ham;  han  omtalte  ham  med 
megen  glæde  og  tillid  i  sin  skrivelse  til  missionskollegiet  og 
roste  ham  »for  den  gode  Orden,  han  havde  i  den  grønland¬ 
ske  Meenighed«;  hans  paapegen  af  nødvendigheden  af  et 
forsamlingshus  og  forslaget  til  et  saadant  var  dikteret  af 
kateketens  meddelelser.  Alt  dette  fik  han  grund  til  bittert 
at  bebrejde  sig  og  beklage  i  sin  næste  indberetning  aaret 
efter.  Men  foreløbig  var  hans  tillid  ikke  rokket.  Efter 
skibets  afgang  omgikkes  han  fremdeles  kateketen  ganske 
»som  en  Med-Broder«,  »begegnede«  ham  godt  og  kærligt, 
laante  ham  endog  en  del  penge,  da  han  foregav  at  være  i 
trang  —  vi  skal  senere  høre,  hvad  han  brugte  pengene  til 

—  indbød  ham  til  sig  og  havde  ham  stadig  om  sig,  lod  sig 
tildels  lede  af  ham  i  overensstemmelse  med  sin  egen  senere 
udtalte  anskuelse,  at  den  danske  kateket  ved  en  mission 
»ved  enhver  nye  Missionaires  Ankomst  skulde  være  hans 
Lyes  og  Løgte  saavel  i  Henseende  til  Sproget,  som  Meenig- 
hedens  Tilstand. « 

I  henhold  hertil  tog  Sverdrup  daglig  flere  timers  under¬ 
visning  i  grønlandsk  hos  kateketen  og  lod  sig  vejlede  i  den 
Grønland  sædvanlige  missionspraksis  af  ham.  Sin  hurtige 
fremgang  i  sproget  gjorde  han  straks  frugthringende  ved  i 
stedse  højere  grad  at  deltage  i  den  daglige  undervisning  i 
skolen,  besøge  de  døbte  i  deres  huse,  samtale  og  katekisere 
med  dem,  hyppigt  lede  morgen-  og  aftenbønnen  i  de  for¬ 
skellige  huse,  og  efterhaanden  overtage  de  grønlandske 
Gudstjenester. 

Men  da  viste  det  sig,  at  kateketen  langtfra  var  »Lyes  og 
Løgte«  for  Sverdrup,  i  hvert  fald  i  dennes  forhold  overfor 
menigheden.  Sverdrup  kunde  til  sin  sorg  ikke  vinde  terræn 
hos  Grønlænderne.  Han  gjorde  sig  al  mulig  flid  derfor, 
arbejdede  anstrængt  og  energisk,  stræbte  at  vise  dem  i 
gerningen,  hvor  meget  han  holdt  af  dem,  og  sin  omsorg  for 
deres  sjæle  —  men  forgæves.  De  viste  sig  mistroiske  og 
uindladende  imod  ham;  til  tider  syntes  han  at  mærke,  at 
de  drev  spot  med  ham  og  lo  af  ham,  og  det  ikke  altid  bag 
hans  ryg.  Det  var  ham  længe  umuligt  at  forstaa  grunden 
hertil.  Først  langt  hen  paa  vinteren  gik  det  op  for  ham, 
hvad  det  var;  at  det  skrev  sig  fra  og  var  de  synlige  følger 
af  et  fuldt  bevisst  muldvarpearbejde  fra  katelcetens  side. 
Utvivlsomt  har  denne  lidt  af  en  art  af  højhedsvanvid.  Han 
havde  tidligere  gjort  et  godt  arbejde  i  missionens  tjeneste 
og  flere  gange  faaet  betroet  betydelige  eller  vanskelige  hverv 
og  poster,  som  f.  eks.  den  første  grundlæggende  virksom- 
hed  paa  en  ny  missionsplads,  vej  ledning  af  en  nyankom- 
men  missionær,  bestyrelsen  af  en  mission  under  vakance, 
o.  lign.  Alt  dette  var  nu  efterhaanden  steget  ham  til  hove¬ 
det,  han  fik  store  tanker  om  sig  selv  og  sin  egen  dygtighed 
og  uundværlighed.  Dette  var  bleven  næret  ved  den  stilling, 
han  nu  sidst  havde  haft  som  selvstændig  missionsleder  i 
Jakobshavn  et  helt  aar  og  forstander  for  den  kristne 
menighed  der.  Han  var  fuldstændig  hjemme  i  det  grøn¬ 
landske  sprog  og  havde  færdedes  mellem  Grønlændere  fra 
sin  tidligste  ungdom.  Han  kendte  dem  derfor  tilbunds, 
forstod  deres  tankegang,  og  kunde  have  en  stor  indflydelse 
paa  dem.  Hertil  kom,  at  han  havde  anlæg  til  religiøst 
sværmeri.  Han  lagde  nu  an  paa  at  faa  Grønlænderne  gan- 

ske  i  sin  magt  og  blive  en  slags  konge  og  profet  iblandt 
dem.  Derfor  turde  han  ikke  støde  dem  ved  at  træde  be¬ 
stemt  op  imod  dem  ved  heksemordet,  og  derfor  talte  han 
dem  efter  munden  og  gav  efter  for  eller  søgte  at  imøde- 
komme  deres  tilbøjeligheder.  Den  stilling  og  magt,  som 
han  derved  faktisk  havde  opnaaet,  saa  han  nu,  at  han  stod 
fare  for  at  miste,  thi  det  blev  ham  snart  klart,  at  Sverdrup 
var  en  selvstændig  karakter,  som  han  ikke  i  længden 
kunde  føre  bag  lyset  og  beholde  ledelsen  over. 

Men  han  vilde  ikke  give  slip  paa  sin  magtstilling  —  var 
maaske  ogsaa  allerede  gaaet  for  vidt  til  at  kunne  trække  i 
land  uden  at  kompromittere  og  styrte  sig  selv.  Saa  begyndte 
han  paa  sit  underjordiske  arbejde  for  at  styrke  sin  stilling 
og  befæste  den.  Han  søgte  hemmeligt  at  rejse  Grønlæn- 
derne  —  især  de  døbte,  som  han  havde  mest  haand  i  hanke 
med  —  til  en  slags  oprør  mod  de  danske  i  almindelighed 
og  missionæren  i  særdeleshed.  Naar  han  om  aftenen  skulde 
holde  bøn  og  andagt  med  dem,  »brugte  han  at  tale  Ondt  om 
de  Danske  til  de  forsamlede  Grønlændere,  og  at  tillægge 
dem  alle  forskiellige  Forseelser,  Laster  etc.«  Det  var  ikke 
svært  at  paapege  forhaandenværende  eller  kendte  eksem¬ 
pler,  som  kunde  støtte  hans  paastande.  For  at  gøre  dybere 
indtryk  paa  Grønlænderne  og  faa  dem  med  sig  erklærede 
han,  at  han  talte  »besadt  af  Guds  Aand,  naar  den  kom  over 
ham«.  Den  havde  blandt  andet  aabenbaret  ham,  at  han 
skulde  kunne  genopvække  døde  —  at  han  havde  forkyndt 
dette  bevidnedes  af  overassistentens  grønlandske  hustru  og 
Grønlænderinden  Arnarsak.  Fremdeles  lod  aanden  ham 
vide,  at  polygami  nu  var  tilladt  for  de  udvalgte  og  troende, 
hvorefter  han  erklærede,  at  han  selv  vilde  gaa  i  spidsen 
ved  at  tage  sin  pige  Juditha  til  sin  medhustru. 

Inden  det  kom  hertil  var  Sverdrup  begyndt  at  ane  uraad, 
rimeligvis  varskoet  af  de  mere  besindige  og  velmenende 
medlemmer  af  menigheden,  først  og  fremmest  Arnarsak. 
Denne  nu  aldrende  kvinde  var  en  discipel  af  Poul  Egede, 
ved  hvis  forkyndelse  hun  var  bleven  vakt  og  som  havde 
undervist  og  døbt  hende  i  Christianshaab  1734.  Hun  fulgte 
med  ham  til  Danmark  17401)  og  opholdt  sig  et  aar  i  Køben¬ 
havn.  Hun  var  en  dyb  natur  og  en  oprigtig  troende  og 


*)  Paa  vejen  gik  skibet  ind  til  Farsund,  og  hun  var  en  søndag 
tillige  med  Poul  Egede  og  en  ligeledes  hjemrejsende  grønlandsk 
dreng  i  kirke  i  Vanse  paa  Listerlandet.  Sognepresten,  magister 
Tyrholm,  fik  Poul  Egede  til  at  katekisere  med  dem  paa  grøn¬ 
landsk  under  menighedens  udelte  interesse.  (Egedes  journal 
sd.  209.) 

Den  norske  grønlandsprest.  —  4. 

meget  from  kvinde,  i  hvem  kristendommen  havde  slaaet 
dybe  rødder  og  virkelig  var  bleven  liv,  velsagtens  en  af  de 
ivrigste  og  alvorligste  kristne  i  missionens  første  tid.  Baade 
i  Grønland  og  i  Danmark  var  hun  Egede  til  stor  gavn  i 
missionsarbejdet,  dels  ved  at  missionere  blandt  sine  lands- 
mænd  og  dels  ved  at  hjælpe  med  ved  bibeloversættelser.1) 
Efter  sin  hjemkomst  til  Grønland  var  hun  de  vekslende 
missionærer  en  god  hjælp  og  støtte  i  deres  arbejde  baade 
blandt  de  døbte  og  hedningerne.  Nu  blev  hun  ogsaa  en 
støtte  for  Sverdrup  —  omtrent  hans  eneste  i  den  første 
svære  tid,  da  han  uden  støtte  fra  sine  landsmænd  maatte 
tage  kampen  op  mod  kateketens  fordærvende  indflydelse. 
—  Da  han  nu  var  begyndt  at  ane  uraad,  saa  han  kateketen 
mere  paa  fingrene  i  hans  arbejde  end  før,  og  dette  har 
sandsynligvis  været  grunden  til,  at  denne  for  yderligere  at 
styrke  sin  stilling  drev  sagen  paa  spidsen  ved  at  fremsætte 
de  ovennævnte  hasarderede  paastande.  Tilladelsen  til  poly¬ 
gami  var  jo  nemlig  vand  paa  Grønlændernes  mølle;  det 
havde  været  almindelig  skik  i  den  hedenske  tid  og  var 
noget  af  det,  der  var  vanskeligst  at  udrydde;  endnu  saa 
sent  som  i  1791  maatte  missionskollegiet  omsider  be¬ 
kvemme  sig  til  at  give  de  katekumener,  som  havde  en  med- 
hustru,  lov  til  at  blive  døbt  uden  at  skille  sig  ved  denne. 
De  døbte  fik  selvfølgelig  aldrig  lov  til  at  tage  medhustruer. 
Netop  derfor  var  det  her  opstillede  falske  dogme  saa  farligt. 

Saasnart  Sverdrup  erfarede  de  sidste  udslag  af  kate¬ 
ketens  bestræbelser  for  at  holde  sin  position,  satte  han  sig 
energisk  imod  dem,  først  ved  at  prøve  paa  at  tage  ham  med 
det  gode  og  gentagne  gange  søge  at  tale  ham  til  rette  i  vid- 
ners  overværelse.  Men  » til  ingen  Nytte«.  Det  gjorde  kun 
ondt  værre.  Nu  slog  hans  »Sværmerie«  ud  i  lys  lue.  Først 
indfandt  han  sig  en  3  ugers  tid  igennem  hver  aften,  naar 
Sverdrup  holdt  andagt  for  Grønlænderne  eller  bivaanede 
aftenbønnen,  i  det  paagældende  hus,  hvor  han  da  støjede, 
raabte  op,  haanede  presten  for  hans  mangelfulde  sprog  og 
udtale,  og  gjorde  saa  mange  optøjer,  at  de  tilstedeværende 
»bleve  forargede  og  kunde  ikke  bare  sig  for  Latter«.  Og 
herved  blev  det  ikke.  Om  aftenen  den  16.  marts  faldt  han  i 
et  » svært  Raseriecc,  som  var  »til  megen  U-leylighed  og  Bry- 
derie«  for  alle  ved  kolonien,  idet  det  ytrede  sig  ved  at 
»skraale  og  skrige,  rive  Vinduer  i  toe,2)  slaae  sin  Kone  og 


*)  Poul  Egede:  Journal  98  f.,  117,  174,  206  f.,  209  f.,  212  f. 

2)  Vinduerne  i  de  grønlandske  huse  bestod  dengang  altid  af 
udspændte  sælhundetarme.  Derfor  bogstavelig  »rive«. 

andre  siine  Huus-Folk,  saa  at  han  undertiden  er  maatte 
bleven  holdt  af  3  å  4-re  Mand.«  Ved  et  af  disse  anfald  — 
—  vidner  overassistenten  —  gik  han  saa  vidt  »at  han  endog 
rykkede  mig  i  Haaret  og  sparkede  mig  godt  udi  min  Ryg.« 

Hvad  der  har  været  grunden  til  disse  anfald  er  vel  ikke 
til  at  afgøre  med  sikkerhed.  Overfor  missionskollegiet  und- 
skyldte  han  sig  med,  at  de  var  udslag  af  hans  svage  helbred; 
han  siger,  at  han  »er  nu  kuns  svag  og  brøst-fældig  i  mange 
Maader.«  Mange  aar  senere  —  i  1776  —  vilde  han  hævde, 
at  aarsagen  til  raserianfaldene  var  den,  at  Sverdrup  »be- 
falede  mig  at  oversætte  til  Grønlandsk  et  aabenbare  Skrifte- 
maal.«  Dette  gjorde  han,  men  saa  fandt  Sverdrup  det  for 
haardt,  sagde  at  han  maatte  ændre  det  og  skyndte  paa  ham, 
hvorover  han  blev  konfus.  Dette  lyder  dog  for  opstillet  og 
er  næppe  andet  end  et  forsøg  paa  at  vælte  skylden  over  paa 
Sverdrup.  Da  han  afgav  denne  erklæring,  var  han  nemlig 
atter  i  fedtefadet  og  kunde  behøve  kraftige  undskyldnings- 
grunde.  Det  er  mere  sandsynligt,  at  Sverdrup  og  de  andre 
Evropæere  ved  stedet  kan  have  ret  i  deres  antagelse.  De 
mente,  at  » raseriet «  var  forstilt,  dels  for  at  han  derigennem 
kunde  dække  sig  selv,  og  dels  for  at  gøre  situationen  uhold¬ 
bar  og  uudholdelig  for  Sverdrup.  Denne  antagelse  støttes  i 
høj  grad  ved,  at  kateketen  nogen  tid  i  forvejen  havde 
»spaaet«,  at  der  forestod  ham  en  heftig  sygdoin,  og  at  han 
i  den  senere  tid  havde  trakteret  Grønlænderne  stærkt  med 
dansk  proviant,  »meere  end  hans  Formue  kand  tillade.« 
Nu  kunde  Sverdrup  forstaa,  hvorfor  han  var  »i  trang«  og 
maatte  laane  penge!  —  Men  det  er  dog  ikke  rimeligt,  at  det 
har  været  en  blot  og  bar  simuleren.  Det  kom  nemlig  ofte 
igen  i  hans  senere  liv.  Det  er  derfor  troligt,  at  han  virkelig 
til  tider  har  været  noget  forstyrret,  rimeligvis  af  storheds- 
vanvid  —  eller  har  han  været  epileptiker?  —  men  at  han  til- 
lige  selv  kan  have  været  istand  til  at  fremkalde  disse  til- 
stande,  naar  de  passede  i  hans  kram. 

Sverdrup  vilde  nødig  gribe  til  voldsomme  midler  mod  sin 
medhjælper.  Selv  ved  hans  »raserie«  gik  han  derfor  i  be- 
gyndelsen  frem  »paa  det  lemfældigste  og  taalmodigste«, 
og  forsøgte  at  lade  ham  »forestaae  sin  Tieneste  det  længst 
muelige.«  Men  det  blev  selvfølgelig  umuligt.  Da  han  nu 
ikke  kunde  skaffe  sig  øre  i  menigheden,  saalænge  kateketen 
gik  frit  omkring,  og  han  nødig  vilde  gribe  til  at  sætte  ham 
i  forvaring,  forsøgte  han  at  faa  missionær  Stage  fra  Claus- 
havn  over  til  sig,  for  støttet  af  dennes  større  erfaring  og 
sprogkundskab  at  kunne  modarbejde  den  ødelæggende  ind- 
flydelse.  Men  det  lod  sig  ikke  gøre  paa  den  aarstid,  fordi 

isfjorden  var  ufarbar.  Stage  havde  allerede  tidligere 
mere  end  en  gang  opfordret  Sverdrup  til  at  flytte  til  Claus- 
havn  for  at  undgaa  ubehageligheder,  men  Sverdrup  vilde 
under  ingen  omstændigheder  forlade  sin  post. 

Det  blev  derfor  nødvendigt  alligevel  at  gribe  til  skrappere 
forholdsregler  og  ty  til  den  verdslige  myndighed  —  af 
hvilken  der  dog  ikke  var  meget  i  Grønland  dengang.  I  Hans 
Egedes  tid  var  der  bleven  oprettet  et  slags  »koloniraad«, 
bestaaende  af  missionæren  eller  missionærerne,  hvis  der 
var  flere  —  købmanden,  assistenten  og  et  par  af  haand- 
værkerne.  Raadet  skulde  træde  sammen  og  træffe  bestem¬ 
melser,  forholdsregler  og  afgørelser  i  alle  vigtigere  sager  og 
forhold  kolonien  og  dens  beboere  vedrørende.  Efter  Hans 
Egedes  tid  var  disse  raad  dog  ikke  bleven  meget  benyttet  og 
havde  aldrig  faaet  den  tilsigtede  betydning,  skønt  handels- 
direktionen  fornyede  bestemmelsen  om  dem  og  holdt  paa 
dem.  Men  nu  fordrede  Sverdrup  i  anledning  af  kateketens 
forhold  sammenkaldt  »det  af  den  høye  Direction  anordnede 
Raad«  for  at  drøfte  og  ordne  sagen.  Det  skete  ogsaa.  Raa¬ 
det  holdt  møder  i  missionærens  stue  hver  dag  fra  1.  til  6. 
april  1765;  tilstede  var  presten,  »oberassistenten«,  assisten¬ 
ten,  tømmermand  Jørgen  Reimer,  bødker  Gratie  og  baads- 
mand  Mikkel  Adamsen.  Deres  vidnesbyrd  om  sagen  var 
ens  og  stemmede  med  de  afhørte  vidners  forklaringer. 
Raadet  traf  da  efter  modent  overlæg  den  bestemmelse,  at 
kateketen  skulde  »holdes  i  Forvaring  paa  Colonien«  til 
skibets  ankomst  om  sommeren,  hvorefter  han  skulde  hjem- 
sendes  til  Danmark  med  det. 

Det  viste  sig  imidlertid  lettere  sagt  end  gjort.  Der  var 
ingen  plads  til  ham  »paa  Colonien«  —  eller  man  vilde  ikke 
have  ham  der  —  og  hans  »raserie«  vedblev  stadig,  hvorfor 
han  fra  7.  april  til  12.  august  maatte  holdes  »i  Arrest  paa 
sit  Kammer «.  En  tid  lang  maatte  han  endog  holdes  bunden. 
Dette  medførte  mange  ubehageligheder  for  Sverdrup. 
Kateketkammeret  laa  i  missionshuset,  hvor  Sverdrup  boede, 
og  var  »kun  skildt  fra  min  Stue  og  Seng  ved  en  tynd 
Bræddevæg« ;  Sverdrup  fik  derfor  i  den  tid  ikke  megen  søvn. 
Ingen  af  de  andre  danske  vilde  paatage  sig  at  bevogte  den 
fangne,  Sverdrup  maatte  derfor  selv  gøre  det  eller,  som  han 
kalder  det,  være  »Arrestforvarer«.  Da  alle  de  andre  Evro- 
pæere  paa  grund  af  kulde  og  mangel  paa  brændsel  var  flyt¬ 
tet  fra  kolonihuset  i  deres  grønlandske  huse,  var  Sverdrup 
ganske  ene  »paa  Colonien«,  som  laa  afsides,  sammen  med 
Lange;  han  vilde  derfor  have  et  par  af  de  danske  folk  til  i 
hvert  fald  at  sove  dernede  —  men  det  vilde  de  ikke  engang, 

hvorfor  han  maatte  leje  et  par  Grønlændere  dertil,  oven  i 
købet  »paa  egen  Bekostning«;  han  kom  derfor  i  gæld  til 
missionskollegiet. 

Det  var  jo  imidlertid  saa  sin  egen  sag  for  en  ung  nyan- 
kommen  missionær  at  hjemsende  en  ældre  og  —  i  det 
mindste  i  kollegiets  øjne  —  veltjent  dansk  kateket,  som 
tilmed  var  gift  og  havde  grønlandsk  familie.  Sverdrup  vilde 
derfor  ikke  slaa  sig  til  ro  og  nøjes  med  sine  kolonifællers 
kendelse  alene.  Det  forekom  ham  for  risikabelt,  tilmed  da 
han  selv  forrige  sommer  havde  udtalt  sig  rosende  og  aner- 
kendende  om  kateketen  og  hans  virksomhed  tildels  netop 
udfra  kolonifællernes  beretninger  og  vidnesbyrd.  Han 
sammenkaldte  derfor,  da  sommeren  kom,  for  sikkerheds 
skyld  alle  de  embedsmænd,  som  han  kunde  faa  fat  paa,  til 
et  møde  i  Jakobshavn  i  august  maaned,  for  at  høre  deres 
mening,  om  hvad  der  burde  gøres  med  kateketen,  om  han 
straks  burde  hjemsendes,  eller  om  man  ikke  hellere  fore- 
løbig  skulde  nøjes  med  at  sende  ham  til  Egedesminde  ifølge 
et  tilbud  fra  købmanden  der,  forhenværende  dansk  »Cathe- 
chete«  Msr.  Johs.  Pedersen  Dorf,  som  »ikke  er  aldeles  uvil¬ 
lig  til  at  have  ham  under  Opsigt,  indtil  Collegiets  Resolu- 
tion  kand  foreligge  ad  Aaret.«  Det  var  mange  der  fulgte 
Sverdrups  indbydelse.  Mødt  var  missionærerne  Glahn  fra 
Holsteinsborg,  Stage  fra  Claushavn  og  den  nyankomne  J. 
Drejer,  købmændene  Svanenhielm,  Dorf  og  Hind  og  assi- 
stenterne  Wulff,  Hammond  og  Smidt.  De  fleste  af  disse  vil 
vi  træffe  igen  senere.  De  blev  dog  —  i  en  resolution  dateret 
Jacobshavn  den  13.  August  1765  —  alle  enige  om,  at  hjem¬ 
sendelse  var  at  foretrække  for  forflyttelse.  Det  er  værd  at 
lægge  mærke  til,  at  derved  erklærede  de  paa  prægnant 
maade,  at  kateketen  efter  deres  mening  var  uskikket  til 
fortsat  tjeneste  i  Grønland.  Saa  meget  mærkeligere  bliver 
missionskollegiets  holdning  i  denne  sag. 

Trods  denne  utvetydige  afgørelse  var  Sverdrup  dog  ikke 
rolig.  Med  næsten  ængstelig  samvittighedsfuldhed  var  han 
stadig  meget  betænkelig  ved  at  lade  kateketen  rejse  til 
Danmark.  Han  gjorde  det,  og  hjemsendte  samtidig  alle 
akter  og  erklæringer  i  sagen  samt  en  udførlig  beretning  om 
denne,  dens  forløb  og  farlighed.  Men  han  ventede  sig  ube- 
hageligheder  fra  kollegiets  side,  rimeligvis  fordi  han  bebrej- 
dede  sig  selv,  at  han  ikke  paa  et  tidligere  tidspunkt  havde 
kunnet  opdage  det  rette  forhold  og  grebet  ind  deri.  Han 
tænkte  sig  endog  muligheden  af  at  blive  kaldt  hjem  for  at 
staa  til  ansvar,  og  mente  vist  i  grunden,  at  han  burde  følge 
med  straks.  Det  kan  og  vil  han  imidlertid  ikke.  Hans  sam- 

vittighed  gør  ham  det  aldeles  umuligt  at  forlade  sin  post 
under  de  forhaandenværende  forhold.  Kollegiet  havde  op- 
sendt  missionær  Drejer  med  ordre  til  at  afløse  Sverdrup, 
som  skulde  tage  Claushavn  efter  missionær  Stage,  der  rejste 
hjem.  Overassistenten  i  Jakobshavn  havde  faaet  ordre  fra 
handelsdirektionen  til  »paa  hans  venlige  Anmodning  at 
blive  ham  assisteerlig«  ved  flytningen  med  »Compagniets 
Fahrtøyer«.  Man  skulde  synes,  at  denne  ordre  maatte 
komme  som  en  »deus  ex  machina«  for  Sverdrup.  Men  det 
vilde  ikke  ligne  denne  at  se  det  saaledes.  Han  bliver  »nødt 
til  at  handle  irnod  Coiiegiets  Ordre«.  Alle  de  »Fortrædelig- 
heder«,  som  kateketens  forhold  og  optræden  havde  forvoldt, 
havde  haft  »U-Roe  og  Spectacler  iblandt  Grønlænderne«  til 
følge,  havde  endog  foranlediget,  at  mange  uvornheder  gik  i 
svang  mellem  de  døbte.  Ogsaa  hans  stilling  overfor  Evro- 
pæerne  var  prekær  —  vi  skal  siden  høre  nærmere  derom. 
Det  var  derfor  ikke  behagelige  udsigter  at  blive  under, 
Sverdrup  var  endda  ikke  vis  paa,  om  hans  liv  vilde  være 
sikkert,  eller  hvad  han  kunde  blive  drevet  til  —  det  er  ikke 
udelukket,  at  dette  bliver  »det  sid  ste  Brev  til  Collegiet«  fra 
ham.  Men  netop  derfor  kan  han  ikke  forlade  sin  mission 
—  hverken  for  at  gaa  til  Claushavn  eller  til  Danmark  —  og 
over  lade  den  til  en  nybegynder.  Det  vilde  være  uforsvarligt 
baade  overfor  Drejer  og  overfor  menigheden.  Han  lader 
derfor  Drejer  gaa  til  Claushavn  og  bliver  selv  i  Jakobshavn 
for  personlig  at  tage  stødet  af  og  søge  at  bringe  orden  i  for¬ 
holdene.  Hvis  dette  lykkes  ham,  skal  han  gærne  komme 
hjem  næste  aar  for  at  staa  til  ansvar  for  sine  bestemmelser 
og  sin  adfærd  i  denne  sag.  Det  vilde  i  saa  fald  være  det 
bedste,  om  Drejer  ogsaa  kom  hjem  for  at  vidne  i  sagen; 
han  havde  nemlig  ogsaa  »i  denne  første  Tid  her  maattet 
erfare  en  u-oprigtig  Omgang  baade  imod  sig  selv  og  imod 
mig.«  Men  —  Sverdrup  var  paa  den  anden  side  trods  det 
oplevede  kun  bleven  bestyrket  i  sit  forsæt  at  ville  lægge  sin 
livsgerning  i  Grønland.  Han  siger  nemlig:  »Jeg  for  min 
Deel  vægrer  mig  ikke  ved  at  gaae  herover  igien,  for  at  giøre 
Tieneste,  saalænge  Gud  dertil  vil  forunde  mig  Kræfter.« 


Det  var  synd  at  sige,  at  missionskollegiet  gjorde,  hvad  det 
kunde,  for  at  støtte  Sverdrup.  Vel  fik  han  aldeles  ingen  be- 
brej  deiser  for  sit  forhold  i  sagen.  Heller  ikke  dadledes  han. 

fordi  han  paa  egen  haand  havde  forandret  kollegiets  be¬ 
stemmelser  og  sendt  missionær  Drejer  til  Claushavn,  medens 
han  selv  blev  ved  Jakobshavn.  Ligesaaiidt  var  der  tale  om 
at  kalde  ham  hjem  for  at  staa  til  ansvar.  Men  paa  den 
anden  side  giver  kollegiet  ham  ikke  et  eneste  rosende  ord 
for  hans  ubestridelige  konduite  i  den  vanskelige  sag  eller 
paa  nogen  maade  trøster  eller  styrker  ham.  Det  synes 
nærmest,  som  om  det  mener,  at  han  har  været  nervøs,  over- 
vurderet  sagens  farlighed  og  overdrevet  i  sine  indberet- 
ninger.  Dette  er  naturligvis  en  følge  af,  at  kateketen  ved 
sin  hjemkomst  har  fremstillet  sagen  paa  sin  maade  og  i 
sin  favør  —  det  var  dog  ikke  saa  rent  fejl,  at  Sverdrup  havde 
haft  en  følelse  af,  at  han  egentlig  burde  være  rejst  med 
hjem  selv  som  part  i  sagen;  den  personlig  nærværende  har 
altid  den  bedste  chance.  Det  eneste,  kollegiet  nævner  om 
sagen,  er  at  det  ser  en  undskyldning  for  Sverdrup  med  hen¬ 
syn  til  de  større  udgifter  for  missionen,  som  han  i  det  paa- 
gældende  aar  har  maattet  gøre,  i  »de  med  Cathecheten  paa- 
komne  U-roeligheder,  der  ventelig  have  udkrævet  en  og 
anden  Extra-udgift.«1) 

Naa,  dette  var  nu  ikke  det  værste.  Sverdrup  maatte 
altsaa  undvære  kollegiets  ros  og  trøst.  Han  kunde  jo  ogsaa 
undvære  den,  idet  han  vidste  med  sig  selv,  at  han  havde 
gjort  hvad  han  kunde  og  hvad  han  ansaa  for  det  rigtigste, 
noget  han  som  nærværende  og  med  det  umiddelbare  ansvar 
bedst  kunde  dømme  om.  Men  kollegiet  gjorde  noget  meget 
værre.  Trods  alle  de  ved  Jakobshavn  i  1765  forsamlede 
herrers  enstemmige  erklæring  sendte  man  —  horribile 
dictu  —  kateketen  tilbage  til  Grønland  aaret  efter.  Han 
synes  at  have  været  i  besiddelse  af  en  ualmindelig  evne  til 
at  dupere  og  indtage  folk  for  sig.  Kollegiets  bevaagenhed 
vandt  han  snart.  Han  gjorde  ydmygst  undskyldning  for  sin 
optræden  —  som  kom  af,  at  han  havde  været  en  syg  mand 
i  den  tid!  —  og  opnaaede  ikke  blot,  at  han  ikke  blev  af- 
skediget,  men  endog  beholdt  sin  fulde  gage  med  alle  emolu- 
menter  i  »permissionsaaret«.  Det  fremgaar  af  de  iøvrigt 
meget  faa  oplysninger  om  forholdet,  at  det  har  været 
inspektøren  ved  vajsenhuset,  etatsraad  Johs.  Finckenhagen, 
medlem  af  og  sekretær  i  »Collegio  de  cursu  evangelii  promo- 


*)  Pro  memoria  fra  missionskollegiet  af  16.  april  1766.  —  Det 
ligner  ganske  kollegiet  i  første  række  at  tænke  paa  udgifterne; 
det  var  nødt  dertil,  da  »Cassens  Tilstand«  altid  var  slet,  men  det 
betoner  det  alligevel  altfor  stærkt  og  ensidigt.  Hensynet  til  ud- 
sendingerne,  til  missionens  og  menighedens  tarv  burde  dog  gaa 
forud  for  alt. 

vendo«  —  en  mand,  der  forøvrigt  var  meget  interesseret  i 
missionen  og  ogsaa  privat  stod  missionærerne  bi  med  raad 
og  daad  —  som  især  var  indtaget  af  ham,  havde  medliden- 
hed  med  ham  og  tog  sig  af  hans  sag.  Det  maa  dog  bemær- 
kes,  at  han  ogsaa  skrev  privat  til  Sverdrup  og  »trøstede  og 
opmuntrede«  ham,  hvad  Sverdrup  var  glad  ved  og  takkede 
for,  hvorfor  han  vel  næppe  har  anet,  at  det  var  den  samme 
mand,  der  især  protegerede  hans  kontrapart. 

Msr.  Cathecheten  opsendtes  altsaa  atter  til  Grønland  1766. 
Dog  skulde  han  anbringes  i  Umånak  og  maatte  ikke  vise 
sig  i  Jakobshavn.  Han  skulde  ogsaa  sende  Sverdrup  en 
skriftlig  afbigt,  som  han  tillige  skulde  vise  sin  nye  over¬ 
ordnede,  missionæren  i  Umånak.  Men  trods  alt  dette  var 
missionskollegiets  handlemaade  afgjort  forkastelig.  Hans 
genopsendelse  —  om  hvilken  Sverdrup  ikke  engang  fik 
noget  at  vide  før  han  saa  ham !  —  maatte  tage  sig  mærkelig 
ud  i  alle  deres  øjne,  som  kendte  hans  forhold  og  optræden 
i  Jakobshavn,  og  for  hans  tilhængere  og  enhver,  der  havde 
det  mindste  mod  Sverdrup,  maatte  den  se  ud  som  en  des- 
avoueren  af  denne,  og  altsaa  yderligere  komme  til  at  for- 
værre  hans  stilling  og  vanskeliggøre  hans  arbejde.  Men 
kateketen  holdt  sig  ikke  engang  de  givne  ordrer  efterretlig. 
Det  skib,  hvormed  han  rejste  op,  gik  først  til  Ritenbenk. 
Herfra  skulde  han  »træffe  Anstalter  til  at  faa  afhentet  sin 
grønlandske  Familie«  i  Jakobshavn,  men  det  gjorde  han 
ikke.  Han  rejste  selv  ned  efter  den,  og  da  han  kom  derned, 
optraadte  han  brovtende  og  pralede  stærkt  af  »de  mange 
Fordeele,  som  hans  Hiem-reyse  havde  skaffet  ham«,  og 
brugte  bl.  a.  det  udtryk:  »mine  Fiender  vilde  gierne  dronet 
mig  i  en  Skaal  Vand«  —  men  sé,  de  store  herrer  i  Danmark 
havde  holdt  haanden  over  ham!  At  dette  maatte  fuld- 
stændig  tage  al  brod  af  kollegiets  smule  forsøg  paa  at  hævde 
Sverdrups  ret  og  ære  og  støtte  hans  stilling  overfor  Grøn- 
lænderne  og  Evropæerne  i  landet,  er  en  selvfølge.  — 

Denne  katekets  levnedsløb  er  i  det  hele  taget  et  saadant 
vidnesbyrd  om,  hvilke  misgreb  missionskollegiet  kunde 
begaa  i  sin  ledelse  af  missionen,  at  det  fortjener  at  kendes. 

^Cathechete  Msr.  Jacob  Paulsen  Møller«  var  vistnok  født 
1737,  mistede  tidlig  sine  forældre  og  anbragtes  paa  vajsen- 
huset  i  København.  Her  bestemtes  han  til  kateket  i  Grøn¬ 
land,  forberedtes  af  Poul  Egede  og  udsendtes  1751  til 
Christianshaab  sammen  med  3  andre  vajsenhus-drenge. 
En  af  drengene  døde  snart  og  en  hjemsendtes  som  uskikket 
til  Grønland.  De  to  andre,  Møller  og  den  ovenfor  nævnte 


57 


Wulff,* 1)  viste  sig  flinke  og  perfektible.  De  undervistes  i 
grønlandsk  af  missionær  Bloch  og  kateket  Jens  Pedersen 
Mørk,  og  gjorde  hurtig  og  god  fremgang.  De  forstod  ogsaa 
udmærket  at  omgaaes  Grønlænderne,  saa  deres  lærere  var 
i  alle  maader  veltilfredse  med  dem.  Allerede  i  1752  under 
den  i  forrige  afsnit  omtalte  farlige  epidemi,  som  truede  med 
at  blive  til  ubodelig  skade  for  missionen  omkring  isfjorden, 
var  de  to  unge  mennesker  til  stor  nytte,  idet  de  selv  holdt 
modet  oppe,  og  ligesom  missionæren  og  kateketen  opsøgte 
de  Grønlændere  de  kunde  naa  til,  talte  med  dem  om  Guds 
rige  og  opmuntrede  dem  til  udholdenhed.  Under  den  paa- 
følgende  vækkelse  arbejdede  de  meget  ihærdigt,  opholdt  sig 
skiftesvis  længere  tid  ad  gangen  hos  Grønlænderne  paa  de 
fjernere  bopladser,  lærte  børnene  og  de  yngre  at  læse,  og 
opvakte  hos  mange  lysten  til  at  døbes,  ligesom  de  selv  blev 
fuldstændig  vænnet  til  Grønlændernes  levemaade  og  ind- 
levet  med  dem  baade  i  sprog  og  tankegang.  Det  var  for  en 
stor  del  paa  grund  af  deres  medvirken,  at  miss.  Bloch  i 
vinteren  1752 — 53  kunde  døbe  34  hedninger  ved  Claushavn. 

Ogsaa  miss.  Peder  Egede  havde  stor  nytte  af  Møller,  be¬ 
nyttede  ham  meget  som  pionér  hos  de  fjernere  boende,  og 
ventede  sig  endnu  mere  af  ham  med  tiden.  I  det  aar,  da 
miss.  Thrane  ved  sit  sørgelige  selvmord  havde  gjort  hele 
Diskohugten  presteløs,  var  Møller  en  af  dem  der  holdt  mis¬ 
sionen  oppe.  Han  var  da  —  omtrent  17572)  —  bleven 
gift  med  en  indfødt  og  tillige  med  Dorf3)  ansat  som  kateket 
i  Jakobshavn,  hvor  hele  den  derværende  ikke  ringe  kristne 
menighed  boede  i  to  store  grønlandske  huse  hos  kateketerne, 
som  derved  havde  den  ønskeligste  lejlighed  til  at  paavirke 
dem,  vogte  paa  dem  og  føre  dem  fremad  i  kristendom.  Da 
miss.  Fabricias  1759  kom  til  landet,  var  Møller  ham  en  god 
støtte  og  underviste  ham  troligt  og  godt  i  grønlandsk.  Fabri- 
cius  tog  ham  med  sig  til  Ritenbenk  for  at  benytte  sig  af  ham 
som  sproglærer  og  medarbejder,  og  stillede  ham  i  udsigt,  at 
han  ad  aare  kunde  komme  til  at  overtage  en  ny,  selvstændig 
mission  ved  den  nyanlagte  koloni  i  Umånakfjorden.4)  Her 


D  Chr.  Fred.  Andreas  Wulff,  f.  “'/io  1736;  sendtes  til  Holsteins- 
borg  som  kateket  og  handelsassistent  samtidig.  Kort  efter  udgik 
han  af  missionens  tjeneste  og  blev  fast  assistent  i  Holsteinsborg. 
1764  konstitueredes  han  som  købmand  sammesteds.  1767  tog 
han  afsked  og  rejste  til  Danmark,  hvor  han  senere  blev  pakhus- 
skriver  ved  det  islandske,  færøiske  og  finmarkske  pakhuskontor 

1  København. 

2)  Ansøgning  til  missionskollegiet  om  ægteskabstilladelse  16. 
maj  1756. 

3)  Johannes  Pedersen  Dorf  kom  til  Grønland  1739  som  kate- 
ketelev,  og  blev  en  meget  dygtig  missionsmedhjælper.  Benyt- 
tedes  med  missionskollegiets  tilladelse  af  handelsdirektionen  til 
undersøgelsesrejser  i  Diskobugtens  nordlige  del  og  var  med- 
anlægger  af  kolonien  Ritenbenk  1755.  Derefter  gik  han  i  hande¬ 
lens  tjeneste  og  var  bestyrer  af  Egedesminde  1762 — 79.  +  4.  jan. 
1787  i  Egedesminde.  Han  var  gift  med  en  Grønlænderinde  Mette. 

2  af  hans  sønner  blev  handelsassistenter,  den  ene  af  disse  blév 
gift  med  en  datter  af  kateket  Møller. 

4)  Fenger:  Hans  Egede  og  den  grønl. miss. 292, 294, 302, 310, 312. 

har  han  muligvis  ogsaa  virket,  men  kun  en  kortere  tid,  thi 
ved  Fabricius’  hjemrejse  i  1763  overlod  denne  ham  Jakobs- 
havns  mission,  som  han  altsaa  forestod  et  aar  paa  egen 
haand.  Her  begyndte  imidlertid  det  sværmeri  og  galskab 
hos  ham,  som  skulde  komme  til  fuldt  udbrud  i  vinteren  1764 
— 65  og  foranledige  hans  hjemsendelse  som  uskikket  til 
missionens  tjeneste. 

Da  Møller  i  1766  —  efter  mod  kollegiets  ordre  selv  at 
have  hentet  sin  familie  i  Jakobshavn  —  kom  til  Umånak, 
modtog  missionæren  der,  Jonas  GUI,1)  ham  med  blandede 
følelser.  Kollegiet  havde  anbefalet  Møller  til  ham,  men  bedt 
ham  skaane  ham  noget  paa  grund  af  hans  »svage  helbreda 
og  ikke  bebyrde  ham  med  for  meget  arbejde.  Allerede  dette 
kunde  være  nok  til,  at  Gill,  som  stod  i  en  stor  og  anstrengt 
virksomhed,  ikke  var  saa  glad  ved  at  faa  en  medarbejder, 
som  nemt  maatte  kunne  blive  mere  en  hemsko  end  en  støtte. 
Da  kollegiet  havde  sendt  ham  op  og  anbefalet  ham,  turde 
missionæren  dog  ikke  andet  end  modtage  ham  vel  og  sige  tak 
til.  Men  da  Møller  efter  ordre  forelagde  ham  sin  skriftlige 
afbigt  til  Sverdrup,  blev  Gill  meget  forfærdet;  han  gennem- 
læste  den  »med  største  Bestyrtelse«,  og  »bæver  ved  Tanken 
om,  at  sligt  atter  kunde  indtræffe  her  ved  Omenak.« 

Det  vårede  heller  ikke  længe,  før  miss.  Gills  ængstelige 
anelser  bekræftede  sig.  I  vinteren  1767 — 68  »faldt  Jacob 
Poulsen  igien  en  Tid  i  sin  gamle  Svaghed.«  Det  begyndte 
14.  februar  1768.  Han  fik  atter  anfald  af  »Raserie«  og  for¬ 
argede  baade  hedninger  og  døbte  ved  falske  lærdomme  og 
uanstændig  opførsel. ‘  Gill  beklager  sig  stærkt  derover  i  sin 
indberetning  til  missionskollegiet  af  15.  august  1768:  »Her 
ved  Steden  er  det  nu  næsten  umueligt  at  beholde  ham  læn- 
gere«,  idet  nemlig  »ingen,  som  kiender  hans  Opførsel,  vil 
have  med  ham  at  giøre.« 

Kollegiet  maatte  da,  saa  nødig  det  vilde,  give  miss.  Gill 
fuldmagt  til  at  handle,  som  det  syntes  ham  forsvarligt  over¬ 
for  »Cathechete  Msr.  Jacob  Poulsen«.  Han  blev  derfor,  efter 
allerede  i  lang  tid  ikke  at  have  gjort  tjeneste,  afskediget  i 
1769.  Gill  siger  i  denne  anledning,  at  fortrædelighederne 
med  kateketen  ofte  har  »sadt  mit  Sind  i  saare  bedrøvet 
Tilstandcc,  og  at  de  er  en  af  grundene  til  at  han  nu  snart 
maa  søge  hjemgang. 

Imidlertid  forlod  Møller  ikke  Grønland  foreløbig.  Han  var 
vel  været  betænkelig  ved  at  rejse  til  Danmark  med  sin  grøn¬ 
landske  familie,  der  bestod  af  konen  og  3 — 4  børn.  Han 
havde  heller  ikke  endnu  opgivet  haabet  om  at  komme  til  at 
spille  en  rolle  i  Grønland.  10.  august  1770  skriver  han  til 
missionskollegiet  og  beder  dette  »forhielpe«  sig  til  at  komme 
i  handelens  tjeneste  som  assistent,  enten  ved  Umånak  eller 
Ritenbenk.  Det  kunde  der  dog  ikke  være  tale  om.  Kollegiet 


*)  Jonas  Gill,  f.  paa  gaarden  Gild  i  Oddernes  1.  april  1738, 
theol.  kand.  1760,  miss.  Umånak  1765 — 71,  kom  først  hjem  1772, 
da  han  maatte  overvintre  i  Godthaab.  1773  sogneprest  til  Nes  i 
Hallingdal,  1784  forflyttet  til  Høland  i  Nedre  Romerike,  entl.  13. 
sept.  1805,  +  23.  jan.  1807  paa  Nodheim  i  Høland  hos  sin  sviger- 
søn,  senere  oberstløjtn.  Haagen  Heyerdahl. 

kunde  ikke  engang  have  anbefalet  ham  dertil,  selv  om  det 
ellers  vilde,  da  det  nemlig  vidste,  at  han  havde  været  for- 
søgt  i  handelens  tjeneste,  men  uden  held.  Umånaks  køb- 
mand,  Bruun,1)  havde  af  medlidenhed  med  manden  en  tid 
prøvet  ham  som  »Arbeyds-karl«  ved  kolonien,  men  maatte 
kassere  ham  som  ubrugelig.  Missionær  Gill  siger  forøvrigt 
herom:  »Arbeydskarl  vil  han  aldeles  ikke  være.  Han  be- 
gyndte  ellers  i  Skibstiden  paa  sit  gamle  Brouteri  og  Pukkeri, 
men  da  han  mærkede  sig  ingen  Kost  at  faae,  med  mindre 
han  vilde  ærkiende  Øvrighed  over  sig,  gik  dette  ham  saa 
nær  til  Hiertet,  at  det  aftvang  ham  Taarer.« 

Endnu  1772  er  Møller  i  Umånak,  nærmest  som  en  slags 
pensionist.  Han  fik  nogen  understøttelse  af  missionen,  dog 
ikke  mere  end  at  han  har  maattet  arbejde  for  at  erhverve 
noget  selv,  enten  ved  fiskeri  eller  rimeligere  sælhunde- 
fangst  med  isgarn,  som  netop  i  disse  aar  var  indført  i 
Umånak  af  købmand  Bruun.  I  august  1771  døde  hans  kone, 
hvorfor  Gills  eftermand  beder  missionskollegiet  kalde  ham 
hjem,  »da  han  stadig  i  Følge  sin  gamle  Skik  er  til  For¬ 
argelse. «  24.  juli  1772  ansøger  Møller  selv  kollegiet  om  til- 
ladelse  til  at  rejse  til  Danmark  med  sine  børn.  Kollegiet 
er  dog  bange  for  at  faa  hele  familien  at  forsørge  og  be- 
tænker  sig  derfor  meget  derpaa.  Da  det  nu  imidlertid  har 
vist  sig,  at  missionærernes  besværinger  og  anmodninger  om 
at  blive  fri  for  Møller  ikke  frugter,  rykker  købmanden  i 
marken.  5.  marts  1773  skriver  købmand  Hammond 2)  i 
Umånak  til  kollegiet,  at  Møller  nu  »er  til  ingen  Nytte,  hver¬ 
ken  til  Collegii  eller  Compagniets  Tieneste.«  Han  bønfalder 
derfor  kollegiet  om  at  tage  manden  hjem,  »da  mand  ingen 
Tiid  kand  viide  sig  sikker,  at  hand  kunde  giøre  en  U-lykke, 
enten  paa  Danske  eller  Grønlændere.«  Denne  henvendelse 
frugtede  endelig  saa  meget,  at  kollegiet  kaldte  ham  hjem, 
men  vilde  ikke  give  ham  lov  at  tage  børnene  med.  Møller 
erklærer  hertil,  at  han  »kand  icke  forlade  sine  Børn.«  Da 
kollegiet  imidlertid  ikke  vil  strække  sig  yderligere,  bekvem- 
mer  han  sig  endelig  til  at  rejse  hjem  1775  uden  børnene. 
Det  er  uden  tvivl  Sverdrup,  der  har  faaet  ham  overtalt  der¬ 
til.  Da  denne  i  1774  som  provst  var  paa  visitats  i  Umånak, 
saa  han  klart,  til  hvor  stor  skade  Møller  var  for  missionen, 
og  at  man  for  enhver  pris  maatte  skille  sig  af  med  ham. 
Han  har  derfor  sikkert  lovet  ham,  at  missionen  skulde  tage 
sig  af  børnene,  hvis  han  vilde  rejse;  det  gjorde  den  nemlig, 
omend  ikke  med  kollegiets  gode  vilje.  Ligeledes  eftergav 


D  Løjtnant  Johan  Henrik  Bruun  (el.  Brun),  f.  1732.  Anlagde 
kolonien  Umånak  1758  og  var  købmand  der  til  1770,  da  han 
hjemgik.  +  8.  sept.  1796  som  forvalter  ved  kgl.  grønl.  handels 
pakhus  i  Kbhn.  —  Bruun  var  —  i  modsætning  til  de  fleste  af 
sine  kolleger  dengang  —  meget  missionsvenlig. 

2)  Johan  Christopher  Hammond,  utvivlsomt  af  den  norske 
slægt,  var  1760  handelsassistent  i  Claushavn;  gift  med  Grønlæn- 
derinden  Amalie;  +  som  bestyrer  af  kolonien  Umånak  14.  april 
1778.  Har  endnu  en  talrig  efterslægt  i  Grønland.  Han  stillede 
sig  ligesom  sin  forgænger  i  et  meget  venligt  forhold  overfor 
missionen  og  var  en  personlig  ven  af  Sverdrup. 

Sverdrup  ham  den  ikke  ubetydelige  gæld,  han  stod  i  til  ham 

fra  1764—65.  , 

Nu  skulde  man  da  tro,  at  missionskollegiet  omsider  havde 
faaet  tilstrækkeligt  af  manden.  Men  nej!  Den  utrolige  evne 
til  at  dupere  og  insinuere  sig,  som  Møller  var  i  besiddelse 
af,  og  som  allerede  engang  havde  staaet  sin  prøve,  kom  ham 
atter  til  gode.  Det  lykkedes  ham  atter  ved  sin  personlige 
nærværelse  at  stille  sin  sag  i  et  bedre  lys  overfor  kollegiet. 
Ved  denne  lejlighed  var  det,  at  han  afgav  den  omtalte  mær- 
kelige  erklæring  om  oprindelsen  til  sine  »Raserie-anfald«, 
hvor  han  søger  at  vælte  skylden  over  paa  Sverdrup.  Hvad- 
enten  nu  dette  lykkedes  ham  eller  ikke  —  nok  er  det,  han 
fik  atter  sin  hjemrejse  omsat  til  »et  permissionsaar«  og  op- 
sendtes  igen  aaret  efter,  denne  gang  til  Holsteinsborg.  Det 
brev  af  17.  august  1776,  hvori  han  melder  kollegiet  sin  an¬ 
komst  hertil,  er  komplet  forvirret  og  viser  tydelig,  at  man¬ 
den  ikke  er  ved  sine  fulde  fem.  Det  vårede  da  heller  ikke 
længe,  inden  der  paany  indkom  klager  over  ham.  1776 
skrev  missionskollegiet  til  missionæren  i  Umånak,  at  »da  vi 
sende  Jacob  Povelsen  i  Aar  over,  som  Cathechete  til  Landet 
igien,  saa  maae  hans  Børn  søge  ham,  hvor  han  opholder 
sig.«  I  henhold  hertil  havde  missionæren  om  vinteren  sendt 
børnene  over  land  til  Ritenbenk,  hvorfra  »de  bleve  befor- 
drede  sønder  paa  af  Hr.  Proust  Sverdrup  gratis.«  Men 
allerede  aaret  efter  skriver  kollegiet,  at  missionæren  ikke 
skal  bekymre  sig  videre  om  Møllers  børn,  som  »faaer  at 
henholde"  sig  til  Handelencc,  idet  »Jacob  Povelsen  er  Os 
berettet  at  være  i  den  Stand,  at  vi  ey  kand  være  enten  tient 
med,  eller  være  bekiendt  at  have  ham  længere  i  Missionens 
Tieneste.«  Det  er  betegnende  —  men  forstaaeligt  —  at  en 
vis  undseelse  synes  at  have  afholdt  kollegiet  fra  at  meddele 
Sverdrup  dette  —  skønt  det  havde  været  korrekt  at  gøre 
det,  da  han  var  landets  provst. 

Møller  var  dog  langtfra  færdig  med  Grønland  endnu. 
Trods  sin  skarpe  udtalelse  kaldte  kollegiet  ham  ikke  hjem, 
men  forsøgte  nu  hvad  en  flytning  kunde  virke.  1777  fik  han 
ordre  til  at  begive  sig  til  Egedesminde.  Han  kom  der  dog 
først  14.  maj  1778.  Hvorvidt  forflyttelsen  har  virket  til  det 
bedre  eller  ej,  vides  ikke.  Hans  senere  virksomhed  som 
kateket  er  ukendt.  Missionærernes  indberetninger  fra  disse 
aar  er  brændt  med  vajsenhuset.  Det  eneste  der  vides  om 
ham  er,  at  han  tænktc  paa  at  gifte  sig  igen.  12.  august  1778 
indsender  en  Chr.  Swenstrup  i  København  en  ansøgning 
til  missionskollegiet  for  at  opnaa  hjemrejsetilladelse  for  sin 
svoger  »Cathechete  Møller«.  Denne  har  bedt  svogeren  om 
at  skaffe  ham  en  kone,  og  beskrevet  de  egenskaber,  han 
ønsker  hos  hende  —  men  det  tør  Swenstrup  dog  ikke  paa- 
tage  sig  og  beder  derfor,  om  Møller  maa  komme  hjem  »for 
at  søge  sig  en  Hustru. «  Det  vides  ikke,  om  han  fik  tilladel- 
sen.  Maaske  fik  han  den,  men  ikke  straks.  I  marts  1782  er 
Møller  nemlig  i  København,  hvor  han  har  opholdt  sig  siden 
sidste  sommer.  Men  han  erklærer  sig  ude  af  stand  til  at 
rejse  til  Grønland  foreløbig  paa  grund  af  sygdom.  Han  maa 
dog  snart  være  kommen  sig  igen,  thi  30.  april  meddeler 
missionskollegiet  Egedesmindes  missionær,  at  »der  til 
Understøttelse  saavel  i  Sproget  som  i  Deres  Embede«  vil 

blive  opsendt  »en  dansk  Cathechete  Msr.  Jacob  Poulsen;< 
han  vil  medbringe  »sine  Sønner,  af  hvilke  een  maaskee 
kunde  uddannes  til  Cathechete«.  Møller  kom  dog  aldrig 
mere  til  Grønland.  I  begyndelsen  af  september  1782  gik 
han  —  om  med  eller  uden  ny  kone  vides  ikke  —  ombord 
i  skibet  »Sukkertoppen«,  som  skulde  til  Diskobugten  for  at 
overvintre  og  drive  hvalfangst  næste  foraar.  Men  31.  decem- 
ber  forliste  det  paa  den  norske  kyst  —  rimeligvis  under 
forsøg  paa  at  gaa  i  vinterhavn  —  og  Møller  var  blandt  de 
ved  denne  lejlighed  omkomne.  Han  var  ikke  nogen  Krøsus. 
Hans  efterladenskaber  solgtes  ved  auktion  for  14  rd. 
4  mk.  1  sk. 


Saaledes  endte  Cathechete  Msr.  Jacob  Poulsens  saga.  I 
sig  selv  er  den  ikke  uinteressant.  Men  den  vokser  betydelig 
i  interesse,  naar  man  ser  den  paa  baggrund  af  den  gerning, 
han  var  sat  til  at  udføre  i  et  dels  hedensk,  dels  nykristnet 
folk.  Maatte  det  end  menneskeligt  set  være  en  triumf  og  en 
tilfredsstillese  —  og  man  kan  sige  oprejsning  —  for  Sver¬ 
drup  at  se,  i  hvor  høj  grad  hans  bedømmelse  af  manden 
var  rigtig,  og  i  hvor  høj  grad  hans  mening  om  hjem- 
sendelsens  nødvendighed  stadfæstede  sig  —  saa  har  han 
dog  langtfra  kunnet  føle  det  saaledes,  men  tvertimod  som 
en  hjertesorg,  fordi  denne  triumf  maatte  blive  saa  dyre- 
købt.  Det  er  jo  nemlig  uomtvisteligt,  at  den  skade  og  for- 
træd,  kollegiets  holdning  overfor  manden  og  dennes  stadige 
genansættelse  og  triumferende  tilbagevenden  har  voldet 
missionen,  er  saa  stor,  at  den  ikke  lader  sig  maale.  Hans 
personlige  uheldige  paavirkning  strakte  sig  fra  Umånak  i 
Nordgrønland  til  Holsteinsborg  i  Sydgrønland  —  men  hans 
nedbrydende  indflydelse  er  gaaet  meget  videre  i  et  folk, 
hvor  rygter  breder  sig  saa  at  sige  med  vinden  og  stedse 
vokser  som  en  lavine. 

Missionskollegiet  har  ingen  undskyldning  for  sin  handle- 
maade  i  mandens  tidligere  fortjenester  af  missionen,  thi 
disse  maatte  komme  i  anden  række  overfor  hensynet  til 
missionens  tarv  og  fremme;  ej  heller  i  den  overvejelse,  at 
en  mand  som  Jac.  Poulsen  Møller,  der  fra  sit  14de  aar  havde 
opholdt  sig  i  Grønland,  ikke  kunde  du  til  nogensomhelst 
stilling  eller  arbejde  i  Danmark  eller  Norge,  thi  det  hensyn 
vilde  være  sket  bedre  —  og  i  længden  billigere  —  fyldest 
ved  at  give  manden  en  selv  nok  saa  stor  pension  eller  under¬ 
støttelse  for  resten  af  hans  levetid,  hvor  lang  denne  end 
maatte  blive.  At  sende  ham  til  Grønland  igen  gang  paa  gang 
var  for  missionskollegiet  en  haan  mod  sig  selv,  en  fallit- 

erklæring  med  hensyn  til  ansvarsbevidsthed  og  forstaaelse 
af  missionens  tarv,  og  en  ustandselig  læggen  sten  i  vejen  for 
missionærerne  —  og  da  i  første  række  for  Sverdrup. 


Det  siger  sig  selv,  at  en  saa  bevidst  nedbrydende  virksom- 
hed  som  den,  kateket  Jacob  Poulsen  Møller  havde  udviklet 
i  Jakobshavn  over  halvandet  aar,  i  et  folk,  hvor  kristen¬ 
dommen  var  saa  ung  og  ubefæstet,  ikke  kunde  gaa  sporløst 
hen.  Følgerne  af  hans  »Sværmerie«  udeblev  ikke.  De  var 
svære  og  vidtrækkende  baade  for  Sverdrup,  for  menigheden 
og  for  missionen.  For  denne  sidste  betød  det  intet  mindre 
end  næsten  standsning  flere  aar  igennem,  for  hin  en  skade, 
som  der  skulde  et  mangeaarigt  energisk  og  trofast  arbejde 
til  at  genoprette,  —  og  hvad  det  betød  for  Sverdrup,  vil  det 
følgende  vise. 

Middelbart  og  indirekte  kunde  følgerne  spores  i  menig¬ 
heden  hele  Sverdrups  prestetid  igennem.  I  den  sammen¬ 
fattende  oversigt  over  missionens  tilstand,  som  han  i  for- 
aaret  1789  —  efter  sin  endelige  hjemkomst  til  København 
—  afgav  til  missionskollegiet,  siger  han  udtrykkelig,  at  »den 
U-orden,  som  ved  Anno  64  havde  indsneget  sig,  spores 
endnu«,  især  fordi  han  havde  været  næsten  ene  om  arbejdet 
i  det  store  distrikt  og  ved  siden  af  haft  adskillige  andre 
hverv  at  varetage. 

De  umiddelbare  og  direkte  følger  var  usædelighed, 
ukristelighed,  ligegyldighed  og  en  stærk  mistillid  til  kristen¬ 
dommen  og  kristendomsforkynderen.  Sverdrup  siger,  at 
» stor  U-orden  og  U-skikkelighed«  gik  i  svang  blandt  de 
døbte.  Det  var  især  den  nye  lærdom  om  polygami,  som 
kateketen  udbredte  —  Sverdrup  angiver  som  den  egentlige 
grund  hertil  den  ægte  grønlandske  tankegang*.  » fordi  hans 
Hustru  kun  fødte  ham  Døtre«1)  —  der  bragte  urolighed  ind 
blandt  de  »over  200  Grønlændere«  ved  selve  Jakobshavn,2) 
»hvoraf  endda  de  fleeste  ere  u-døbte.«  Disse  sidste  nærede 
nu  absolut  ingen  betænkeligheder  mere  ved  at  leve  i  usæde¬ 
lighed  og  polygami,  og  nogle  af  de  døbte  begyndte  at  smittes 
af  eksemplet  og  talte  om  at  tage  sig  medhustruer  —  en 

D  Blandt  datidens  Grønlændere  —  og  langt  ned  i  tiden  —  var 
sønner  idealet  og  maalet.  Pigebørn  var  meget  ilde  ansét.  En  pige 
var  en  »piungitsok«  o:  en  ingenting,  et  nul,  og  det  var  hos  hed- 
ningerne  skilsmissegrund  eller  lovlig  anledning  til  polygami, 
hvis  en  hustru  kun  fødte  sin  mand  døtre. 

2)  o:  kolonipladsen  alene.  Ved  de  nærliggende  bopladser  — 
4 — 5  i  tallet  —  boede  mere  end  200  til. 


enkelt  havde  allerede  gjort  det.  Sverdrups  formanijnger 
frugtede  intet  eller  saa  godt  som  intet.  Grønlænderne  havde 
ingen  tillid  til  ham  —  den  havde  Møller  nedbrudt  ved  sin 
haan  og  spot  over  ham  og  hans  daarlige  sprog  —  og  mange 
vilde  slet  ikke  finde  sig  i  at  høre  noget  af  ham  for  deres 
ukristelige  liv.  Han  var  overalt  udskreget  som  en  »isuma- 
luktok,  eller  af  et  ondt  Gemytte,  blot  fordi  ieg  med  Ord  og 
Miiner  har  givet  tilkiende  mit  Mishag  over  deres  U-ordent- 
ligheder.« 

Saaledes  var  stillingen  for  Sverdrup  overfor  Grønlæn¬ 
derne,  da  kateket  Møller  forlod  Jakobshavn  og  rejste  hjem. 
At  disse  vanskeligheder  forlængedes  og  snarest  forværre- 
des,  da  han  atter  kom  til  Grønland,  oven  i  købet  udstyret 
med  »de  mange  Fordeele,  hans  Hiemreyse  skaffede  ham«, 
er  indlysende.  I  denne  anledning  udtaler  Sverdrup,  at  han 
oprigtig  ønsker,  at  Gud  vil  give  Møller  naade  til  »sand 
Hiertets  Forandring «,  og  lykke  til  »at  udrette  noget  Godt«, 
hvor  han  nu  skal  arbejde.  Men  han  er  unægtelig  bange  for, 
at  det  skal  vise  sig  at  være  skinhellighed  hos  manden,  og 
—  helt  lade  være  at  undre  sig  over  hans  genantagelse  kan 
han  ikke;  han  udtaler  som  sin  bestemte  mening,  at  man 
hjemme  har  været  forud  indtaget  for  ham.  Overfor  mis- 
sionskollegiet,  som  mener,  at  han  har  set  for  sort  paa  for¬ 
holdene  og  at  »alle  opkomne  U-ordener  og  U-roligheder 
skulde  allerede  være  dæmpede«,  udtaler  han,  at  dette  langt¬ 
fra  er  tilfældet;  missionens  tilstand  er  » langt  slettere  end 
Collegiet  tænker«  —  dog  han  vil  ikke  blive  for  vidtløftig, 
da  det  let  kunde  udsætte  ham  for  »mere  af  Collegii  Mishag«. 
Men  han  vil  blot  bemærke:  hvorledes  skulde  dog  »et  eneste 
svagt,  forsagt  og  modløst  Menneske  kunne  genoprette  Alt 
i  saa  kort  Tiid?«  Og  hvor  skulde  »saa  hastig  af  Grønlæn- 
dernes  Sind  kunne  udryddes  den  Miscredit,  som  Religionen 
var  kommen  i,  da  de  saae  deres  gamle  Lærer  selv  under 
Gudfrygtighedens  Skin  at  foretage  de  lastværdigste  Ting.cc1) 

Naar  Sverdrup  kalder  sig  et  » svagt,  modløst  og  forsagt 
Menneske«,  saa  hænger  dette  sammen  med  en  anden  side 
af  Møllers  virksomhed  og  bestræbelser,  nemlig  den  at 
komme  Sverdrup  personlig  til  livs.  Hans  grunde  hertil  har 
været  ren  og  skær  jalousi.  Ogsaa  det  lykkedes  ham  kun  alt 
for  godt.  Sverdrup  ved  med  sig  selv,  at  han  ikke  har  opgivet 
ævret  overfor  Møllers  bestræbelser,  men  gjort  hvad  han 
kunde  for  at  holde  tingene  gaaende  i  den  rette  orden  og 
gænge.  Han  har  i  vinteren  1764—65  været  »dansk  Præst, 


')  Skriv,  fra  Sverdrup  til  missionskollegiet  af  13.  august  1766. 

dansk  Skolemæster,  grønlandsk  Præst,  grønlandsk  Skole- 
mæster,  ofte  tillige  selv  Kok,  og  fra  7.  April  til  12.  August 
tillige  Arrestforvarer.«  Siden  16.  marts  har  han  været  ene 
om  hele  arbejdet  blandt  Grønlænderne.  Men  under  alt  dette 
har  han  »Dag  og  Nat  lidt  Fortræd  og  Forfølgelse,  deels  af 
en,  deels  af  anden «  —  og  han  siger  udtrykkelig,  at  det  alt¬ 
sammen  er  » stammende  fra  Jacob  Povlsen.«  Denne  har 
ikke  blot  modarbejdet  hans  virksomhed  som  missionær, 
men  tillige  angrebet,  bagtalt,  nedsat  og  haanet  hans  person. 
Og  det  med  held  ikke  blot  overfor  Grønlænderne,  men  ogsaa 
overfor  dem,  hos  hvem  han  dog  skulde  kunne  vente  at  finde 
støtte,  hans  landsmænd  Evropæerne.  Sverdrup  nævner  gan¬ 
ske  vist  aldrig  disse  direkte  —  det  stemmer  med  hans  noble 
karakter  ikke  at  ville  hævne  sig  paa  nogen  eller  være  an¬ 
giver  _  men  det  fremgaar  klart  alene  af  følgende  ytring:1) 
»Det  er  mærkværdigt,  at  atheistisk-sindede  Hyklere  ikke 
i  Guds  naadige  Bevarelse  af  mig  seer  Guds  Forsyn  og  alle 
Tings  Styrelse,  og  bringes  til  at  frygte  for  den  Almægtiges 
overhængende  Straffedom«,  thi  » atheistisk-sindede  Hyklere« 
kan  ikke  findes  blandt  Grønlænderne.  Men  det  fremgaar 
tillige  af  flere  haandgribelige  ting.  At  Sverdrup  ikke  fandt 
den  støtte  hos  sine  landsmænd,  som  han  burde  kunne  vente, 
har  vi  set,  idet  ingen  af  dem  vilde  hjælpe  ham  at  bevogte 
kateket  Møller,  da  denne  efter  fælles  overlæg  var  »taget  i 
Forvaring  paa  Colonien«,  men  tvertimod  lagde  ham  de  hin¬ 
dringer  i  vejen,  som  de  kunde.  Vi  har  ogsaa  hørt,  at  baade 
han  og  missionær  Drejer  havde  maattet  »erfare  en  u-oprigtig 
Omgang«  under  skibstiden  i  sommeren  1765;  og  dette  kan 
kun  have  hensyn  til  Evropæerne.  Men  det  værste  udslag  af 
—  rimeligvis  landsmændenes  —  had  og  forfølgelse  har  vi 
endnu  ikke  hørt.  Nytaarsdags  aften  1765  blev  »under  Skin 
af  Æres-beviisninger«  Sverdrups  vinduer  »forsætligviis  ud- 
skutte.«  Han  selv  siger  ikke  mere  derom  og  vil  med  sin 
sædvanlige  noblesse  indskrænke  chikanen  heri  til  at  han 
»fik  dem  ikke  siden  vedgiort  førend  den  25de  eller  26de 
Martii.«  Dette  var  nu  i  og  for  sig  slemt  nok,  naar  man 
tænker  paa,  at  han  altsaa  i  3  maaneder  i  den  strengeste 
vintertid  —  hvor  kulden  kan  være  gaaet  op  til  35  å  40 
grader  Réaumur,  og  hvor  solen  i  den  første  tid  er  under 
horisonten  dag  og  nat  —  maatte  stoppe  sine  vinduer  med 
klude  eller  bræddestumper.  Men  naar  man  hører  den  be¬ 
retning,  som  missionær  Stage  efter  sin  hjemkomst  aflagde 
overfor  missionskollegiet  om  denne  begivenhed,  kan  det 


l)  I  et  brev  til  etatsraad  Finckenhagen  af  17.  august  1766. 

ikke  nægtes,  at  den  stærkt  nærmer  sig  til  overlagt  attentat 
paa  liv  og  lemmer.  Stage  forklarer  det  nemlig  saaledes: 
Sverdrup  sad  og  læste  i  sine  bøger,  da  der  hørtes  nogle 
stærke  flinteskud  lige  udenfor  vinduerne.  Da  disse  rvstede 
ved  de  kraftige  knald,  gik  han  udenfor  for  at  anmode  de 
skydende  om  at  gaa  saa  langt  væk,  at  ikke  vinduerne  skulde 
sprænges.  Han  fandt  ingen  derude.  Da  han  kom  ind  igen 
og  havde  sat  sig  paa  sin  forrige  plads,  »kom  et  Skud  ind 
tværs  igiennem  Vinduet  og  kastede  Stykkerne  af  Glasset 
paa  Bordet  foran  ham.«  Sverdrup  gik  nu  atter  ud  og  traf 
dennegang  udenfor  døren  et  menneske,  som  sagde,  at  <*er- 
ningsmanden  var  en  Grønlænder.  Næste  dag  bad  Sverdrup 
købmanden  om  at  lade  vinduet  forsyne  med  ruder  paanv. 
Det  lovede  han,  men  holdt  det  hen  til  marts  maaned.  Saa- 
vidt  missionær  Stages  beretning.  Men  dertil  er  at  be- 
rnærke,  at  det  lidet  vilde  ligne  en  Grønlænder  at  gøre  noget 
saadant  næsten  aabenlyst,  medmindre  graverende  fornær- 
rnelse  — -  indbildt  eller  virkelig  —  forelaa,  hvis  han  ikke  var 
tilskyndet  dertil  af  en  højerestaaende,  smn  vilde  taqe  an¬ 
svaret  paa  sig.  y 


Alle  disse  forskellige  genvordigheder  —  og  vel  navnlig 
den  sidste  oplevelse  —  fik  Sverdrup  til  at  vente  sig  det 
værste  og  var  grunden  til  den  ovenfor  omtalte  udtalelse,  at 
hans  indberetning  i  1765  mulig  kunde  blive  »det  sidste 
Brev  til  Collegiet«  fra  hans  haand.  At  han  var  forberedt 

Pm  ai  kan  tllhSe  ses  af,  at  han  indtrængende  henstillede 
til  kollegiet,  at  »om  han  døde  i  landet  i  det  aar,  der  kom, 
hans  død  da  maatte  blive  undersøgt  ndje,  for  at  ingen  ære- 
løvende  beskyldning  skulde  kunne  rettes  imod  hans  minde 
især  til  sorg  for  hans  gamle  mor.« 

I  anledning  af  disse  foruroligende  ytringer  henvendte 
»det  høye  Missionscollegium«  sig  til  den  hjemkomne  mis¬ 
sionær  Stage  og  bad  om  hans  erklæring  hertil.  Den  gik  ud 
paa  følgende: 1 2 * * *  & 


1)  Maaske  tænker  Sverdrup  paa  missionær  Thranes  død 
for  egen  haand  i  Christianshaab  1757.  Han  blev  jo  —  som 
kollegiet  ved  —  hadefuldt  omtalt  og  bagvasket  efter  døden 
Hvor  meget  eller  hvor  lidt  er  vel  sandt  heri?  Har  ikke  hans 

f j ender  jaget  ham  i  døden?  Og  vil  ikke  det  samme  kunne 
hændes  igen? 

2)  Efterat  giftermaal  med  indfødte  er  bleven  almindeligt 

b  andt  Evropæerne,  ikke  blot  blandt  officererne,  men  især 

blandt  mandskabet,  er  det  bleven  sværere  for  missionærerne 

at  faa  befolkningen  til  at  vise  sig  fortrolighed.  Kommer  det 
ikke  af,  at  naar  de  gifte  danske  faar  noget  imod  presten, 

Den  norske  grønlandsprest.  —  5. 

saa  lader  de  det  gennem  deres  koner  gaa  videre  til  Grøn- 
lænderne  »paa  en  hadefuld  Maade«?  Derfor  har  Stage  faaet 
det  indtryk,  at  mange  Grønlændere  holder  presten  for  en 
farlig  mand,  som  ikke  kan  forliges  med  sine  landsmænd, 
gør  dem  fortræd  hvor  han  kan,  hades  og  afskyes  af  dem  og 
derfor  bør  skaffes  af  vejen  paa  nemmeste  og  lempeligste 
maade.  Er  dette  mon  ikke  ogsaa  en  af  grundene  til  Sver- 
drups  sørgelige  tanker? 

3)  Stage  har  mærket  i  de  sidste  aar  af  sit  Giønlands- 
ophold  —  ikke  tidligere  —  at  Grønlænderne  mistænker 
missionærerne  for  at  misbruge  de  dem  til  forvaltning  be- 
troede  »medicamenter«  saaledes,  at  de  hjælper  dem,  de  kan 
lide,  og  skader  andre  ved  at  give  dem  farlig  medicin.  Han 
nævner  et  selvoplevet  eksempel  paa  denne  mistro.  Engang 
havde  han  givet  en  gift  kvinde,  som  havde  stærk  feber,  et 
kølende  pulver.  Hun  døde  imidlertid  kort  tid  efter.  Hendes 
mand  og  hendes  far  ansaa  presten  for  skyld  deri,  blev  »for- 
nermede«  og  saa  surt  til  ham.  Han  mente  endog  at  kunne 
konstatere,  at  de  tænkte  paa  at  tage  blodig  hevn  derfor.  De 
talte  nemlig  engang  i  hans  nærværelse  —  men  i  den  tanke, 
at  han  ikke  forstod,  hvad  de  sagde  —  om  at  de  ved  en  be¬ 
stemt  lejlighed  havde  været  lige  ved  at  naa  deres  maal, 
»men  Hundene,  ieg  kørte  med,  løbede  saa  rask,  at  de  ikke 
kunde  faa  Sigt  paa  mig.«  Er  dette  ikke  en  trugt  af  llde- 
sindede  danskes  underjordiske  arbejde  for  at  jage  missio¬ 
nærerne  af  landet?  Dette  tilfælde  er  Sverdrup  velbekendt. 
Han  har  da  muligen  tænkt  sig,  at  noget  lignende  kunde 
times  ham? 

Det  kan  være  rimeligt,  at  Stage  saa  temmelig  træffer 
Sverdrups  tanker.  I  hvert  fald  udtaler  denne  ved  en  lidt 
senere  lejlighed  som  sin  erfaring,  at  »Missionairen  er  en 
Torden  i  alles  Øyne«,  og  at  han,  hvis  han  formaner  eller 
revser  uskikkeligheder  i  menigheden,  kun  risikerer  »at 
blive  beleet,  naar  Grønlænderne  seer,  at  jo  meere  de  ere 
u-lydige  imod  Præsten,  des  kierere  bliver  de  for  Andre. «‘) 

Saadan  var  de  forhold,  Sverdrup  havde  at  arbejde  under, 
da  han  havde  tilbragt  ét  aar  i  Grønland.  De  trange  tider 
var  kommen  tidsnok  og  var  kommen  i  fuldt  maal.  Det  er 
næsten  uforstaaeligt,  at  han  blev  under  disse  omstændig- 
heder.  Især  da  han  med  sin  store  eksamen  og  som  ugift 
næppe  risikerer  meget  ved  at  opgive  sin  stilling  og  rejse 
hjem.  Eller  —  hvis  han  ikke  vilde  det  —  med  fuld  ret 

*)  Skriv,  til  missionskoll.  af  31.  juli  1767. 

kunde  have  fulgt  missionskollegiets  ordre  og  gaaet  til  Claus- 
havn,  hvor  han  vilde  have  faaet  paradisiske  forhold  at  virke 
under  sammenlignet  med  dem,  han  stod  i.  Des  mere  helte- 
modigt  er  det,  at  han  blev  paa  sin  post,  uagtet  han  ikke 
ventede  og  heller  ikke  fik  den  støtte  fra  sine  overordnede, 
som  han  med  rette  burde  kunne  have  gjort  regning  paa; 
og  desmere  maa  man  beundre  den  ansvarsfølelse,  samvittig- 
hedsfuldhed  og  karakterstyrke,  der  forbød  ham  at  forlade 
de  dyrekøbte  sjæle  under  denne  krise  og  at  overlade  mis- 
sionen  i  dens  forviklede  tilstand  til  en  anden.  Det  er  ikke 
for  meget  sagt,  at  næppe  én  af  ti  vilde  have  handlet  som 
Sverdrup  gjorde. 


Paa  grund  af  kateket  Møllers  optræden  og  suspension 
maatte  Sverdrup  allerede  efter  nogle  maaneders  forløb  be- 
gynde  at  arbejde  paa  egen  haand.  Han  maatte  altsaa  savne 
den  støtte  i  sproget  og  vej ledning  i  arbejdet,  som  de  fleste 
andre  missionærer  dengang  ellers  havde  i  en  med  stedet, 
befolkningen,  livsvilkaarene  og  de  aandelige  forhold  i 
menigheden  og  blandt  hedningerne  velkendt  og  i  missions- 
og  skolegerningen  veløvet  og  ofte  veltjent  kateket,  som  til¬ 
med  for  det  meste  var  grønlandsk  gift  og  i  sin  grønlandske 
familie  havde  et  stærkt  rygstød  for  sin  stilling  blandt  Grøn- 
lænderne.  Og  det  var  netop  i  de  første  aar  i  landet,  hvor 
denne  støtte  havde  mest  betydning,  at  Sverdrup  maatte 
undvære  den.  Det  er  dog  et  spørgsmaal,  om  ikke  han  —  og 
derigennem  missionen  i  Jakobshavn  —  stod  sig  godt  derved. 
Han  blev  jo  derved  tvunget  til  at  lære  sig  sproget  især  ved 
stadig  omgang  med  befolkningen  —  hvorved  han  fik  ganske 
anderledes  lejlighed  til  at  komme  denne  nær  ind  paa  livet 
end  de  fleste  andre  missionærer,  som  tog  deres  sprogunder- 
visning  hos  kateketen;  og  han  blev  nødt  til  selv  at  danne 
sig  sin  arbejdsmetode,  hvorved  han  undgik  den  fristelse, 
som  laa  saa  nær  og  som  adskillige  faldt  for,  at  falde  tilbage 
paa  kateketen,  overlade  alt  for  meget  til  ham  og  i  alt  for 
høj  grad  gaa  efter  hans  anvisning.  Han  vandt  derved  baade 
som  personlighed,  som  prest  og  som  missionær.  Og  at  dette 
var  en  vinding  for  befolkningen  og  for  missionen,  siger  sig 
selv.  Naar  missionær  Egede  Saabye  —  som  dog  selv  havde 
en  af  de  dygtigsté  kateketer  ved  sin  side  —  mange  aar 
senere  vidner,  at  han  lærte  af  Sverdrup,  og  »ved  at  agte  paa 
hans  Embedsførelse,  hvad  det  betydede,  at  være  Præst  i 

Grønland«,1)  saa  er  dette  sikkert  en  frugt  af,  at  Sverdrup 
saa  tidlig  og  saa  fuldt  ud  maatte  staa  paa  egne  ben  i  sin 
missionærgerning. 

Sverdrup  maatte  altsaa  blive  saa  godt  som  autodidakt 
baade  i  sproget  og  i  arbejdet.  Med  det  første  gik  det  godt 
og  hurtig  fremad.  Allerede  efter  et  par  aars  forløb  var  der 
næppe  nogen,  som  kunde  være  faldet  paa  at  haane  ham  for 
daarligt  sprog  og  slet  udtale.  Selv  om  det  naturligvis  længe 
vedblev  at  koste  ham  baade  anstrengelse  og  besvær  at  ud- 
arbejde  en  saadan  af  handling,  som  en  datidspræken  var, 
naaede  han  dog  snart  til  at  kunne  bevæge  sig  med  færdig- 
hed  i  daglig  tale  og  forstaa  alt  hvad  Grønlænderne  sagde  til 
ham.  Et  utvivlsomt  bevis  herpaa  ligger  i  det  faktum,  at 
uviljen  mod  ham  holdt  sig  i  længere  tid  hos  dem  af  befolk¬ 
ningen,  som  helst  vilde  vandre  deres  egne  veje  ukontrolleret, 
presten  forstod  dem  altfor  godt!  Og  ligeledes  har  en  af 
aarsagerne  til  at  de  fleste  af  hans  landsmænd  ved  Jakobs- 
havn  længe  vedblev  at  staa  i  uvenligt  forhold  til  ham,  uden 
al  tvivl  været  den,  at  han  talte  og  forstod  grønlandsk  for 
godt.  Det  var  de  ikke  vant  til.  De  fleste  missionærer  kom 
først  saa  vidt  omtrent  ved  den  tid,  da  de  skulde  forlade 
landet  igen,  og  adskillige  naaede  aldrig  hverken  at  tale  eller 
forstaa  sproget.  Og  de  gode  handelsfolk  og  ma,ndskaber 
kunde  ofte  have  deres  grunde  til  at  ønske  deres  forhold  og 
færd  overfor  Grønlænderne  dækket  mod  altfor  stor  indsigt 
og  forstaaelse  fra  missionærens  side.  Jo  dygtigere  derfor 
en  missionær  var  i  sproget  dengang,  des  mindre  var  han 
yndet  af  handelsfolkene.  For  Sverdrups  vedkommende 
kom  der  tillige  andre  momenter  til,  som  vi  siden  skal  høre. 


Nogen  anvisning  til  en  arbejdsmetode  kunde  Sverdrup 
kanske  have  i  sin  instruks  —  eller  som  det  hed  »Forholds- 
Ordre«.  Denne  var  et  vidtløftigt  dokument,  hvis  grund- 
stamme  var  »De  almindelige  Erindringer  for  Præsterne  i 
Grønland  af  7de  Martii  1755 «  i  14  paragrafer,  hvortil  var 
føjet  »nogle  Poster  forandrede«  i  nogle  af  disse  paragrafer 
og  3  nye  »tillagde«  dito.  Da  vi  i  fortællingens  videre  gang 
ofte  vil  komme  tilbage  til  enkeltheder  i  denne  instruks,  skal 
foreløbig  kun  anføres  hovedindholdet  af  de  »poster«,  som 
direkte  vedrører  Sverdrups  arbejde  som  missionær  og  prest. 


l)  Egede  Saabye:  Brudstykker  af  en  Dagbog,  141,  anm.  2. 

Som  hovedsag  fremhæves  først,  at  missionærerne  » aldrig 
setter  deres  almindelige  Christen-Pligt,  saa  og  det  Embedes 
Pligter,  hvortil  de  ere  kaldede  og  ordinerede,  udaf  Øinene, 
men  viise  sig  gode  og  retskafne  Lærere  ved  Taalmodighed, 
Ydmyghed,  fast  Troe  til  Gud,  Sagtmodighed,  Selvfornæg- 
telse,  brændende  Kiærlighed  til  Gud,  Fliid  at  udbrede  Christi 
Kundskab,  og  forherlige  Guds  store  Navn  ved  Ord  og  Exem- 
pel,  som  er  Christi  sande  Tieneres  rette  Kiendetegn,  at  de 
ei  allene  lære,  men  og  lyse  med  deres  Liv  og  Levnet  for  alle, 
som  dem  omgaaes.« 

Den  fordring,  der  ligger  heri,  er  jo  ikke  saa  lille,  og  det 
er  langtfra,  at  alle  missionærerne  honorerede  den.  Men 
den  er  dog  ingenlunde  for  stor.  Der  krævedes  virkelig  den 
gang  et  godt  maal  af  disse  egenskaber  for  at  holde  ud  som 
missionær  i  Grønland;  hvor  meget  f.  eks.  af  selvfornægtelse 
der  behøvedes,  vil  Sverdrups  historie  tilfulde  vise. 

Dernæst  paalægges  det  missionæren  at  »lade  sig  troelig 
underviise  i  Landets  Væsen  og  Sprog«,  og  sammen  med  sine 
embedsbrødre  »at  legge  Vind  paa  en  reciproqve  Opmuntring 
til  at  tiene  Gud  uden  Skrømt,  baade  for  sig  i  Hiertet, 
hiemme  i  Huuset,  og  offentlig  ved  at  lære  Grønlænderne 
og  Ungdommen,  hvilket  bør  være  Missionciriorum  Hoved- 
Sag.«  I  denne  sidste  hensigt  skal  missionæren  »alvorligen 
og  eenfoldigen,  dog  tydeligen«  1)  undervise  katekumenerne 
i  de  kristelige  troslærdomme  »for  derved  at  pr separere  dem 
til  at  antage  med  des  større  Ærbødighed  Lærdommen  om 
den  hellige  Skrift  og  vor  Troes  Mysteriis,  naar  de  forlange 
alvorligen  at  blive  Christne  og  at  døbes;  —  fremdeles 
2)  stræbe  at  overbevise  Grønlænderne  »om  deres  Overtroes 
Taabelighed  i  alle  Tilfælde;«  men  vogte  sig  for  at  tale  med 
dem  »om  de  imellem  Christne  indbyrdes  værende  Ci ontro- 
verser«;  —  og  endvidere  3)  hvis  det  er  muligt  » stræbe  at 
lære  de  unge  Grønlændere  at  læse  og  skrive«,  bl.  a.  i  den 
hensigt,  at  han  derigennem  muligen  kunde  »vinde«  nogle, 
»som  af  ham  kunde  lære  at  kiende  Gud,  og  i  sin  Tiid  bruges 
til  Cathecheter  i  deres  Nation,  og  følge  med  Grønlænderne, 
hvor  de  reise. «  Endelig  handler  nogle  paragrafer  om  hans 
forhold  som  prest  for  de  i  » sognet «  værende  Evropæere. 

Sverdrups  vigtigste  gerning  var  naturligvis  virksomheden 
blandt  Grønlænderne,  hvad  der  tydelig  fremgaar  af 
instruksens  slutning,  hvor  det  hedder,  at  »Hoved-Øiemærket 
er  Guds  Æres  Udbredelse  iblandt  Hedningene«,  at  »mange 
Siele  underviises  og  ved  Guds  Naade  komme  til  den  sande 
Kundskab  i  Christo.«  Men  virksomheden  blandt  Grønlæn¬ 
derne  var  —  hvad  der  ikke  tydelig  fremgaar  af  instruksen 

_  en  dobbelt,  nemlig  dels  blandt  de  døbte  og  dels  blandt 

hedningerne,  eller,  som  Sverdrup  selv  benævner  det,  baade 
»in  ecclesia  plantata«  og  »in  ecclesia  plantanda«.1)  Og 
arbej  dsmaaden  maatte  derfor  ogsaa  blive  dobbeltsidig.  I 
» ecclesia  plantata«  skulde  han  være  prest  og  sjælesørger, 
tilsynsmand  og  vej  leder,  lærer  og  opdrager.  I  » ecclesia 
plantanda«  skulde  han  være  egentlig  missionær,  opsøge  og 
samtale  med  hedningerne,  vise  dem  deres  aandelige  til- 
stands  haabløshed  og  Guds  riges  herlighed,  bringe  dem 
evangeliet,  paavirke,  opmuntre,  drage  og  føre  dem  til 
Herren. 

Lad  os  betragte  » ecclesia  plantanda«  først,  det  var  langt 
den  største  endnu  i  Sverdrups  distrikt. 

Grønlænderne  havde  aldrig  haft  nogen  udformet  Gude¬ 
tro.  De  havde  ganske  vist  en  anelse  om  et  højeste  væsen, 
som  de  kaldte  »pinga«  o:  »Han  deroppe«;  men  de  forbandt 
ikke  nogensomhelst  bestemt  forestilling  med  dette  oegieb. 
Ligeledes  havde  de  dunkle  forestillinger  om  en  syndflod, 
som  engang  forlængst  var  gaaet  over  jorden,  og  om  en  »alle 
tings  fornyelse «,  som  engang  skulde  komme,  hvor  jorden 
skulde  antage  en  ny  og  herlig  skikkelse  og  alle  de  døde 
levendegøres.  Men  alt  dette  var  kun  tilstede  som  dunkle 
anelser  uden  al  udformning,  og  de  synes  ikke  engang  at 
have  været  almindelig  kendt  eller  antagne  af  alle.  Urime- 
ligt  er  det  ikke,  at  de  kan  skrive  sig  fra  fortidsslægternes 
forbindelse  med  de  gamle  Nordboere  i  Sydgrønland  og  være 
uklare  rester  af  disses  kristentro. 

Derimod  havde  de  en  slags  Guddom,  som  de  kaldte 
Tornårsuk /)  hvilket  betyder  saadant  noget  som  »den  ene- 
staaende  aand«.  Missionær  Glahn  mener,  at  denne  maa 
» ansees  for  Grønlændernes  fornemste  Guddom,  og  for  den, 
de  meest  elske,  saasom  de  troe  sig  ved  ham  at  nyde  meget 
godt.«3)  Dette  er  dog  rimeligvis  for  meget  sagt.  Elsket  ham 
har  de  vistnok  aldrig,  dertil  stod  han  efter  deres  forestilling 
i  et  altfor  fjernt  og  ukendt  forhold  til  dem.  Han  antages 
snart  for  god,  snart  for  ond ;  er  vel  personlig,  men  har  ingen 
bestemt  skikkelse  for  deres  bevisthed.  Deres  begreb  om 
ham  vekslede  efter  de  sporadiske  meddelelser,  som  deres 
troldmænd,  gennem  hvem  alene  de  stod  i  forbindelse  med 
ham,  ved  de  "forskellige  lejligheder  gav  dem.  Som  eksempel 
paa  de  højst  uensartede  begreber  om  ham  kan  nævnes,  at 

i)  o:  den  plantede  og  den  under  plantning  værende  menighed. 

'-)  Udtales  Daarnaersuk. 

»)  Glahns  (endnu  utrykte)  dagbog  1767—68. 

nogle  mente,  han  var  saa  stor  som  en  bjørn,  andre  derimod, 
at  han  ikke  var  større  end  en  lillefinger.  Nogle  ansaa  ham 
for  udødelig,  medens  andre  mente,  at  han  var  saare  skrøbe- 
lig,  saa  at  selv  »en  vind«  kunde  dræbe  ham.  Derfor  »maae 
man  under  de  magiske  Forretninger  ey  lade  en  F  ...  s 
gaae,«  siger  Glahn. 

En  anden  » Guddom «  kendte  de  ogsaa.  Det  var  vTårnår- 
suks  oldemor«,  en  gammel  og  saare  hæslig  kvinde,  som 
holdt  til  dybt  i  jordens  skød  og  herskede  over  havdyrene, 
som  hun  efter  behag  kunde  slippe  løs  til  menneskenes 
bedste,  eller  holde  tilbage,  saa  de  kom  i  nød. 

Endvidere  tænkte  Grønlænderne  sig  —  som  alle  natur¬ 
folk  —  hele  naturen,  f j  eldet,  stenene,  søerne,  elvene,  strand- 
bredderne,  havet,  luften,  lyset,  mørket  o.  s.  v.,  befolket  med 
væsener,  som  for  det  meste  var  onde  og  som  de  levede  i 
bestandig  rædsel  for. 

Sjæl  og  udødelighed  troede  Grønlænderne  paa,  men  ogsaa 
her  var  deres  begreber  meget  løse  og  uklare.  — 

Som  nævnt  stod  Grønlænderne  kun  i  forbindelse  med 
Guderne  og  oververdenen  gennem  deres  troldmænd.  Disse 
kaldtes  angåkut  (flertal  af  angåkok)  og  var  ved  hjælp  af 
hver  sin  private  aand,  som  kaldtes  tdrnak,  i  stand  til  at  faa 
besked,  bud,  raad  o.  lign.  fra  Tornårsuk  i  denne  eller  hin 
bestemte  anledning,  som  kunde  være  hvadsomhelst.  Der 
maatte  en  lang  uddannelse  og  energisk  indøvelse  til  for  at 
blive  angåkok. 

Disse  troldmænd  misbrugte  ofte  deres  magt  over  Grøn¬ 
lænderne  til  at  forfølge  private  formaal,  skaffe  sig  fordele, 
hevne  sig  paa  uvenner  ved  at  erklære  disse  for  »ilisitsok« 
o :  heks,  o.  lign.  Men  ellers  var  de  en  slags  haandhævere  af 
skik  og  ret,  raadgivere,  vej  ledere  i  de  forskellige  livsforhold, 
og  læger.  Alle  deres  forretninger  foretoges  under  et  vist 
mystisk  skær  og  med  megen  staahej,  magiske  kunster, 
trylleformularer  og  -sange  o.  lign.  —  oftest  meget  grovt 
udført. 

Naar  man  har  villet  gøre  angåkut  til  »prester«,  da  er  dette 
ganske  forkert.  Prester  kan  de  aldeles  ikke  kaldes.  Nær¬ 
mest  minder  de  om  Indianernes  »medicinmænd«.  I  Grøn- 
lændernes  religion  —  om  man  kan  kalde  deres  simple, 
uudformede  religiøse  forestillinger  saaledes  —  er  der  ingen 
brug  for  det,  vi  forbinder  med  begrebet  prest,  ligesom  de 
hellerikke  havde  nogensomhelst  udformet  Gudstjeneste. 
Hans  Egede  siger  ligefrem,  at  »der  ingen  fast  Religion  er  og 
derfor  ey  heller  nogen  Slags  cultus  religiosus  at  spore 
iblandt  dem.« 

Hvor  meget  af  denne  oprindelige  » religion «  der  har  været 
tilbage  paa  Sverdrups  tid,  og  hvor  megen  magt  den  har  haft 
over  sindene  er  ikke  nemt  at  afgøre  med  bestemthed.  Noget 
modificeret  og  ændret  er  den  vel  nok  efterhaanden  bleven 
af  de  kristelige  begreber,  hvoraf  lidt  maatte  sive  ud  ogsaa 
blandt  den  hedenske  del  af  befolkningen.  Og  i  almindelig- 
hed  har  den  neppe  haft  nogen  magt  af  betydning  udover 
overtroisk  angst  og  sporadisk  opblussen,  naar  troldmæn- 
dene  ophidsede  dem,  som  f.  eks.  ved  heksemordet  i  1763. 
Og  sikkert  er  det,  at  hos  mange  var  den  gamle  tro  nedbrudt 
eller  under  nedbrydning,  uden  endnu  at  være  afløst  af 
det  nye. 

Til  virksomheden  som  missionær  i  »ecclesia  plantanda« 
indeholdt  Sverdrups  instruks  ingen  synderlig  anvisning. 
Imidlertid  forefandtes  der  ved  Claushavn  en  »Erindring  til 
Missionairerne  i  Grønland«,  som  Hans  Egede  havde  udsendt 
i  1739.  I  denne  kunde  Sverdrup  finde  —  og  fandt  han,  thi 
han  gav  Drejer  og  Glahn  anvisning  paa  dette  dokument  — 
nogle  dessein’er  til  »Maaden,  paa  hvilken  Grønlænderne, 
som  et  vanvittigt  Folk  best  kan  convinceres  og  dem  nogen 
Begreb  om  Guds  Existens,  Essens  og  Væsen  instilleres.« 
Hans  Egede  anbefaler  som  det  første  og  vigtigste,  at  »I  alle- 
tiider  per  qvamlibet  viam  deducerer1)  dem  Menneskenes 
Prærogativer  fremfor  alle  andre  Creature  og  synlige  Ting 
paa  den  eene  Side,  og  paa  den  anden  Side  deres,  endskiøndt 
de,  som  de  ypperste  blandt  de  skabte  Ting,  mangfoldige  og 
store  Ufuldkommenheder  imod  det  eene  og  fuldkomne 
Væsen.«  Og  forøvrigt  anbefaler  han  efter  Paulus’  eksempel 
i  apostlenes  gerninger  kap.  17  at  søge  tilknytning  for 
kristendomsforkyndelsen  i  de  religiøse  forestillinger  hos 
Grønlænderne.  Disse  var  vel  —  sagde  han  —  ikke  mange, 
men  der  var  dog  nogle.  Han  nævnede  deres  » Tanker  og 

Ideer«  om  »et  aandeligt  og  usynligt  Væsen - for 

hvilken  de  frygte  og  af  hvilken  efter  deres  Angekutters 
Sigelse  deres  tiimelige  Lyksalighed  og  Ulyksalighed  depen- 
derer.«  Og  fremdeles  nævnede  han  deres  »Meening  om 
Siælenes  Udødelighed  og  en  bedre  og  lyksaligere  Stand  for 
dem  efter  dette  Liv.«  H(an  mener,  at  »saa  svage  nu  disse 
naturlige  Ideer  og  vestigia  her  ere,  saa  lidet  bør  de  dog  at 
foragtes,  men  dog  ikke  desmindre  med  nøye  Agtsomhed 
renses,  og  disse  i  Blinde  levende  Mennesker,  forsigtigen  vey- 
ledes.«  Forsigtigen  —  thi  man  maa  vel  passe  paa,  at  man 
ikke  for  at  vinde  des  flere  gaar  paa  akkord  og  »tillige  til- 


l)  o:  paa  en  eller  anden  maade  forklarer. 

lader  dem  »at  øve  deres  hedenske  og  giækkelige  Supersti- 
tioner.«  Og  han  erindrer  tillige  om,  at  fordi  Grønlænderne 
»er  uden  al  lanke  og  Kundskab  om  noget,  der  kunde  ligne 
Helvede  og  en  værre  Tilstand  og  særdeles  Straf  for  de°af- 
døde,  som  have  levet  uskikkeligen«,  saa  maa  missionæren 
dog  ikke  for  at  skaffe  sin  forkyndelse  des  lettere  indpas 
glemme,  at  »er  Liv  og  Salighed  en  fuldkommen  Følge  af 
Guds  —  uendelige  Godhed,  Kiærlighed  og  Naade, 

saa  bliver  Helvede  og  en  ævig  Straf  en  lige  saa  nødvendig 
Følge  af  hans  Hellighed,  Reenhed  og  i  sær  Retfærdighed, 
naar  den  skulde  fornærmes  og  læderes.«  Derfor  er  præken 
om  bod  og  bedring  absolut  uundværlig  og  uundladelig  i  en 
missionærs  forkyndelse,  naar  først  Gud  og  hans  væsen  er 
forkyndt.  Endelig  indskærper  Egede,  at  »alt  dette  practi- 
ceres  med  en  nøye  Observance  af  et  hvert  subjecti  eller 
nærvæi  ende  Forsamlings  mindre  eller  større  naturlige 
Genie,  Begreb,  Art  og  Beskaffenhed«,  og  tilføjer,  at  hednin- 
gerne  »allerbest  til  egen  experience  udlokkes,  naar  en  Mis- 
sionarius  paa  en  venlig  og  sagtmodig  Maade  ved  korte, 
tydelige  og  eenfoldige  Spørgsmaale  ey  allene  udhører  deres 
Tanker,  men  og  paa  samme  Maade  giver  dem  Andledning 
sig  ligeledes  at  tilspørge  om,  hvad  dennem  fremmed  eller 
uoplyseligt  forekomme«,  thi  Grønlænderne  »inclinere  til 
nogen  Nysgierrighed  og  Begierlighed  at  høre  og  viide  des- 
lige  usædvanlige  forekommende  Ting.« 

I  denne  aand  og  retning  gik  da  Sverdrups  virksomhed 
som  hedningemissionær.  Han  lod  ingen  lejlighed  gaa  forbi 
til  at  paavirke  og  »opvække«  hedningerne.  Han  sad  ikke 
selv  hjemme  og  ventede  paa,  at  de  skulde  komme  og  melde 
sig  til  daab.  Han  opsøge  dem  i  deres  huse  i  Jakobshavn  og 
omegn  og  paa  sine  rejser  rundt  om  i  distriktet.  Han  gik 
til  dem  paa  deres  fangst-  og  fiskepladse  paa  isen  om  vin¬ 
teren,  slog  følge  med  dem,  naar  han  traf  dem  paa  sine  dag¬ 
lige  motionsture,  tog  dem  ind  i  sin  stue,  naar  de  kom  for 
at  falbyde  noget  i  køkkenet,  modtog  dem  i  sit  hus,  naar  de 
gik  til  ham,  fordi  de  havde  noget  paa  hjærte,  enten  det  nu 
var  for  at  tale  om  det  ene  fornødne  eller  for  at  faa  medicin 
til  en  syg.  Han  førte  lange  —  ofte  timelange  —  samtaler 
med  dem,  hvor  han  stræbte  at  vende  deres  tanker  indad  og 
opad,  at  vække  deres  selverkendelse  og  deres  syndserken- 
delse  og  trang  til  en  frelser  —  søgte  kort  sagt  paa  alle  maa- 
der  at  drage  dem  til  Guds  rige  og  give  dem  lyst  til  at  komme 
ind  deri.  Han  kalder  det  selv  »at  op vække  dem«. 

Hermed  var  imidlertid  Sverdrups  arbejde  i  »ecclesia 
plantanda«  ikke  endt.  Naar  hedningerne  var  »opvakte«. 

begyndte  arbejdet  med  deres  »oplæring«  —  ligeledes  Sver- 
drups  udtryk.  De  optoges  da  i  menigheden  som  katekume- 
ner.  Som  saadanne  havde  de  adgang  til  menighedens  søn- 
dagsgudstjenester  og  kunde  deltage  i  morgen-  og  aften- 
bønnen  i  husene,  og  de  modtog  daabsundervisning.  Sver- 
drups  arbejde  med  katekumenernes  »oplæring«  maatte 
nødvendig  indskrænkes  til  vinterhalvaaret,  naar  de  ikke 
flakkede  om  paa  togter,  men  boede  i  deres  vinterhuse.  Saa 
vidt  han  kunde,  samlede  han  dem  da  fra  hele  distriktet  og 
gjorde  dem  —  om  muligt  —  færdige  paa  en  vinter.  Det 
risikeredes  ellers  let,  at  de  under  deres  omflakkende  liv  om 
sommeren  glemte  det  meste  af  hvad  de  allerede  havde  lært. 
Men  derfor  maatte  Sverdrup  arbejde  desto  mere  ihærdigt 
med  dem  i  den  tid,  han  havde  dem  samlet,  thi  han  var  paa 
den  anden  side  yderst  forsigtig  med  daabens  meddelelse  og 
hørte  aldrig  til  dem,  der  bare  gaar  ud  paa  snarest  muligt  at 
opnaa  »resultater«.  Han  læste  for  det  meste  med  dem  hver 
eneste  hverdag  og  underviste  dem  i  overensstemmelse  med 
sin  instruks  i  »Lærdommen  om  Gud,  om  Skabelsen,  Synden, 
den  tiimelige  og  ævige  Straf,  Døden,  Helvede,  Domme- 
Dagen,  Igienløsningen  ved  Christum,  Omvendelse,  Troen 
og  dens  Kraft,  Guds  sande  Frygt,  Guds  Kierlighed  til  Men- 
niskene,  Guds  Børns  Art,  Den  Hellig  Aands  Iboelse  og 
Virkning  i  deres  Hierter,  deres  Tillid  til  Gud  end  og  i  ald 
Nød,  deres  store  Lyksalighed  i  dette  Liv,  deres  u-beskrive- 
lige  og  fuldkomne  Lyksalighed  efter  Døden. «  Han  benyt¬ 
tede  Pontoppidans  forklaring,  men  mekanisk  udenadslæren 
skyede  han  af  al  magt,  det  vidnesbyrd  gav  en  af  hans  kol¬ 
leger  ham  mange  aar  efter.  Men  da  katekumenerne  kunde 
være  af  højst  forskellig  alder,  evner  og  intelligens,  krævedes 
der  et  meget  stort  arbejde  fra  hans  side,  naar  han  vilde  være 
vis  paa,  at  hans  elever  virkelig  tilegnede  sig  det  lærte.  Han 
maatte  derfor  tillige  stadig  forberede  sig  til  katekumen- 
undervisningen,  især  i  den  første  tid  af  sit  ophold  i  landet. 

Det  første  par  aar  fandt  Sverdrup  imidlertid  kun  ringe 
gehør  hos  hedningerne.  Evangeliet  var  »kommen  i  foragt« 
hos  dem  paa  grund  af  affæren  med  kateketen.  Men  Sver¬ 
drup  blev  ikke  træt;  og  hans  taalmodighed  og  sagtmodighed 
sejrede  omsider,  saa  at  det  gik  bedre  og  bedre.  Hans  per- 
sonlighed  og  rene  vandel  drog  mange,  hans  varme  og  ind- 
trængende  vidnesbyrd  endnu  flere,  og  tilsidst  opstod  der  en 
stærk  vækkelse.  Vi  skal  faa  høre  derom  til  sin  tid. 

I  »ecclesia  plantata«  o:  den  kristne  menighed,  de  døbte, 
maatte  Sverdrups  virksomhed  i  de  første  aar  især  gaa  ud 
paa  at  raade  bod  paa  den  skade,  som  kateket  Møllers  ned- 
brydende  arbejde  havde  anstiftet.  Det  kunde  nok  behøves. 
Menigheden  var  inde  i  en  nedgangsperiode  som  aldrig  før. 
De  døbte  var  i  al  almindelighed  set  bleven  sløve  og  lige- 
gyldige,  varmen  og  iveren  fra  før  var  borte,  de  havde  »for- 
ladt  den  første  kærlighed«.  Ved  morgen-  og  aftenbønnen 
mødte  ofte  kun  beboerne  af  det  hus,  hvor  bønnen  den  aften 
eller  morgen  holdtes.  Søn-  og  helligdagene  »vanhelligedes« 
ved  at  mange  gik  paa  fangst  eller  arbejdede  hjemme  i  huset, 
ofte  tillige  ved  fjas  og  lystighed,  eller  ved  sammenkomster 
for  at  føre  verdslig  snak  og  sladder.  Naar  Sverdrup  be- 
brejdede  de  døbte,  at  de  holdt  sig  borte  fra  Gudstjenesten, 
svarede  de  studst  eller  sagde,  at  de  mente  ikke  at  kunne  faa 
plads  i  hans  stue,  hvor  tjenesten  holdtes.  De  døbte  var  ogsaa 
gaaet  tilbage  i  kristendomskundskab.  Det  de  havde  lært 
holdt  de  ikke  vedlige  ved  læsning  i  katekismen,  testamentet 
og  salmebogen.  Naar  Sverdrup  udspurgte  dem  ellei  holdt 
katekisation,  svarede  de  gennemgaaende  slet  og  kunde  røbe 
uvidenhed  om  de  mest  elementære  ting. 

Livet  hos  de  kristne  var  ligeledes  gaaet  tilbage.  Den  ind- 
byrdes  kærlighed  var  bleven  kold.  Der  var  splid  og  uven- 
skaber  imellem  dem.  Og  usædelighed  viste  sig  i  en  for¬ 
uroligende  grad.  Flere  af  menighedens  unge  kvinder  havde 
indladt  sig  i  løse  forbindelser  med  de  danske  matroser  og 
haandværkere,  endog  med  de  gifte  iblandt  dem.  De  gifte 
kristnes  liv  havde  ogsaa  mange  brøst.  Flere  ægtefæller 
levede  i  ufred  og  kiv.  Ægteskabsbrud  var  ikke  ualminde- 
lige,  ja  endog  skilsmisse  forekom.  Nogle  eksempler  skal 
nævnes,  fordi  de  tillige  illustrerer  Sverdrups  nidkærhed  og 
kamp  for  at  føre  de  forvildede  tilbage  paa  den  rette  vej. 

En  yngre  Grønlænder  Jeremias  var  for  faa  aar  siden 
bleven  gift  med  pigen  Margrethe.  Hun  havde  nu  forladt 
ham  for  en  andens  skyld.  Sverdrup  opsøgte  hende  gentagne 
gange,  uagtet  hun  flygtede  for  ham;  han  havde  gjort  hende 
forestillinger  og  talt  meget  indtrængende  med  hende,  men 
alt  forgæves,  hun  vilde  ikke  vende  tilbage  til  sin  mand. 
Manden  levede  nu  sammen  med  en  anden.  —  En  anden 
Grønlænder  Mathias  levede  i  et  meget  ulykkeligt  ægteskab. 
Hans  kone  havde  gentagne  gange  bedraget  ham  trods  kær- 
lige  og  alvorlige  advarsler  fra  Sverdrup;  havde  endog  haft 
flere  bolere  paa  en  gang.  Desuagtet  holdt  manden  fast  ved 
hende  og  havde  taalmodig  baaret  over  med  hende.  Men  til- 
sidst  forlod  hun  ham  og  flygtede  med  sin  sidste  elsker  til 

en  plads,  Rodebay,  15  km.  nord  for  Jakobshavn,  hvor  der 
boede  nogle  »hedenske  Mordere«  o:  nogle  hedninger,  som 
havcle  gjort  sig  skyldig  i  mord  paa  foregivne  hekse  eller  i 
hlodhævn.  Sverdrup  hentede  hende  selv  hjem  derfra  to 
gange  under  harmfuld  protest  og  stærke  trusler  fra  hendes 
nye  bopladsfællers  side.  Hun  løb  hver  gang  tilbage  igen. 
Nu  tabte  manden  endelig  taalmodigheden  og  forlangte  at 
skilles.  Sverdrup  gjorde  ham  kærlige  forestillinger,  men 
maatte  give  tabt  overfor  den  kendsgerning,  at  der  var  gyldig 
skilsnnssegrund  tilstede,  idet  skylden  udelukkende  laa  paa 
lustruens  side  Der  var  jo  imidlertid  ingen  øvrighed  at  gaa 
hl.  Han  forsøgte  da  at  faa  missionær  Drejer  og  kateket  Jens 
Pedersen  over  fra  Clausliavn  for  »som  en  slags  Ret«  at  op- 
øse  ægteskabet  »i  Collegn  Sted,  da  approbation  ikke  havde 
kundet  afvæntes«,  men  Mathias  vilde  ikke  vente  saa  længe- 
han  tog  en  enke  til  sig  og  levede  nu  med  hende.  —  En  enke- 
mand  David  fra  Jakobshavn  var  1766  bleven  gift  i  Hol- 
stemsborg  med  en  enke  Petronelle,  som  var  døbt  af  missio- 
næi  Glahn.  Denne,  der  vidste,  at  David  var  »hastig«  og  at 
Petronelle  »just  ikke  var  af  de  slidsindigste«,  gav  dem 
mange  formaninger  med  paa  vejen,  da  de  rejste,  og  skrev 
il  Sverdrup  med  bøn  om  »at  tage  sig  Konen  an«.  Da  de 
mT1  i  Jakobshavn,  levede  de  i  begyndelsen  godt  sammen. 
Men  da  konen  blev  med  barn,  lagde  manden  sig  efter  en 
anden  kvinde.  Petronelle  talte  først  alvorligt  med  ham  og 
irettesatte  ham,  men  da  det  intet  hjalp,  gik  hun  til  »Siele- 
sørgeren,  som  efter  sin  bekiendte  Fliid,  giorde  mueligste 

MnStmteia!  ^mdreUlovligheder  og  den  deraf  følgende Trætte 
blandt  Ægtefolkene.«1)  Det  var  imidlertid  forgæves.  David 
ei  var  meget  fornærmet  over,  at  presten  havde  faaet  hans 
umoralske  forhold  at  vide,  jog  sin  kone  ud  af  sit  hus.  Hun 
lygtede  da  til  Clausliavn.  Sverdrup  rejste  efter  og  for- 
maaede  hende  til  at  vende  tilbage  til  manden.  Her  gentog 

Han^  H  ,  !Tma  °g  manden  j°§  hende  attei  bort 
n  lykkes  d?  SverdruP  at  forsone  ægtefællerne, 
skønt  de  begge  er  »onde  og  halstarrige  Gemytter «.  Og  atter 
gaar  det  nogenlunde  »skikkeligen«  en  kort  tid,  fordi  Sver- 
drups  nærværelse  og  stadige  paavirkning  holder  det 
gaaende.  Men  han  maa  rejse  til  Ritenbenk,  det  kan  ikke 
opsættes  længere ;  og  medens  han  i  marts  1767  er  borte  fra 
Jakobshavn,  kommer  det  til  et  afgørende  brud  mellem 
David  og  Petronelle.  Da  han  kommer  tilbage,  er  al  videre 
mægling  og  forsøg  paa  forsoning  absolut  forgæves  David 

lever  nu  aabenlyst  et  usædeligt  liv,  og  Petronelle  rejser  til- 
bage  til  sit  gamle  hjem  i  Holsteinsborg. 

Sverdrup  tog  energisk  og  med  megen  iver  og  nidkærhed 
fat  paa  alle  disse  forskellige  brøst  i  menigheden  og  gjorde 
sig  al  sin  flid  for  at  genvinde  det  tabte  terræn.  I  sine  søn- 
dagsprækener  lagde  han  an  paa  at  vække  samvittighederne 
til  selverkendelse  og  omvendelse,  pegede  frygtløst  paa 
manglerne  og  skødesynderne  i  menigheden  og  prækede 
»Boed  og  Bedring«.  For  at  bøde  paa  de  døbtes  tilbagegang 
i  kristendomskundskab  indførte  han  katekisation  ved  den 
daglige  morgen-  og  aftenbøn,  og  gennemgik  her  de  kristne 
troeslærdomme  og  søndagsevangelierne.  Naar  der  skulde 
være  kommunion,  overhørte  han  de  indtegnede  altergæster 
med  stor  nøjagtighed.  Han  anvendte  kirketugt  mod  grove 
syndere  og  ubodfærdige,  enten  »aabenbare  Skrifte«  eller  i 
sværere  tilfælde  »Udelukkelse  af  Meenigheden  indtil  kiende- 
lig  Forbedring«.  Og  for  at  gøre  dette  sidste  mere  effektivt 

—  skrev  han  til  missionskollegiet  —  burde  det  »bekiendt- 
gøres  det  videst  muelige«.  Der  burde  tillige  nægtes  saa- 
danne  udelukkede  adgang  til  handel,  for  at  det  kunde  ses, 
at  udstødelse  af  menigheden  betød  noget  og  ikke  var  en  ren 
formsag.  Men  —  tilføjede  han  —  det  lod  sig  desværre 
neppe  gøre,  fordi  handelens  folk  og  kompagniet  vilde  mod- 
sætte  sig  det  af  al  magt. 

Som  en  ret  prest  vilde  Sverdrup  imidlertid  ikke  lade  sig 
det  være  nok  at  » styre «  menigheden  fra  sin  prækestol  og 
som  tugtemester,  og  ikke  nøjes  med  det  udvortes  og  over¬ 
fladiske  kendskab  til  de  kristne,  som  mødet  med  dem  om 
søndagen  og  ved  andagterne  kunde  give  ham.  Han  vilde 
lære  familierne  og  den  enkelte  personlig  at  kende,  sætte  sig 
ind  i  deres  daglige  liv  og  tankegang  og  lære  at  forstaa  de 
dragelser  mod  Guds  rige  og  de  hindringer  for  dets  vekst,  som 
kunde  findes  hos  enhver  især,  for  derudfra  at  kunne  øve 
sjælesorg  for  dem.  Han  gik  derfor  rundt  i  de  døbtes  huse 

—  eller  flakkede  omkring  med  dem  om  sommeren  i  deres 
telte  —  satte  sig  hos  dem  paa  briksen,  udspurgte  dem  om 
deres  ydre  og  indre  liv  og  livsforhold,  søgte  at  komme  til- 
bunds  i  deres  tanker  og  faa  klarhed  over  hver  enkelts  stand¬ 
punkt  i  kristendom.  Traditionen  ved  endnu  at  berette  om, 
hvorledes  han  gik  husene  igennem  ef ter  tur  og  ofte  dvælede 
der  til  langt  ud  paa  aftenen  eller  natten  under  belærende 
og  befrugtende  samtale. 

Naar  der  da  var  noget,  han  ikke  syntes  om  hos  dem,  eller 
som  ikke  stemmede  med  »Christi  Kundskab«,  kunde  han 
tale  dem  kærligt  eller  haardt  til,  ligesom  det  behøvedes,  men 

uden  at  stikke  sin  mening  om  dem  under  stolen  og  uden 
persons  anseelse.  Denne  pietistiske  iver  og  nidkærhed  faldt 
ikke  i  deres  smag  —  i  hvert  fald  ikke  i  begyndelsen;  senere 
gik  det  bedre,  og  da  bar  den  frugt!  —  de  var  ikke  vant  til 
en  saa  »paagaaende«  fremgangsmaade  fra  deres  presters 
side,  ikke  engang  til  at  de  færdedes  saa  frit  og  ligetil  iblandt 
dem.  Deraf  kom  det,  at  det  vårede  længe,  inden  han  vandt 
deres  »Fortroelighed«.  Deraf  kom  det,  at  han  længe  ved- 
blev  at  staa  for  dem  som  en  bussemand  og  en  »isumaluk- 
tok«  eller  »af  et  ondt  Gemytte«,  blot  fordi  han  >>med  Ord  og 
Miiner«  gav  sit  »Mishag  over  deres  U-Ordentligheder«  til- 
kende.  Deraf  kom  det,  at  han  i  lang  tid  risikerede  at  blive 
»beleet«,  naar  han  sad  i  deres  huse  og  talte  alvorligt  med 
dem.  Deraf  kom  modstanden  og  forfølgelserne,  som  gik 
saa  vidt,  at  han  engang  —  uden  at  vide  det  —  kom  ud  for 
et  ligefrem  attentat  mod  sit  liv.  En  tradition1)  beretter,  at 
engang  i  mørketiden,  da  Sverdrup  ved  middagstid  gik  sin 
sædvanlige  tur  ud  til  et  fjeld  et  par  km.  syd  for  Jakobs- 
havn,  hvorfra  der  haves  en  storslaaet  udsigt  over  isfjorden, 
og  hvorfra  solen  ses  første  gang  efter  polarnatten,  traf  han 
der  en  af  de  døbte,  som  kom  fra  fangst.  Som  han  plejede, 
gav  han  sig  i  snak  med  manden  og  slog  følge  med  ham 
hjemad.  Sverdrup  mærkede  intet  usædvanligt  paa  hjem- 
vejen,  og  da  de  kom  til  kolonien,  bød  han  sin  ledsager  ven- 
ligt  farvel,  og  de  skiltes  og  gik  hver  til  sit.  Men  mange  aar 
senere,  da  han  selv  var  bleven  et  omvendt  menneske  og 
Sverdrup  havde  forladt  landet,  fortalte  denne  Grønlænder 

_  og  fik,  da  han  ikke  selv  kunde  skrive,  en  anden  til  at 

meddele  Sverdrup  det,  for  at  han  kunde  faa  dennes  til¬ 
givelse  —  at  han  den  dag  havde  haft  »onde  tanker«  og  af 
vrede  og  hevnlyst  villet  dræbe  presten.  Et  stykke  af  vejen 
er  kun  en  smal  fodsti  over  en  række  fjeldknauser;  her  gik 
Sverdrup  foran.  Manden  hævede  da  sin  tok  —  en  lang 
stang  med  et  skarpt  jern  i  enden  til  at  prøve  isen  og 
hugge  hul  i  den  med  —  for  at  jage  den  i  ryggen  paa  ham 
»som  man  harpunerer  en  sæl«.  Men  i  det  samme  vendte 
presten  sig  om  for  at  sige  en  bemærkning  til  ham.  Han 
blev  da  forskrækket  og  sænkede  sit  vaaben.  Da  Sverdrup 
ikke  havde  mærket  noget,  tænkte  han  at  gentage  angrebet, 
naar  denne  atter  vendte  sig  om,  men  ved  nærmere  etter¬ 
tanke  afstod  han  fra  sit  forsæt,  fordi  han  kom  i  tanker  om, 
at  det  vist  var  Guds  styrelse,  at  presten  skulde  vende  sig 

Meddelt  mig  af  en  73-aarig  Jakobshavner,  som  har  det  fra 
sin  far,  en  gammel  kateket,  der  var  født  omkring  1800  og  hvis 
far  og  farfar  var  døbt  af  Sverdrup,  den  sidste  som  voksen. 

om  mod  ham  i  det  afgørende  øjeblik  —  at  det  var  et  bevis 
paa,  at  han  stod  under  den  højestes  beskyttelse,  og  »saa  var 
det  ikke  godt  at  røre  ham.« 

Den  mangelfulde  tilstand,  hvori  »ecclesia  plantata«  længe 
vedblev  at  være,  og  de  mange  brøst  i  den  voldte  Sverdrup 
stor  sorg  og  bekymring.  Han  meddelte  stadig  missions- 
kollegiet  sine  triste  erfaringer,  og  fortav  ikke  tilbagegangen 
i  kristentro  og  -liv.  Men  hans  kærlige  hjerte  vilde  stedse 
|  finde  det,  der  kunde  tale  til  menighedens  undskyldning. 
Det  maatte  —  sagde  han  —  for  en  stor  del  tilskrives  den 
uheldige  paavirkning,  som  menigheden  havde  været  under, 
medens  kateket  Møller  havde  ledet  den,  og  i  den  tid,  da  han 
selv  —  tildels  blændet  af  denne  —  endnu  ikke  forstod,  hvor¬ 
ledes  forholdene  virkelig  var.  Grønlændernes  »U-Stadighed 
i  deres  Giftermaale«  er  smitte  fra  det  nære  naboskab  med 
hedningerne,  og  forværret  ved  kateketens  falske  lære  om 
flerkoneriets  tilladelighed.  Der  laa  desuden  en  undskyld¬ 
ning  for  overtræderne  i,  at  en  grønlandsk  erhverver  ikke 
godt  kan  være  uden  kone  i  huset.  Især  undskylder  han  den 
ovennævnte  Mathias,  at  han  ikke  vilde  vente,  til  den  paa- 
tænkte  »ret«  kunde  træde  sammen  og  faa  opløst  det  første 
;  ægteskab,  men  tog  sig  en  ny  kone,  »som  ogsaa  er  nødven- 
digt,  da  en  Grønlænder,  som  har  eengang  begyndt  egen 
i  Huusstand,  ikke  længe  kan  sidde  i  eenlig  Stand  uden  sin 
største  Skade. «  Straf  dikteret  af  kollegiet  vil  »ikkun  tiene 
til  at  bestyrke  dem  i  Frækheden,  efterdi  her  er  ingen,  som 
kan  exeqvere  Straffen. «  Sverdrup  selv  kan  ikke  være 
»Profoss«,  thi  det  strider  imod  hans  presteembede  og  vilde 
desuden  »betage  mig  ald  Muelighed  for  Fortroelighed  fra 
min  Meenighed.«  —  Ogsaa  for  misbrugen  af  helligdagene 
I  finder  han  undskyldning.  Grønlænderne  maa  —  siger  han 
I  —  rette  sig  efter  vejr  og  vind  i  deres  haandtering.  Og  naar 
en  udøbt  —  der  jo  ikke  kender  noget  til  helligdagen  og  dens 
betydning  —  »sætter  fast«  i  en  hvidhval  paa  en  helligdag, 
kan  man  ikke  forlange,  at  de  døbte  paa  hans  kaldende  raab 
skal  holde  sig  tilbage  fra  at  faa  deres  del  i  dyret !  Dette  for¬ 
hold  faar  Sverdrup  til  —  forud  for  Struensee,  men  udfra 
andre  bevæggrunde  end  denne  —  at  foreslaa  den  reform,  i 
de  grønlandske  menigheder  at  afskaffe  alle  andre  hellig- 
dage  end  søndagene,  de  tre  store  fester  og  nytaarsdag.  Det 
i  er  ikke  magelighed,  der  dikterer  ham  dette  forslag,  det  maa 
kollegiet  ikke  tro;  thi  »skiøndt  ieg  har  toe  Tienester  hver 
l  Helligdag,  først  Grønlandsk,  siden  Dansk«,  saa  har  han  dog 
»meere  Friehed  en  hellig  end  en  søgn  Dag.«  Men  udeluk- 

kende  hensynet  til  menigheden  og  helligdagenes  virkelige 
helligholdelse  faar  ham  til  at  skrive  herom. 

Men  trods  alle  disse  brøst  og  brist  i  menigheden  hævder 
Sverdrup,  at  »Jacobshavn  er  eet  af  de  allerbeste  Steder  for 
Missionen«,  selv  om  det  for  missionæren  er  »et  af  de  aller- 
sletteste«  for  øjeblikket.  Kollegiet  maa  derfor  endelig  ikke 
lægge  hele  menigheden  »nogles  U-Ordentligheder  til  Last«, 
thi  der  er  visselig,  Gud  være  lovet,  ogsaa  mange  gode  og 
oprigtige  kristne  iblandt  dem.  Og  den  største  undskyldning 
for  menigheden,  at  den  er  som  den  er,  ligger  i  Sverdrup 
selv  og  i  hans  uformuenhed.  Han  er  rede  til  at  tage  den 
største  skyld  paa  sig  selv.  Thi  »havde  denne  Blanding  Sted 
i  den  Meenighed,  vor  Frelsere  selv  u-middelbar  samlede,  og 
i  de,  hans  Apostler  samlede,  som  vi  iblandt  andet  seer  af 
Forræderen  Judæ  og  den  Corinthiske  Meenigheds  Exempler, 
hvor  meget  meere  maae  den  ventes  i  disse  sidste  vanskelige 
Tiider,  da  Guds  Ord  forkyndes  og  Meenighederne  plantes 
ved  saa  særdeeles  svage  Redskabe.«1) 

Sverdrup  havde  ogsaa  andre  pligter  at  varetage  i  »ecclesia 
plantata«.  Han  var  ikke  blot  prest,  men  ogsaa  » skole¬ 
mestere  Undervisningen  af  menighedens  børn  og  ungdom 
paalaa  i  sidste  instans  ham.  Ifølge  sin  instruks  skulde  han, 
»hvis  det  er  mueligt,  lære  de  unge  Grønlændere  at  læse  og 
skrive,  hvortil  kunde  bruuges  de  allerede  trykte  smaae 
Bøger  og  dem,  som  med  Tiiden  agtes  at  blive  trykte. «  Det 
var  ikke  mange  trykte  hjælpemidler,  han  havde.  En  abc 
var  udkommen  i  andet  oplag  1760,  Luthers  lille  katekismus 
med  et  tillæg  af  salmer  og  bønner  1756,  evangelierne  og 
apostlenes  gerninger  1758,  og  salmebog  1761.  Det  var  det 
hele.  Pontoppidans  forklaring  forelaa  kun  som  manuskript 
ved  de  forskellige  missioner  og  bearbejdedes  og  forbedredes 
stadig  af  de  dygtigere  missionærer.  Religionsundervisnin¬ 
gen  maatte  saaledes  næsten  helt  gives  mundtlig,  hvad  der 
maatte  kræve  et  ikke  ringe  forarbejde  hos  læreren. 

Sverdrup  var  straks  begyndt  at  lære  børnene  at  skrive, 
men  de  dertil  nødvendige  materialer  anskaffede  han  i  be- 
gyndelsen  selv,  indtil  han  saa,  »om  dette  Arbeyde,  som  de 
fleeste  ansee  for  forgieves«,  men  som  han  »har  heelt  andre 
Tanker  om«,  bærer  frugt.  Det  gik  som  han  tænkte.  De 
grønlandske  børn  og  unge  havde  godt  talent  for  skrivning. 
I  1767  mente  han  derfor  at  kunne  forsvare  at  bede  missions- 
kollegiet  til  næste  aar  at  bekoste  » Papir,  Blækpulver,  Penne- 
fiere,  Blækhorn,  Penneknive  og  til  at  begynde  med  3  å  4-re 


*)  Indberetning  til  missionskollegiet  af  31.  juli  1767. 

Skrivetavler  og  en  Deel  Grifler. «  I  afvigte  Vinter  havde  af 
de  34  skolebørn  de  10  ældste  skrevet;  han  vedlægger  prøver 
af  deres  skrift  som  er  nydelig.  Nogle  af  dem  havde  af- 
skrevet  hele  Pontoppidans  Forklaring,  som  han  derefter  har 
syet  sammen  for  dem  til  en  bog.  Nu  vilde  han  udvide  for- 
søget  til  de  yngre;  dertil  skulde  ta  vierne  tjene. 

Sverdrups  skolepraksis  fik  betydning  ikke  blot  for 
Jakobshavns  menighed.  Egede  Saabye  optog  den  fuldstæn- 
med  afgjort  held,  saa  at  »bugtens«  skolebørn  og 
ungdom  tidlig  kom  til  at  staa  paa  et  højt  standpunkt  med 
hensyn  til  datidens  almindelige  skolekundskaber,  og  saa 
godt  som  alle  ejede  et  eksemplar  af  katekismusforklaringen, 
længe  før  den  udgaves  paa  grønlandsk. 

Ogsaa  til  et  forsøg  paa  at  opfylde  instruksens  bydende 
med  hensyn  til  oplæring  af  indfødte  kateketer  vovede  Sver¬ 
drup  sig  tidlig,  fordi  han  heri  saa  et  livsspørgsmaal  for 
mission  og  kirke  i  Grønland.  Allerede  1765  antog  han  sig 
en  Grønlænderdreng,  Christian,  som  en  slags  plejesøn  og 
foi  at  prøve,  om  han  kunde  uddannes  saa  vidt,  at  han  med 
tiden  kunde  blive  kateket.  Drengen  havde  i  løbet  af  et  aar 
drevet  det  ret  vidt  i  læsning  og  skrivning,  men  endnu  havde 
Sverdrup  ikke  kunnet  overvinde  hans  generthed  saa  vidt,  at 
han  kunde  »formaae  ham  til  at  lede  Aften-Bønnen«.  Han 
skikker  sig  ellers  vel  og  begynder  at  blive  en  flink  sælfanger. 
Hans  undervisning  fortsattes  stadig  de  følgende  aar,  men 
da  det  endnu  ikke  var  vist,  om  han  egnet  sig  til  kateket,  vilde 
Sverdrup  ikke  anmode  missionskollegiet  om  »noget  Veder¬ 
lag  eller  Hielp  til  Kost  for  ham«  foreløbig.  Det  blev  heller 
ikke  nødvendigt  senere,  thi  Christian  vilde  ikke  være  kate¬ 
ket;  han  foretrak  at  ernære  sig  som  sælfanger. 

Derimod  antog  Sverdrup  et  par  aar  senere  en  anden  ung 
Grønlænder,  Nicolaj,  som  efter  en  grundig  og  omhyggelig 
uddannelse  blev  en  særdeles  dygtig  og  energisk  »national- 
kateket«. 

Det  var  de  første  forsøg  i  Nordgrønland  paa  rationelt  at 
u  danne  indfødte  til  medhjælpere  i  mission  og  menighed. 
Ogsaa  her  blev  Sverdrup  foregangsmand.  Han  fortsatte  — 
som  vi  senere  skal  se  —  denne  virksomhed  gennem  hele  sin 
Grønlandstid,  og  Egede  Saabye1)  og  efterhaanden  ogsaa  alle 
de  andre  missionærer  optog  eksemplet  efter  ham,  saa  at 
Nordgrønland  i  dette  tidsrum  forsynedes  med  udelukkende 
indfødte  kateketer.  Den  gamle  Jens  Pedersen  Mørk  i  Claus- 
havn  blev  den  sidste  danske  kateket  i  denne  del  af  landet. 


x)  Brudstykker  af  en  dagbog,  8  flg. 
Den  norske  grønlandsprest.  —  6. 

Sverdrups  embede  omfattede  endnu  flere  bestillinger. 
Han  var  tillige  prest  for  den  danske  menighed  i  distriktet. 
Denne  bestod  af  købmændene  og  assistenterne,  haandvær- 
kerne  og  matroserne  eller  »Arbeydskarlene«  i  Jakobshavn 
og  Ritenbenk,  vel  ialt  en  30  mennesker,  deraf  omtrent  20  i 
Jakobshavn.  For  disse  var  han  prest  og  sjælesørger.  Om 
hans  pligter  her  hed  det  i  instruksen:  »De  paa  Collomen 
værende  danske  Folk  bør  han  troeligen  øve  i  Guds  Kund- 
skab,  holde  med  dem  offentlig  Guds-Tieneste  paa  SØn-  og 
Hellig-Dagene,  og  ellers  daglig  Bøn,  og  flittig  forelæse  dem 
Bibelen,  det  Nye  Testamente  og  Catechismum.«  bom 
»Præst  og  Siæle-Sørger«  havde  han  at  »give  nøye  Agt<<  paa 
folkene,  saa  han  kunde  give  dem  attest  for  deres  forhold, 
naar  det  forlangtes,  »uden  hvilket  Skudsmaal  ingen  kan 
vente  at  nyde  de  dem  belovede  Privilegier  godt  ad.«  Dette 
kunde  være  en  meget  ubehagelig  bestilling.  Han  skulde 
nemlig  ikke  blot  »alvorligen,  dog  tillige  kierligen  afstraffe 
al  Forargelse «  iblandt  dem,  og  »fornemmelig  i  Grønlænder- 
nes  Overværelse«,  men  ogsaa  »flittig  i  sin  Journal  antegne 
dem,  som  maatte  findes  skyldige  i  nogen  Scandal,  helst  som 
Grønlænderne  kunde  være  viidende  om,  og  os  det  aarligen 
troelig  communicere«  —  altsaa  baade  være  politi  og  angivei . 
Alligevel  skulde  han  passe  paa  ikke  »at  overiile  sig  med 
strax  at  indsende  Klager  og  Beskyldninger «  mod  folkene 
»ved  en  eller  anden  sig  yttrende  Feil  eller  Forløbelse<<,  men 
han  »haver  derhos  at  bruge  den  præcaution  og  Forsigtighed 
stedse  at  omgaaes,  som  hans  Christendom  og  Embede  ud- 
fordrer,  alle  og  enhver  med  Kiærlighed  og  Sagtmodighed«, 
saa  at  han  »heller  først  stræber  paa  alle  muelige  Maader 
med  kierlig  Samtale,  Erindring  og  idelig  Paammdelse  at 
søge  deres  Forbedring«,  saa  at  han  ikke  opgiver  ævret  og 
klager  »fØrend  deres  forargelige  og  fremturende  Ondskab 
paa  ingen  Maade  kan  hielpes.«  Og  naar  han  saa  endelig 
klager,  skal  han  »lade  troeværdige  Attester  medfølge  til  os.« 
Ellers  vilde  nemlig  kompagniet  intet  gøre  ved  sagen. 

Nu  var  forholdet  dengang  det,  at  »det  danske  mandskab« 
ved  kolonien,  haandværkerne  og  arbejdsfolkene,  i  reglen 
ikke  var  første  klasses  personale.  Mange  af  dem  var  hava- 
ierede  eksistenser.  Mange  var  fordrukne  subjekter,  eller 
raa  børster  og  slagsbrødre.1)  Det  var  kort  sagt  meget  ofte 


')  Betegnende  for  arten  er  Egede  Saabyes  fortælling  om  »en 
gammel  dansk  og  gift  matros«,  som  havde  »ved  Fuldskab  og 
Slagsmaal  mistet  et  Øie  og  brækket  et  Laar.«  (Brudstkr.  af  e 
dagbog,  sd.  8.) 

letsindige  eller  lastefulde  mennesker,  som  lærte  Grønlæn- 
derne  meget  ondt,  vakte  forargelse  blandt  dem  ved  banden 
og  sværgen,  drukkenskab  og  uterligt  levned,  drev  spot  med 
religionen,  viste  sig  hovmodige  og  frække  overfor  missio- 
nærerne  og  gjorde  nar  af  dem  og  deres  gerning.  Naar  de 
giftede  sig  med  Grønlænderinder  —  hvad  efterhaanden  de 
fleste  gjorde  —  fordærvede  de  ofte  deres  koner  og  disses 
familie ;  undertiden  mishandlede  de  deres  ægtefæller  og 
børn,  og  det  kunde  hænde,  at  de  forlod  dem  og  deserterede 
med  et  eller  andet  fremmed  hvalfangerskib.  Der  var  ingen 
bestemt  foreskrevne  love  for  disse  mennesker,  men  køb- 
manden  maatte  i  ethvert  givet  tilfælde  øve  straffemyndig- 
hed  over  dem  efter  konduite.  Der  skulde  en  myndig  person- 
lighed,  en  stærk  vilje  og  en  bestemt  og  fast  optræden  til  for 
at  regere  saadanne  folk.  Disses  opførsel  i  almindelighed 
rettede  sig  derfor  i  høj  grad  efter  købmændenes  evner  eller 
mangel  paa  evner  i  den  retning,  og  deres  forhold  overfor 
missionen  og  missionæren  efter  købmandens  stilling  til 
disse. 

Ved  Jakobshavn  var  »de  gemeenes«  opførsel  et  nummer 
værre  end  ved  de  fleste  andre  kolonier,  fordi  den  øverste 
myndighed,  »oberassistenten«,  var  en  uduelig  kolonibesty- 
rer  og  en  svag,  vankelmodig  og  eftergivende  karakter,  som 
manglede  enhver  evne  til  at  sætte  sig  i  respekt.  Nogen  hjælp 
i  denne  henseende  kunde  han  naturligvis  have  i  sin  assi¬ 
stent,  men  naar  denne  —  som  tilfældet  netop  havde  været 
kort  tør  Sverdrups  tid  —  var  en  daarlig  person,  som  levede 
i  ufred  med  sin  kone  og  tilsidst  løb  fra  hende  og  flygtede  fra 
Grønland,  er  det  klart,  at  dette  kun  forværrede  situationen. 

Sverdrup  havde  derfor  i  de  første  aar  en  meget  svær 
stilling  som  dansk  prest.  Det  er  meget  sjeldent,  han  klager 
over  nogen  enkelt  af  den  danske  menighed,  men  det  skinner 
tydeligt  frem  igennem  alle  hans  indberetninger,  hvor  meget 
»Bryderie  og  Fortrædelighed«  denne  del  af  hans  virksom- 
hed  voldte  ham,  netop  fordi  han  ogsaa  her  —  som  i  alle 
andre  ting  —  tog  sig  sine  pligter  meget  alvorligt.  Han  holdt 
stadig  dansk  Gudstjeneste  og  ofte  katekisation,  uagtet  han 
ikke  kunde  undgaa  at  mærke,  at  dette  var  alt  andet  end 
velset.  En  matros,  som  ikke  var  konfirmeret,  begyndte  han 
at  læse  med  straks  efter  sin  ankomst  til  Jakobshavn,  men 
det  var  forbunden  med  saa  store  vanskeligheder  at  bibringe 
ham  den  fornødne  kristendomskundskab  —  hvorhos  der 
ogsaa  blev  lagt  hindringer  i  vejen  for  en  regelmæssig  for¬ 
beredelse  —  at  han  først  efter  tre  aars  stadig  undervisning, 
som  oftest  flere  gange  ugentlig,  naaede  at  kunne  konfirmere 

ham  i  juni  1767.  Flere  af  mandskabet  —  endog  af  de  gifte 
iblandt  dem  —  levede  i  løse  forbindelser  med  Grønlænder- 
inder,  hvad  der  ikke  kunde  andet  end  vække  forargelse  hos 
de  døbte  og  blive  til  hindring  for  disses  fremgang  i  kristen¬ 
liv,  foruden  at  det  maatte  virke  demoraliserende  selv  paa 
de  bedre  elementer  blandt  de  danske.  En  tømmermand 
Jørgen  Reimer,  stamfader  til  en  endnu  stærkt  blomstrende 
blandingsslægt  i  Diskobugten,  havde  mistet  sin  grønland¬ 
ske  hustru.  Nu  stod  han  som  enkemand  i  usædeligt  forhold 
til  flere  indfødte  piger  af  menigheden.  Da  Sverdrup  ikke 
kunde  faa  ham  til  at  afstaa  herfra  ved  at  tale  med  ham  og 
formane  ham,  og  heller  ikke  havde  kunnet  faa  de  over¬ 
ordnede  til  at  sende  ham  til  en  anden  koloni  eller  befale 
ham  at  skille  sig  ved  sine  konkubiner,  og  da  manden  und- 
skyldte  sig  med,  at  han  jo  ikke  kunde  gifte  sig  paany,  da 
han  ikke  havde  kompagniets  tilladelse,  tog  han  ikke  i  be- 
tænkning  paa  eget  ansvar  —  elter  at  have  ladet  ham  »ud- 
staae  Kirkens  Disciplin«  —  at  vie  ham  til  den  af  pigerne, 
som  han  først  var  begyndt  at  leve  sammen  med  og  havde 
et  barn  med,  og  at  aftvinge  ham  tilsagn  om  understøttelse 
til  det  barn,  som  han  ventede  med  en  af  de  andre.  I  det  hele 
taget  veg  Sverdrup  ikke  tilbage  for  at  paatale  de  synder  og 
laster,  som  gik  i  svang  blandt  de  danske,  og  at  tale  med 
enhver  især  af  dem  for  at  paavirke  dem  til  det  bedre  og  føre 
dem  til  omvendelse.  Det  lykkedes  ham  ogsaa  for  nogle 
enkeltes  vedkomende.  Men  for  flertallet  af  dem  var  han 
»en  torn  i  øjet«.  Han  var  dem  for  alvorlig  og  nidkær,  og 
hans  kristendom  for  pietistisk  og  paagaaende.  Derfor  haa- 
nede  og  spottede  de  ham  hemmeligt  og  aabenlyst,  drillede  og 
chikanerede  ham  paa  alle  maader  —  hvad  de  kunde  gøre 
saa  meget  mere,  som  deres  overordnede  i  hvert  fald  ikke 
hindrede  dem  nok  deri  —  og  de  stod  sikkert  bagved  meget 
af  den  modstand,  han  i  de  første  aar  af  sin  embedstid  mødte 
hos  Grønlænderne. 

Det  er  derfor  ikke  underligt,  at  Sverdrup  saa  med  mis- 
mod  paa  sin  gerning  som  dansk  prest.  Det  er  ikke  under¬ 
ligt,  at  han  i  1765,  da  handelsdirektionen  tilbød  at  ville  give 
enhver  missionær,  som  vilde  paatage  sig  foruden  det  øvrige 
arbejde  blandt  »Colonisterne«  tillige  at  undervise  disses 
børn  i  »Christendom  og  boglige  Kunster«,  en  ducør  paa  20 
rd.  aarlig,  ikke  turde  tage  mod  dette  tilbud  —  skønt  han 
saasandt  nok  kunde  have  haft  brug  for  pengene!  —  fordi 
han  forudsaa  de  vanskeligheder,  der  vilde  blive  lagt  ham  i 
vejen  for  at  udføre  hvervet  samvittighedsfuldt  og  nøje.  Og 
det  er  ikke  underligt,  at  han  endnu  i  1769  kan  udtale,  at 

hvis  det  ikke  var  for  hans  samvittigheds  skyld  —  som  for¬ 
bød  ham  at  overlade  denne  del  af  hans  menighed  til  sig  selv 
—  saa  skulde  han  helst  bo  saa  langt  fra  de  danske  som 
muligt,  thi  for  sit  personlige  vedkommende  foretrækker 
han  langt  »Grønlændernes  eenfoldige  Omgang«  for  de  dan¬ 
skes  selskab  og  naboskab. 


Egede  Saabye  fortæller,  at  da  han  kort  efter  sin  hjem¬ 
komst  til  Danmark  var  tilstede  i  et  familieselskab,  og  dér 
paa  opfordring  fortalte  nogle  af  sine  oplevelser  i  Grønland, 
stillede  en  af  hans  ungdomsvenner,  som  var  medindbudt, 
ham  med  megen  selvfølelse  det  spørgsmaal:  »Men  bestilte 
I  nu  ogsaa  noget  i  Grønland  ?«1)  Det  var  rimeligvis  dengang 
—  ligesom  langt  senere  —  den  almindelige  mening,  at  det 
at  være  missionær  i  Grønland  var  ensbetydende  med  intet 
at  have  at  bestille,  men  Egede  Saabye  følte  sig  med  rette 
pikeret  herover,  thi  intet  er  fejlagtigere.  For  en  nidkær 
missionær,  der  blot  vilde  opfylde  sin  embedspligt,  var  det 
«saasandt  intet  driverliv,  det  vil  allerede  forstaas  af  hvad 
hidtil  er  fortalt. 

Sverdrup  havde  sin  tid  fuldt  optaget.  Hans  daglige 
arbejdsgang  var  denne:  1  time  om  morgenen  bøn  og  lcate- 
kisation  for  de  døbte  voksne  Grønlændere,  og  straks  derpaa 
kort  andagt  for  »Colonisterne«.  Derefter  5  å  6  timers  læs- 
ning  med  skolebørnene.  Om  ettermiddagen,  naar  mændene 
kom  hjem  fra  deres  fangst,  2  å  3  timer  katekumenunder- 
visning,  og  endelig  aftenbøn,  atter  med  katekisation,  for  de 
døbte.  Ind  imellem  alt  dette  og  om  aftenen  efter  bøn- 
holdelsen  husbesøg  og  samtale  med  familierne  og  den 
enkelte;  hvortil  kom  »det  daglige  overløb«  af  folk,  som  i  en 
eller  anden  anledning  vilde  tale  med  ham.  Dette  har  lige¬ 
som  i  Paulus’  tid  altid  været  stort  i  Grønland. 

Læsningen  med  katekumenerne  og  skolebørnene  foregik 
i  hvert  fald  i  den  første  tid  i  hans  egen  stue.  Men  det  øvrige 
maatte  foregaa  i  Grønlændernes  huse.  Nu  om  stunder  kan 
det  undertiden  være  ubehageligt  nok  selv  for  en  i  Grønland 
•hjemmevant  Evropæer  at  opholde  sig  længere  tid  i  et 
Grønlænderhus,  især  et  af  den  gammeldags  slags,  hvor  gulv, 
loft  og  vægge  kun  delvis  er  bræddeklædte,  hvor  der  er 
skummelt  og  lavt  til  loftet,  og  hvor  skindklæder,  mad- 


*)  Brudstkr.  af  en  Dagbog,  155  anm. 

dunster,  tranlampeos,  daarlig  tobak,  alskens  urenlighed  og 
menneskeuddunstninger  tilsammen  frembringer  en  atmos¬ 
fære,  som  ikke  kan  beskrives,  men  er  saare  lidet  tiltalende 
for  en  evropæisk  næse ;  som  slaar  én  for  brystet  straks  ved 
indtrædelsen  og  ikke  bliver  bedre  under  opholdet  derinde. 
Men  dengang,  da  ogsaa  husenes  indre  næsten  altid  kun 
bestod  af  sten  og  tørv,  som  oftest  beklædt  med  gamle,  ilde- 
lugtende  skind,  da  de  smaa  vinduer  ikke  havde  glas,  men 
tarmskindsruder,  da  der  ingen  kakkelovne  —  som  dog  giver 
nogen  ventilation  —  fandtes,  men  desflere  delvis  osende 
tranlamper,  da  der  boede  flere  familier  i  hvert  hus  og  hver 
familie  havde  sin  urinballie,  hvori  maaske  oven  i  købet  en 
af  husmødrene  netop  var  ifærd  med  at  garve  skind,1)  da 
urenligheden  og  stanken  var  meget  værre  end  nu,  da  jord¬ 
gulvet  var  en  klæbrig,  fedtet  masse,  hvor  man  kunde  synke 
i  til  anklerne,  da  alle  i  huset,  mænd  og  kvinder,  voksne  og 
børn  —  maaske  30 — 40  mennesker  eller  flere  —  gik  saa 
godt  som  nøgne  rundt  derinde  og  deres  legemer  ligefrem 
dampede  af  hede  og  uddunstninger,  —  dengang  har  det 
kostet  overvindelse,  saa  det  forslaar  noget,  at  færdes  daglig 
i  disse  forhold.  Alene  at  bane  sig  vej  ind  i  et  saadant  hus 
var  forbunden  med  besvær  og  ofte  ligefrem  med  fare. 
Missionær  Borch  giver  følgende  skildring  heraf :  »Huuset 
er  ikke  meere  end  halv  saa  høit  og  bredt,  som  Bøndernes 
Sviinestier  i  Danmark,  og  i  Indgangen  ligge  dagligen  meere 
end  30  bidske  Hunde,  Grønlænderne  tilhørende,  giennem 
hvilke  Missionairen  skal  hazardere  sit  Ansigt,  naar  han 
næs-gruus  paa  Hænder  og  Fødder  maae  krybe  igennem  den 
lange  og  urene  Grav  for  at  komme  ind  i  Hytten. «  Om  som¬ 
meren  var  forholdene  vel  noget  bedre,  fordi  Grønlænderne 
da  boede  i  deres  skindtelte,  men  ogsaa  disse  var  som  oftest 
skidne  og  stinkende,  og  deres  omgivelser  et  ælte  af  blod, 
indvolde  og  allehaande  urenligheder,  hvori  børn  og  hunde 
rodede.  Sverdrup  fik  tage  al  sin  selvfornægtelse  i  brug  for 
at  udholde  dette  liv.  Ved  opholdet  i  husene  bliver  han  ofte 
saa  varm,  at  hans  klæder  er  »som  dyppede  i  Vand«;  naar 
han  saa  forlader  huset  og  begiver  sig  hjem,  bliver  han 
iskold,  fordi  tøjet  halvfryser  paa  hans  krop.  Saa  priser  han 
sig  lykkelig,  fordi  hans  spartanske  opdragelse  i  det  barske 
Nordland  tidlig  har  vænnet  ham  til  haardførhed,  »thi  om 
ieg,  som  er  født  under  en  haardere  Clima  end  nogen  nu  her  * 


*)  Egede  Saabve  siger:  »Neppe  kunde  jeg  udholde  den  Stank, 
denne  Operation  medførte,  naar  jeg  hændelsesvis  var  nær¬ 
værende,*  (Brudstkr.  af  en  Dagbog,  114.) 

i  Landet  værende  Missionaire  :/:  Hr.  Thorhallesen  und- 
tagen  :/:  og  desuden  nu  i  en  3de  Aars  Tiid  er  bleven  af- 
vænt  fra  alle  Beqvemmeligheder ;  kan  finde  mig  i  om  Som¬ 
meren  at  flakke  om  blandt  Grønlænderne  i  deres  Tælte;  og 
om  Vinteren  at  opholde  mig  i  deres  meget  soedede  Huuse, 
saa  vilde  det  dog  være  u-taaleligt  for  andre,  sær  det  første 
de  komme  her  til  Landet. « 

Til  dette  daglige  arbejde  kom  forberedelse  til  søndagen, 
altsaa  for  det  meste  baade  til  grønlandsk  og  dansk  Guds¬ 
tjeneste.  Datidens  prækener  var  lange  og  gennemført 
systematiske,  derfor  ogsaa  meget  omhyggeligt  udarbejdede; 
datidens  prester  tilbragte  deres  meste  tid  i  studerekam- 
meret  og  »studerede«  virkelig  deres  prækener.  Selv  om  nu 
Sverdrup  i  sin  grønlandske  forkyndelse  bestræbte  sig  for  at 
præke  enfoldigt  og  uindviklet,  var  han  dog  for  meget  barn 
af  sin  tid  til  at  kunne  frigøre  sig  helt  fra  den  gængse  præke- 
maade.  Hans  grønlandske  prækener  blev  derfor  nærmest 
afhandlinger  af  ret  anselig  længde,  gennemsnitlig  10  meget 
tætskrevne  kvartsider.  Da  de  skulde  skrives  og  holdes  »i  et 
fremmed,  svært  Sprog«,  tog  de  lang  tid  at  udarbejde,  han 
kunde  ikke  nøjes  med  at  » studere «  lørdag  aften,  men 
maatte  allerede  om  mandagen  begynde  paa  sin  præken  til 
næste  søndag.  Ofte  blev  det  ham  endda  umuligt  at  blive 
færdig,  og  han  maatte  derfor,  hvor  nødig  han  end  vilde, 
undertiden  tage  sin  tilflugt  til  de  saakaldte  »inventaiie- 
prækener«,  som  aT  tidligere  missionærer  var  efterladt  til 
brug  for  de  nyankommende,  inden  disse  kunde  udarbejde 
selvstændige.  Der  fandtes  ingen  saadanne  inventariepræke- 
ner  i  Jakobshavn,  fordi  Sverdrups  forgængere  kun  havde 
været  kort  tid  i  landet.  Men  saa  laante  han  sig  frem.  Endnu 
to  aar  efter  sin  ankomst  maatte  han  ofre  endel  af  sin  ringe 
fritid  paa  at  afskrive  saa  mange  som  muligt  af  de  grønland¬ 
ske  prækener,  som  fandtes  ved  missionen  i  Claushavn,  dels 
fordi  »Udarbeidelsen  af  selvstændige  til  hver  Søndag  vilde 
være  uoverkornmeligt«  for  ham  endnu,  dels  lor  at  have  et 
fond  at  tage  af,  naar  han  blev  forhindret  i  at  forberede  sig 
tilstrækkeligt  eller  uventet  maatte  holde  Gudstjeneste  for 
tilrej  sende.  Han  følte  dog  i  høj  grad  det  utilfredsstillende 
heri,  idet  det  jo  blandt  andet  hindrede  ham  i  at  gøre  sm 
forkyndelse  aktuel,  og  saasnart  det  derfor  bare  gik  saa  godt 
med  sproget,  at  han  kunde  naa  at  faa  »studeret  færdig«, 
selv  om  han  skulde  tage  natten  til  hjælp,  gik  han  over  til 
udelukkende  at  bruge  egne  prækener.  Dette  lykkedes  ham 

efter  3 _ 4  aars  forløb  og  var  en  af  grundene  til  at  hans 

gerning,  da  tiden  kom,  bar  saa  godt  frugt. 

Alt  dette  arbejde  var  Sverdrup  i  flere  aar  ganske  ene  om. 
Han  maatte,  som  vi  har  hørt,  oven  i  købet  selv  uddanne  sig 
medhjælpere,  men  dermed  gik  flere  aar.  I  sin  slægtning 

Jacob  Petter  Lange  fik  han  med  tiden  en  god  hjælper  _ 

men  desværre  kun  altfor  kort.  Han  boede  i  missionshuset 
hos  Sverdrup  og  opdroges  fuldstændig  af  ham,  spiste  ved 
hans  bord  og  holdtes  af  ham  med  klæder  og  alle  andre  for- 
nødenheder.  Dette  var  dog  over  Sverdrups  evne,  hvorfor 
han  allerede  26.  juli  1764  ansøgte  kollegiet  om,  at  der 
maatte  udgives  40  rd.  aarlig  til  Langes  underhold  i  2  aar; 
efter  den  tid  vil  han  nok  kunne  gøre  katekettj  eneste  og  der¬ 
ved  lige  for  kost  og  løn.  Imidlertid  skal  »hans  Studier  til 
Academiet«  ikke  blive  forsømt.  Han  lærer  nu  sproget  til- 
fulde  samt  indbyggernes  sæd  og  levemaade.  Da  missions- 
kollegiet  i  1765  bevilgede  den  ansøgte  understøttelse  i  penge 
foruden  det  sædvanlige  kostdeputat,  takkede  Sverdrup  der¬ 
for  og  udtalte:  »den  Høyeste  give  Lykke  til,  at  Deres  gude- 
lig  Hensigt  med  Samme  kunde  opnaaes.«  Men  han  maatte 
samtidig  med  beklagelse  melde,  at  det  kun  havde  været 
ringe  bevendt  med  undervisningen  af  Lange  i  den  forgangne 
tid,  fordi  bryderierne  med  kateket  Møller  havde  lagt  beslag 
paa  hans  tid.  Dog  har  han  været  glad  ved  at  have  ynglingen 
hos  sig,  fordi  denne  »ved  sin  Nærværelse  har  hindret,  at 
der  gik  Ubluehed  og  Uforskammethed  i  Svang  i  alt  for  høi 
Grad«  —  rimeligvis  menes  der  især  blandt  det  danske  mand- 
skab.  Sverdrup  haaber  nu,  at  han  for  fremtiden  skal  faa 
bedre  tid  til  at  læse  med  Lange,  men  hvis  det  ikke  skulde 
blive  tilfældet,  skal  det  samvittighedsfuldt  blive  indberettet. 
Hvis  nu  kollegiet  skulde  mene,  at  det  vil  blive  for  kostbart 
»at  føre  Lange  frem  til  Præst,  og  at  han  derfor  maatte  blive 
kun  Catechete«,  saa  ønsker  Sverdrup  af  hensyn  til  ynglin¬ 
gen  selv,  at  han  hellere  maa  komme  hjem  og  blive  sat  til 
noget  andet,  og  i  saa  fald  tilbyder  han  —  »som  den  egent¬ 
lige  Aarsag  til  Drengens  Antagelse «  —  at  godtgøre  kollegiet 
dets  udlæg  for  ham;  han  vil  afgive  20  rd.  af  sine  speceri- 
penge  »indtil  den  hele  Summa  er  betalt«. 

Herom  vilde  dog  kollegiet  ikke  høre  tale,  og  Lange  blev 
hos  Sverdrup,  som  vedblev  at  undervise  og  opdrage  ham 
med  det  maal  for  øje,  at  han  engang  skulde  blive  missionær 
i  Grønland.  Det  blev  han  dog  ikke,  og  han  var  nok  selv  mest 
skyld  deri.  1766  er  han  naaet  til  at  tale  godt  grønlandsk, 
kan  ogsaa  leve  blandt  Grønlænderne  »og  til  Nød  finde  sig 
i  deres  Kaast«,  men  desværre  har  han  nu  tabt  al  lyst  til  at 
blive  længe  i  landet  og  vil  gerne  hjem  inden  alt  for  længe; 
de  besværligheder  og  den  modstand,  Sverdrup  arbejdede 

under,  og  de  danskes  ryggesløse  liv  havde  skræmt  ham.  Det 
drev  dog  over  dennegang.  21.  juni  1767  konfirmerede  Sver¬ 
drup  ham,  og  samtidig  overlod  han  ham  »selv  at  styre  sine 
Sager«,  medens  han  dog  vedblivende  beholdt  ham  i  huset 
hos  sig.  Han  ansatte  ham  tillige  som  kateket  og  bad  kolle¬ 
giet  om  at  maatte  beholde  ham  i  Jakobshavn,  da  han  »nu 
kan  begynde  at  giøre  Tieneste«.  Han  fik  ogsaa  lov  at  be¬ 
holde  ham  og  havde  stor  nytte  og  hjælp  af  ham  under  sit 
ved  den  da  begyndende  vækkelse  stærkt  forøgede  arbejde. 
Men  det  vårede  ikke  længe.  Allerede  1769  kan  Lange  ikke 
mere.  Sverdrup  har  gjort  alle  mulige  forsøg  paa  at  bevæge 
ham  til  at  blive,  da  han  i  høj  grad  behøver  hans  hjælp  og 
vil  savne  ham  meget;  han  har  endog  tilbudt  »af  sit  eget«  at 
ville  give  ham  et  løntillæg  paa  10  rd.  aarlig;  men  alt  for- 
gæves.  Lange  vil  ikke  blive.  Han  kan  » formedelst  de  mange 
dermed  forekommende  Vanskeligheder«  ikke  forrette  sit 
embede  med  en  rolig  samvittighed;  desuden  er  hans  helbred 
svagt.  Han  forlod  derfor  Jakobshavn  1770  og  rejste  til 
Danmark. 

Sverdrup  søgte  paa  det  bedste  at  jævne  vejen  for  ham. 
Han  bad  kollegiet  hjælpe  ham  til  en  ansættelse  i  hjemmet, 
da  han  dog  »under  de  usleste  Vilkor«  har  holdt  ud  i  den  tid 
—  4  å  6  aar  —  der  foreskrives  i  oktrojen  for  at  opnaa  an¬ 
befaling  til  befordring.  Han  medgav  ham  ogsaa  selv  den 
bedste  anbefaling:  »han  har  viist  sig  som  min  troe  Med- 
Arbeyder  ved  Fliid  og  Nikiærhed  i  at  udbrede  Guds  Ære, 
samt  prydet  Lærdommen  med  Levnets  Ustraffelighed.«1) 
Missionskollegiet  stillede  sig  meget  smaaligt  her;  det  vilde 
ikke  give  ham  tilsagn  om  befordring  i  Danmark.  Men  Lange 
havde  heller  ingen  ro  paa  sig  hjemme.  Grønland  drog  ogsaa 
ham  for  stærkt.  Allerede  16.  november  1770  ansøger  han 
kollegiet  om  at  hjælpe  sig  til  at  blive  handelsassistent  i 
Ritenbenk,  hvor  han  da  tillige  vilde  kunne  virke  som 
kateket.  Da  dette  ikke  lod  sig  ordne,  tilbød  han  at  gaa  op 
igen  som  kateket  alene  i  5  å  6  aar,  hvis  han  maa  faa  sit  eget 
værelse  og  tilsagn  om  befordring  ved  sin  hjemkomst.  Poul 
Egede  foreslog  at  ansætte  ham  ved  Ritenbenk  under  Sver- 
drups  tilsyn.  Det  blev  imidlertid  til,  at  han  kom  til  Umå- 
nak,  hvor  der  var  mere  brug  for  ham,  da  der  netop  skulde 
ansættes  en  ny  missionær.  Han  ankom  dertil  24.  august 
1771  og  fik  straks  udleveret  materialer  til  at  bygge  sig  et 
grønlandsk-dansk  hus,  da  der  ikke  mentes  at  være  plads  til 
ham  i  kolonihuset.  Hans  helbred  vedblev  imidlertid  at  volde 


*)  Anbefalingen  er  dateret  8.  august  1770.  —  Sverdrups  segl 
bestaar  i  en  arm  med  et  draget  sværd  over  bogstaverne  J.  S. 

ham  besvær,  og  allerede  1772  maatte  han  ansøge  om  enten 
at  faa  et  »Huusværelse«  til  næste  aar,  da  han  ikke  kan 
holde  ud  at  opholde  sig  i  sit  grønlandske  hus,  eller  i  modsat 
fald  at  komme  hjem.  Da  han  ikke  kunde  opnaa  sit  ønske 
om  et  værelse,  rejste  han  hjem  1773,  men  allerede  22.  marts 
1774  foreslaar  Poul  Egede  ham  paany  til  kateket,  denne 
gang  i  Fredrikshaab,  » siden  han  dog  her  ikke  veed,  hvor¬ 
ledes  han  skal  finde  sit  Brød.«  Rimeligvis  kom  han  ogsaa 
derop  som  kateket,  men  det  blev  heller  ikke  denne  gang  af 
lang  varighed.  Sandsynligt  er  det,  at  han  som  saa  mange 
andre  danske  kateketer  meget  snart  kom  ind  i  handelens 
tjeneste,  thi  han  er  uden  al  tvivl  identisk  med  en  ved 
Julianehaab  i  1784  afdød  handelsassistent,  om  hvem  intet 
andet  vides,  end  at  han  hed  Lange.  — 

Saaledes  mistede  Sverdrup  sin  gode  medhjælp,  just  som 
han  havde  begyndt  ret  at  faa  gavn  af  ham  og  havde  mest 
brug  for  ham.  Men  nu  stod  han  ikke  længere  helt  alene  i 
arbejdet.  Den  ovennævnte  unge  Grønlænder  Nicolaj,  hvis 
uddannelse  nu  var  endt,  havde  han  allerede  antaget  som 
kateket  med  12  rd.  i  løn  og  halvt  kostdeputat,  og  ham  fik 
han  glæde  og  gavn  af.  Kollegiet  havde  dog  nær  fordærvet 
det  for  ham  og  berøvet  ham  ogsaa  denne  støtte,  idet  det 
nægtede  at  bevilge  Nicolaj  kostdeputatet,  men  Sverdrup  fik 
ham  alligevel  til  at  vedblive  at  være  kateket  ved  at  under¬ 
støtte  ham  »af  sit  eget«.  Til  hjælp  i  skolen  havde  han  an¬ 
taget  to  godt  oplærte  Grønlænderinder,  Else  og  Barbara;  de 
fik  hver  2  rd.  aarlig,  hvad  kollegiet  fandt  var  nok,  »indtil 
det  sees,  om  de  kan  udrette  noget  retskaffent.« 

Dog  kunde  Sverdrup  paa  dette  tidspunkt  ikke  undvære 
en  erstatning  for  kateket  Lange,  da  arbejdet  var  meget  for- 
øget.  En  ny  ung  mand  vilde  han  nødig  have  op;  i  de  første 
aar  kan  en  saadan  ingen  gavn  gøre,  tager  tvertimod  en  hel 
del  af  missionærens  tid  til  sin  »Oplæring«,  og  netop  i  disse 
aar  var  hans  tid  fuldt  optaget.  Desuden  »ere  Vilkorene  saa 
slette«  for  en  dansk  kateket.  Han  foreslaar  derfor  missions- 
kollegiet  at  ansætte  enten  »dend  eene  af  toe  rare,  skickelige, 
ret  godt  Grønlandsk  talende  Matroser  til  ogsaa  at  være 
Catechete«  —  eller  en  blanding  Jens  Michelsen,  som  han  nu 
har  under  uddannelse.  Men  kedeligt  er  det,  at  man  maa 
nøjes  med  saa  lidt.  Det  burde  væfre  saaledes,  »at  Cateche- 
ternes  Vilkor  her  i  Landet  bleve  saaledes  forbedrede,  at 
honnette  og  duelige  Mænd  kunde  paatage  sig  dette  Embede; 
hvilket,  naar  det  skal  føres  med  Nytte  især  in  ecclesia  plan- 
tanda,  udfordrer  langt  meere,  end  at  enten  Børn,  heller 

u-lærde  Matroser  kan  forestaae  det,  besynderlig  her,  hvor 
der  kun  er  een  Missionaire  ved  hvert  Collonie,  og  Cateche- 
ten  ved  enhver  nye  Missionaires  Ankomst  skulde  være  hans 
Lyes  og  Løgte  saavel  i  Henseende  til  Sproget  som  Meenig- 
hedens  Tilstand,  hvortil  udfordres  baade  Indsigt,  Redelig- 
hed  og  Fliid.« 

Kollegiet  svarede  ham,  at  det  foretrak  indfødt  medhjælp 
fremfor  matroser,  og  Jens  Michelsen  blev  derfor  antaget 
som  medkateket. 


* 


★ 


Sverdrup  var  ikke  blot  prest  og  missionær  ved  Jakobs- 
havns  kolonisted.  Han  havde  et  stort  og  vidtløftigt  distrikt 
desforuden  at  tilse.  Kolonien  Ritenbenk,1)  som  dengang 
laa  paa  Nugssuakshalvøen  paa  grænsen  mellem  Disko- 
bugten  og  Waj gattet,  » omtrent  atten  Miile«  nordvest  for 
Jakobshavn,  hørte  med  til  distriktet.  Sverdrup  kalder 
kolonien  for  sit  »annex«.  Og  paa  de  mellemliggende  øer  og 
kyststrækninger  var  der  mange  mere  eller  mindre  fast- 
beboede  vinter-  eller  sommerpladser.  Ved  Ritenbenk  var 
der  en  lille  menighed  af  døbte,  men  paa  de  fleste  andre 
pladser  boede  endnu  dengang  kun  hedninger,  idet  de  kristne 
og  de,  der  ønskede  at  blive  katekumener,  for  det  meste  flyt- 
tede  hen  til  eller  i  nærheden  af  det  sted,  hvor  missionæren 
boede. 

Dette  distrikt  maatte  Sverdrup  berejse  saa  ofte  som 
muligt,  dels  for  at  tilse,  betjene  og  styrke  de  kristne,  dels 
for  at  missionere  blandt  hedningerne.  Ogsaa  her  tog  han 
sin  pligt  meget  alvorligt  og  rejste  baade  sommer  og  vinter, 
saa  ofte  og  saa  meget  som  han  kunde.  Men  her  var  mange 
vanskeligheder  at  overvinde.  Handelskompagniet  skulde 
ifølge  oktrojen  skaffe  missionærerne  befordring  til  plad- 
serne  i  kolonidistrikterne.  Men  det  var  her  som  overalt 
meget  uvilligt  til  at  efterkomme  sine  forpligtelser  overfor 
missionen.  »Angaaende  Missionairernes  Befordring  i 
Embeds  Affaires«  hedder  det  saaledes  i  en  skrivelse  fra 
kompagniet  til  missionskollegiet :  »Naar  Folk  og  Baade 
kunde  undværes  fra  Handelens  Togter  eller  andet  Arbejde 
uden  Handelens  Skade,  skal  Købmanden  blive  tillagt  Ordre, 


*)  Anlagt  1755  af  købmand  Christopher  Carl  Dalager  og 
kateket  Johs.  Pedersen  Dorf.  Angaaende  koloniens  navn  se  oven¬ 
for  sd.  35.  Den  skulde  altsaa  egentlig  hedde  Ritenbenck. 

at  lade  samme  være  følgagtige  til  Missionairens  Befordring. « 
Naar  nu  købmanden  var  missionen  venligsindet,  var  der 
naturligvis  intet  i  vejen;  saa  kunde  missionairen  for  det 
meste  faa  det  som  han  vilde  og  besørge  sine  rejser  tilfreds¬ 
stillende.  Saaledes  var  købmand  Dalager  i  Ritenbenk,  der 
var  en  kristeligsindet  mand,  som  selv  tog  sig  en  del  af  mis¬ 
sionen  i  sit  distrikt,  næsten  altid  meget  villig  til  at  sende 
baad  og  mandskab  efter  Sverdrup,  saasnart  det  var  muligt; 
f.  eks.  lod  han  ham  i  1765  straks  efter  skibstid  midt  i  august 
hente  til  Ritenbenk,  og  tillod  Sverdrup  at  benytte  fartøjet 
til  at  » flakke  rundt«  med  lige  til  ind  i  oktober  maaned.  Men 
dette  var  en  undtagelse.  For  det  meste  var  købmanden  ikke 
saa  villig  til  at  befordre  missionæren,  og  utallige  er  de  van- 
skeligheder,  den  ovennævnte  bestemmelse  har  forvoldt  mis¬ 
sionen.  Intet  var  jo  lettere  for  en  købmand  end  at  sige,  at 
baad  og  mandskab  ikke  kunde  undværes,  og  det  blev  ofte 
sagt.  Det  var  derfor  med  missionskollegiets  billigelse  efter- 
haanden  bleven  saaledes,  at  missionæren,  for  at  undgaa 
strid  og  uenighed,  skulde  benytte  lejligheden  og  følge  med 
koloniens  fartøjer,  naar  disse  gik  ud  paa  handelstogter  til 
de  spredt  boende. 

Det  kunde  og  vilde  Sverdrup  imidlertid  ikke  nøjes  med. 
For  det  første  var  tiden  ubelejlig  —  for  ikke  at  sige  umulig 
—  til  mission  og  embedsforretninger,  naar  der  skulde  drives 
handel  med  Grønlænderne,  thi  saa  kunde  disse  ikke  samle 
deres  tanker  om  kristendommen  og  aandelige  ting,  men  var 
optaget  af  helt  andre  interesser.  Og  for  det  andet  var  der 
altfor  lidt  tid  til  at  udrette  noget.  De  fleste  handelstogter 
vedJakobshavn  vårede  kun  fra  om  morgenen  kl.8  til  ud  paa 
ettermiddagen,  og  imidlertid  havde  man  været  inde  ved  en 
6 — 8  pladser;  der  kunde  ikke  blive  tid  bare  til  at  tale  med 
folk,  endsige  foretage  embedsforretninger.  Sverdrup  har 
derfor  aldrig  haft  noget  ud  af  at  følge  med  togtebaadene, 
hvad  han  i  begyndelsen  ofte  har  gjort.  Overhodet  var  det 
ham  personlig  imod  og  til  hinder  for  hans  gerning  at  skulle 
være  afhængig  af  købmandens  velvilje  og  forgodtbefin- 
dende.  Det  er  ofte  hændt,  at  han  ikke  har  kunnet  faa  far- 
tøj  og  folk,  naar  han  har  villet  afsted,  fordi  der  er  for  lidt 
mandskab  ved  kolonien.  Ofte  kaldes  han  om  sommeren  ud 
til  de  udflyttede,  enten  for  at  tale  med  og  tilse  en  syg,  holde 
altergang,  døbe  et  barn,  eller  lignende;  det  kan  han  ikke 
vente  med  til  et  handelstogt  eller  til  det  passer  købmanden. 
Og  undlade  at  rejse  kan  og  vil  han  ikke.  Han  har  derfor 
ofte  til  stor  udgift  for  sig  selv  maattet  leje  folk  til  at  be¬ 
fordre  sig.  —  Desuden  gjaldt  handelens  befordringspligt 

kun  sommerrejser.  Det  hed  i  en  skrivelse  til  Egedesmindes 
missionær  1773:  »ifald  hand  vil  have  Voiture  for  Vinteren, 

Imaae  hand  anskaffe  sig  den  for  egen  Regning.«  Sverdrup 
mener  nu  rigtignok,  at  handelen  har  absolut  befordrings- 
pligt,  og  det  er  ogsaa  undertiden  lykkedes  ham  at  faa  sine 
rejseudgifter  godtgjort  af  købmanden,  men  det  var  dog 
langtfra  altid.  Og  »saadan  Reisen  vil  tiltage  med  de  Døbtes 
Tiltagen«  og  er  selvfølgelig  en  absolut  nødvendighed. 

Det  blev  derfor  tidlig  en  nødvendighed  for  Sverdrup  at 
holde  sig  selv  med  befordring  trods  sin  ringe  evne  dertil. 
Allerede  1767  ansøger  han  »for  at  røgte  sit  Embede  bedre« 
kollegiet  om  30  rd.  aarlig  og  »een  gemeen  Mands  Kost«,  saa 
skal  han  nok  selv  holde  sig  med  folk.  Saa  kan  han  vælge 
den  belejligste  og  bedste  tid  til  sine  rejser,  især  til  Riten- 
benk.  Thi  som  det  er,  har  han  oftest  maattet  rejse  sent  paa 
efteraaret,  naar  alle  sommerpladserne  har  været  forladt,  og 
har  derfor  truffet  færre  mennesker,  end  han  vilde  have 
kunnet  tidligere  paa  aaret.  Og  —  hvad  der  er  værre  —  det 
har  ofte  hændt  sig,  at  hedninger,  som  om  sommeren  paa 
gennemrejse  til  fangstpladserne  sydpaa  har  lovet  til  vin¬ 
teren  at  bosætte  sig  i  Jakobshavn  for  at  modtage  daabs- 
undervisning,  atter  har  forladt  stedet  og  taget  til  deres 
gamle  pladser,  fordi  de  ikke  traf  Sverdrup  hjemme  ved 
sommertogternes  slutning.  Han  fik  sit  andragende  bevilget 
og  holdt  fra  da  af  sig  selv  med  konebaad,  telt  og  roersker, 
ligesom  han  holdt  hunde  og  slæde  til  vinterrejser. 

Sommerrejserne  var  ofte  herlige,  naar  Diskobugten  laa 
spej  lblank  og  glittrede  i  solen,  naar  varmen  laa  dirrende 
hen  over  våndet,  medens  den  lette  skindbaad  hastig  gled 
fremad  under  de  rappe  aaretag,  roerskerne  lo  og  morede 
;  sig,  nynnede  og  sang,  og  Sverdrup  laa  magelig  tilbagelænet 
i  bagstavnen,  læsende  i  en  bog  og  rygende  af  sin  lange  kridt- 
pibe,  eller  i  livlig  samtale  med  Grønlænderen,  der  sad  ved 
|  hans  side  og  passede  den  bredbladede  styreaare,  og  den  led¬ 
sagende  kajakmand,  som  roede  ved  siden  af.  Saa  slog  man 
lejr  ved  middagstide,  samlede  lyng  til  et  baal,  kogte  ærter 
og  gryn  sammen  til  en  velling  og  drak  sort  kaffe  ovenpaa 
af  store  spølkummer  og  med  kandissukker  til  —  og  medens 
maden  kogtes,  og  bagefter,  naar  grejerne  atter  stuvedes  i 
baaden,  gik  Sverdrup  tilfjelds  paa  naturhistoriske  ekskur- 
sioner.  Det  hændte  jo  ogsaa,  at  kajakmanden  undervejs 
harpunerede  en  sæl,  skød  et  knippe  søfugle  eller  samlede 
nogle  fugleæg  paa  skær  og  holme  —  saa  tilberedte  og  nød 
man  disse  »forfriskninger«  og  gemte  den  dyre  danske  pro- 
!  viant  til  siden.  Og  ved  aftenstide,  naar  solen  gik  om  i  nord 

og  stod  som  en  stor,  purpurrød  kugle  lavt  paa  den  dybblaa 
himmel,  slog  man  telt,  drak  »Thee  de  Bohee«  med  skon- 
roggen  til,  hvoretter  man  samledes  til  aftenbøn  og  salme¬ 
sang,  inden  man  lagde  sig  til  ro  paa  det  duftende  lyngleje  i 
den  lyse,  solstraalende  nat.  Eller  man  traf  paa  en  beboet 
plads,  og  saa  gik  aftenen  —  og  stundom  en  del  af  den  lyse 
nat  —  med  samtale  med  befolkningen,  aftenandagt  —  even¬ 
tuelt  med  altergang  og  barnedaab  —  for  de  kristne,  hvis  der 
var  nogen  dér,  og  »evangelisering«  for  hedningerne,  muli¬ 
gens  »dispute«  med  en  eller  anden  angåkok,  indtil  Sver¬ 
drup  træt  af  den  stærke  luft  søgte  sit  leje  for  efter  en 
styrkende  søvn  at  vaagne  tidlig  til  en  ny,  herlig  solskinsdag. 

Men  disse  rejser  havde  en  revers.  Det  kunde  hænde,  især 
længere  hen  paa  sommeren  og  om  efteraaret,  at  man  fik 
uvejr  paa  sig,  skyndsomt  maatte  lænse  for  vejret  til  det 
nærmeste  land  og  søge  havn  det  første  det  bedste  sted,  hale 
konebaaden  paa  land  og  hvælve  den,  og  nøjes  med  det  værn 
mod  stormen  og  regnen,  som  den  kunde  give,  uden  at  kunne 
faa  saa  meget  som  en  varm  drik,  fordi  lyngen  var  dvngvaad 
og  ikke  kunde  fænge  ild.  » Mangen  kold  Nat«  maatte  Sver¬ 
drup  »tilbringe  under  aaben  Himmek,  fordi  man  ikke  traf 
noget  telt  eller  hus  ved  aftenstide,  og  det  ikke  var  at  tænke 
paa  at  faa  det  tunge  skindtelt  rejst  i  den  fygende  storm. 
Eller  man  maatte  ligge  dagevis  vejrfast  paa  et  sted,  hvor 
der  ingen  mennesker  var,  tære  paa  provianten  til  den  var 
opspist,  og  saa  slaa  sig  igennem  med  muslinger  og  bær,  hvis 
man  ikke  var  saa  heldig  at  nedlægge  et  par  ryper  eller  en 
snehare.  Megen  gigt  og  »værk«  kunde  man  samle  i  sine 
lemmer  paa  en  saadan  rejse,  som  man  saa  maatte  ligge  og 
trækkes  med,  længe  efter  at  man  var  kommen  hjem.  — 
Vinterrejserne  kunde  ogsaa  have  deres  charme.  Det  er  i 
begyndelsen  af  marts  maaned;  højt,  klart  vejr,  blikstille 
luft,  25  graders  kulde.  Solen  —  der  forlængst  er  kommen 
frem  igen  efter  polarnatten  —  staar  højt  paa  himlen  og 
varmer  saapas,  at  kulden  ikke  er  generende,  ja  at  man  kom¬ 
mer  til  at  svede,  hvis  man  skal  op  ad  bakke,  især  hvis  det 
gaar  lige  mod  syd.  Henover  Diskobugtens  hvide  flade  stry- 
ger  en  slæde  i  fuld  fart.  Den  er  lang  og  lav,  dens  meder  er 
skoede  med  flakte  hvalben,  og  bagtil  rager  de  meterhøje 
opstændere  skraat  op  i  vejret.  Den  er  forspændt  med  12 
kraftige  hunde  af  den  bekendte  grønlandske  type  med  tæt 
pels,  opstaaende,  spidse  øren  og  ulvefysiognomi.  Med  tun¬ 
gen  langt  ud  af  halsen  springer  de  afsted,  snart  i  langstrakt 
trav,  snart  i  galop.  De  trækker  slæden  i  4 — 5-meter  lange 
skagler  af  remmesælskind,  der  alle  samles  i  en  løkke  paa 

den  halvanden  meter  lange  forrem,  som  er  fæstet  i  siderne 
paa  slædens  forreste  tværtræ  lige  indenfor  mederne.  Paa 
slæden  sidder  to  personer.  Foran  tilhøjre  sidder  en  lav- 
stammet  Grønlænder  med  skindbukser,  renskindspels  med 
hætte,  og  lange  støvler  og  tommelvanter  af  sælskind.  Han 
holder  i  haanden  en  pisk  med  kort  skaft  og  en  seks  meter 
lang  snert  af  remmesælens  skind.  Af  og  til,  naar  en  hund 
slapper  sin  skagle,  forlader  sin  plads  og  løber  ud  til  siden 
eller  ind  imellem  de  andre,  eller  paa  anden  maade  gør  sig 
udtilbens,  svinger  han  pisken,  man  hører  en  susen,  et  kort 
smeld  —  og  et  smertefuldt  hyl  fra  den  ramte,  der  trækker 
højre  bagben  op  under  sig  og  skyndsomt  hinker  paa  plads 
paa  de  tre.  Ellers  styrer  han  dem  ved  tilraab,  som  de  øje- 
blikkelig  lystrer:  til  højre!  til  venstre!  rask  frem!  lang¬ 
somt!  stop!  Bagved  ham  lænet  mod  opstænderne  sidder 
Sverdrup,  klædt  ganske  som  kusken,  kun  er  hans  klæder 
finere  i  slundene  og  bedre  holdt.  Han  sidder  paa  en  lang- 
agtig,  flad  skindklædt  kasse,  som  staar  surret  fast  ovenpaa 
slædeskindet  og  som  indeholder  hans  samarie,  tøj,  bøger 
og  alterbrødet;  altervinen  hænger  mellem  opstænderne  i  en 
firerummet  flaskepose  af  skind.  Han  er  paa  embedsrejse 
til  Ritenbenk.  Ganske  tidlig  imorges  —  kl.  6 — 7  —  kastede 
han  sig  paa  slæden  udenfor  sin  dør  i  Jakobshavn;  nu  er  det 
middag,  og  de  har  allerede  tilbagelagt  mere  end  halvdelen 
af  vejen;  omtrent  ved  solnedgang  vil  de  være  ved  maalet  og 
kan  naa  at  spise  nadver  hos  købmanden  deroppe.  De  kører 
nu  langs  med  Arveprinsens  Eilands  høje  og  ste j  le  fjeld- 
skrænter;  til  venstre  skinner  Diskos  sneklædte  tinder  og 
dale  i  solens  skarpe  lys,  som  forlener  dem  med  de  vidunder- 
ligste  farver  fra  gyldenrødt  til  dunkelblaat.  Ligefor,  men 
endnu  langt  borte,  rejser  sig  Nugssuakshalvøens  hvide  væg. 
Isens  jomfruelige  snelag  glimrer  i  solen  som  tusind  diaman¬ 
ter  —  de  rej  sende  maa  beskytte  deres  øjne  imod  glansen 
ved  hjemmelavede  snebriller  af  træ  med  smalle  sprækker  i. 
Nu  kører  de  over  et  stykke,  der  er  jævnt  besaaet  med 
skrueis;  snart  er  det  smaa  knolde,  som  slæden  ustanselig 
hopper  over;  de  rej  sende  bliver  gennemrystede  og  maa 
holde  sig  godt  fast !  —  snart  er  det  store,  optaarnede  blokke, 
saa  maa  nu  den  ene,  nu  de  begge  springe  af  slæden  og  løbe 
bagefter,  styrende  den  i  opstænderne  mellem  skrueisen. 
Men  snart  er  de  atter  ude  af  den  og  kaster  sig  paany  paa 
slæden  uden  at  hundene  standser  et  øjeblik.  Saadan  gaar 
det  fort,  time  efter  time,  til  solen  synker  og  de  naar  frem. 

Men  ikke  altid  er  en  vinterrejse  saaledes.  Det  kan  være, 
at  Sverdrup  kommer  til  at  vende  hjem  over  strømskaaret 

is,  hvor  hundene  gang  paa  gang  falder  igennem,  slæden 
skærer  i  og  han  risikerer  at  blive  mer  eller  mindre  »dyp- 
pet«.  Eller  over  isrester  og  knudret  land,  op  ad  f j elde,  hvor 
det  gaar  tungt,  fod  for  fod,  og  nedad  skraaninger  og  skræn- 
ter,  hvor  det  gaar  som  i  en  røg,  saa  man  næsten  hverken 
kan  sanse  eller  samle,  uagtet  kusken  hænger  i  opstænderne 
og  bremser  af  al  sin  magt  og  hundene  gaar  bagved  for  at 
hæmme  farten.  Saa  kan  han  nemt  komme  til  at  bruge  baade 
2,  3  og  4  dage  eller  mere  om  vejen  tilbage,  og  bliver  maaske 
nødt  til  at  overnatte  i  det  frie,  liggende  i  sin  sovepose  paa 
slæden  side  om  side  med  sin  kusk,  med  hundene  omkring 
sig  for  at  give  varme.  Saa  kan  det  blive  farligt  at  være  paa 
rejse,  hvis  det  falder  ind  med  daarligt  vejr.  Et  af  de  første 
aar,  han  var  i  landet,  kom  han  paa  en  saadan  vinterrejse 
til  Ritenbenk  i  over  30  graders  kulde  ud  for  en  forrygende 
snestorm,  som  han  kom  til  at  mindes  resten  af  sit  liv. 
Under  overnatning  i  det  frie  forfrøs  han  sin  højre  haand 
aldeles  til  op  over  haandleddet;  neglene  gik  af  fingrene  og 
armen  skulde  været  sat  af  ved  albuen.  Det  undgikkes  dog. 
Gud  hjalp  ham  efter  8  å  10  ugers  forløb  atter  til  helbred. 
Men  siden  beholdt  han  stedse  mindelser  deraf,  især  mod 
vejrforandring;  det  ytrede  sig  ved  » Rystelse,  Rivelse  og 
Smerter  i  Haanden  og  op  ad  Armen«,  og  det  endte  efter  et 
tilløb,  der  atter  fortog  sig,  med  apopleksi. 


Efter  det  ovenfor  fortalte  vil  det  forstaas,  at  Sverdrup 
ikke  havde  altfor  megen  fritid.  Den  smule  han  havde, 
brugte  han  ikke  til  at  sove  bort.  Det  er  utroligt,  hvad  han 
fik  tid  til  at  udrette.  Som  vi  har  hørt,  maatte  han  i  de  første 
aar  bruge  sin  fritid  til  at  afskrive  prækener.  Siden  brugte 
han  en  del  af  den  tid,  der  var  tilovers  fra  det  daglige  arbejde, 
til  at  nedskrive  »eet  og  Andet  til  Grønlændernes  Nytte «, 
o:  han  renskrev  grønlandske  manuskripter  til  brug  ved 
undervisning  af  katekumener  og  skolebørn,  og  dels  rettede, 
dels  oversatte  forskellige  kollekter,  bønner  og  lignende  til 
brug  ved  Gudstjenesten.  I  overensstemmelse  med  instruksen 
holdt  han  » flittig  Journal  over  alt,  som  sig  tildrager«  og 
indsendte  aarlig  udskrift  deraf  til  missionskollegiet  tillige- 
med  »Register  saavel  over  de  Døbte,  som  Catechumenos.« 
Ligeledes  arbejdede  han  »ideligen  paa  at  forbedre  den 
Grønlandske  Grammatica,  og  at  forøge  det  Grønlandske 
Lexicon«  ved  at  optegne  og  indsende  alt  hvad  han  ved  sin 

daglige  færd  blandt  Grønlænderne  samlede  af  hidtil  ukendte 
ord,  udtryk,  talemaader  og  vendinger. 

Det  tilføjedes  i  instruksen,  at  han  ogsaa  burde  samle 
»hvis  til  Historiam  Grønlandiæ  naturalem  henhørende,  ham 
ved  een  eller  anden  Leilighed  maatte  forekomme. «  Og  da 
den  hernhutiske  historieskriver  David  Crantz  i  1765  havde 
udgivet  sit  bindstærke  værk  »Historie  von  Grønland«,  skrev 
kollegiet  aaret  efter  til  Sverdrup,  at  det  var  mærkeligt,  at 
Hernhuterne,  der  »kun  have  Plads  ved  een  Colonie  og  til 
største  Deelen  ere  ustuderte«  havde  allerede  kunnet  tilveje- 
bringe  et  saadant  værk,  hvori  foruden  deres  missions 
historie  fandtes  en  mængde  oplysninger  om  Grønlands 
natur,  folk  etc.,  medens  »alle  vore  Missionarii,  der  i  saa 
mange  Aar  have  tillige  med  Handelen  udbreed  sig  fast  over 
det  heele  Land«,  ikke  har  bekymret  sig  »det  allermindste 
om  slige  Curiosa,  ja  ikke  engang  at  anføre  noget  enten  op- 
byggeligt  eller  remarquabelt.«  De  heri  udtalte  fordringer 
honorerede  Sverdrup  ved  »naturhistoriske  Indsamlinger«. 
Naarsomhelst  han  kunde,  strejfede  han  rundt  i  Jakobs- 
havns  omegn,  og  paa  sine  rejser,  hvor  han  kom,  og  samlede 
eller  beskrev  hvad  han  fandt.  Tillige  tog  harf  lige  fra  sin 
ankomst  en  aarrække  igennem  daglig  meteorologiske  obser- 
vationer,  som  han  førte  journal  over  og  aarlig  indsendte  til 
universitetet.  1765  fik  han  til  brug  ved  sine  undersøgelser 
opsendt  Simon  Paulis  Flora  danica,  Haller:  Die  Natur- 
geschichte  der  Thiere1)  og  Brynniche:  Om  Insecter,  samt 
en  del  pincetter,  et  forstørrelsesglas,  barometer  og  termo¬ 
meter.  Især  paa  den  grønlandske  floras  omraade  ydede  han 
noget  virkelig  betydeligt.  Han  omtales  baade  af  Poul 
Egede2)  og  af  Egede  Saabye3)  som  en  dygtig  botaniker.  Han 
fandt  en  stor  mængde  hidtil  i  landet  ukendte  planter;  bl.  a. 
fandt  han  allerede  den  første  sommer  saxifraga  oppositi- 
folia  og  potentilla  nivea  Linnæi.  Han  samlede  i  det  mindste 
3  store  herbarier.  Det  først  samlede  hjemsendte  han  dog 
ikke,  fordi  det  var  bleven  næsten  totalt  ødelagt  af  fugtighed 
i  hans  elendige  bolig.  —  Alle  hans  optegnelser  og  samlinger 
er  imidlertid  desværre,  saavidt  mig  bekendt,  ikke  mere  til. 

Endelig  var  Sverdrup  tillige  selvbestalter  medicus.  Der 
var  ingen  læger  i  Grønland  dengang.  Missionskollegiet  ud- 
sendte  aarlig  til  missionærerne  forsyninger  af  »Medicamen- 


a)  Denne  bog  har  han  efter  sin  hjemkomst  d.  18.  inaj  1789  op¬ 
sendt  og  skænket  til  »Jacobshavns  Missions  Inventarium«,  hvor 
den  endnu  findes. 

2)  Journal  259 — 60. 

3)  Brudstkr.  af  en  Dagbog  138  f. 

Den  norske  grønlandsprest.  —  7. 

ter«,  som  de  skulde  uddele  i  sygdomstilfælde.  Da  Grønlæn- 
derne  som  følge  heraf  kom  til  ham  med  alle  mulige  svg- 
domme  og  daarligheder,  blev  Sverdrup  nødt  til  at  tage  sig 
af  dem,  skære  bylder,  lægge  forbindinger  og  plasterere, 
hvorved  han  snart  blev  en  ganske  habil  kvaksalver.  Ofte 
blev  han  endog  hentet  langvejs  bort  for  at  tilse  en  syg,  stille 
diagnose,  behandle  ham,  give  raad  eller  medicin,  alt  som 
tilfældet  krævede. 


De  ydre  livsvilkaar,  hvorunder  Sverdrup  maatte  røgte 
den  store  virksomhed,  han  stod  i,  var  saasandt  ikke  opmun- 
trende  og  skulde  ikke  kunne  tjene  som  lokkemiddel  til  at 
vedbli  ve. 

En  prestegaard !  Med  dette  ord  forbindes  fra  gammel  tid 
tanken  om  en  idyl.  En  række,  lave,  rummelige  stuer,  hvor 
om  dagen  solens  straaler  gennem  blanke  ruder  spiller  ind 
over  hvidskurede  gulve  og  blankpudsede  møbler,  hvor  om 
aftenen  lampens  skin  spreder  hygge  bag  nedrullede  gardi¬ 
ner;  hvor  livet  former  sig  fredeligt  og  stille.  En  prestegaard 
staar  for  de  fleste  som  indbegrebet  af  alt  muligt  lyst  og  lunt 
og  hyggeligt. 

Sverdrups  »prestegaard«  havde  intet  at  alt  dette.  Den 
var  mindst  af  alt  en  idyl.  Hele  herligheden  bestod  af  et  lille 
bjelkehus,  der  var  111/,  alen  langt  og  101/,  alen  bredt.  Det 
indeholdt  kun  et  lillebitte  køkken  med  aabent  ildsted,  et 
endnu  mindre  »kateketkammer«  og  en  stue,  8  alen  lang  og 
6  alen  dyb,  med  et  eneste  fag  vinduer.  Huset  var  bygget 
1751,  men  den  grund,  det  stod  paa,  var  saa  fugtig,  at  bund- 
stokkene  og  gulvbjelkerne  allerede  var  gennemraadne.  Der¬ 
for  havde  man  maatte  lægge  gulvet  højere  op  i  stuen,  hvor¬ 
ved  denne  var  bleven  saa  lav,  at  Sverdrup  ikke  kunde  gaa 
oprejst  derinde.  To  af  loftsbj  elkerne  var  knækkede,  fordi 
loftet  havde  været  for  stærkt  betynget;  derfor  var  der  sat 
støtter  under  midt  i  stuen,  hvad  der  ikke  virkede  forkøn- 
nende,  og  hvorved  den  i  forvejen  ringe  plads  yderligere  for- 
mindskedes.  Kakkelovnen  i  stuen  var  gammel  og  røg 
uhjælpeligt.  I  kateketkammeret,  der  var  aabent  og  utæt, 
fandtes  slet  ingen  kakkelovn,  hvorfor  det  var  ubrugeligt  de 
tre  fjerdedele  af  aaret.  Huset  var  saa  utæt,  at  det  i  regnvejr 
dryppede  ned  overalt.  Gennem  det  lille  bislag  løb  om  for- 
aaret  i  tøbrudstiden  en  bæk. 

Sverdrups  eneste  lille  stue  var  baade  sove-  og  studere- 
kammer,  samt  spise-  og  gæstestue.  Desuden  var  der  i  et 

hjørne  afdelt  et  spisekammer;  hvad  der  ikke  kunde  ram¬ 
mes  deri  af  øl  og  proviant,  maatte  han  have  liggende  under 
sin  seng  og  paa  hylder  rundt  om  i  stuen.  Og  saa  havde  han 
ikke  engang  stuen  for  sig  selv.  Det  hed  i  hans  instruks: 
»I  Særdeeleshed  paalægges  ham,  saalænge  han  er  i  Jakobs- 
havn,  hvor  der  er  saa  knap  Rum  og  Lejlighed,  endnu  at 
have  og  beholde  det  unge  Menniske,  som  han  overbringer 
med  sig  for  at  præpareres  til  Catechet-Embedet,  i  Værelse 
hos  sig  selv,  uden  at  begiære  noget  å  parte  Sted  for  ham.« 
Det  var  j  o  ogsaaSverdrups  eget  ønsket  at  have  Lange  i  huset 
hos  sig,  for  at  han  ikke  skulde  »lordærves«  af  Matroserne«, 
men  han  har  da  ikke  blot  haft  ham  i  huset,  men  i  stuen 
hos  sig,  sandsynligvis  lige  til  den  unge  mand  re j ste  hjem, 
thi  endnu  i  1772  var  kateketkammeret  i  samme  ubeboelige 
stand  som  tidligere.  Rimeligvis  har  Lange,  da  Sverdrup 
blev  gift,  haft  sit  sovested  i  køkkenet. 

»Prestegaardens«  beliggenhed  var  den  daarligst  mulige. 
Den  var  uheldig  i  sig  selv,  fordi  huset  laa  ved  en  lille  vig 
af  havnebugten  »paa  en  liden  Huk«.  Facaden  vendte  mod 
nord  og  stuen  var  derfor  mørk  og  fik  aldrig  sol.  Foran 
huset  var  der  kun  en  plads  paa  et  par  skridts  bredde,  derfra 
faldt  terrænet  stejlt  af  ned  mod  våndet.  Adgangen  til  huset 
rejste  f j  eldet  sig  temmelig  højt  tilvejrs.  Adgangen  til  huset 
var  en  smal  fodsti  i  klippens  kant  langsmed  vigen.  Her 
maatte  Sverdrup  færdes  tiere  gange  daglig  paa  sin  vej  til  og 
fra  Grønlænderhusene,  ikke  blot  ved  dagslys,  men  om 
aftenen.  I  de  mørke  efteraarsaftener  var  dette  særlig  ube- 
hageligt  og  forbunden  med  fare,  især  naar  føret  var  glat; 
stien  ligger  ved  højvande  kun  et  par  f  od  over  våndet;  et 
fejltrin,  og  man  falder  i,  » hvilket  er  arriveret  mig  2de 
Gange  «.  Naar  man  nu  om  stunder  betragter  den  endnu 
kendelige  fodsti,  er  det  i  virkeligheden  ubegribeligt,  at  det 
ikke  »arriverede«  ham  langt  oftere,  og  at  han  i  det  hele 
taget  har  kunnet  færdes  der  i  mørke,  naar  den  lille  vig  ikke 
var  tillagt  med  is. 

Lige  nedenfor  »prestegaarden«  mod  øst  umiddelbart  ud 
til  vigen  laa  det  gamle  kolonihus.  Men  dette  var  meget  for 
lille  til  betjentene  og  mandskabet  og  tillige  meget  brøst- 
fældigt,  hvorfor  der  opsendtes  et  nyt  og  større  i  1767.1)  Der 
var  imidlertid  ikke  plads  til  det  paa  det  gamles  grund,  hvor¬ 
for  dette  blev  staaende  som  proviantbod,  og  det  nye  hus  op- 


,  \  staar  der  *  Staunings  »Kort  Beskrivelse  over  Grøn- 

land<<  (Viborg  1775):  »Det  var  i  Gjerde,  at  der  paa  Jakobshavn 
en  Kirke>  der  blev  dog  intet  af,  men  i  dens  Sted 
blev  1/67  et  nyt  Vaaningshuus  sendt  dertil.« 

førtes  længere  inde  i  havnen.  Det  kom  kun  til  at  ligge  et 
kort  stykke  fra  missionshuset,  men  mellem  dem  ligger  der 
et  hø  it  og  steilt  fjeldparti,  hvoraf  især  den  mod  vigen  ven- 
dende  side  er  meget  vanskelig  at  passere  selv  om  sommeren. 
Om  vinteren,  naar  der  ligger  haardføgen  sne,  vilde  det  være 
umuligt  at  gaa  der,  hvis  der  ikke  blev  hugget  trin  ud  i 
sneen  Og  ogsaa  her  kan  et  fejltrin  eller  en  snublen  blive 
ski æbnesvanger.  28.  januar  1769,  da  Sverdrup  om  aftenen 
gik  hi  em  fra  en  konference  med  købmanden,  » styrtede  leg 
ned  over  det  slemme  Bierg  mellem  dette  og  det  nye  Collonie, 
opbrækkede  en  gammel  Skade  i  min  Ryg,  og  maatte  derover 
gaae  til  Sengs,  hvorpaa  den  her  i  Landet  sædvanlige  Skiør- 
bug  strax  indfandt  sig,  og  angreeb  mig  saa  hæftig,  at  hver¬ 
ken  ieg  selv  heller  andre  havde  noget  Haab  om  mit  Liv.« 

I  8  uger  laa  han  syg,  og  først  i  april  maaned  kunde  han 
atter  begynde  at  læse  med  katekumenerne,  dog  kun  i  sin 
egen  stue,  da  han  ikke  kunde  bøje  sin  ryg  saa  meget  at  han 
kunde  komme  gennem  den  lange  husgang  i  Grønlænder- 
hytterne.  Endnu  i  august  kunde  han  det  kun  »med  Smærte 
og  Besvær «. 

Boligens  beliggenhed  var  imidlertid  ogsaa  uheldig  af  den 
grund,  at  den  laa  altfor  langt  borte  fra  Grønlændernes  huse 
Disse  laa  paa  stranden  ud  imod  Diskobugten  » 2— 3000 
Skridt«  fra  prestegaarden.  Dette  var  uheldigt  og  ubehage- 
ligt,  fordi  han  mange  gange  om  dagen  maatte  gaa  den  lange 
og  besværlige  vej  frem  og  tilbage,  og  ofte  tog  han  i  mørket 
feil  af  vej  en  og  maatte  flakke  omkring  en  tid  inden  han 
fandt  frem.  Men  det  var  dog  endnu  værre,  at  han,  som 
boligen  laa,  ikke  kunde  tage  sig  »ordentlig«  af  Grønlæn¬ 
dernes  undervisning  eller  have  nogen  »gavnlig  Opsigt«  med 
menighedens  færd;  heller  ikke  kunde  han  nu,  da  koloniens 
folk  var  flyttet,  til  stadighed  holde  daglig  bøn  og  katekisa- 
tion  med  disse.  Da  han  imidlertid  ansaa  sin  gerning  blandt 
Grønlænderne  for  den  vigtigste,  havde  han  flere  vintre  set 
sig  nødsaget  til  at  flytte  ned  i  Grønlænderbygden  og  bo  i 
grønlandsk  hus.  Dette  bekom  ham  dog  ikke  ret  vel;  1768, 
da  han  havde  boet  hos  Grønlænderne  fra  oktober  til  april, 
siger  han:  »Baade  mit  Sind  og  mit  Legeme  er  saa  særdeeles 
svækket  derved. «  Da  han  blev  gift,  byggede  han  sig  selv  et 
grønlandsk  hus,  hvor  han  af  og  til  boede  om  vinteren,  men 
ogsaa  dette  havde  store  ulemper.  I  vinteren  1769  var  / 2 
anker  ny  fransk  vin,  som  han  havde  anskaffet  til  com- 
munion,  bleven  »bedærvet  og  u-tienlig  til  det  destineerte 
Bruug«,  fordi  hans  eneste  »Forvahr«  til  den  var  under 
briksen  i  hans  grønlandske  hus. 


Skønt  Sverdrups  »prestegaard«  var  af  den  ovenfor  skil- 
drede  beskaffenhed,  og  pladsen  der  var  saa  ringe,  havde 
dog  »ikke  desto  mindre  samme  lille  Hytte«  tillige  maattet 
være  skolestue  for  katekumenerne  og  menighedens  børn  i 
det  første  par  aar.  Naar  der  da  7 — 8  timer  daglig  havde 
siddet  30 — 40  skindklædte,  snavsede  og  ildelugtende  men¬ 
nesker  derinde,  kan  man  tænke  sig  til,  hvilken  atmosfære 
der  var,  naar  de  gik  og  Sverdrup  skulde  spise,  have  sig  en 
velfortjent  hvile  eller  sidde  ved  sit  bord  og  arbejde!  Og 
tilmed  var  denne  ordning  forbunden  med  stort  bryderi  med 
daglig  omflytning  af  møblerne,  samt  ind-  og  udflytning  af 
bænke  til  alle  disse  mennesker.  Dette  var  ikke  til  at  holde 
ud  i  længden.  Han  maatte  have  et  sted,  hvor  han  engang 
imellem  kunde  trække  sig  tilbage  og  være  lidt  i  ro.  Derfor 
lod  han,  da  det  syntes  at  ville  trække  ud  med  at  faa  et  for¬ 
samlingshus,  i  1766  opføre  et  lille  skolehus,  som  han  selv 
bekostede  og  vedligeholdt;  først  ved  sin  hjemrejse  i  1772 
fik  han  omkostningerne  herved  godtgjort. 

Derimod  maatte  hans  eneste  stue  endnu  i  mange  aar  ved- 
blive  at  være  kirke  baade  for  Grønlændere  og  danske.  Dette 
var  en  stor  ulempe  ikke  blot  for  Sverdrup  selv,  men  især 
fordi  stuen  var  altfor  lille  til  kirkebrug.  For  dansk  Guds¬ 
tjenestes  vedkommende  kunde  det  til  daglig  nok  gaa  an; 
der  var  ikke  flere  mennesker  tilstede  end  at  de  nok  kunde 
rummes.  Men  i  skibstid  var  der  foruden  koloniens  egne 
folk  tillige  skibsfolkene  og  for  det  meste  hele  Ghristians- 
haabs  besætning,  og  saa  kneb  det  haardt  med  pladsen.  Og 
til  den  grønlandske  Gudstjeneste  var  stuen  bestandig  for 
lille.  Derfor  bad  Sverdrup,  da  koloniens  folk  »fik  et  Huus, 
fiire  Gange  saa  stort  som  mit«,  om  at  faa  loftet  i  preste¬ 
huset  til  fri  raadighed.  Dette  havde  i  den  gamle  kolonis  tid 
været  benyttet  til  oplag  for  handelsvarer  —  heraf  de  knæk- 
kede  loftsbjelker!  —  men  behøvedes  nu  ikke  mere  dertil. 
Her  vilde  Sverdrup  saa  have  »indredet  en  Afdeeling«,  hvor 
han  om  søndagen  kan  sætte  sine  »faa  og  fattige  Meubler«, 
derved  vilde  stuen,  som  nu  til  nød  kan  rumme  ca.  50  kirke- 
gængere  —  Grønlænderne  kan  nøjes  med  utrolig  lidt  plads, 
men  hvilken  atmosfære  der  maa  have  været!  —  maaske 
kunne  tage  en  snes  stykker  flere,  og  det  var  nødvendigt,  naar 
der  tillige  var  ministerialia  at  forrette  ved  Gudstjenesten. 
Saa  kunde  resten  af  loftet  blive  indrømmet  de  døbte  Grøn¬ 
lændere  til  opbevaring  af  deres  »tørrede  Spiisevarer«.  Op- 
gangen,  som  nu  var  udvendig  ved  gavlen,  maatte  da  tilvejé- 
bringes  ad  en  stige  fra  køkkenet.  Dette  saa  rimelige  og 
beskedne  ønske  voldte  ham  som  sædvanlig  »Besvær  og  For- 


trædeligheder«  fra  handelsfolkenes  side,  men  det  synes  dog, 
som  om  han  omsider  har  faaet  det  indrømmet. 

Imidlertid  kom  der  en  tid,  da  dette  ikke  mere  var  til- 
strækkeligt.  Menigheden  tiltog,  kirkebesøget  blev  større, 
især  da  vækkelsen  begyndte  —  og  saa  kunde  der  ikke  læn- 
ger  skaffes  plads  i  huset  til  dem  alle.  Det  blev  derfor  tvin¬ 
gende  nødvendigt  at  søge  en  anden  ordning.  Men  hvorledes? 
Det  naturligste  vilde  selvfølgelig  være  at  faa  et  nyt  og  større 
missionshus  opført,  saaledes  som  Sverdrup  havde  foreslaaet 
allerede  i  1764.  Og  dette  hus  burde  da  naturligvis  opføres 
i  Grønlænderbyen.  Han  gentog  derfor  sit  forslag  mere  og 
mere  indtrængende,  men  handelskompagniet,  hvis  pligt  det 
var  at  skaffe  rum  til  missionen,  vilde  ikke  bekoste  et  saa- 
dant  hus,  thi  —  tænk!  det  vilde  koste  omtrent  600  rigs- 
daler !  Sverdrup  maatte  derfor  tænke  paa  en  anden  udvej. 
Anledningen  hertil  fik  han  i  1769,  da  hans  fald  ned  ad 
f j  eldet  og  det  paafølgende  lange  sygeleje  gav  ham  yderligere 
afskræk  for  missionsboligens  isolerede  og  utilgængelige 
ten«,  at  der  næste  vinter  indrømmedes  ham  et  værelse  i 
beliggenhed.  Han  gik  straks  i  maj,  d.  v.  s.  saasnart  han 
orkede  det,  over  til  kolonien  og  forlangte  af  »Oberassisten- 
kolonihuset  til  beboelse,  saaledes  som  tilfældet  var  ved  flere 
af  kolonierne,  og  som  der  var  hjemmel  for  i  handelskom- 
pagniets  oktroj.  Overassistenten  »gav  ikke  sit  Biefald«. 
Sverdrup  skrev  dog  alligevel  derom  til  missionskollegiet,  og 
naar  man  nu  ved,  hvorledes  hans  stilling  og  forhold  til  de 
Jakobshavnske  handelsfolk  var,  og  hvor  lidet  tillokkende 
det  maatte  være  for  ham  at  komme  til  at  bo  i  samme  hus 
som  de,  kan  man  deraf  forstaa,  hvor  vigtig  og  nødvendig 
denne  sag  har  forekommet  ham.  Han  finder  det  dog  rime- 
ligt  —  siger  han  —  at  der  indrømmes  ham  »et  Værelse  paa 
Collonien«,  eftersom  der  i  det  nye  hus  er  4  stuer  forneden 
og  1  paa  loftet.  Af  de  fire  forneden  er  den  største  mand- 
skabets,  den  næste  assistentens,  de  to  mindre  købmandens. 
Han  vilde  anse  assistentens  for  den  bedst  skikkede  til  mis- 
sionsstue,  da  den  ligger  lige  for,  er  stor,  lys  og  rummelig, 
og  egner  sig  godt  til  dansk  Gudstjeneste;  i  skibstid  er  »For- 
samlingen  større  end  ellers  vanlig  i  Grønland«.  Saa  vandt 
man  ogsaa  dette,  at  man  i  det  gamle  missionshus  kunde 
faa  det  forsamlings-  og  skolehus,  hvortil  der  trængtes  saa 
haardt;  det  burde  da  »nedflyttes  til  Grønlænderhuusene,  til 
den  Plads,  der  i  1764  blev  udseet  til  det  Missionshuus,  som 
skulde  være  kommet  i  1765«.  Men  da  dette  forslag  »ikke 
Vinder  Biefald  i  Grønland,  derfor  venteligen  ey  heller 
hiemme«,  maa  han  subsidiært  foreslaa  som  en  tvingende 

nødvendighed,  at  i  hvert  fald  missionshuset  flyttes  ned  til 
Grønlænderbygden.  Men  i  saa  fald  maatte  der  opsendes 
materialer  »til  dets  Forbedring«. 

Der  blev  dog  foreløbig  intet  af  dette.  Naturligvis  mod- 
satte  kompagniet  sig  enhver  forandring,  der  var  forbunden 
med  udgifter.  Utvivlsomt  var  Sverdrups  kolonifæller  ikke 
uden  skyld  heri,  idet  de  for  at  hindre  forslagets  udførelse 
har  hjemsendt  falske  op lysninger.  Da  nemlig  missions- 
kollegiet  forlangte,  at  handelskompagniet  skulde  lade 
»prestegaarden«  flytte,  svarede  dette,  at  det  »icke  seer 
nogen  absolute  Nødvendighed  deri,  eftersom  Huuset  kun 
skulde  fløttes  et  Par  Hundrede  Skridt«  og  desuden  er  gam¬ 
melt  og  skrøbeligt.  Sandheden  er,  at  der  er  mindst  et  kvår- 
ters  gang  ad  besværlig  vej  fra  dets  gamle  til  den  foreslaaede 
plads,  og  huset  var  ikke  daarligere  end  at  alle  materialerne 
atter  vilde  kunne  bruges,  bundstokkene  og  gulvbjelkerne 
alene  undtagen.  Dog  skulde  kompagniet  »spørge  Ober- 
assistenten,  om  det  kand  skee  uden  sønderlig  Bekostning, 
saa  kunde  det  jo  gierne  blive  giort.«  Derimod  kunde  man 
ikke  nægte  Sverdrup  et  værelse  »paa  den  nye  Colonie«,  men 
dette  var  jo  ganske  hen  i  vejret,  thi  naar  ikke  missions¬ 
huset  samtidig  blev  flyttet,  havde  han  ingensomhelst  fordel 
deraf  for  sin  gerning,  men  vilde  kun  opnaa  at  komme  til  at 
bo  i  hus  med  handelsfunktionærerne,  hvorved  han  vilde  faa 
endnu  mere  »Bryderie  og  Fortrædelighed«.  Han  opgav  der¬ 
for  indtil  videre  tanken  om  forbedrede  arbejdsforhold. 
3.  august  1770  skriver  han:  »Jeg  indseer  nu,  at  det  ikke 
nytter  at  tale  meere  om  det  gamle  Missionshuuses  Fløtning 
ned  til  Grønlænderhuusene;  det  lægger  kuns  Hindringer 
i  Veien  for  mit  Embede«  —  nemlig  ved  chikanerier  fra 
landsmændene  i  den  anledning,  idet  de  bl.  a.  beskyldte  ham 
for  at  ville  tilsnige  sig  fordele  fremfor  dem,  at  holde  sig 
for  god  til  at  bo  i  nærheden  af  dem,  og  lignende. 

Sverdrups  pengeløn  som  missionær  var  150  rd.  dansk 
courant.  Hertil  kom  in  natura  »Officersdeputatet«  og 
»Specerier«. 

En  portion  »Officersdeputat«  bestod  af  107  pund  smør, 
90  pund  røget  flæsk,  107  pund  saltet  lammekød  (eller  140 
pund  saltet  oksekød),  365  pund  skonroggen  (eller  470  pund 
blødt  brød,  bagt  i  landet),  8V2  skæppe  byggryn,  4  skpr. 
ærter,  78  pund  tørfisk  (»Rotskiær,  Plat-,  Rund-  eller  Henge- 
fisk«),  2  tønder  11  ottingkar  malt  og  6'/2  pund  humle.  Hvis 
»officeren«  var  gift,  fik  han  V2  portion  mere  til  sin  kone. 
Portionerne  udvejedes  for  det  meste  hver  fjortende  dag. 

Heraf  skulde  man  leve  aaret  rundt,  hvad  der  kunde  knibe 
nok  for  en  enkelt  mand,  mere  for  mand  og  kone,  og  mest 
naar  familien  forøgedes,  thi  i  saa  fald  fik  man  ikke  mere. 
Det  hændte  tilmed  ofte,  at  der  blev  mangel  paa  en  eller  flere 
af  disse  proviantsorter,  især  hvis  et  skib  udeblev  eller 
maatte  overvintre,  i  hvilket  fald  skibsmandskabet  kom  til 
at  tære  paa  koloniens  forsyninger.  Saa  hed  det:  »Naar  ey 
Flesk  haves,  da  gives  i  Stæden  for  Lamme-  eller  Oxekød. 
Og  vice  versa.  Gryn  og  Ærter  gives  Tønde  for  Tønde,  ifald 
der  paa  een  af  Sorterne  skulde  manqueres.«1) 

Men  var  det  slemt  nok,  at  portionerne  var  smaa,  saa  var 
det  endnu  værre,  at  varerne  ofte  var  meget  slette.  Lad  os 
høre,  hvad  Egede  Saabye  siger  herom:2)  »Disse  Portioner 
vare  tit  ganske  maadelige,  undertiden  uspiselige.  Foruden 
flere  Aarsager  bidrog  især  denne  dertil,  at  Provianten  var 
et  Aar  gammel  i  Landet,  inden  vi  maatte  bruge  den.  En 
Forsigtighed,  som  betryggede  for  Manged,  om  et  Skib  for- 
liiste;  men  hvis  Følge  var  altid  gammel  og  ofte  slet  Føde. 
Et  Aar  især  var  Brødet  (Skonroggene)  indeni  saa  fuldt  af 
Edderkopper  og  Spindelvæv,  at  vi  stedse  maatte  have  en 
Fjærevinge  ved  Haanden,  naar  vi  spiste.  Smørret  var  ofte 
uspiseligt;  Mastesmør  vilde  det  have  været  i  Fædrenelandet. 
Flesk  og  Kjød  var  og  tit,  efter  Talemaaden  der,  »som  en 
Dukat«,  d.  e.  harskt  og  gult.  Kun  Sult  og  Vane  hjalp  os  til 
at  faa  det  ned.«  Hertil  kan  føjes,  at  ærter  og  gryn  somme- 
tider  var  mugne,  skimlede  og  ormædte. 

Egede  Saabye  tilføjer:  »Til  Lykke  spiste  vi  sjelden  af 
disse  to  sidste  Artikler  (o:  flæsk  og  kød),  fordi  de  for- 
aarsagede  Skjørbug;  og  endskjøndt  Smørret  ofte  var  saare 
maadeligt,  havde  vi  det  til  andre  Tider  bedre,  og  var  da  vel 
tilfredse. «  Det  kunde  Egede  Saabye  ogsaa  være,  fordi  Claus- 
havn,  hvor  de  boede,  var  »et  godt  madsted«.  Saabye  siger: 
»vi  manglede  ikke  Forfriskninger3)  om  Vinteren«,  der  var 
baade  harer,  ryper  og  fjordtorsk.  Om  sommeren  var  der 
sjøfugle  og  laksørreder.  En  del  af  provianten  brugtes  saa 
til  at  tiltuske  sig  disse  ting  for.  Men  Sverdrup  var  ikke  saa 
heldigt  stillet.  Jakobshavn  var  et  meget  slet  »madsted«. 
Sverdrup  siger  selv,  at  det  ikke  er  »noget  godt  Stæd  for 
Evropæere,  deels  paa  Grund  af  Iisfiordens  Nærhed,  deels 


*)  Spisetakst  af  1771. 

2)  Brudstkr.  af  Dagbog,  127  f. 

3)  »Forfriskninger«  er  i  Grønland  en  terminus  technicus  for 
al  slags  frisk  proviant  fra  landet  selv.  Karakteristisk  for  konser¬ 
vatismen  i  Grønland  er  det,  at  ordet  —  som  flere  andre  af  samme 
art  —  bruges  heroppe  den  dag  idag. 

paa  Grund  af  Mangel  paa  Forfriskninger. «  De  ryper  og 
harer,  der  kunde  erholdes,  var  altfor  faa  til  at  betyde  noget 
i  saa  mange  Evropæeres  husholdning.  Hellefisk  kunde  vel 
faas  i  mængde  til  visse  tider,  men  de  er  altfor  fede  til  at 
man  kan  holde  ud  at  spise  meget  af  dem  i  længden.  Sæl- 
hundekød  kunde  man  vel  ogsaa  af  og  til  faa,  dog  næppe 
meget,  da  den  indfødte  befolkning  var  saa  stor,  og  desuden 
var  det  dengang  de  færreste  Evropæere,  som  kunde  be¬ 
kvemme  sig  til  at  spise  det.  Sverdrup  maatte  derfor,  enten 
han  vilde  eller  ej,  som  oftest  tage  til  takke  med  deputat- 
kosten. 

Naar  Egede  Saabye  ovenfor  taler  om  » flere  Aar sager «  til 
at  den  udleverede  proviant  ofte  var  daarlig,  saa  er  det  meget 
hensynsfuldt  af  ham  ikke  at  gaa  nærmere  ind  herpaa.  En 
af  aarsagerne  var  nemlig,  at  købmændene  saare  ofte  for¬ 
fordelte  de  andre  ved  proviantuddelingen.  Klager  herover 
hørtes  stadig  ikke  blot  fra  missionens  personale,  men  ogsaa 
fra  kolonimandskaberne.  At  Sverdrup  ofte  var  ude  for 
noget  saadant  er  et  faktum.  Han  siger  ikke  ret  meget  om 
det,  men  det  bragte  ham  til  undertiden  at  udtale  det  ønske, 
at  han  kunde  faa  et  helt  aars  proviant  udlevcret  paa  én 
gang  —  en  ytring,  som  han  fik  at  høre  for  senere.  Og  nogle 
aar  efter  vedgaar  han  paa  forespørgsel,  at  der  »tilforn  er 
skeet  mig  meget  til  Fornærmelse «  ved  deputatets  udleve- 
ring.  Blandt  andet  fik  han  de  første  aar  altid  sort  skibsbrød 
i  stedet  for  skonroggen.  Da  han  omsider  paatalte  dette, 
svarede  handelskompagniet  24.  april  1770:  »Os  er  ikke 
bekiendt,  at  Hr.  Sverdrup  har  faaet  andet  end  Skonroggen, 
imidlertid  skal  vi  derom  tilskrive  Oberassistenten  det  for¬ 
nødne. « 

Købmanden  var  pligtig  til  at  lade  øl  brygge  og  brød  bage 
for  missionæren.  Det  hed  i  spisetaksten:  »Af  1  Td.  Korn 
og  3  Pund  Humle  svares  3  Tdr.  01;  af  11  Lispd.  godt  og 
veltørret  Meel  svares  15  Lispd.  blød  Brød.«  Ogsaa  hermed 
havde  Sverdrup  vanskeligheder;  blødt  brød  fik  han  f.  eks. 
aldrig  fra  kolonien,  men  maaske  var  grunden,  at  han  fore- 
trak  skonroggen  for  det  ofte  slet  bagte  brød. 

Hans  daglige  levemaade  har  derfor  været  yderst  tarve¬ 
lig,  selv  efter  datidens  forhold.  Man  kan  faa  et  begreb  om 
den  gennem  en  »daglig  spiseseddel«,  som  er  vedføjet  det  i 
Nordgrønlands  inspektoratsarkiv  beroende  eksemplar  af 
»Spiisetaxt,  hvorefter  de  udi  det  kgl.  octroyerede  alminde- 
lige  Handels  Compagnies  Tieneste  staaende  Mandskaber 

ved  Gollonierne 
saaledes  ud: 

i  Grønland  forfleges.«1)  Spiseseddelen  ser 

Morgen.  Middag.  Aften. 

Søndag: 

Brendeviin. 

Flesk,  Erter. 

Erter. 

Mandag: 

Grød. 

Grød. 

Grød. 

Tirsdag: 

Grød. 

Erter. 

Erter. 

Onsdag: 

Grød. 

Grød,  Fisk. 

Grød. 

Torsdag: 

Grød. 

Kiød,  Erter. 

Erter. 

Fredag: 

Grød. 

Grød. 

Grød. 

Lørdag : 

Grød. 

Grød. 

Grød. 

Bortset  fra,  at  han  neppe  har  begyndt  ugen  med  brænde- 
vin  søndag  morgen,  og  at  der  kanske  til  tider  har  været  lidt 
mere  afveksling  i  hans  kost,  giver  ovennævnte  sikkert  et 
godt  billede  ogsaa  af  Sverdrups  daglige  levemaade;  den  har 
neppe  været  stort  finere.  — 

Enhver  »officer«  i  Grønland  nød  aarlig  »Specerier« 
o:  urtekramvarer  og  vin,  til  beløb  af  50  rd.  Tidligere  ud- 
sendte  handelen  dette  ens  til  alle,  senere  havde  presterne 
faaet  lov  til  selv  at  rekvirere  fra  private  leverandører,  men 
dette  var  forbundet  med  meget  bryderi;  bl.  a.  skulde  i  saa 
fald  alle  varerne  »aabnes  og  eftersees  paa  Compagniets  Pak- 
huus,  paa  det  at  Underslæb  med  Handels  Vahre  maae  viides 
aldeeles  forekommet«;  og  der  skulde  betales  15  pct.  i  fragt 
og  assurance.  Derfor  vedblev  de  fleste  at  faa  »specerierne« 
gennem  handelen.  En  portion  »specerier«  bestod  i  Sver¬ 
drups  tid  af  følgende :  2  ankere  gl.  fransk  vin,  1  ank.  fransk 
brændevin,  V2  ank.  vineddike,  10  pund  kandis,  10  pund 
raffinade,  10  pund  puddersukker,  2  pund  Thee  de  Bohee, 
1  pund  grøn  the,  25  pund  svedsker,  3  pund  korender,  6  pund 
rosiner,  6  pund  perlegryn,  12  pund  risengryn,  1  pund  peber, 

1  pund  ingefær,  1  pund  kommen,  1  pund  annis,  1  pund 
allehaande,  2  lod  nelliker,  2  lod  kardemomme,  2  lod  muskat, 

2  lod  muskatblomme,  2  lod  safran,  2l/2  lod  kanel,  1  pot 
sennep,  2  lispd.  hvedemel,  1  skp.  graa  ærter,  1  skp.  banket 
byg,  1  skp.  boghvedegryn,  1  skp.  havregryn,  1  lispd.  ost, 
2  lispd.  klipfisk,  V8  td.  spegesild,  1  pot  ren  bomolie.  — -  Hvis 
man  vilde  have  de  enkelte  dele  forandret,  stod  det  frit  for, 
og  var  der  ting,  man  ikke  ønskede,  godtgjordes  de  i  penge. 
Var  der  noget,  man  ønskede  mere  af,  skulde  det  betales 
ekstra,  ligesom  alt  hvad  man  ellers  ønskede  udsendt,  som 
kaffe,  tøj ,  o.  lign.,  men  man  kunde  kun  faa  visse  kvanta. 


Dateret  Kiøbenhavn  d.  23.  maji  1771. 

f.  eks.  ikke  mere  end  25  pund  kaffe,  hvis  man  var  ugift,  og 
40  pund,  hvis  man  var  gift. 

Dette  skulde  slaa  til  til  et  helt  aar.  Men  det  kunde  det 
ikke,  bl.  a.  fordi  der  lagdes  stærkt  beslag  paa  éns  gæstfri- 
hed,  ikke  blot  i  skibstiden,  men  ogsaa  om  vinteren.  Herom 
siger  Egede  Saabye:  »Om  Vinteren  have  Handelsbetjentene 
intet  at  giøre;  de  kiøre  derfor  jevnlig  paa  Besøg  fra  Sted  til 
andet,  og  fra  hvert  Sted,  naar  det  ellers  er  mueligt,  faae  de 
nyt  Følgeskab,  og  udgiøre  en  Karavane,  hvis  Reises  Hensigt 
vel  egentlig  er,  at  faae  Ende  paa  den  keedsommelige  Tid,  at 
leve  vel  hos  Andre  og  igjen  lade  Andre  leve  vel  hos  sig,  men 
har  dog  ellers  sin  store  Nytte. «  Derfor  kom  der  hvert  aar  en 
» Faste «,  en  tid,  hvor  man  var  udgaaet  paa  »alle  Ting,  som 
;  ved  Vane  ere  blevne  nødvendige:  Vin,  Brændeviin,  Kaffe, 
Thee,  Sukker,  o.  s.  v.«  — 

Det  er  klart,  at  den  bevilgede  proviant  ikke  kunde  strække 
til,  især  fordi  endel  maatte  anvendes  til  tuskhandel,  for  at 
skaffe  sig  »forfriskninger«,  skind  til  klæder,  o.  m.  a.  fra 
Grønlænderne,  og  til  proviant  for  besætningen  paa  rejser. 
Hertil  kom  for  Sverdrups  vedkommende,  at  han  maatte 
hjælpe  de  fattige,  hvoraf  der  var  mange  i  den  store  befolk¬ 
ning  ved  Jakobshavn,  og  støtte  Grønlænderne  i  trangstid. 
Til  de  fattige  maatte  han  paa  missionskollegiets  regning 
udgive  varer  for  20  rd.  aarlig,  men  »dette  er  langtfra  nok«; 
han  maa  stadig  spæde  til  af  egen  lomme.  Og  f.  eks.  i  vin¬ 
teren  1767  var  fangsten  saa  slet,  at  der  blev  stor  nød  blandt 
befolkningen.  Sverdrup  maatte  derfor  »hielpe  mange  i 
Følge  min  Christendoms  Pligt«.  Naar  deputatet  da  ikke 
slog  til,  maatte  han  tage  resten  paa  regning  hos  handelen. 
Hertil  gik  det  meste  af  hans  pengeløn,  gennemsnitlig  i  disse 
aar  100  rd.  aarlig.  Resten  anviste  han  til  sin  kommissionær 
i  København,  først  Poul  Egede,  senere  fhv.  købmand  Bruun 
fra  Umånak.  Dog  kom  han  aldrig  i  gæld  undtagen  det  før¬ 
ste  aar,  da  han  skyldte  kollegiet  27  rd.  13  sk.,  en  følge  af 
de  ved  kateket  Møllers  forhold  forøgede  udgifter.  Man  kan 
da  forstaa,  at  Sverdrup  Jkke  kunde  tillade  sig  ekstra- 
vagancer  i  nogen  retning.  Den  eneste  luksusartikel,  han 
brugte,  var  tobak;  han  var  en  meget  ivrig  røger  og  forbrugte 
aarlig  adskillige  dusin  » lange  Kridtpiber«,  som  dog  kun 
kostede  1  mark  8  sk.  dusinet,  og  mange  karduser  »Biskop 
Tobak«  å  1  mk.  9  sk. 

1767  fandt  handelskompagniet  paa  at  forlange,  at  »Mis- 
sionsbetienterne«  hvert  aar  skulde  indsende  beregning  eller 
rekvisition  over,  hvormange  varer  de  vilde  faa  brug  for  det 

følgende  aar  udover  deputatet.  Grunden  hertil  var  vistnok 
den,  at  man  mistænkte  dem  for  at  drive  snighandel  og  vilde 
hindre  dette  ved  at  forlange,  at  de  skulde  forud  binde  sig 
til  kun  et  bestemt  kvantum  varer  til  de  og  de  bestemte  brug. 

Denne  bestemmelse  fremkaldte  indignerede  protester  fra 
alle  missionærerne,  ikke  mindst  fra  Sverdrup.  Denne  viser 
først  ved  nogle  eksempler  umuligheden  af  at  kunne  forudse, 
hvad  og  hvormeget  man  vil  faa  brug  for  om  et  aar.  I  1766 
fik  han  saaledes  sine  breve  og  specerier  opsendt  med  Chri- 
stianshaabs  skib.  Brevene  blev  sendt  op  til  ham  af  mis- 
sionær  Drejer,  men  specerierne  maatte  han  selv  hente  med 
lejet  besætning.  Hvor  skulde  han  kunne  vide  dette  —  og 
lignende  —  et  aar  i  forvejen  og  indrette  sin  rekvisition  der- 
efter?  Han  vil  dog  heller  ikke  gøres  ganske  umyndig.  »Da 
ieg  var  et  Barn,  en  Dreng,  og  havde  endnu  ikke  fyldt  mine 
25  Aar,  maatte  ieg  undertiiden,  dog  som  oftest  ikke  førend 
bagefter,  giøre  mine  Venner  et  slags  Regenskab  for  hvad  de 
af  deres  Godhed  forstrakte  mig,  siden  den  Tiid  er  saadant 
aldrig  bleven  fordret  af  mig;  og  nu,  da  ieg  for  længe  siden 
har  traadt  mine  Børne-Skoe,  er  af  Gud,  vor  allernaadigste 
Konge,  og  det  høie  Collegio  sat  i  en  Mands  Embede;  paa- 
staaer  Handels  Gompagniet,  at  ieg  endog  i  Forveien  skal 
giøre  dem  Regenskab  for  hvortil  ieg  vil  anvende  de  usle 
Vahre,  ieg  af  dem  tilkiøber  mig  for  mine  egne  Penge!  kan 
vel  en  Kiøbmand  giøre  nogen  u-riimeligere  Paastand?«  — 
MaaSke  mener  kompagniet,  at  han  har  benyttet  sine  købte 
varer  til  »præjudiceerlig  Handel  for  Compagniet«  —  det 
synes  de  at  antyde  —  men  varerne  er  saasandt  snarere  brugt 
til  at  bestride  » adskillige  Bekostninger,  som  Handels  Com- 
pagniet  billigen  burde  erstatte«  —  han  mener  bl.  a.  udgifter 
til  rejser,  som  han  —  ligesom  f.  eks.  til  altervin  —  i  flere 
aar  selv  har  afholdt,  uagtet  det  »utvivlsomt  tilkom  Com- 
pagniet  at  holde  Coloniet  med  sliige  Ting«.  Han  fortjener 
derfor  snarere  tak  af  kompagniet,  end  at  » ansees  og  ud- 
raabes  for  en  lastværdig  Nærings  Tyv«.  —  Bestemmelsen 
blev  da  heller  aldrig  fuldt  gennemført,  men  det  er  allerede 
et  stift  stykke,  at  kompagniet  kan  stille  en  saa  urimelig 
fordring  og  faa  missionskollegiet  til  at  gaa  med  dertil.  Men 
da  det  var  en  bekendt  sag,  at  de  fleste  af  handelens  folk 
selv  drev  snighandel,  er  det  jo  ikke  under ligt,  at  man  mis¬ 
tænkte  og  beskyldte  missionsbetjentene  for  det  samme;  og 
det  maa  desværre  indrømmes,  at  det  i  et  par  enkelte  til- 
fælde  var  med  rette. 

Det  var  fra  gammel  tid  af  skik  i  Grønland,  at  handelens 
overordnede  personale  og  missionærerne  spiste  »af  een 

Gryde  og  for  det  meeste  ved  eet  Bord«.  Dette  saa  baade 
kompagniet  og  kollegiet  gærne,  fordi  der  derved  »dog 
sparedes  en  Skilling  for  enhver«,  og  man  mente  at  kunne 
hindre  splid  og  fremme  enighed  ad  den  vej.  Det  sidste  var 
selvfølgelig  umuligt.  Man  kunde  da  snarest  komme  til  det 
modsatte  resultat.  Sverdrup  havde  god  erfaring  herfor. 
Han  havde  flere  gange  forsøgt  det,  men  det  var  ulideligt  og 
førte  kun  til  »yderligere  Fortrædeligheder«;  da  kolonien  i 
1771  fik  en  ny  bestyrer,  erklærer  han  sig  villig  til  atter  at 
forsøge,  men  han  ved  »af  Erfarenhed«,  at  han  ikke  sparer 
noget  derved,  og  »det  tilsigtede  Øiemed,  Enighed «  tror  han 
heller  ikke  nu  vil  opnaas,  snarere  naar  hver  enkelts  ene- 
mærker  bestemt  afgrænses. 

Til  belysning  og  opvarmning  af  »prestegaarden«  havde 
Sverdrup  2  lispd.  tællelys  og  3  favne  bøgebrænde.  Ingen  af 
delene  var  tilstrækkelig.  Han  maatte  tillige  bruge  grøn¬ 
landske  spæklamper  og  tørv  eller  flydebrænde.  Det  sidste 
er  der  dog  ikke  meget  at  faa  af  i  Diskobugten.  Købmanden 
|  lod  som  oftest  »efter  sædvanlig  Godhed«  kolonimandskabet 
»skiære,  bærge  og  føre  hiem  Tørven«  til  alle  Evropæere  paa 
stedet  »paa  den  beleiligste  Tiid  om  Sommeren«.  Men  ellers 
;  skulde  missionær  og  kateket  tilfælles  have  en  arbejdskarl, 
saakaldt  »kok«,  som  benyttedes  »til  at  skiære  og  indsamle 
deres  Tørv,  ved  deres  Mad-Kaagning,  Brænde-Hugning, 
Opvartning  ved  Kakkelovnene  og  viidere  daglig  fore- 
faldende  Arbeyde«.  Da  Sverdrup  ogsaa  en  tid  havde  en 
saadan  »kok«,  debiterede  overassistenten  hans  gageregning 
med  hele  aarsudgiften  til  en  mand,  314  rd.  3  mk  4  sk.  Dette 
blev  dog  naturligvis  rettet  og  indbragte  regnskabsføreren  en 
alvorlig  røffel,  hvad  der  ikke  bidrog  til  at  gøre  ham  mildere 
stemt  mod  Sverdrup,  men  gjorde,  at  han  kun  meget  vrang¬ 
villig  og  højst  utilstrækkelig  lod  mandskabet  udføre  op- 
vartertj enesten  hos  ham.  Især  blev  det  galt,  da  det  nye 
kolonihus  blev  opført  paa  en  anden  plads.  Saa  hændte  det 
ofte,  at  Sverdrup  kom  hjem  til  et  mørkt  hus  og  en  iskold 
stue,  naar  han  var  færdig  med  sin  dagsgerning.  Og  at  hans 
»Mad  og  Theevand  blev  kold  eller  spildt«,  fordi  det  for- 
langtes,  at  den  skulde  koges  i  kolonihusets  køkken.  Dette 
var  ogsaa  en  grund  til,  at  Sverdrup  ansøgte  om  at  faa  den 
ovenomtalte  godtgørelse  for  hjælp  og  opvartning,  30  rd. 
aarlig  og  1  portion  kost,  da  han  hellere  vilde  holde  en  grøn¬ 
landsk  kok.  Saa  vilde  han  kun  forlange,  at  handelens  folk 
hver  ottende  uge  brygger  hans  øl  og  skaffer  ham  saa  mange 
tørv,  som  er  nødvendige  til  at  opvarme  missionshuset  med. 

naar  der  skal  holdes  Gudstjeneste  — -  »og  saa  naar  ieg  skal 
præparere  mig  til  Embeds-Forretninger,  thi  at  studere  i 
grønlandsk  Huus  er  plat  umueligt.«  Men  betænksom  som 
altid  beder  han  om,  at  dette,  hvis  det  bevilges  ham,  ikke 
maa  faa  følger  for  hans  eventuelle  eftermænd  eller  andre 
missionærer  i  landet,  da  de  fleste  sikkert  er  bedre  tjent  med 
at  have  en  dansk  til  kok  og  opvarter.  — 

Det  er  paa  tide  nu  at  faa  lidt  nærmere  at  vide  om  Sver- 
drups  evropæiske  omgangskreds  i  denne  periode.  Kolonien 

—  som  dengang  endnu  kaldtes  »loge«  a:  et  mindre  handels- 
anlæg  —  bestyredes  af  »Oberassistent«  Peter  Lorentz  Hind. 
Han  var  født  1729  i  Øksnes  i  Lofoten  som  uægte  søn  af 
theol.  kand.  Jens  Hind  (Hans  Egedes  fætter,  druknet  1733 
paa  rejsen  til  sit  nye  embede,  Røst  og  Værø)  og  hans  tro¬ 
lovede  Geschen  Kirstine  Søeblad  (Hans  Egedes  søsterdatter, 
senere  gift  med  gæstgiver  i  Furresund  Hans  Peter  Diche). 
Han  kom  til  Christianshaab  1745  som  kateketelev  og  gjorde 
tjeneste  ved  missionen  til  1752,  da  han  traadte  i  handelens 
tjeneste  som  assistent  i  Jakobshavn.  1757  overtog  han 
koloniens  bestyrelse.  Han  var  —  som  vi  har  set  —  ikke 
overdrevent  venligsindet  mod  missionen.  Som  koloni- 
bestyrer  var  han  uduelig,  kunde  ikke  sætte  sig  i  respekt  hos 
mandskabet,  men  gav  efter  for  alle  deres  fordringer,  hvor¬ 
ved  baade  de  og  han  selv  kom  i  stor  gæld.  De  af  ham  hjem¬ 
sendte  produkter  var  daarligt  konserverede  og  slet  embal- 
lerede.  Som  regnskabsfører  var  han  unøjagtig  og  upaalide- 
lig.  Han  var  stadig  i  underballance  og  mistænktes  bl.  a.  for 
endda  at  opføre  større  beholdninger,  end  der  virkelig  fore- 
fandtes.  Det  var  vistnok  med  rette,  thi  da  det  trods  gen- 
tagne  advarsler  stedse  blev  værre,  lod  kompagniet  optage 
beholdningsforretning  hos  ham  i  1770,  livorefter  han  aaret 
derpaa  afsattes  og  flyttedes  til  Ritenbenk.  Her  forbedredes 
hans  forhold  ikke,  hvorfor  han  1774  »paa  Grund  af  slet 
Regenskab  og  u-ordentlig  Huusholdning«  blev  afsat  som 
kolonibestyrer  og  flyttet  som  en  slags  assistent  til  Godthaab, 
hvor  han  døde  1794.  Han  var  grønlandsk  gift. 

Som  assistenter  under  ham  fungerede  i  Sverdrups  tid 
Ove  Chr.  Smidt  til  1767,  da  han  for  opsætsighed  forflyttedes 
til  Godthaab  og  aaret  efter  hjemsendtes  —  døde  forresten 
under  hjemrejsen  —  Johs.  Andreas  Willumsen  til  1770,  da 
han  —  ikke  for  sine  dyders  skyld  —  flyttedes  til  Upernivik 

—  og  fra  1770  Jørgen  Arnkiel,  en  daarlig  person,  der  levede 
et  umoralsk  liv  og  siden  beredte  Sverdrup  adskillige  van- 
skeligheder  og  bekymringer.  Alle  var  de  enige  med  køb- 

manden  i  at  gøre  deres  til,  at  livet  ikke  blev  altfor  behage- 
ligt  for  Sverdrup. 

Man  kan  da  ikke  undres  over,  at  denne  holdt  sig  saa 
meget  som  muligt  tilbage  fra  dem;  —  at  han  ikke  mener, 
at  hans  » Helbred  og  Vilkor«  bliver  bedre,  »saalænge  Colo- 

Iniets  Bestyrelse  bliver  ikke  bedre  forestaaet  end  i  de  for¬ 
gangne  6  Aar«;  —  at  han  beder  om  at  faa  alle  meddelelser 
fra  handelskompagniet  tilstillet  gennem  missionskollegiet 
og  »ei  giennem  Betienterne  i  Landet,  da  det  ofte  giver 
Anledning  til  Striid«;  —  at  han,  hvergang  han  foreslaar 
noget  nyt,  beder  kollegiet  ikke  røbe,  hvem  forslaget  kommer 
fra,  da  det  i  saa  fald  vil  skaffe  ham  endnu  flere  ubehagelig- 
heder  og  fortrædeligheder;  —  og  at  hans  »ringe  Tanker«  er, 
at  det  baade  for  mission  og  for  handel  var  det  bedste,  at  »de 
|  rækker  hinanden  Hiælpe-Haand«,  eventuelt  »blive  gandske 
i  foreenede«,  hvad  der  ingen  vanskelighed  vilde  volde  i 
;  Jakobshavn,  hvor  handelstogterne  falder  paa  en  tid,  da  der 
ikke  er  lejlighed  til  at  undervise  Grønlænderne. 

Da  købmand  Christopher  Carl  Dalager x)  i  1771  overtog 
kolonien,  blev  forholdene  meget  bedre.  Han  kunde  holde 
mandskabet  i  respekt,  og  der  var  aldrig  mere  noget  i  vejen 
med  proviantuddelingen  eller  med  at  faa  hjælp  til  opvart- 
ning,  rejser  og  lignende.  Da  var  Sverdrups  trængselstid  i 
den  henseende  i  det  væsentligste  forbi.  Dalager  og  han 
havde  mange  berøringspunkter  og  fælles  interesser,  respek- 
[  terede  i  høj  grad  hinanden  og  kom  for  det  meste  godt  ud  af 
det.  Men  Dalager  var  egenraadig  og  herskesyg,  og  de  var 
?  begge  haarde  halse,  saa  rivninger  kunde  ikke  helt  undgaaes. 
En  trofast  ven  havde  Sverdrup  i  sin  naboprest  Caspar 
Drejer.1 2)  De  var  skolekammerater  fra  Trondhjem3)  og 
havde  været  studenter  sammen.  De  besøgte  ofte  hinanden 
baade  sommer  og  vinter,  konfererede  med  og  støttede  hin¬ 
anden,  foretog  1766  en  rejse  sammen  paa  slæde  til  Umånak 
for  at  besøge  missionær  Gill,  og  i  1769  en  sommerrejse  til 
Egedesminde  for  at  modtage  dette  steds  første  missionær. 
Da  Sverdrup  laa  syg  efter  sit  fald  i  1769,  saa  han  tydelig 


1)  Født  1726  i  Rødby  paa  Lolland,  ansat  i  Grønland  1745, 
+  ved  Arveprinsens  Eiland  1.  januar  1799.  Han  var  gift  med 
Grønlænderinden  Juliane  Marie,  +  7.  maj  1817  i  Jakobshavn, 
86  aar  gammel. 

2)  Født  i  Trondhjem  14.  august  1737  (døbt  Jesper)  som  søn 
af  klokker  ved  domkirken  Erik  Olsen  Drejer  og  Margaretha  Bing. 

|  Hans  morbroder  —  hos  hvem  han  var  i  3  aar  —  var  Christians- 
haabs  første  missionær  Andreas  Bing.  Drejer  hjemgik  1770  og 
i  døde  18.  april  1788  som  sogneprest  til  Torvestad  i  Ryfylke. 

3)  Jfr.  Erichsen:  Trondhjems  katedralskoles  historie,  188. 

. 


112 


Guds  førelse  i,  at  hans  »oprigtige  Med-Broder«  paa  en  tid, 
da  » ingen  anden  Europæer  skulde  have  vovet  det«,  gik  over 
isfjorden  for  at  tilse  ham  og  bringe  ham  nogle  i  sne  be- 
varede  koklearer  fra  Egedesminde  —  et  godt  middel  mod 
skørbug.  —  Drejers  eftermand  Egede  Saabye  blev  om 
muligt  Sverdrup  en  endnu  bedre  og  fortroligere  —  men 
ganske  vist  betydelig  yngre  —  ven. 

Og  efterhaanden  som  aarene  gik,  vandt  Sverdrup  allerede 
i  dette  tidsrum  ved  sin  kraftige  og  udprægede  personlighed, 
sine  rene  stræben  og  sit  nidkære  arbejde  anerkendelse  og 
venner  langt  omkring  i  Grønland,  ikke  blot  blandt  kolleger, 
men  ogsaa  blandt  handelens  folk.  Da  der  blev  tale  om  at 
oprette  en  ny  mission  i  Egedesminde,  og  forskellige  missio- 
nærer  var  paa  tale  som  emner  hertil,  udtalte  miss.  Laersen 
i  Sukkertoppen  1768,  at  Sverdrup  var  bedst  egnet  dertil, 
idet  han  er  »en  habil  Mand  i  alle  fornødne  Henseender 

- og  formodentlig  har  Sind  at  blive  i  Landet. «  Miss. 

Jæger  i  Holsteinsborg  skriver  samme  aar,  at  man  har  »en 
behøvende  god,  i  Sproget  kyndig,  og  i  alle  Henseender  høist 
duelig  Missionair - i  Hr.  Sverdrup«,  som  ved  Egedes¬ 

minde  »unægtelig  kunde  med  Guds  Bistand  giøre  større 
Nytte  end  mangen,  ja  maaskee  end  nogen  anden. «  Han 
kom  dog  ikke  til  Egedesminde.  —  Da  miss.  Glahn  i  1769 
afslog  at  tage  mod  provsteembede  i  Grønland,  henviste  han 
til  Sverdrup  som  fortrinsvis  egnet  dertil.  —  Og  i  1770  mod- 
tog  Sverdrup  til  sin  store  overraskelse  og  glæde  fra  den 
hjemgaaende  købmand  Bruun  i  Umånak  15  rd.  til  sin  mis- 
sions  fattige  —  »en  priisværdig  Gierning,  som  ieg  endnu 
ikke  har  hørt  Exempel  paa  af  det  Slags  Betientere.«  Baade 
Bruun  og  hans  efterfølger  i  Umånak  kbmd.  Hammond  var 
beundrere  og  personlige  venner  af  Sverdrup,  ligesom  kbmd. 
Dorf  i  Egedesminde  stod  i  et  meget  venligt  forhold  til  ham. 


Det  første  aars  modgang  og  trængsler  bevirkede,  at  Sver¬ 
drup  ofte  overfaldtes  af  ensomhedsfølelse.  Kun  hans  urok¬ 
kelige  tillid  til  og  inderlige  liv  i  Gud  gjorde,  at  den  ikke 
knugede  ham  til  jorden.  Men  det  var  ofte  slemt  nok  endda, 
og  han  begyndte  derfor  at  tænke  paa  »at  forandre  sin 
Stand«.  1766  søgte  han  permissionstilladelse  bl.  a.  for  i 
Danmark  at  »udsøge  sig  en  Hustru«  —  men  det  blev  ikke 
bevilget.  Han  var  lidt  stødt  derover.  31.  juli  1767  udtaler 
han,  at  det  ikke  var  for  at  forkorte  sine  tjenesteaar,  at  han 

søgte  permission,  men  snarest  for  at  forlænge  dem.  Han 
agtede  nemlig  at  »udsøge  en  Ægtemage,  for  om  min  Byrde 
derved  kunde  lættes«;  saa  vilde  han  gaa  over  igen  og  blive, 
saalænge  Gud  gav  ham  styrke  og  kræfter.  Men  da  han  har 
faaet  afslag,  har  han  nu  besluttet  »at  holde  ud  her  indtil 
den,  hvis  Befaldning  ingen  kan  imodstaae,  selv  behager  at 
lade  mig  repatriere.«  Derfor  beder  han  om  at  faa  lov  1)  at 
blive  »endnu  nogle  Aar  ved  Jakobshavn  og  2)  at  gifte  sig 
med  en  indfødt.  Dog  vilde  han  ikke  derved  afskæres  fra  alt 
haab  om  tilbagekomst  og  befordring  hjemme. 

Kollegiet  var  ikke  glad  ved  Sverdrups  ansøgning  om 
grønlandsk  giftermaal.  Poul  Egede  udtalte,  at  han  anser 
Sverdrups  anmodning  »som  en  Overiilelse  af  denne  ellers 
fornuftige  og  brave  Mand«  —  derfor  bør  det  nægtes,  » thii 
det  vil  siden  ganske  vist  fortryde  denne  Melancholicus  lige 
som  de  andre,  der  have  begaaet  samme  Daarlighed  der  i 
Landet,  og  giøre  ham  ganske  uskikket  til  hans  Embede.« 
Kollegiet  skrev  da  til  Sverdrup,  at  man  vel  ikke  vil  forbyde 
ham  at  gifte  sig  grønlandsk,  men  man  ser  det  nødig  »som 
een  u-liige  Foreening«.  Man  anser  ham  for  hypokonder  og 
mener,  at  han  neppe  tilstrækkeligt  har  overvejet  denne  sag. 
Han  maa  derfor  hellere  komme  hjem  i  1768  for  at  gifte  sig 
dansk,  saa  kan  hr.  Drejer  imens  have  »nogen  Opsvn«  med 
Jakobshavn. 

Denne  skrivelse  kom  imidlertid  for  sent.  Sverdrup  havde 
gjort  alvor  af  sin  plan  om  at  gifte  sig  med  en  indfødt.  »Efter 
foregaaende  Tillysning  og  Guds  Paakaldelse  blev  ieg  i  Jesu 
Navn  viet  til  Enken  Marianna  Grætzie.«  De  viedes  i  Claus- 
havn  af  Drejer  mandagen  den  26.  oktober  1767. 

\  ed  modtagelsen  af  kollegiets  skrivelse  er  Sverdrup  der¬ 
for  »geraadet  i  stor  Bekymring  og  Forvirring «  ved  at  erfare 
deres  mishag  med  hans  nu  fuldbyrdede  giftermaal  med  en 
indfødt.  Han  mente  dog  ellers,  at  det  snarest  vilde  være 
kollegiet  kært,  da  jo  tilforn  andre  missionsbetjente  havde 
faaet  lov  til  det  samme,  ja  en  var  endog  gjort  til  missio- 
nær,1)  »om  hvem  det  berettes,  at  han  forretter  sit  Embede 
med  Velsignelse  og  Fremgang. «  Sverdrup  kan  ikke  se 
andet,  end  at  giftermaalet  maa  være  »fordelagtigt  for  hans 
Embede «.  Derved  faar  han  1)  en  anledning  til  at  komme 
ind  i  sproget  som  ingen  andre  har,  2)  vinder  Grønlændernes 


l)  Berthel  Lacrsen.  Men  han  havde  været  gift  mange  aar  som 
kateket,  inden  han  blev  missionær.  Sverdrup  var  den  første 
nnssionær  med  universitetsuddannelse,  der  giftede  sig  grøn¬ 
landsk.  Det  er  dette,  som  gør  hans  skridt  dobbelt  beundrings- 
værdigt  —  og  kollegiets  betænkelighed  forklarlig.  Thi  hvor¬ 
ledes  vilde  hun  begaa  sig  som  prestekone  hjemme? 

Den  norske  grønlandsprest.  —  8. 

fortrolighed  og  kærlighed,  3)  kan  bedre  rejse  om  blandt  og 
med  dem  om  sommeren,  og  4)  holde  længere  ud  i  landet 
og  her  mener  han:  jo  længere  des  bedre,  des  mere  nytte, 
des  mere  frugt.  Han  indser  derfor  nu,  at  det  var  »en  sær- 
deeles  Guds  Styrelse«,  at  han  »ikke  reusserede  i  sin  under¬ 
danige  Ansøgning«  om  at  komme  hjem  for  at  giftes,  især 
da  hans  huslejlighed  og  vilkaar  ikke  er  til  at  byde  »et  dansk 
Fruentimmer. « 

Det  er  ikke  uden  stort  beraad  med  sig  selv  og  sin  sam- 
vittighed,  at  han  har  besluttet  sig  til  dette  skridt,  men  hen¬ 
synet  til  hans  gerning  har  gjort  udslaget,  thi  han  var  ikke 
blind  for,  at  han  derved  vilde  blive  paa  en  maade  hunden  til 
»at  blive  altid  i  dette  haarde  Land,  hvor  ieg  og  miine  Med- 
Brødre  meere  end  andre  Steder  udsettes  for  Had  og  For¬ 
følgelse «,  og  at  han  udsætter  sig  for  sin  slægts  og  sine  ven¬ 
ners  misfornøj  else.  Drejer  søgte  ogsaa  paa  alle  maadei  at 
fraraade  ham.  Han  gav  ogsaa  en  tid  tabt  overfor  hans  argu¬ 
menter,  men  » kunde  ikke  finde  Sinds-Roelighed  deri«. 

Alle  indvendinger  fandt  han  gendrevne  i  Lucas  14,  26  fgl. 
Og  saa  huskede  han  sit  forsæt,  da  han  først  besluttede  at 
gaa  til  Grønland,  nemlig  »intet  at  efterlade,  som  kunde  tiene 
mit  Embedes  Befordring «.  Det  stod  derfor  saadan  for  ham, 
at  han  maatte  gøre  det,  da  »Gud  alleene  veed,  hvad  der 
tiener  til  vort  Vel,  som  elsker  Ham,  vi  kan  ikke  see  det  med 
vor  kortrækkende  Indsigt  og  Forstand. «  Kollegiet  skal  ikke 
være  bange  for  den  »uliige  Foreening«,  thi  i  Grønland 
er  der  ingensomhelst  standsforskel.  Det  høje  kollegium 
maa  derfor  endelig  ikke  slaa  haanden  af  ham  trods  dette 
skridt,  thi  saa  vil  det  blive  rent  uudholdeligt  for  ham  over¬ 
for  landsmændene  og  til  triumf  for  missionens  fiender, 
»især  da  man  giør  i  dette  Land,  som  fordum  i  Israel  Jud.  ) 
17,  6:  i  de  samme  Dage  var  ingen  Konge  i  Israel,  hver  giorde 
hvad  der  var  for  hans  Øyne.« 

Sverdrups  ægteskab  kan  neppe  have  været  noget  inklina- 
tionsparti.  Maaske  nok  fra  hendes  side.  Der  fortælles  endnu 
blandt  Grønlænderne,  at  i  et  af  de  huse,  hvor  Sverdrup  mest 
kom,  var  der  5  kvinder,  hvoraf  den  ene  altid  var  renvasket, 
proper  og  smukt  klædt,  » fordi  hun  havde  fattet  tilbøjelig- 
hed  for  presten« ;  det  skulde  da  være  hans  senere  hustru. 
Men  neppe  fra  hans  side.  Man  kan  vel  daarlig  tænke  sig 
det;  ublandede  Eskimoer  er  oftest  forskellige  fra  evro- 
pæiske  begreber  om  skønhed  og  ynde.  Og  om  noget  dybere 
aandeligt  fællesskab  før  ægteskabet  kan  der  neppe  have 


*)  o:  Judicum:  Dommernes  bog. 


115 


været  tale.  Paa  den  anden  side  var  det  heller  ikke  —  som 
man  kanske  kunde  mene  —  en  slags  desparation  over  næg- 
telsen  af  hjemrejse,  der  fik  ham  til  at  gifte  sig  med  en  ind- 
født,  det  er  klart  af  hans  egen  redegørelse  til  missions- 
kollegiet.  Det  der  almindelig  forstaas  ved  fornuftgiftermaal 
var  det  heller  ikke.  Hans  grunde  dertil  var  —  som  man  ser 
—  saa  ideelle  som  vel  muligt. 

Vi  kender  saa  godt  som  intet  til  hende.  Egede  Saabye 
nævner  hende,  men  siger  intet  om  hende.  Et  er  dog  sikkert: 
hun  blev  for  sin  mand,  som  han  ventede,  et  bindeled  til 
folket.  Og  mere  end  det  —  en  trofast  og  opofrende  hustru, 
som  gjorde  alt  for  sin  ægtefælle;  allerede  den  første  vinter, 
de  var  gift,  har  han  trods  alle  genvordigheder  »Gud  være 
lovet  tilbragt  med  et  fornøyet  Sind«,  og  han  mener,  at  han 
kan  takke  hendes  trofaste  pleje  for  sit  liv,  dengang  han  i  69 
laa  dødelig  syg  i  8  uger;  —  og  som  fulgte  sin  mand  overalt 
hjemme  og  paa  rejser  og  blev  ham  en  udmærket  medhjælp 
i  arbejdet.  At  hun  er  vokset  aandelig  under  samlivet,  maa 
betragtes  som  sikkert,  ligesom  at  han  kristeligt  og  kulturelt 
har  opdraget  hende.  At  de  levede  et  inderligt  samliv  er  vist, 
det  viser  hans  dybe  savn,  da  hun  døde  fra  ham. 

Han  kom  da  hverken  til  at  »fortryde  denne  Daarlighed« 
eller  blev  » uskikket  til  sit  embede«  derved.  Tvertimod.  Det 
var  utvivlsomt  netop  derved,  at  han  blev  den  lige  til  den 
nyeste  tid  længst  virkende  missionær  i  landet,  og  at  hans 
virksomhed  kom  til  at  sætte  saa  dybe  spor  som  den  gjorde. 
Derimod  slog  hans  anelse  til,  at  han  vilde  vække  sin  slægts 
og  sine  venners  »misfornøyelse«  ved  giftermaalet.  1769  ser 
han  sig  nødsaget  til  at  bede  kollegiet  om  at  besørge  for¬ 
skellige  ting  for  ham,  fordi  »alle  mine  Venner  og  Velyndere 
have  ophævet  al  Correspondance  med  mig.«  De  betragtede 
ham  aabenbart  som  en  forblindet  sværmer  og  som  tabt  for 
det  civiliserede  samfund,  og  selvom  han  —  især  ved  sit 
besøg  i  Danmark  —  atter  kom  i  forbindelse  med  nogle  af 
vennerne  og  slægten,  synes  det  dog,  som  om  særlig  den 
sidste  aldrig  helt  tilgav  ham  hans  grønlandske  ægteskab. 

Ved  sit  giftermaal  blev  Sverdrup  pludselig  familiefader, 
skønt  hans  ægteskab  blev  barnløst.  Hans  hustru  —  der  var 
født  ca.  1739  og  derfor  sikkert  har  været  af  ublandet  her¬ 
komst1)  og  døbt  som  halv-  eller  helvoksen  —  var  enke  efter 
en  dansk  bødker.  Han  hed  Michel  Vilhelm  Gratie2),  var 


‘)  Ogsaa  traditionen  nævner  hende  som  »inuvik«  o:  ægte  — 
ublandet  —  Grønlænder. 

9  Saaledes  skriver  han  selv  sit  navn.  Sverdrup  kalder  ham 
Grætzie  eller  Grætze. 

kommen  til  landet  1758,  og  blev  gift  omtrent  1760.  Da  hans 
helbred  var  svagt,  fik  han  1766  tilladelse  til  at  rejse  hjem  en 
vinter,  dog  skulde  han  stille  kaution  for  sin  tilbagevenden 
og  maatte  ikke  forlade  »Staden«  (o:  København),  men  han 
døde  kort  efter  hjemkomsten.  Han  efterlod  3  børn, 
Constance,  f.  1761,  Michel  Michelsen,  f.  1763,  og  Anna  Marie, 
f.  1765  el.  66.  Da  alle  disse  mennesker  ikke  kunde  huses  i 
missionsstuen,  boede  hans  grønlandske  husstand  —  hvortil 
ogsaa  hans  kones  slægtninge,  muligvis  brødre,  sælfangerne 
Johannes  og  Jane,  og  kateket  Nicolaj  hørte  —  først  et  aars- 
tid  i  »Skolehuusets  eene  Afdeeling«;  senere  byggede  Sver¬ 
drup  selv  et  hus  til  dem  ved  siden  af  »prestegaarden«.  Han 
anskaffede  nu  efterhaanden  alt  hvad  der  hørte  til  en  grøn¬ 
landsk  husholdning,  telt,  baade,  bøsser  og  fangstredskaber, 
alt  af  bedste  slags  og  vel  vedligeholdt,  ansporede  sine  hus¬ 
folk  til  driftighed,  flid  og  orden,  og  lærte  dem  streng 
økonomi,  opdrog  sine  stedbørn  godt  og  blev  ogsaa  derved 
mønster  og  foregangsmand  for  Grønlænderne. 


♦ 


* 


Sverdrup  var  ikke  nogen  legemlig  stærk  mand.  Vi  har 
hørt,  at  han  havde  en  gammel  rygskade,  som  han  »opbræk- 
kede«  ved  sit  fald  1769,  og  som  derefter  vedblev  at  volde 
ham  mén  i  større  eller  mindre  grad.  Desuden  havde  han  et 
venstresidigt  brok,  som  altid  generede  ham  og  til  tider  var 
saa  slemt,  at  det  uden  at  være  overhængende  farligt  dog 
f.  eks.  ikke  tillod  ham  at  sidde  ned  og  skrive  mere  end  faa 
linier  ad  gangen.  Skørbug  var  han  altid  udsat  for,  og  kun 
ved  strengt  overholdt  daglig  motion  kunde  han  holde  den 
indenfor  passende  grænser.  Han  havde  tilbøjelighed  til  at 
blive  smittet  ved  enhver  anledning.  Saaledes  faldt  han  i 
foraaret  1768  »i  en  haard  grasserende  Sygdom«.  1769  skri¬ 
ver  Glahn:  »den  gode  Hr.  Sverdrup  er  paa  nogen  Tid  bleven 
saa  svagelig,  at,  om  det  vedvarer,  vil  han  næppe  kunne  tage 
imod  Embedet«  (o:  som  provst).  Da  var  han  saa  slet,  at 
han  maatte  ansøge  om  hjemgang,  »for  at  min  Sinds-  og 
Legemstilstand  maatte  forbedres. «  Men  da  tilladelsen  kom, 
vilde  han  alligevel  ikke  rejse,  skønt  han  nu  ogsaa  led  en  del 
af  svaghed  i  benene,  »velsagtens  oprunden  af  den  megen 
Stillesidden,  som  mit  Embede  kræver.«  Men  han  beder,  om 

tilladelsen  maa  staa  ham  aaben.  Endnu  1771  vil  han  ikke 
hj  em. 

Grunden  hertil  —  ligesom  til  at  han  ikke  vilde  overtage 
missionen  i  Egedesminde  —  var  den,  at  der  var  begyndt 
en  vækkelse  i  Jakobshavn  og  omegn.  Thorhallesen  siger:1) 
»I  Aarene  1768 — 69  var  en  almindelig  Op vækkelse  ibiandt 
Grønlænderne.  Den  begyndte  paa  Godthaabs  Høide.«  Det 
kan  dog  ikke  være  den,  der  har  bredt  sig  til  Jakobshavn, 
thi  allerede  samme  aar  var  den  godt  igang  der.  Snarere 
kunde  da  det  omvendte  have  været  tilfældet.  Men  hvordan 
det  nu  end  er,  saa  er  vækkelsen  ved  Jakobshavn  ganske 
utvivlsomt  en  følge  af  Sverdrups  nidkære  og  utrættelige 
virksomhed,  som  nu  begyndte  at  fænge  og  fængede  stærkere 
og  stærkere.  Hedningerne  strømmede  til  i  større  og  større 
tal  for  at  faa  daabsundervisning.  I  vinteren  1768  døbtes  13. 
Lange  og  Sverdrup  fik  hænderne  fulde  af  arbejde  og  »alter- 
nerede«  i  at  opholde  sig  hos  Grønlænderne  og  undervise 
dem.  1770  var  menighedens  antal  steget  til  125  —  uagtet 
epidemien  havde  bortrevet  mange  og  mange  var  bortflyt- 
tede  paa  grund  af  misfangst.  I  vinteren  1772  var  nogle  og 
tredive  bleven  døbt  og  antallet  af  døbte  steget  til  204  ved 
Jakobshavn  og  30  i  Ritenbenk.  De  allerede  døbte  grebes 
i  lige  grad;  kirkegangen  steg,  saa  alle  »prestegaardens«  rum 
fyldtes  og  mange  stod  paa  marken  udenfor  de  aabne  vin¬ 
duer  —  og  Sverdrup,  der  jo  nu  havde  mistet  Langes  hjælp, 
fik  saa  meget  at  gøre,  at  han  ofte  maatte  »gaae  uforberedt 
til  de  vigtigste  Forretninger«.  Han  og  hans  kone  gik  stadig 
rundt  i  husene  og  opholdt  sig  der  til  langt  ud  paa  natten. 
Traditionen  ved  endnu  at  berette  derom  og  om,  hvorledes 
begærligheden  efter  Guds  ord  voksede,  saa  alle  bøger  blev 
revet  bort,  saasnart  de  kom.  Den  fortæller  ogsaa  et  rørende 
træk  om  en  fattig  enke,  som  havde  lært  at  læse,  og  hvis 
højeste  ønske  var  at  faa  et  nyt  testamnete;  da  saa  bøgerne 
om  sommeren  kom,  lagde  Sverdrup  i  hemmelighed  et  under 
hendes  brikseskind  og  bortfjernede  sig  hurtigt  for  gennem 
kighullet  i  tarmskindsruden  at  være  vidne  til  hendes  glæde. 
da  hun  fandt  det. 

Da  missionskollegiet  i  1772  kaldte  Sverdrup  hjem  »udi 
Embeds  Ærinde«,  kunde  han  med  rette  sige,  at  »hans  ger- 
ning  ved  Guds  naade  ikke  havde  været  forgæves.«  Missio- 
nær  Tulle  ved  Egedesminde,  som  paa  Sverdrups  bøn  og  op- 
fordring  med  nogle  af  sine  døbte  flyttede  til  Jakobshavn  for 


9  Beskriv,  over  missionerne  i  Grønlands  søndre  distrikt,  59. 

under  hans  fraværelse  at  forestaa  menigheden  og  missionen 
sammen  med  de  indfødte  kateketer,  forefandt  der  en  menig- 
hed,  »som  med  Rette  kand  fortiene  Navn  af  en  velindrettet 
Mission,  der  noksom  vidner  om  dens  retsindige  og  brave 
Læreres  utrættelige  Fliid,  saavel  med  de  Voxnes,  som  med 
de  Unges  Underviisning.  Give  Gud,  at  denne  redelige  Mand 
maatte  fremdeles  see  en  ønskelig  Frugt  af  sit  troelige 
Arbeyde.c 


V. 


I  KØBENHAVN. 

Sverdrup  var  saamænd  ikke  kommen  til  Danmark  for  det 
første,  hvis  ikke  missionskollegiet  havde  ønsket  hans  nær¬ 
værelse.  Ikke  fordi  han  ikke  trængte  til  en  hjemrejse. 
Tvertimod;  som  vi  har  set,  gjorde  hans  helbredstilstand  en 
saadan  i  høj  grad  Ønskelig,  ligesom  han  jo  ogsaa  efter  saa 
mange  aars  ophold  og  arbejde  i  Grønland  kunde  behøve  og 
fortjene  et  rekreationsaar  i  civiliserede  omgivelser  og  mel- 
lem  aandsfrænder.  Der  slides  stærkt  paa  en  prests  aande- 
lige  habitus  i  Grønland,  hvor  der  skal  ydes  og  atter  ydes, 
uden  at  man  kan  hente  fornyelse  i  tilsvarende  maal  fra  en 
omgivende  kreds  af  jævnbyrdige  kristne.  Og  det  var  natur¬ 
ligvis  i  ikke  ringere  grad  tilfældet  dengang. 

Men  for  det  første  gjorde  vækkelsen  det  svært  for  ham  at 
rive  sig  løs  og  bryde  op.  Der  maatte  smedes,  mens  jernet 
var  varmt,  og  det  var  ikke  endnu  at  vente,  at  de  indfødte 
kateketer  skulde  kunne  magte  det,  naar  de  kom  til  at  staa 
alene.  Og  desuden  var  der  en  ting  til,  som  gjorde  ham  be- 
tænkelig  ved  at  tage  permission.  Han  havde  ikke  kunnet 
lægge  noget  videre  op  af  sin  gage,  da  han  stadig  havde 
maattet  »bruuge  alt  til  mit  Embedes  Understøttelse«.  Og 
denne  hindring  »vil  aldrig  fiærnes  for  een,  som  bestyrer 
Embedet  og  skal  leve  paa  dette  u-lyksalige  Sted,  naar  han 
vil  giøre  sig  Haab  om  at  udrætte  noget. «  Man  kunde  nem¬ 
lig  ikke  gøre  bestemt  regning  paa,  at  kollegiet  vilde  bevilge 
fuld  gage  og  kostgodtgørelse  under  en  hjemrejse.  Da  nu 
kollegiet  kaldte  ham  hjem,  kom  han  ud  over  denne  sidste 
hindring,  idet  han  gik  ud  fra,  at  han  kunde  beholde  sin  ind- 
tægt  i  permissionsaaret.  Den  første  hindring  var  værre  at 

komme  over.  Men  Sverdrup  fandt  paa  raad.  I  slutningen 
at  juni  1772  begav  missionær  Tulle1)  ved  Egedesminde 'sig 
ind  i  »bugten«  for  at  trætfe  og  tale  med  »vor  elskelige  Med- 
Broder  Hr.  Sverdrup,  som  i  Aar  agter  at  repatriere. «  Paa 
sin  »elskværdige  medbroders«  forlangende  paatog  han  sig 
da  at  flytte  til  det  større  og  vigtigere  sted  Jakobshavn,  og 
under  Sverdrups  fraværelse  at  forestaa  menigheden  og  mis- 
sionen  der  og  ved  Ritenbenk.  Egede  Saabye  paatog  sig  at 
berejse  Egedesminde,  og  forøvrigt  ventede  Tulle,  at  flere  af 
de  døbte  Grønlændere  vilde  flytte  med  til  Jakobshavn. 

Fremdeles  mente  Sverdrup  ikke  at  kunne  tage  sin  familie 
med  til  Danmark,  fordi  det  vilde  blive  for  bekosteligt  og 
heller  ikke  at  turde  det,  dels  fordi  de  ikke  kunde  tale  dansk, 
og  dels  fordi  de  kunde  blive  syge  og  bringe  smitte  til  landet, 
naar  de  rejste  op  igen;  det  havde  der  været  flere  skræm- 
mende  eksempler  paa  tidligere.  Han  maatte  da  indrette  sig 
saaledes  med  købmanden,  at  familien  paa  hans  regning 
kunde  faa  udleveret  den  nødvendige  proviant  og  andre  livs¬ 
fornødenheter  under  hans  fraværelse,  ligesom  han  sørgede 
for,  at  der  inden  hans  afrejse  dels  indsamledes  dels  ind- 
købtes  et  større  forraad  af  tørret  kød  og  fisk  end  sædvanlig. 

Da  han  saaledes  havde  ordnet  alt  paa  bedste  maade  »be- 
gyndte  ieg  i  Herrens  navn  min  hjemrejse  efter  kollegiets 
skrivelse  af  1.  maj  1 7 7 2 . «  Hans  genvordigheder  fulgte  ham 
ogsaa  her.  Han  afrejste  fra  Jakobshavn  tirsdagen  den  11. 
august  med  skibet  »St.  Peder «.  Men  det  blev  en  meget  lang 
og  haard  rejse.  Efter  11 — 12  ugers  forløb  »under  bestandig 
Storm  og  U-Vejr«  blev  de  omsider  30.  oktober  nødt  til  »for 
contraire  Vind«  at  gaa  ind  til  Sandvigen  ved  Arendal.  Her¬ 
fra  melder  han  under  7.  november  missionskollegiet  sin 
ankomst.  Han  havde  allerede  skrevet  »sidste  Løverdag,  som 
Postdag«,  men  saasom  posthuset  er  inde  i  Arendal,  og  der 
er  langt  derind,  fik  han  ikke  brevet  med  posten.  Ved  hans 
afrejse  var  —  Herrens  navn  være  lovet!  —  alle  ting  vel  i 
Jakobshavn,  og  det  samme  kan  han  berette  fra  de  fleste  af 
sme  medbrødre  deroppe,  fra  hvilke  han  nylig  havde  haft 
etterretning.  Han  medbringer  breve  til  kollegiet  fra  Tulle 
og  Egede  Saabye.  Hans  egen  menighed  har  Herren  i  vinter 
velsignet  med  en  tilvækst  af  mange  sjæle.  Ogsaa  i  det  ud- 
vortes  har  den  naadige  Gud  velsignet  den  ved  rigelig  fangst. 
Afvigte  vinter  var  han  adskillige  gange  angrebet  af  sygdom, 

•  2  H™s  Hansen  Tulle,  f.  29.  juli  1743  i  Hjørlunde  presteeaard 
i  Nordsjælland,  miss.  i  Egedesminde  1769 — 78,  sogneprest  i 

Sdr  ^OffniPaa  ^ors.  17^°~8?’  +  30.  juni  1810  som  sogneprest  i 
Sdr.  Odalens  prestegæld  i  Aggershus  stift.  1 

men  siden  foraaret  nogenlunde  ved  helbred.  Dog  har  han  i 
de  sidste  14  dage  af  rejsen  haft  et  stærkt  anfald  af  den 
gamle  svaghed  i  sin  ryg,  rimeligvis  fordi  kahytten  var  »utæt 
og  aaben  efter  lidt  Søe-Skade.«  Han  beder  derfor  kollegiet 
anvise  »op  til  Norge  20  å  40  Rdl.  af  mit  lidet  tilgode 
havende«,  da  han  snarest  maa  flytte  iland.  Dette  var  ind- 
holdet  af  den  skrivelse,  som  skulde  været  afsendt  sidste 
postdag.  Nu  ses  det  altsaa,  at  de  har  ligget  her  i  8  dage. 
Han  har  søgt  »Penge-Assistance«  hos  adskillige  mod  an¬ 
visning  paa  kollegiet,  men  overalt  faaet  afslag,  »skiøndt  ieg 
tilbød  Pant  i  mit  Uhr  og  de  faa  Bøger,  ieg  har  med.«  Ingen 

—  end  ikke  prester  —  har  villet  kautionere  for  50  rd.  Han 
er  derfor  i  yderlig  forlegenhed,  har  intet  til  daglig  under¬ 
hold,  mangler  ogsaa  linned  og  uldent  efter  saa  lang  tids 
ophold  i  en  udørken.  Skipper  Fyhn  er  den  eneste,  som  har 
vovet  at  betro  ham  10  rd.  Han  var  bleven  ombord  de  første 
4  dage,  men  paa  grund  af  sin  svaghed  og  den  utætte  kahyt 
maatte  han  leje  sig  ind  i  Sandvigen  —  nu  maa  han  vel  atter 
ombord  paa  grund  af  pengemangel,  »bliver  altsaa  værre 
faren  midt  iblandt  Christne  i  Fædrene-Landet,  end  ieg  har 
været  nu  i  8  Aar  iblandt  Hedninge  i  det  fattige  Grønland. « 
Der  er  oven  i  købet  udsigt  til,  at  skibet  maa  gaa  i  vinterleje 
paa  stedet.  Derfor  udbeder  han  sig  snarest  100  å  150  rd., 
o:  omtrent  hele  sit  tilgodehavende.  Hvad  skal  han  gøre? 
Skal  han  blive  ved  skibet?  Eller  rejse  til  København  over 
land?  I  sidste  fald  maa  han  have  200  rd. 

18.  november  skriver  Sverdrup  atter:  nu  ligger  de  siden 
i  nat  kl.  12  til  ankers  i  Øresund  P/2  mil  nord  for  Kronborg. 
Altsaa  behøves  den  forleden  omtalte  remisse  ikke,  da  han 
haaber  inden  kort  tid  selv  at  kunne  gøre  kollegiet  sin  op- 
vartning.  —  Det  vårede  imidlertid  noget  endnu.  I  8  dage 
laa  de  her;  saa  besluttede  han  sig  endelig  til  at  tage  til 
Helsingør  og  derfra  over  land  til  København,  hvor  han  28. 
november  ansøger  om  straks  at  faa  150  rd.  for  at  betale  sin 
gæld  til  skipperen,  købe  de  nødvendige  klæder  og  skaffe  sig 
et  logis;  han  befinder  sig  i  København  »baade  Venne-  og 
Penge-løs.« 

Han  skulde  da  heller  ikke  slippe  for  næringssorger  under 
sit  Københavnsophold.  Ganske  vist  fik  han  straks  sit  til¬ 
godehavende  —  hvoraf  den  største  del,  88  rd.,  var  godt- 
gørelse  for  det  af  ham  bekostede  og  vedligeholdte  skolehus 

—  »det  kan  ikke  nægtes  ham«.1)  Derimod  lod  det  ikke  til, 
at  det  var  det  høje  kol  legiums  mening  at  lade  ham  nyde 


*)  Missionskollegiets  forhandlingsprotokol  1772. 

gage  i  permissionsaaret.  Da  hans  penge  ved  nytaarstid  slap 
op,  maatte  han  derfor  bekvemme  sig  til  at  ansøge  om  sin 
vante  aarsløn,  med  den  motivering,  at  han  har  foretaget 
hjemrejsen  »deels  for  at  styrke  mig  til  viidere  Arbeide  i 
Grønland,  deels  ogsaa  efter  Collegii  Ønske  for  nærværende 
at  forhandle  forskielligt  til  Missionens  Bedste.«  Han  fik 
det  bevilget,  men  det  forslog  ikke.  27.  februar  maatte  han 
ansøge  om  et  forskud  paa  100  rd.,  da  »ieg  selv  er  fattig  og 
har  adskillige  trængende  Venner. «  Og  24.  april  udbeder 
han  sig  endnu  50  rd.,  da  »mine  Creditorer  vist  ellers  ville 
hindre  min  Afreise.«  Hjemrejsen  kostede  ham  altsaa  en 
efter  hans  forhold  stor  sum. 


De  »forskiellige  Ting  til  Missionens  Bedste«,  som  mis- 
sionskollegiet  ønskede  at  forhandle  mundtlig  med  Sverdrup 
om,  var  især  den  Jakobshavnske  mission  og  oprettelsen  af 
provsteembede  i  Grønland.  Det  sidste  var  —  som  betyd- 
ningsfuldt  for  hele  landet  —  naturligvis  langt  det  vigtigste. 

Tanken  om  et  provsteembede  for  Grønland  var  ikke  ny.1) 
Den  meldte  sig  naturligt,  da  missionsstationerne  blev 
mange.  Der  blev  trang  til  en  myndighed,  som  kunde  virke 
regulerende  og  kontrollerende  paa  arbejdet  og  arbejderne, 
og  danne  bindeleddet  mellem  disse  og  menighederne  der- 
oppe  i  landet  paa  den  ene  side  og  ledelsen  derhjemme  paa 
den  anden.  Derfor  blev  Poul  Egede  13.  marts  1761  beskik¬ 
ket  til  inspektør  og  provst  over  den  grønlandske  mission. 
Men  dette  var  naturligvis  ikke  tilfredsstillende,  da  Egede 
var  prest  i  København  og  altsaa  kun  kunde  virke  som  kol¬ 
legiets  raadgiver.  Der  trængtes  i  stedse  høyere  grad  til  en 
i  landet  nærværende  autoritet,  som  kunde  være  formand 
for  misssionærerne,  føre  tilsyn  med  missionerne,  træffe 
øjeblikkelige  afgørelser,  naar  dette  krævedes,  være  mellem- 
mand  ved  kontroverser  og  uenigheder  med  handelsfunktio- 
nærerne,  og  i  det  hele  taget  staa  missionsbetjentene  bi  med 
raad  og  daad.  1769  besluttede  missionskollegiet  sig  da  til  at 
imødekomme  denne  trang.  Planen  var  fra  først  af  kun  én 
provst,  hvortil  Glahn  foresloges.  Poul  Egede  hævdede  rig- 


9  Saa  meget  mærkeligere  —  og  til  stor  skade  for  den  grøn¬ 
landske  kirke  —  er  det,  at  først  nutiden  har  fuldtud  virkelig¬ 
gjort  den.  Efter  de  to  første  provsters  tid  standsede  sagen,  trods 
stadig  gentagne  planer  om  dens  genoptagelse,  lige  til  lov  om 
kirke  og  skole  i  Grønland  af  1.  april  1905. 

tignok  lige  fra  begyndelsen,  at  én  var  for  lidt  til  det  vidt- 
strakte  land.  Han  udkaster  nok  en  plan  for  en  saadan 
provsts  »visitationer«,  men  den  er  uhyggelig;  f.  eks.  skal 
der  overvintres  ved  Godthaab  den  første  vinter  og  ved 
Sukkertoppen  den  næste.  Men  kollegiet  vilde  kun  have  én. 
Glahn  afslog  imidlertid  den  tiltænkte  ære,  vistnok  netop 
især  fordi  stillingen  syntes  ham  uoverkommelig.  9.  februar 
1770  skriver  Poul  Egede  i  sin  aarlige  beretning  om  missio- 
nen,  at  da  nu  kollegiet  har  bestemt  »at  foresætte  Geistlig- 
heden  paa  Grønland  en  Proust«,  men  den  destinerede  imod 
forventning  repatrierede,  saa  er  det  bedst  »at  fare  fort«, 
men  i  stedet  for  én  at  beskikke  to  i  det  over  200  mile  ud- 
strakte  land.  Godthaab  og  Christianshaab  ligger  belejligst, 
og  det  bør  da  blive  Thorhallesen  og  Sverdrup,  begge  brave 
mænd  og  de  ældste  i  landet.  De  »maae  lade  sig  nøye  med 
Æren  og  ikke  vente  Løns  Forbedring,  uden  saa  er,  at  de 
overblive  den  foreskrevne  Tid.«  Planen  udsattes  dog  fore- 
løbig.  Glahn  havde  jo  imidlertid  varmt  anbefalet  Sverdrup, 
og  6.  februar  1771  skriver  Egede  atter  om  ham:  »Det  kunde 
ellers  have  sin  Nytte,  om  denne  brave,  retsindige  Mand  som 
den  ældste  Missionaire  blev  beskikket  til  Proust  i  den 
nordre  Deel  af  Landet,  der  ligesom  Hr.  Thorhallesens  bliver 
omtrent  60  Miile,  paa  hver  Side  30. « 

Saaledes  stod  sagen,  da  Sverdrup  kom  til  Danmark.  Da 
genoptog  kollegiet  forhandlingerne  om  spørgsmaalet.  Etats- 
raad  Finckenhagen  udtalte,  at  Sverdrup  ganske  vist  ved  at 
gifte  sig  grønlandsk  paa  en  maade  havde  »bundet  sig  til 
Landet «,  men  da  hans  frivillige  tilbud  om  atter  at  gaa  over 
viser  hans  lyst,  iver  og  glæde  ved  arbejdet  deroppe,  har  han 
derved  kvalificeret  sig  til  at  blive  »visitator«  i  Nord- 
grønland.  Poul  Egede  udtalte  sig  i  samme  retning  og  til- 
f øj er,  at  da  han  nu  har  faaet  oplyst,  at  provstiet  vil  blive  50 
mile  til  hver  side,  bør  visitator  have  et  løntillæg.  Derpaa 
blev  det  nye  embede  tilbudt  Sverdrup,  rimeligvis  i  midten 
af  februar  1773,  thi  27.  februar  takker  han  kollegiet,  fordi 
det  »uden  min  Ansøgning  og  imod  Formodning  har  udseet 
mig  til  Visitator «.  Men  før  han  kan  paatage  sig  denne  »nye 
og  vanskelige  Post«,  udbeder  han  sig  »fuldstændig  og  speci- 
fice  Forholds-Ordre,  men  NB.  overeens  stemmende  med 
Landets  og  Stædernes  Beskaffenhed,  saa  at  intet  derudi 
paabydes,  som  ikke  kan  sættes  i  Værk.«  Ligeledes  maa  paa 
forhaand  købmændene  paa  de  forskellige  steder  beordres 
til  paa  visitatsrejser  at  levere  ham  mod  bevis  de  fornødne 
proviantsorter  til  ham  og  mandskab,  thi  saa  meget  vil  han 
ikke  kunne  føre  med  sig  fra  Jakobshavn.  Og  med  vanlig 

samvittighedsfuldhed  ønsker  han  verificeret  genpart  af 
kompagniets  tilsagn  herom  »paa  det  at  U-Enighed  maae  i 
denne  Fald  forebygges«.  Han  maa  ogsaa  som  provst  have 
eksemplarer  eller  verificerede  genparter  af  alle  oktrojerne 
vedrørende  handelen  fra  dennes  første  tid  og  til  dato. 

I  anledning  heraf  udbad  kollegiet  sig  hans  betænkning 
om,  hvorledes  sagen  bedst  kunde  gennemføres  i  praksis. 
8.  marts  indsendte  han  da  »Nogle  Momenta,  som  naadigst 
maatte  i  Agt  tages  ved  at  beskicke  Visitatores  i  Grønland«, 
som  indeholdt  »Forslag  om  Visitatzernes  Inddeeling,  tillige 
med  Visitatorum,  Missionairernes  og  National-Catecheter- 
nes  Forretninger  med  videre«.  Desværre  findes  dette  forslag 
ikke  mere,  kun  følgeskrivelsen  dertil  er  bevaret.  Dets  ind- 
hold  fremgaar  imidlertid  tildels  af  de  derom  åfgivne  erklæ- 
ringer  og  af  provsteinstruksen,  for  hvilken  det  blev  lagt  til 
grund. 

Sverdrups  »momenta«  sendtes  til  Poul  Egede,  Thorhalle- 
sen  og  missionskollegiets  sekretær,  cancelliraad  Chr.  Fr. 
Ursin  til  erklæring.  Thorhallesen  har  med  megen  fornøjelse 
gennemlæst  dem  og  »finder  dem,  efter  min  Indsigt,  grun- 
dede«.  Egede  udtaler  sig  ligeledes  anerkendende,  men  har 
nogle  indvendinger.  Sverdrup  har  foreslaaet,  at  hvert  sted 
visiteres  hvert  tredie  aar,  Egede  mener,  det  bør  ske  hvert 
andet.  Sv.  vil  have,  at  provsterne  skal  mødes  hvert  4de  aar. 
Eg.  mener  hvert  3die.  Sv.  vil  selv  sørge  for  sin  befordring. 
Eg.  mener,  at  rejserne  kan  foretages  med  koloniernes  mand- 
skaber.  Sv.  foreslaar,  at  visitator  skal  efterse  koloniernes 
beholdninger  og  inventarer;  det  fraraader  Eg.  —  med  rette 
—  bestemt,  da  deraf  misforstaaelserne  mellem  handel  og 
mission  vil  forøges.  Sv.  har  forlangt  ritual  og  katekismus- 
forklaring  lempet  efter  landet  og  folket  —  deri  er  Eg.  ikke 
enig  med  ham.  Ursin  afgiver  erklæring  tilsidst.  Han  har 
gennemlæst  Sverdrups  forslag  med  største  fornøjelse  paa 
grund  af  dets  fuldstændighed,  grundighed  og  passelighed 
for  Grønland;  han  tvivler  om,  at  kollegiet  af  nogen  anden 
skulde  have  erholdt  et  bedre  udkast.  Visitatorerne  bør,  af 
hensyn  til  livsfaren  paa  deres  rejser,  hvert  sted  levere  en 
forseglet  beretning  om  visitatsen  til  hjemsendelse  med 
stedets  skib.  De  bør  nok  undersøge,  hvorledes  Grønlæn- 
derne  behandles  i  køb  og  salg,  men  »med  Varlighed«.  Som 
en  hovedsag  skulde  de  give  beretning  om  enhver  missionærs 
opførsel,  fremgang  i  sproget,  specielle  egenskaber  etc.  Naar 
Sverdrup  foreslaar,  at  visitator  bør  » forrette  Skifter «  for 
missionens  personale,  saa  hævdede  Ursin,  at  dette  tilkom¬ 
mer  missionssekretæren.  Ligeledes  vil  han  ikke  ubetinget 

gaa  med  til  Sverdrups  forslag  om,  at  nationalkateketernes 
løn  fastsættes  af  visitator.  Løntillægget  foreslaar  han  sat  til 
100  rd.  aarlig,  men  saa  skal  de  selv  bestride  visitatsomkost- 
ningerne,  hvad  Sverdrup  er  gaaet  ind  paa. 

I  professor  Egedes  betænkning  har  Ursin,  rent  ud  sagt, 
ikke  »fundet  den  Skiønsomhed«,  som  han  havde  ventet. 
Professoren  foreslaar  at  visitere  hvert  andet  aar,  men  mod- 
siger  sig  selv,  idet  han  lægger  planen.  Naar  endvidere  rej- 
serne  straks  iaar  skal  begynde,  hvorledes  skal  da  provsterne 
»præparere  deres  adjuncti«?  Det  er  —  efter  erfaring  — 
neppe  altid  at  vente  befordring  af  koloniernes  mandskab. 
Ursin  ender  med  at  sige  rent  ud  til  Egede,  at  han  nu  ikke 
længere  kan  betragte  Grønland  med  samme  øjne  som  da 
missionen  først  blev  anlagt.  Egede  har  f.  eks.  skrevet,  at 
han  ved  handelskompagniets  direktører  vil  paatage  sig  at 
faa  købmændenes  uretfærdige  behandling  i  køb  og  salg  for¬ 
andret.  Hertil  bemærker  Ursin:  Naar  prof.  Egede  kan  det, 
»saa  vil  ieg  kalde  ham  Mester-Lykke,  om  hans  Negociation 
ikke  fordærver  Sagen  endnu  meere.« 

Efter  disse  forhandlinger  udnævntes  Sverdrup  d.  26.  april 
1773  til  visitator  i  Nordgrønland  og  Thorhallesen  i  Syd- 
grønland.* 1)  De  tituleredes  viceprovster,  idet  Poul  Egede 
vedblivende  betragtes  som  »Inspecteur  og  Proust  over 
Missionen  «. 

Sverdrups  instruks  som  provst  lyder  saaledes: 

Instrux 

»Hvor  efter  vi  Tilforordnede  udi  Collegio  de  Cursu  Evan- 
gelii  promovendo  ville  at  Hr.  Jørgen  Sverdrup,  hidindtil  Missio- 
narius  Ordinatus  ved  Jacobshavn  i  Grønland,  og  nu  tillige  af  os 
beskikket  til  Vice-Provst  og  Visitator  for  de  Nordlige  Colonier 
i  Grønland,  sig  i  sidst  bemeldte  Embede  retter  og  forholder: 

1)  Til  det  Nordlige  Vice-Provstie  skulle  egentligen  Colo- 
nierne  Oumanak,  Rittenbenk,  Jacobshavn,  Claushavn, 
Christianshaab,  Egedesminde  og  Disco,  i  alt  7  Colonier 
høre,  dog  Upernavik  ikke  derfra  udelukket. 

2)  Visitatzerne  skulle  ikke  tage  sin  Begyndelse  førend 
næstkommende  Aar  1774,  men  maae  indrettes  saaledes,  at 
de  om  mueligt  fuldføres  i  3de  Aar,  saa  at  Visitator  kan  være 
hiemme  ved  sin  egen  Meenighed  det  4de  Aar,  og  det  paa 
følgende  Maade:  I  det  første  Aar  1774  visiteres  Rittenbenk 
og  Oumanak,  i  det  2det  Aar  1775  Claushavn,  Christianshaab 
og  Egedesminde,  hvorfra  Visitator  da  ogsaa  maatte  reise  til 
Sydbag1)  for  at  møde  det  Sydlige  Districts  Vice-Provst,  i  det 


l)  Provstierne  oprettedes  iflg.  reskript  af  18.  marts. 

l)  Sydbay  er  kolonien  Holsteinsborg.  Den  laa  først  længere 
mod  nord  ved  en  plads,  som  af  hollandske  hvalfangere  kaldtes 
Sydbay,  men  var  allerede  1764  flyttet  til  sin  nuværende  plads. 

3die  Aar  1776  Disco,  og  da  tillige  om  mueligt  ved  Befor- 
dringskab  af  Handels -Compagniets  Skib  til  Upernavik, 
hvorhen  dog  ingen  Visitatzer  siden  efter,  naar  den  første  er 
fuldført  skulle  foretages,  uden  Missions  Collegii  særdeles 
Ordre;  i  det  4de  Aar  1777  bliver  Visitator  hiemme  ved  sin 
egen  Mission,  og  begynder  da  næste  Aar  derpaa  Visitatzer  ne 
igien  i  samme  Orden,  sonl  meldt  er,  undtagen  at  Disco  og 
Upernavik  ei  uden  Collegii  Ordre  besøges,  og  Visitatzerne 
altsaa  til  endebringes  i  det  nordlige  ligesom  i  det  sydlige 
District  i  2de  Aar. 

3)  Den  ommeldte  Sammenkomst  i  Sgdbag  med  den  Syd¬ 
lige  Visitator  maae  altid  søges  i  verksat  det  2det  Aar  af 
Visitatzerne  nordom,  hvortil  den  sidste  Deel  af  Julii  Maa- 
ned  er  anseet  for  at  være  den  beqvemmeste  Tid;  ved  dette 
Møde  have  De  at  meddele  hinanden  Deres  Iagttagelser,  og 
paa  det  alvorligste  at  conferere  med  hinanden  om  Missio- 
nens  Beste,  da  Resultatet  af  Deres  Conference  forfattes 
in  duplo  med  begges  Underskrift  og  sendes  Missions  Collegio 
fra  Enhver  af  Dem  med  første  forefaldende  Leilighed, 
enten  fra  Dem  Selv,  eller  nogen  af  Missionairerne. 

4)  Da  Efterretningerne  fra  Grønland  ikkuns  eengang 
hvert  Aar  kunde  erholdes,  og  de  disuden  saavel  som  Visi¬ 
tatzerne  ere  adskillige  Hændelser  underkastede,  saa,  paa  det 
at  Øiemærket  af  Visitatzerne  i  alifald  kan  opnaaes,  for 
saavidt  den  menniskelige  Forsynlighed  kan  strække  sig, 
skal  Visitator  levere  Missionairen  ved  hver  Mission,  naar 
ingen  Skibs  Eeilighed  ved  hans  Visitatz-Tid  gives,  i  det 
mindste  de  betydeligste  Efterretninger  forseglede  til  Hiem- 
sendelse  med  næste  hertil  gaaende  Skib,  men  desforuden 
skal  Visitator  i  sit  Hvile-Aar  sende  en  fuldstændig  Etter¬ 
retning  om  sin  heele  fuldendte  Visitatz. 

5)  Ved  Omreiserne  haver  Visitator  (a)  paa  hvert  Sted 
at  undersøge  de  døbte  Grønlændeiæs  og  Catechumenorum 
Kundskab,  Eevnet  og  Nærings  Midler,  Missionens  Indret- 
ning  saavel  i  Henseende  til  Grønlændernes  Underviisning 
som  deres  Oeconomie,  og  derhos  være  betænkt  paa  de  beste 
og  beqvemmeste  Midler  til  at  forbedre  den  første  og  sette 
den  sidste  paa  en  Fod,  som  var  Missions  Cassen  til  mindst 
muelig  Byrde;  om  der  haves  Ministerial  Bøger  og  Designa- 
tioner  samt  Copier  af  Missions  Collegii  Ordres  og  om  der 
holdes  Journaler  item  om  der  haves  Grønlandske  Manu- 
scripta  til  Hielp  ved  Grønlændernes  Underviisning,  men  i 
Særdeleshed  om  enhver  Missionaires  Opførsel  og  hans  i 
Sproget  giorde  Fremgang,  samt  hvad  Egenskaber  der  for¬ 
nemmelig  findes  hos  ham,  eller  hvori  han  befindes  at  ud- 
mærke  sig,  hvilket  ogsaa  maae  erindres  i  Henseende  til  de 
øvrige  Missions  Betientere  enhver  især;  om  hvorledes  Mis¬ 
sions  Betienterne  staae  sig  med  Handels  Betienterne,  og 
hvad  de  nyde,  hvorhos  Grønlænderne  i  Almindelighed  maae 
spørges,  om  de  have  noget  at  klage  over,  og  endeligen  de 
samtlige  Colonisters  Opførsel.  (b)  At  decidere  i  de  Casus 
Conscientiæ,  som  ere  af  mindre  Vanskelighed,  hvorimod  de 
vigtigere  skulle  indberettes  Missions  Collegio  saavel  af  Visi¬ 
tator  som  vedkommende  Selv.  (c)  Naar  der  haves  Danske 
eller  Grønlandske  Enker  eller  Børn  saavel  efter  Danske  som 
Grønlandske  Missions  Betientere,  da  at  undersøge,  hvor- 


ledes  de  afdødes  Stervboe  i  Henseende  til  deres  Efterladen- 
skaber  og  Auctioner  efter  dem,  om  slige  ere  holdne,  ere 
blevne  behandlede,  og  hvorledes  vedkommendes  Arve- 
Midler  eller  Renter  af  samme,  om  nogle  haves,  anvendes  til 
deres  Nytte,  (d)  Ved  forefaldende  Omskiftelser  af  nye 
Missionairer  offentlig  at  forestille  Meenigheden  samme,  og 
indsette  ham,  naar  han  enten  er  nærværende,  eller  saa  nær 
ved  den  Mission  at  det  let  kan  skee.  (e)  Paa  de  Steder,  hvor 
det  behøves  og  tienlige  Subjecta  dertil  findes,  at  examinere 
og  indsætte  National-Catecheter,  men  ikke  bestemme  deres 
Løn  uden  paa  det  allersparsommeligste  for  Missions  Cassen 
og  paa  Missions  Collegii  nærmere  Approbation,  indtil  et 
Reglement  engang  derom  bliver  forfatted.  (f)  Saavidt  Lei- 
lighed  og  Indsigt  tillader  det  at  giøre  Iagttagelser  i  Natur- 
Historien  fornemmelig  i  de  Poster,  som  kunde  have  nogen 
Indflydelse  i  Landets  Oeconomie  og  Handelens  Fremtarv. 
Om  dette  alt  maatte  indsendes  den  fuldstændigste  For¬ 
klaring  tilligemed  Visitators  Formeening  om  de  beqvem- 
meste  Midler  til  at  oprette  alle  Mangler. 

6)  Hiemme  skal  Visitator  (a)  have  Opsyn  over  sin  heele 
Meenighed,  (b)  troeligen  underviise  sin  nye  ankomne  Med¬ 
broder  i  Landets  Sprog  og  Skikke  og  om  Meenighedens 
Beskaffenhed.  (c)  Saavel  hiemme,  naar  Hedningene  komme 
til  ham,  som  ved  Omreiser  i  Nærheden  at  opmuntre  dem  til 
at  antage  den  christelige  Religion  og  igiendrive  deres  Over¬ 
troe.  (d)  Hver  Søn-  og  Hellig-Dag  at  holde  Prædiken  og 
Gudstieneste  med  den  Grønlandske  Meenighed  samt  for¬ 
rette  alle  Ministerialia  iblandt  dem,  item  3,  å  4  Gange  om 
Aaret  at  prædike  for  de  Danske,  for  hvilke  der  ellers,  naar 
ingen  Prædiken  holdes,  maatte  læses  i  Postillen,  (e)  Om 
Vinteren,  medens  Grønlænderne  ere  samlede,  eengang  hver 
Uge  at  catechisere  for  dem,  og  undersøge  deres  Fremgang, 
især  Ungdommens,  (f)  I  3  til  4  Uger  for  Døb e-Acten  daglig 
ved  Underviisning,  Formaning  og  Opmuntring  at  forberede 
Candidcitos  Baptismi  til  den  hellige  Act,  efter  at  de  i  For¬ 
veien  ved  Hans  Adjuncti  og  Catechetens  mundtlige  Under¬ 
viisning  og  Sandhedernes  idelige  Igientagelser  have  hver 
efter  sit  Næmme  lært  uden  ad  og  fattet  det  nødvendige,  nød- 
vendigere,  nødvendigste  og  allernødvendigste  af  Christen- 
dommens  Grund-Sandheder.  (g)  I  Særdeeleshed  at  under¬ 
viise  saavel  de  gamle  Døbte,  der  første  Gang  skulle  antages 
til  Herrens  Bord,  som  og  den  opvoxende  Ungdom,  hos 
hvilke  mand  sporer  Beqvemhed  til  at  blive  Medhielpere, 
National-Catecheter  og  Lærere  iblandt  deres  Landsmænd. 
(i)  Med  en  besynderlig  Fliid  at  arbeide  paa  al  muelig  For¬ 
bedring  i  det  Nye-Testamentes  Grønlandske  Oversættelse 
og  desforuden  paa  gode  og  opbyggelige  Skrifter  til  Grøn- 
lændernes  Underviisning,  og  især  for  det  første  paa  en  fuld- 
stændig,  men  tillige  efter  Subjecternes  forskiællige  Begreb 
rettet  Catechismi  Forklaring,  og  en  nogenledes  complet 
Alter-Bog.  (k)  At  sammen  skrive,  og  hvert  3die  eller  4de 
Hvile-Aar  til  Missions-Colleginm  indsende  den  forhen  om- 
meldte  fuldstændige  almindelige  Etterretning  og  Dagbog 
over  Hans  Visitatzer  og  Embeds  Forretninger,  ligesom  og 
ellers  aarlig  saa  mange  i  det  mindste  af  de  nødvendigste 
Efterretninger,  som  Tiden  og  Hans  Omreise  tillader  det. 


7)  Haver  Visitator,  naar  en  Missionaire  forlanger  at  af- 
løses  og  reise  hiem,  hvilket  han  derfor  ligesaa  vel  skal  melde 
sin  Yice-Provst  som  Missions-Collegio,  at  andrage  dette  for 
Collegio  tillige  med  sin  Formeening  om,  hvorledes  den  ledig 
blivende  Plads  best  kan  besættes,  enten  ved  Hans  egen 
Adjunctnm  eller  ved  en  anden  Missionairs  Forflyttelse,  som 
derimod  kunde  afløses  af  Adjuncto,  og  hvorledes  Befor¬ 
dringen  med  mindste  Bekostning  kunde  skee  til  det  eller  de 
Vacant-blivende  Stæder,  i  hvilket  Fald  han  da  tillige  håvde 
at  anholde  om  een  af  de  herværende  Seminarister  til  Med- 
hielp  i  den  fra  ham  afgaaendes  Sted.  Hvad  de  ringere  Mis- 
sions  Betientere  angaar,  da  kunde  Han  ved  deres  Dødsfald 
eller  Afgang,  efter  foregaaende  Overlæg  med  den  Missio¬ 
naire,  som  de  staae  under,  afgiøre  deres  Platzers  Besættelse 
ved  Forflytning  af  andre,  ligesom  det  best  kan  overlægges, 
dog  at  det  altid  indberettes  Collegio;  men  den  gamle  Cate- 
chet  Jens  Pedersen,  maa  i  ald  Fald  forblive,  hvor  han  er, 
og  i  det  mindste  ikke  sættes  andensteds  hen,  uden  han  egen 
gode  Yillie,  og  Missions  Collegii  først  indhentede  Samtykke. 

8)  Skulde  der  paa  Visitators  Omreiser  erfares  nogen 
Stridighed  imellem  Missionens  og  Handelens  Betientere,  da 
bør  Han,  saavidt  mueligt  er,  giøre  sig  al  Umage  for  i  Minde- 
lighed  at  see  Parterne  forligte,  men  i  anden  Fald  andrage 
Tvistigheden  for  Missions-Collegio;  da  Han  ogsaa  ellers  i 
Almindelighed  maae  see  derhen,  at  tilveiebringe  saavidt 
mueligt  er,  god  Forstaaelse  imellem  Missions  og  Handels 
Betienterne. 

9)  I  det  øvrige  holder  Han  sig  sin  Instrux  som  Missio¬ 
naire,  og  vores  Tid  efter  anden  indkomne  Ordres  og  Reso- 
lutioner  ligesaa  fuldkommen  etterrettelige,  som  om  de  her- 
udi  Ord  til  andet  kunde  være  indførte. 

Det  kongelige  Missions  Collegium  den  26.  April  Anno  1773. 
A.  Falch.  I.  Borch.  C.  Schmidt.  J.  Hee. 

Fra  nu  af  synes  det,  som  om  Sverdrup  faar  lidt  mere  tro 
paa  sig  selv.  Der  kommer  en  anden  tone  —  mere  sikker  og 
mindre  underdanig  —  ind  i  hans  skrivelser  til  kollegiet,  og 
han  sætter  oftere  end  før  sin  egen  erfaring  op  imod  kolle¬ 
giets  ofte  ret  besynderlige  bestemmelser. 


I  forhandlingerne  mellem  kollegiet  og  Sverdrup  om  den 
Jakobshavnske  mission  var  det  især  spørgsmaalet  om  for¬ 
bedrede  arbejdsvilkaar  —  o:  bedre  lokaler  og  flere  arbej- 
dere  —  som  kom  i  forgrunden.  Det  at  kollegiet  selv  havde 
ønsket  hans  nærværelse  og  endog  foreslog  ham  til  provst, 
bevirkede  naturligt,  at  han  satte  fordringerne  paa  højde 
med  hvad  der  virkelig  krævedes  i  den  tro,  at  det  nu  lod  sig 
opnaa.  Men  atter  her  led  han  store  skuffelser  og  blev  nødt 

til  at  slaa  uliyre  meget  af  paa  sine  ønsker.  Takket  være 
især  hanclelskompagniets  modstand  og  vrangvilje  blev  det 
kun  lidt,  han  opnaaede  —  saa  lidt,  at  det  viser  os,  hvor 
stor  hans  kærlighed  til  Grønland  var,  at  han  alligevel  gik 
op  igen,  og  maa  forøge  vor  beundring  for  ham. 

I  en  skrivelse  dateret  2.  januar  1773  motiverer  Sverdrup 
udførligt  sine  fordringer  om  forbedrede  arbejdsforhold.  Af 
designationer  og  indberetninger  over  den  Jakobshavnske 
missions  tilstand  siden  dens  anlæggelse  for  24  aar  siden 
ses  det,  at  hans  arbejde  i  de  8—9  aar  ved  Guds  naade  ikke 
har  været  forgæves.  1764  var  der  ialt  kun  80,  nu  trods 
epidemi  og  bortflytning  204  døbte  i  menigheden  ved  Jakobs- 
havn  og  30  ved  Ritenbenk;  »Gud  fremdeles  bevare,  velsigne 
og  formeere  den.«  Hvad  han  har  lidt  paa  sjæl  og  legeme  i 
disse  mange  aar,  er  Gud  bedst  bekendt,  men  kan  dog  nogen- 
lunde  sluttes  af,  at  paa  grund  af  » Mangel  paa  de  fornødne 
Anstalter  af  Vedkommende«1)  har  ingen  af  hans  5  formænd 
kunnet  holde  ud  mere  end  højst  4  aar,  de  fleste  kortere; 
ofte  har  der  endog  været  vakance.  Han  kunde  derfor  vel 
nok  nu  gøre  regning  paa  kollegiets  hjælp  til  et  godt  embede 
hjemme.  Men  da  han  holder  af  landet  og  folket,  og  Gud  i  de 
senere  aar,  mere  end  før,  har  »aabnet  mig  en  Vei  til  at  vinde 
Siælene«,  ønsker  han  intet  hellere  end  at  komme  tilbage  og, 
saalænge  Gud  under  ham  liv  og  kræfter,  arbejde  dels  paa 
den  lille  menigheds  styrkelse,  dels  paa  hedningernes  om¬ 
vendelse. 

Men  —  saa  maa  han  have  saadanne  vilkaar,  at  han  kan 
holde  ud  og  tillige  udrette  noget.  Først  og  fremmest  »et 
bekvemt  Missions-Huiis«,  opført  enten  i  »Huuse-Bugten«, 
hvor  Grønlænderne  bor  om  vinteren,  eller  —  endnu  bedre 
noget  syd  derfor  »i  den  saa  kaldte  Spækhuus-Bugt«. 
Huset  skulde  indeholde  beboelses-  og  forsamlingsrum  og 
forsynes  med  en  klokke;  ellers  kan  man  hverken  arbejde 
ordentlig  med  de  døbte  og  katekumenerne  eller  holde  orden 
med  Gudstjenesterne.  —  Et  par  uger  senere  indgav  han 
nærmere  forslag.  Det  gaar  ud  paa  et  hus,  32  al.  langt  og  16 
bredt,  enten  i  1  eller  2  etager,  hvori  skulde  være  en  kirke¬ 
stue  paa  16  alen  i  kvadrat,  skolestue  10  X  9  alen,  med  dob¬ 
belte  døre  ind  til  kirken  for  at  kunne  inddrages  deri,  et 
værelse  og  et  lille  kammer  til  missionæren,  køkken  og  karle- 
kammer.  Hvis  der  bliver  2  etager,  skal  der  intet  loft  være 
i  kirkestuen,  men  loftet  over  en  del  af  de  andre  værelser 


9  Der  sigtes  til  handelskompagniets  slette  opfvldelse  af  sine 
forpligtelser. 

Den  norske  grønlandsprest.  —  9. 


130 


laves  til  galleri  med  rækverk  for  ud  mod  kirkerummet; 
resten  af  Iste  etage  bliver  da  2  lærerværelser.  Samtidig  ind- 
gav  tømrermester  Suhr  et  andet  forslag  med  tegning,  som 
viser  en  bygning,  24  al.  lang  og  11V2  al.  bred,  hvori  2  stuer 
til  missionæren,  forsamlingsstue,  køkken  og  karlekammer; 
bekostning  600  rd. 

Fremdeles  maa  Sverdrup  have  flere  medarbejdere,  efter- 
som  menigheden  —  Gud  ske  tak!  —  stadig  tiltager,  og 
Ritenbenk,  16 — 18  mil  borte,  hører  med.  Der  behøves  en 
med-missionær  og  flere  kateketer.  Der  er  allerede  forlængst 
»fleere  Forretninger,  end  at  een  Mand  ordentlig  kan  be- 
striide  det«:  a)  prestelige  forretninger  i  modersmaalet  samt 
daglig  bøn  og  katekisation  for  kolonisterne;  —  b)  i  et 
fremmed,  svært  sprog  arbejde  i  en  dobbelt  grønlandsk 
menighed,  nemlig  »baade  plantata  og  plantanda,  i  den 
første  som  Præst,  Catechet,  Skoleholder,  Oeconomus  og 
Medicus,  item  Degn  og  Gaardskarl;  i  den  anden  qua  egent¬ 
lig  Missionaire,  opvække  Hedningene  og  give  dem  Lyst  til 
Underviisning,  derfor  stedse  være  reede  til  at  tage  imod  og 
samtale  med  dem,  samt  selv  reise  flittig  om  iblandt  dem; 
naar  de  opvækkes,  da  arbeide  med  deres  Oplæring«  —  end- 
videre  oversætte  Bibelen  og  gudelige  skrifter,  holde  jour¬ 
naler  o.  s.  v.  Kort  sagt:  skønt  han  har  arbejdet  og  intet 
forsømt,  ofte  ikke  engang  undt  sig  fornøden  vederkvægelse, 
maa  han  dog  med  græmmelse  bekende,  at  meget  er  undladt, 
som  burde  været  gjort.  Derfor  beder  han:  sæt  mig  i  stand 
til  virkelig  at  kunne  være  missionær  o:  saa  han  ikke  selv 
skal  være  klokker,  skolemester  etc.,  men  faar  tid,  fred  og  ! 
lejlighed  til  at  være  prest  for  menigheden,  føre  opsyn  med 
den  som  helhed  og  være  noget  for  den  enkelte,  være  beredt 
til  opbyggelig  samtale  med  ankommende  hedninger,  oftest 
muligt  rejse  omkring  til  dem,  arbejde  paa  oversættelser  og 
navnlig  underviise  dem  af  de  unge,  som  kunde  være  lærer- 
emner. 

Hvad  det  angaar,  at  kollegiet  ikke  endnu  vil  give  national- 
kateketerne  kost,  saa  har  Sverdrup  ordnet  det  saaledes  med  j 
kbmd.  Dalager,  at  kateket  Nicolaj  faar  endnu  iaar,  foreløbig  ; 
paa  Sverdrups  egen  regning.  Men  fuldhommen  kateket- 
gerning  fordrer  nødvendigt  underhold.  Det  giver  handelen 
sine  nationale  arbejdere,  saa  maa  missionen  ogsaa  gøre  det. 
Og  han  hævder,  at  der  ikke  kan  være  tale  om,  at  den  smule 
evropæisk  proviant  »forvænner  Grønlænderne« ;  de  faa,  ! 
der  har  det,  bliver  snarere  »bedre  ved  Huld  og  Helbred«  af 
den  regelmæssige  levemaade  end  de  andre  Grønlændere,  der 
snart  har  overflod,  snart  sulter. 

Der  maa  ogsaa  være  en  kateket  i  Ritenbenk,  »hellers  vil 
det  gaae  deroppe  med  de  grønlandske  Christne  som  med  de 
portugisiske  Christne  i  Indien,  at  de  avler  og  opdrager 
hedenske  Børn.«  Han  har  derfor  allerede  for  flere  aar  siden 
foreslaaet  en  dansk  matros  Peder  A  mager1)  til  skolemester 
i  Ritenbenk,  men  fik  intet  svar.  Derfor  har  han  paa  egen 
bekostning  ladet  ham  faa  for  nogle  rigsdaler  varer  for  at 
læse  med  børnene,  idet  han  ventede  med  at  presse  paa  sagen, 
til  børnene  viste  fremgang.  Nu  har  de  aflagt  prøve  derpaa 
med  smukt  resultat.  Peder  Amager  har  ikke  blot  undervist 
de  døbte  og  deres  børn,  men  endog  bragt  6  hedninger  saa 
vidt,  at  de  kunde  antages  til  daab.  Lad  ham  derfor  faa  fast 
ansættelse  med  20  å  24  rd.  i  løn  og  løfte  om  stigning  ved 
fortsat  flid. 

Med  hensyn  til  medarbejdere  opnaaede  Sverdrup  mest. 
Som  visitator  fik  han  en  »med-missionær«  eller  »adjunc- 
tus«.  Og  baade  Finckenhagen  og  Egede  anbefalede  at  følge 
hans  forslag  om  kost  til  Nicolaj  og  løn  til  Peder  Amager. 
Handelskompagniet  lagde  ganske  vist  hindringer  i  vejen: 
det  var  dem  umuligt  at  skaffe  lejlighed  paa  skibene  og  i 
Grønland  »til  saa  mange  Missions-Betientere«,  og  de  vilde 
ikke  give  indfødte  kateketer  kost.  Dette  fik  nu  ingen  ind- 
flydelse  med  hensyn  til  adjunktus,  paa  hvem  den  første 
sætning  var  møntet,  men  derimod  lykkedes  det  ikke  Sver¬ 
drup  trods  gentagne  anstrængelser  at  skaffe  Nicolaj  mere 
end  en  kvart  portion  kost  foreløbig,  hvorfor  han  selvfølge¬ 
lig  ikke  kunde  tage  den  nytte  af  ham,  som  han  ellers  vilde 
have  kunnet. 

Han  forsøgte  ogsaa  at  skaffe  sig  medhjælp  ad  anden  vej. 
En  student  Lars  Eeg 2)  havde  i  mange  aar  været  alumne  paa 
det  grønlandske  seminarium,  men  kunde  ikke  opnaa  em- 
bedseksamen.  Sverdrup  opfordrede  ham  da  til  at  gaa  med 
op  som  »missionarius  inordinatus«,  hvad  han  ogsaa  nok 
havde  lyst  til,  men  sagen  opgaves,  uvist  af  hvilken  grund.  — 

Med  huset  gik  det  værre.  Handelskompagniet  erklærede 
kategorisk,  at  det  ikke  kunde  indlade  sig  paa  at  opføre  en 
saa  kostbar  bygning,  og  hævdede,  at  de  ikke  var  forpligtet 
dertil.  Rimeligvis  har  nu  Sverdrup  lagt  et  vist  pres  paa  dem 


T  Han  kaldtes  ogsaa  Peder  Tambour. 

2)  Formodentlig  søn  af  foged  i  Romsdalen  Jacob  Andreas  Eeg 
og  Elisabeth  Leganger.  I  saa  fald  var  to  af  hans  søstre  gift  i 
Grønland,  den  ene  med  inspektør  i  Nordgrønland  (1790 — 97), 
senere  foged  i  Toten  Børge  Johan  Schultz  (+  1826),  og  den 
anden  med  købmand  Johan  Chr.  Steen,  hjemgaaet  180/  fra 
Christianshaab,  levede  senere  i  Norge. 

ved  f.  eks.  at  fortælle  dem  et  og  andet  om  deres  bet j entes 
færd  i  Grønland.  Kompagniet  skriver  nemlig  saaledes: 
»Ikke  desto  mindre  have  vi  dog  ved  nogle  holdte  Samtaler 
med  hr.  Sverdrup  ei  blot  af  Føyelighed  (?)  vildet  overlade 
ham  til  Beboelse  det  forrige  Missionshuus,  men  endog  til- 
ladt  at  flytte  det,  samt  loved  i  Aar  at  udsende  det  behøvende 
Tømmer  til  sammes  Reparation,  og  til  næste  Aar  at  lade  her 
tilhugge  og  udsende  et  Forsamlingshuus,  men  han  har  ikke 
dermed  vildet  være  fornøyed.«  Kompagniet  erklærer  da,  at 
det  vil  udsende  hus  fragtfrit,  hvis  kollegiet  vil  bekoste  det. 
Dette  har  Sverdrup  vistnok  haabet  at  det  vilde,  siden  han 
ikke  var  »fornøyed«  med  kompagniets  tilbud.  Kollegiet  vil 
imidlertid  heller  ikke  bekoste  bygningen,  da  den  er  altfor 
dyr,  men  mener,  at  et  hus  »opført  paa  grønlandsk  Maade« 
er  nok;  man  kan  ogsaa  spare  en  klokke,  idet  der  kan  kaldes 
sammen  til  Gudstjeneste  f.  eks.  ved  et  skud!!! 

Sverdrup  gav  dog  ikke  tabt  endnu.  Huset  er  nødvendigt, 
erklærer  han,  thi  Jakobshavn  er  den  af  alle  ham  bekendte 
kolonier,  der  er  »beqvemmest  for  Missionen«,  idet  der  op- 
holder  sig  eller  kommer  aarlig  5 — -600  Grønlændere;  den 
nuværende  indretning  er  slet,  »prestegaarden«  for  lille,  dens 
beliggenlied  umulig.  Men  han  begynder  at  slaa  af  paa  for- 
dringerne.  Eventuelt  kan  det  gamle  hus  repareres  og  for- 
længes  til  24  alen.  Men  saa  maatte  en  tømrer  opsendes  og 
mandskabet  beordres  til  at  hjælpe  til.  Og  alt  dette  maatte 
ordnes  hjemmefra,  »thi  hellers  vil  dermed  ganske  vist  skee 
Vanskelighed.«  Sverdrup  vil  gerne  paatage  sig  opsigt  med 
husets  flytning  og  indretning.  Men  forøvrigt  hævder  han 
stadig,  at  et  nyt  hus  vilde  være  det  eneste  tilfredsstillende. 
Og  kompagniet  burde  ikke  vægre  sig  ved  at  bekoste  huset, 
thi  Jakobshavn  er  et  produktivt  sted  for  handelen;  sidste 
foraar  indhandledes  der  f.  eks.  i  to  maaneder  320  fade 
spæk,  det  indkøbtes  for  ca.  600  rd.,  men  kan  indbringe 
ca.  6000. 

22.  februar  har  Sverdrup  »været  til  Møde  med  Handels- 
directionen«  og  der  hørt,  at  forsamlingshus  ikke  vil  blive 
opsendt  iaar.  Formodentlig  kommer  det  ej  heller  senere, 
thi  direktionen  holder  paa,  at  han  bør  lade  sig  nøje  med  det 
gamle  missionshus  til  bolig,  naar  det  bliver  flyttet,  og  taler 
nu  ogsaa  om,  at  han  til  arbejdssted  maa  nøjes  med  grøn¬ 
landsk  hus  som  hidtil.  Men  saa  er  jo  intet  opnaaet  ved 
hjemrejsen,  og  missionens  f j  ender  i  Grønland  vil  faa  vind  i 
sejlene  herved  og  mene,  at  de  nu  i  fremtiden  uden  frygt  for 
tiltale  kan  lægge  missionen  allehaande  hindringer  i  vejen 
og  tillade  sig  alt  overfor  den.  Maaske  vilde  det  være  det 

bedste  overfor  disse  mennesker,  om  Sverdrup  tog  afsked  fra 
Grønland.  Men  det  vil  han  ikke,  derimod  i  Jesu  navn  og  i 
tillid  til  Guds  naadige  og  alting-styrende  forsyn  atter  gaa  ud 
til  sin  menighed.  Men  saa  maa  visse  ting  aldeles  bestemt 
afgøres  med  handelskompagniet,  deriblandt  det  gamle  huses 
flytning  og  reparation,  og  det  indrømmede  værelse  »paa  den 
nye  Collonie«  til  dansk  Gudstjeneste  og  bolig  for  adjunktus; 
alt  til  nyt  hus  oversendes.  Thi  at  dette  bør  ske,  maa  fast¬ 
holdes.  Og  naar  kompagniet  hævder,  at  der  intet  hus  kan 
udsendes  iaar,  især  fordi  det  »for  seent  er  tilmeldet«,  nuvel, 
saa  lad  os  straks  gaa  igang  med  dem  med  henblik  paa  op- 
sendelse  næste  aar,  helst  Sverdrups  egen  plan,  subsidiært 
tømmermesterens.  Og  er  bekostningen  en  hindring,  saa 
vil  han  selv  tage  del  deri,  i  første  tilfælde  med  200,  i 
sidste  med  100  rd.,  men  saa  faar  han  have  kredit  til  af- 
betaling  i  to  aar.  Han  haaber  nu,  høje  vedkommende  kan 
begribe,  at  han  ikke  foreslaar  andet,  end  hvad  der  er  højst 
nødvendigt. 

Kompagniet  erklærer  hertil,  at  det  ikke  kan  »indlade  sig 
paa  noget  fælleds  Huus-Bygning  med  Hr.  Sverdrup. «  Det 
hævder  nu  endog  —  fordi  kbmd.  Dalager  har  besværet  sig 
over  mangel  paa  husrum  (det  indrømmede  værelse!)  —  at 
de  to  missionærer  maa  kunne  faa  rum  i  missionshuset,  idet 
adjunktus  maa  bo  i  karlekammeret ! ! !  Da  Sverdrup  let 
paaviste,  at  dette  var  ugørligt,  da  adjunktus  var  gift  og  det 
omtalte  kammer  var  4  alen  i  kvadrat,  blev  handelsdirektio- 
nen  rent  desperat  og  erklærede,  at  saa  kan  missionshuset 
blive  liggende,  hvor  det  ligger,  køkkenet  sløjfes  og  lægges  til 
karlekammeret,  og  det  nye  kolonihus  flyttes  til  det  gamles 
plads,  saa  at  ogsaa  missionærerne  kunde  »kaage  paa  dets 
Skorsteen«.  Hertil  svarer  Sverdrup,  at  den  som  har  givet 
anledning  til  dette  forslag  maa  enten  være  aldeles  ukyndig 
i  forholdene,  thi  det  nye  hus  vil  slet  ikke  kunne  faa  plads 
paa  den  grund  —  nej  det  er  vist,  medmindre  man  da  vilde 
sætte  det  op  paa  bøjkant  eller  lade  det  rage  med  enden  ud- 
over  våndet!  —  eller  ogsaa  har  vedkommende  med  vilje 
foreslaaet  noget,  som  paa  forhaand  er  umuligt,  for  derved 
at  hindre  de  anstalter,  som  burde  og  med  ringe  bekostning 
kunde  gøres  til  missionens  bedste. 

Hertil  svarer  direktionen,  at  den  undrer  sig  over,  at  Sver¬ 
drup  »anseer  det  for  en  plat  Umuelighed«  at  flytte  koloni- 
huset.  Hvor  kan  han  falde  paa  at  give  saadan  erklæring? 
Han  ved  jo  ikke  hvad  anstalter  kompagniet  vil  gøre  dertil! 
Grunden  til  erklæringen  maa  vist  ene  søges  i  Sverdrups 
ønske  om  at  komme  til  at  bo  blandtGrønlænderne  og  »derfor 

anseer  alt  hvad  som  ikke  sigter  til  hans  Ønskers  Opfyldelse, 
for  blotte  Umueligheder.  Hvor  den  gamle  Gollonie  tilforn  i 
saa  mange  Aar  har  staaet,  og  hvor  fra  alle  forrige  Missio- 
nairer  have  kundet  opfyldt  deres  Pligt,  kan  det  jo  ikke  være 
troeligt,  at  han  alleene  ikke  skulde  kunde  giøre  det.  Vil 
Hr.  Sverdrup,  fordi  han  er  gift  med  en  Grønlænderinde, 
maaske  helst  opholde  sig  blant  denne  Nation,  og  hendes 
Familie,  faar  han  bekoste  sig  et  grønlandsk  Huus.«1)  Men 
naar  det  er  kollegiet  om  at  gøre  at  føje  Sverdrup,  fordi  han 
maaske  ellers  bliver  hjemme,  saa  er  der  intet  andet  middel, 
end  at  kollegiet  selv  bekoster  den  projekterede  bygning. 
Kompagniet  staar  ved  sit  tilbud  at  føre  det  gratis  til  Grøn¬ 
land,  dog  ikke  iaar.  — 

Saaledes  stod  sagen  uafgjort  hen,  lige  til  tiden  for  tilbage- 
rej sen  nærmere  sig.  Handelsdirektionen  synes  at  have  gjort 
sig  al  umage  for  at  faa  gjort  Sverdrup  ked  af  Grønland  eller 
kollegiet  ked  af  ham.  De  lod  sig  drive  ud  i  yderligheder  og 
paastande,  som  slet  ikke  lod  sig  opretholde,  navnlig  ikke 
overfor  en  personlighed,  der  havde  saa  rent  mel  i  posen  som  . 
Sverdrup.  Denne  havde  —  foruden  i  de  ovennævnte  vig- 
tigere  sager  —  gjort  fordring  paa  bestemte  afgørelser  fra 
direktionen  angaaende  forskellige  ting  i  missions-  og  han-  \ 
delsbet jentenes  indbyrdes  forhold,  saasom  opvartning,  øl- 
brygning,  brødbagning,  forsyning  med  husinventar  o.  s.  v. 
Fremdeles  havde  han  —  da  erfaringen  ofte  viste  uheldige 
følger  af  handelsfolks  ægteskaber  med  indfødte  —  fore-  j 
slaaet,  at  der  ingen  ægteskabstilladelse  gaves,  undtagen  ved¬ 
kommende  kunde  fremlægge  missionærens  attest  tor  kriste-  i 
ligt  levnet  og  forhold,  og  at  vedkommende  burde  have  været 
mindst  3  aar  i  landet,  for  at  man  kunde  lære  dem  at  kende 
og  de  selv  lære  landet  at  kende.  Over  alt  dette  var  direktio¬ 
nen  meget  krænket.  Den  erklærer  til  kollegiet,  at  den  ikke 
kan  indlade  sig  »i  de  Nyeheder  eller  Proportioner,  han  giør, 
endog  om  smaae  og  ubetydelige  Ting,  som  ei  er  værd  at 
nævne,  og  ingensinde  tilforn  af  nogen  Missionaire  paastaaet 
eller  omrørt,  men  imellem  samme  og  Handelens  Betiente  . 
selv  i  Eenighed  og  Kiærlighed  afhandlede.«  Dette  var 
bevidst  usandhed,  thi  direktionen  kan  ikke  have  været 
uvidende  om,  hvor  megen  uenighed  og  strid  netop  disse 
»smaating«  næsten  altid  gav  anledning  til,  saaat  det  netop 
var  rigtigt  og  forsigtigt  af  Sverdrup  at  fordre  bestemt  af- 

»)  »Men  i  saa  Fald  see  vi  atter  Difficultæter  at  ville  møde,  saa- 
vel  angaaende  Proviant  som  Opvartning,  hvilket  hand  som  andre 
Missionairer  bør  nyde  ved  Collonien.<s.  (Skriv,  fra  Kompagniet 
af  7.  apr.  1773.) 

gørelse  deraf,  og  et  forsøg  paa  at  undgaa  splid  og  fremme 
enighed.  Men  dette  vilde  direktionen  ikke  forstaa.  De  om¬ 
taler  ham  som  en  wiihler,  en  utilfreds,  fordringsfuld,  paa- 
staaelig  person.  De  opholder  sig  over  hans  grønlandske 
giftermaal,  som  de  er  meget  utilfreds  med.  De  hævder 
endog,  at  den  kongelig  lovede  »convenable  Employ«  for  vel- 
t  jente  mænd  i  grønlandsk  tjeneste,  saavel  missionærer  som 
handelsbetjente,  oprindelig  var  afhængig  af  handelskom- 
pagniets  attest,  men  dette  er  nu  for  missionærernes  ved¬ 
kommende  gaaet  af  brug.  Det  var  godt,  om  det  atter  blev 
saadan,  »thi  ved  sliig  Leilighed  kunde  maaskee  Missions 
Betienternes  Giftermaale  ei  alleene  bedre  forebygges,  men 
de  ville  end  og  derved  blive  des  flittigere  i  deres  Embede, 
og  des  føyeligere  imod  Compagniets  Betientere  (!!!),  og 
Eenighed  og  god  Forstaaelse  derved  tiltage.«  Dette  var  i  og 
for  sig  et  stift  stykke!  Men  direktionen  gik  videre  endnu. 
De  synes  ligefrem  at  have  indsendt  en  længere  klage  over 
ham,  thi  mod  slutningen  af  marts  blev  ham  af  missions- 
sekretær  Ursin  forelagt  en  række  spørgsmaal,  som  »vare 
mig  saa  aldeles  uventede «,  at  han  ikke  kunde  besvare  dem 
straks,  men  maatte  gøre  det  senere  skriftlig.  De  vigtigste 
af  disse  spørgsmaal  og  hans  svar  derpaa  var  følgende: 
1)  Om  han  har  forlangt  sin  proviant  forud  for  et  aar?  — 
Nej,  men  han  har  tidligere  undertiden  sagt,  at  det  var 
ønskeligt,  dog  siden  Dalagers  ansættelse  kan  han  ikke  klage 
over  partiskhed  ved  proviantuddelingen.  2)  Om  han  ikke 
selv  synes  at  have  paastaaet  for  meget,  naar  han  mener,  at 
betjentene  bør  have  missionærattest  til  giftermaal?  —  Nej, 
og  saa  længe  missionærerne  anses  værdige  til  at  beklæde 
deres  embede,  haaber  han  ogsaa,  at  deres  attester  troes 
fremfor  andres  der  i  landet.  Kompagniet  selv  kan  ikke  give 
saadan  attest,  thi  hvor  kan  de  kontrollere  deres  betj  entes 
opførsel  og  færd  7 — 800  mil  borte?  3)  Om  han  véd  nogen 
missions-betjent,  der  ved  at  besvangre  en  Grønlænderinde 
har  tiltvunget  sig  tilladelse  til  at  ægte  hende?  —  Nej,  Gud 
ske  tak !  men  adskillige  af  handelens  folk.  Dog,  da  han  selv 
er  missionsbetjent  og  gift  med  en  Grønlænderinde,  maa  han 
fordre  denne  sag  nøje  undersøgt  og  tilkendegivet,  hvem  der 
sigtes  til  og  hvad  der  har  givet  anledning  dertil.  Dette 
spørgsmaal  er  det  mest  uforskammede  og  er  vel  nok  det, 
der  har  harmet  Sverdrup  stærkest;  det  kan  jo  i  denne  sam- 
menhæng  ikke  godt  være  andet  end  en  fræk  isinuation  mod 
ham  selv.  Om  der  blev  gjort  noget  ved  det,  vides  ikke;  dog 
kunde  direktionens  delvise  føjelighed  mod  Sverdrup  —  som 
vi  til  slut  skal  høre  om  —  tyde  paa,  at  de  har  taget  insinua- 


tionen  i  sig  igen.  —  Udfra  alle  disse  klagepunkter  har  Ursin 
ment  at  kunne  slutte,  at  Sverdrup  undertiden  har  været  for 
paastaaelig  i  smaating.  Nej,  tvertimod,  han  har  vist  ofte 
været  for  føjelig  og  ikke  staaet  fast  nok  paa  sin  og  sine 
medtjeneres  ret!  — 

Sverdrup  var  virkelig  ogsaa  meget  i  beraad  med  sig  selv, 
om  han  ikke  burde  opgive  Grønland;  den  megen  modstand 
og  vrangvilje,  han  mødte,  nedslog  ham  ikke  saa  lidt.  Men 
han  vilde  meget  nødig  opgive  det  og  søgte  udveje  til  at  und- 
gaa  dette.  Skønt  han  »ikke  har  reusseret«  i  de  vigtigste  af 
sine  ansøgninger,  takker  han  for,  at  der  skal  udsendes  en 
medmissionær.  Men  for  at  ikke  hjemrejsen  skal  synes  alt¬ 
for  forgæves  og  »Modstanderne  derved  faae  des  større  An¬ 
ledning  til  at  trodse  og  hovmode  sig«  vil  han  gerne  have 
ekspektance  paa  Nordlandskaldet  Hadsel,  et  af  de  embeder, 
hvortil  missionskollegiet  havde  kaldsret.  Det  kunde  da, 
naar  det  blev  vakant,  bestyres  af  en  kapellan  mod  en  del  af 
indtægten,  indtil  han  selv  kom  hjem  og  kunde  overtage  det. 
Derved  vilde  kollegiet  tillige  kunne  spare  provstetillægget 
og  vartpengene,  naar  han  engang  hjemgik.  Da  kollegiet 
ikke  vilde  love  ham  dette,  beder  han  om  ekspektance  paa  et 
andet  af  kollegiets  kald  i  Trondhjems  stift  i  Nordland; 
endog  Vadsø  nævner  han.  Det  maatte  være  i  Nordland,  thi 
der  vil  hans  grønlandske  familie  føle  sig  mindst  fremmed. 
Men  han  slaar  samtidig  atter  af  paa  fordringerne.  Hvis 
dette  i  det  hele  taget  ikke  lader  sig  gøre,  saa  vil  han  nøjes 
med  tilsagn  om  en  pension  paa  20  rd.  aarlig  til  sin  kone, 
hvis  han  skulde  dø,  saa  han  i  det  mindste  kunde  have  det 
som  resultat  af  sin  hjemrejse.1) 

Han  opnaaede  vistnok  intet  af  dette.  Men  saadanne  om- 
veje  blev  ogsaa  tilslut  unødvendige.  Handelsdirektionen 
bøjede  sig  delvis  for  hans  —  ikke  uretmæssige  —  fordrin¬ 
ger.  19.  april  meddeler  han  kollegiet,  at  han  forleden  dag 
af  en  af  koinpagniets  direktører,  agent  Borre,  har  faaet 
mundtlig  løfte  om  »prestegaardens«  flytning  og  reparation, 
og  et  værelse  paa  kolonien  til  bolig  for  sin  adjunktus.  Saa 
gaar  han  da  i  tillid  til  disse  løfters  opfyldelse  i  Jesu  navn 
over  med  skibet  —  men  bliver  de  ikke  opfyldt,  gaar  han 
straks  hjem  igen.  Fremdeles:  giv  mig  snarest  nyt  hus  »ad 
Aaret«;  sker  det  ikke,  da  forflyttelse  ved  første  vakance  til 
Claushavn  eller  Holsteinsborg. 


*)  Grønlandske  missionærer  og  deres  enker  var  ikke  pensions- 
berettigede  før  1905. 

Forøvrigt  vandt  den  faste  vilje,  den  kristelige  alvor,  den 
ideelle  stræben,  den  uegennytte,  som  lyste  ud  af  Sverdrups 
person  og  hele  færd,  ham  ogsaa  hjemme  i  Danmark  beun¬ 
drere  og  venner.  Poul  Egede,  etatsraad  Finckenhagen  og 
cancelliraad  Ursin  optraadte  stedse  som  hans  sande  venner 
og  støttede  ham,  hvor  de  kunde.  Justitsraad  og  raadmand 
Abraham  Falck  blev  saa  indtaget  af  ham,  at  han  skænkede 
hans  mission  en  kirkeklokke  til  det  eventuelle  kirkelokale. 
Klokken  findes  endnu  i  Grønland,  men  er  nu  i  Egedesminde. 
Arkivar  og  cancelliraad  Christian  Rudolph  Scharffenberg, 
hvis  datter  var  trolovet  med  missionær  Tulle,  fik  en  saa- 
dan  veneration  for  Sverdrup,  at  han  gav  sit  minde  til  sin 
datters  oprejse  til  Grønland,  hvad  han  hidtil  havde  nægtet, 
og  allerede  i  februar  ansøgte  om,  at  hun  maatte  rejse  op 
med  samme  skib  som  Sverdrup  og  under  hans  beskyttelse. 
Den  destinerede  »adjunctus«  udtalte  uop fordret  sin  glæde 
over  at  skulle  indføres  i  missionærtj  enesten  i  Grønland 
under  Sverdrups  auspicier.  Endog  i  handelsdirektionen 
havde  han  venner.  Agent  Borré  var  hans  hyppige  omgangs- 
fælle  og  skaffede  ham  flere  fordele,  f.  eks.  forhøjelse  i  visse 
proviantsorter.  Og  direktionen  lovede  uopfordret  at  be- 
ordi  e  købmændene  til  at  yde  ham  som  visitator  »ald  muelig 
Assistance«  med  hensyn  til  den  befordring,  kompagniet  er 
pligtig  at  yde,  og  ej  engang  »saa  aldeeles  stricte  at  holde  sig 
dertil,  men  ved  givende  Leilighed,  og  naar  det  kan  skee 
uden  Forsømmelse  eller  Skade  for  Compagniet,  at  være 
behielpelig  med  Befordring. « 

Jakobshavns  skib  skulde  ikke  afgaa  foreløbig.  Men  dels 
fordi  han  længtes  hjem,  dels  fordi  der  ikke  var  megen  passa- 
gerplads  paa  skibene,  og  »adjunctus«  med  kone  skulde  med 
Jakobshavnsskibet,  dels  ogsaa  for  at  faa  husflytningen  paa- 
begyndt  saa  snart  som  muligt,  besluttede  han  sig  til  at  rejse 
med  det  tidligst  afgaaende  »bugtskib«,  der  som  sædvanlig 
var  destineret  til  Egedesminde. 

Lørdag  d.  30.  april  1773  begav  han  sig  paa  tilbagerejsen 
i  følge  med  jomfru  Bolette  Dorothée  Scharffenberg , 
hr.  Tulles  forlovede. 


VI. 


DET  LYSNER. 

1773—82. 

Hvor  nøjsom  en  mand  provst  Sverdrup  var,  viser  hans 
første  skrivelse  til  inissionskollegiet  efter  tilbagekomsten  til 
Jakobshavn.  Skønt  det  saasandt  kun  var  ovennaade  lidt, 
han  havde  opnaaet  af  det,  han  egentlig  rejste  hjem  for, 
nemlig  forbedrede  arbejdsvilkaar,  er  han  dog  gennem- 
trængt  af  taknemlighed  og  glæde  over  al  den  venlighed  og 
godhed,  kollegiet  har  vist  ham  under  opholdet  i  Danmark.  — 

Han  havde  ogsaa  denne  gang  en  besværlig  rejse,  og 
Atlanterhavet  viste  sig  meget  ublidt.  Først  natten  mellem 
4de  og  5te  juli  kom  de  til  Egedesminde  efter  mere  end  9 
ugers  sejlads  med  hyppig  modvind,  storm  og  svær  sø.  Ved 
Egedesminde  opholdt  han  sig  kun  kort,  da  missionær  Tulle 
ikke  var  der  og  han  længtes  stærkt  hjem.  Saasnart  han 
kunde  skaffe  sig  befordring,  rejste  han  og  jomfruScharffen- 
berg  op  i  bugten  og  kom  allerede  d.  9de  til  Claushavn,  hvor 
de  traf  Tulle  paa  besøg  hos  Egede  Saabyes.  Der  var  almin- 
delig  glæde  over  Sverdrups  tilbagekomst  baade  blandt  Grøn- 
lænderne  og  hos  kollegerne.  Tulle  vidner,  at  » denne  vor 
værdige  Med-Broder  med  en  rørende  Glæde  blev  imodtaget 
af  os.«  Han  udtaler  ogsaa  sin  glæde  over  Sverdrups  ud- 
nævnelse  til  provst,  og  Egede  Saabye  siger:  »Den  retskafne 
Hr.  S.  kom  herover  fra  det  høye  Missions-Collegium  som 
Vice  Proust  og  Visitator.  Denne  Værdighed  fortiente  han. 
En  Proust  her  i  Landet  behøvedes  af  adskillige  Aarsager, 
det  har  saavel  ieg,  som  mine  Med-Brødre  indseet;  ieg  glæder 
mig  da,  at  mine  Ønsker  nu  blive  opfyldte;  Gud  give  nu  ham 

og  os  sin  Aand  og  Kræfter  til  at  arbeyde,  og  Velsignelse  i 
Arbeydet.cc1) 

I  Egede  Saabyes  gæstfrie  hjem  dvælede  Sverdrup  et  par 
dage.  Rimeligt  er  det  da,  at  hans  hustru  straks  er  kommen 
derover  —  vejen  er  jo  ikke  saa  lang,  kun  3  mil,  —  eller  har 
hun  maaske  sammen  med  hr.  Tulle  været  paa  vej  til  Egedes¬ 
minde  for  at  møde  sin  mand,  idet  de  har  ventet,  at  han  vilde 
haste  hjem  med  det  først  oprejsende  »bug'tskib«?  12te  juli 
rejste  de  alle  over  til  Jakobshavn,  hvor  Sverdrup  modtoges 
med  begejstring  af  menigheden  og  overmaade  forekom- 
;  mende  af  købmand  Dalager.  Faa  dage  efter  var  der  en  stor 
og  ret  sjelden  fest  i  kolonien,  idet  provsten  viede  miss.  Tulle 
;  og  jfr.  Scharffenberg,  som  derefter  snart  rejste  til  deres 
t  hjem  i  Egedesminde. 

26de  juli  ankom  skibet  »St.  Peder «  til  Claushavn.  Med 
det  fulgte  Sverdrups  »adjunctus«,  miss.  Gjerløff 2)  og  hans 
hustru.  De  tog  ikke  straks  over  til  Jakobshavn,  hvad  i  og 
:  for  sig  vilde  været  det  naturligste,  men  blev  foreløbig  af 
egen  drift  i  Claushavn,  for  at  Sverdrup  under  »prestegaar- 
dens«  flytning  saa  længe  som  muligt  kunde  benytte  det 
|  missionen  indrømmede  værelse  i  Jakobshavns  kolonihus. 
Men  da  skibet  16.  august  gik  videre  til  Jakobshavn,  fulgte 
Gjerløff  dog  med  »for  snarest  at  kunde  komme  til  at  hielpe 
Prousten«.  11.  søndag  efter  Trinitatis,  d.  23.  august,  ind- 
satte  Sverdrup  ham  baade  ved  den  paa  grund  af  skibstiden 
stærkt  besøgte  danske  og  ved  den  grønlandske  Gudstjeneste. 

Straks  ved  sin  ankomst  til  Jakobshavn  havde  Sverdrup 
henvendt  sig  til  kbmd.  Dalager  om  snarest  at  iværksætte 
»prestegaardens«  flytning  fra  havnevigen  til  stranden  ud 
mod  Diskobugten  nær  ved  Grønlænderbyen.  Da  Sverdrup 
sagde  ham,  at  han  havde  sat  dette  som  ufravigelig  betin¬ 
gelse  for  sin  forbliven  i  landet,  gik  Dalager  straks  bered¬ 
villig  ind  paa  hans  forlangende.  Dette  turde  vise,  at  han 
trods  alle  divergenser  og  kontroverser  satte  stor  pris  paa 
I  Sverdrup  og  paa  ingen  maade  vilde  af  med  ham,  da  det 
ellers  nok  stod  i  hans  magt  at  forhale  og  udskyde  iværk- 
sættelsen  af  handelsdirektionens  ordre  saa  længe,  til  Sver¬ 
drup  for  at  staa  ved  sit  ord  rejste  hjem  med  skibet.  Nu  blev 


*)  Brev  til  missionskoll.  af  26.  august  1773. 

2)  Christian  Gjerløff,  f.  26.  aug.  1747  i  København,  cand.  theol. 
22.  juni  1768  med  haud,  ordin.  26.  marts  1773  i  Frue  kirke  af 
biskop  Harboe.  Han  var  adjunktus  til  1777,  miss.  i  Umånak  1777 
— 83,  overvintrede  i  Godhavn  til  1784,  +  22.  novbr.  1821  som 
provst  og  prest  i  Hvidbjerg  i  Jylland. 

der  tvertimod  straks  inden  skibets  ankomst  taget  fat  paa 
nedrivningen  af  huset,  og  da  Sverdrup  30.  august  skrev 
hjem,  var  baade  dette  og  de  med  skibet  opsendte  nye  mate¬ 
rialer  dertil  ført  til  den  fremtidige  plads  og  rejsningen  paa- 
begyndt. 

Der  var  dog  endnu  langt  igen,  og  da  Sverdrup  » frivil¬ 
lige^  havde  overladt  missionsstuen  i  koloniliuset  » til  min 
Med-Broder  Hr.  Gjerløff  og  hans  Kiæreste,  da  de  ventelig 
kunne  taale  mindre  Ondt  end  ieg«,  har  han  nu  maatte  ind- 
logere  sig  i  en  gammel  proviantbod,  hvor  der  intet  værelse 
er  og  hvor  det  baade  trækker  og  regner  ind.  Nu  vil  han, 
saasnart  skibet  gaar,  rejse  til  Ritenbenk,  »hvor  der  skal 
have  været  nogle  U-Ordener  blandt  de  Døbte«,  saa  kan  han 
maaske  flytte  ind,  naar  han  kommer  igen.  Muligvis  vil  det 
dog  knibe  med  at  faa  huset  færdigt  inden  vinteren,  thi  alt 
lægger  der  sig  tyndis  paa  pytter  og  paa  havnen.  I  saa  fald  vil 
han  desværre  blive  nødt  til  igen  at  flytte  i  grønlandsk  hus, 
hvad  han  meget  nødig  gør. 

Endelig  minder  han  endnu  engang  kollegiet  om,  at 
»prestegaarden«  heller  ikke  i  sin  reparerede  stand  vil  blive 
tilstrækkelig  stor  til  at  rumme  den  grønlandske  meniglied 
ved  Gudstjenesterne,  hvorfor  han  indtrængende  ber  om  et 
forsamlingshus  »ad  Aaret«. 


* 


I  begyndelsen  af  september  1773  rejste  Sverdrup  til 
Ritenbenk,  hvor  han  blev  en  3  ugers  tid,  holdt  Gudstjeneste 
for  danske  og  Grønlændere,  barnedaab  og  altergang  i  begge 
menigheder,  eksamen  over  skolebørnene  og  underviste 
katekumenerne.  Disses  kundskab  var  for  de  flestes  ved¬ 
kommende  god  og  deres  og  den  lille  grønlandske  menigheds 
forhold  og  vandel  som  helhed  upaaklagelig.  Det  havde  vakt 
megen  forargelse,  at  en  tidligere  katekumen,  en  ung  pige, 
havde  staaet  i  utugtigt  forhold  til  en  handelsassistent. 
Muligvis  smittet  af  dette  daarlige  eksempel  havde  en  af  de 
døbte,  Immanuel,  forskudt  sin  kone  og  laa  i  med  en  ung 
pige.  Dem  havde  Sverdrup  desværre  ikke  kunnet  komme  i 
tale,  thi  saasnart  de  hørte,  at  han  var  i  vente,  flygtede  de  til 
en  langt  bortliggende  hedensk  boplads. 

I  de  sidste  dage  af  september  tiltraadte  han  hjemrejsen. 
Men  den  blev  langvarig  og  meget  haard.  De  fik  storm  og 
uvejr  paa  sig  og  maatte  tilbringe  8  nætter  under  aaben 
himmel  i  en  halv  snes  graders  frost. 

Det  var  ham  derfor  en  velkommen  lise,  at  »prestegaar- 
den«  ved  hans  hjemkomst  virkelig  var  saavidt  færdig,  at 
han  straks  kunde  flytte  ind.  Den  var  nu  opført  et  kvarters 
gang  fra  kolonien  ved  en  lille  vig  af  Diskobugten  nogle  faa 
meter  fra  stranden  nedenfor  en  større  samling  Grønlænder- 
huse.  Den  bestod  af  hovedbygningen,  15  alen  lang  og  10 
alen  bred,  med  en  større  stue,  køkken  og  karlekammer. 
Hertil  var  føjet  et  brændeskur  og  »et  Locum  med  Dør  med 
Jærn-Hængsler  og  Krog«.  Indretningen  var  højst  tarvelig. 
I  provstens  stue  bestod  »Meublerne«  af  et  fyrretræsbord 
med  skuffe,  en  jærn-vindovn,  et  sengested  med  kattuns 
omhæng,  to  hylder,  8  ruslæders  stole,  2  par  »Sleets  Lærrets 
Gardiner  og  tvende  Bord-Dugge«.  I  karlens  kammer  fand- 
tes  kun  en  bilæggerovn,  et  bord  med  fod,  en  standkøje  og 
en  hylde.  Til  gudstjenesteligt  brug  fandtes  der  en  løs  tale- 
pult  med  knæleskammel,1)  et  lille  alterbord,  en  kommu- 
nionskammel  og  et  tindøbefad.  Endvidere  hørte  der  til 
huset  en  del  husgeraad  som  tinfade,  dybe  og  flade  tintaller- 
kener,  skeer,  knive,  vaskekedel  og  kogekar  af  kobber,  en 
messinglampe,  nogle  »lyseplader«  med  saks  til,  vandslæde, 
vandtønde,  vandspande,  brændesav  og  -økse  etc.2) 

Huset  var  dog  ikke  fuldt  færdig  endnu  og  blev  det  ikke 
paa  lang  tid.  1774  melder  kbmd.  Dalager  ganske  vist  han- 
delsdirektionen  —  der  lod  det  gaa  videre  til  kollegiet  —  at 
»Hr.  Sverdrup  har  nu  et  nyt  Huus,  i  fuldkommen  Stand 
opbygt«,  men  disse  ord  erklærer  Sverdrup  i  1776,  da  han 
erfarede  dem,  for  »gandske  u-rigtige  og  u-sandfærdige«,  thi 
dels  er  huset  ikke  nyt,  selvom  der  er  anvendt  nogle  nye 
materialer  til  dets  istandsættelse,  og  dels  er  det  ikke  »fuld- 
komment«,  da  f.  eks.  den  ene  loftsgavl  ikke  er  tættet  og 
karlekammeret  ikke  paneleret  endnu.  Dette  passer  godt 
nok  med,  at  Dalager  i  anledning  af  en  kontrovers  om  en 
assistents  giftermaal  i  sommeren  1774  havde  truet  Sverdrup 
med,  at  hvis  han  ikke  gav  efter,  skulde  hans  hus  ikke 
blive  fuldført  i  de  første  3  aar.3)  Og  da  Sverdrup  nu  i 
1776  gik  i  rette  med  ham  for  hans  ovenanførte  lidt  dristige 
ord  om  det  »nye«  hus,  bekræftes  hans  paastand  om,  at  der 
endnu  mangler  en  del  paa  huset,  gennem  Dalagers  svar. 


1)  Den  findes  her  endnu.  Paa  forsiden  er  udskaaret: 
Anno  1750. 

2)  Af  Dalagers  inventarieregnskab  for  1776. 

3)  »Dette  sidste  er  til  denne  Tiid  opfyldt,  skiønt  ieg  i  visse 
Maader  selv  har  anskaffet  en  Deel  Materialia,  som  nu  ligger  og 
fordærves  til  ingen  Nytte. «  (Sverdr.s  skriv,  til  missionskoll.  13. 
juli  1775.) 

Men  dette  viser  paa  den  anden  side  en  vis  føjelighed  fra 
Dalagers  side,  saa  deraf  kan  sluttes,  at  Sverdrup  nok  har 
været  lidt  stærk  i  paastaaelighed  og  holden  paa  sin  ret  — 
hvad  dog  selve  sagens  forløb  og  følgende  uddrag  af  Dalagers 
til  direktionen  hjemsendte  journal  for  1777  retfærdiggjør. 
Dalager  skriver  nemlig:  »Det  forekommer  mig,  og  Andre, 
at  Hr.  Prousten  immer  tænker,  at  ald  det  Arbeyde,  han 
kand  optænke,  og  nogenledes  har  Skin  af  Fornødenhed,  det 
bør  at  iværksættes  og  udføres  foran  for  noget  andet  Col- 
loniens  og  dens  anliggende  Forretninger,  og  at  ald  Opmærk- 
somhed  bør  allene  anvendes  paa  ham,  i  hvor  det  end  saa 
gaaer  med  Resten. «  Denne  »grausame  Salbe«  skyldes  den 
ubetydelighed,  at  Sverdrup  i  ettersommeren  1776  havde  an¬ 
modet  om  at  faa  den  omtalte  gavl  tætnet,  hvilket  ikke  blev 
gjort  dengang,  men  i  april  1777  vilde  Dalager  lade  det  gøre, 
hvad  Sverdrup  med  rette  satte  sig  imod,  da  det  paa  grund 
af  kulden  ikke  kunde  gøres  ordentlig.  Dalager  siger  frem¬ 
deles,  at  tidligere  missionærer  i  Jakobshavn  har  været  mere 
beskedne  og  nøj  somme,  og  taler  om  »de  uendelige  Skrive- 
rier,  Paastande,  Disputer  og  Relationer,  der  har  væred  her 
i  ald  den  Tiid  Herr  Viice  Prousten  har  væred  her  ved 

Stæden - og  ieg  troer  tilforladelig,  at  der  er  skreevet 

meere  om  dette  Missions  Huus,  end  om  noget  Pallatz  i 
Verden,  ja  ikke  engang  saa  meget  om  Babels  Taarn.«  Slut¬ 
telig  tilføjer  han  dog  velvilligst:  »Dog  skal  Hr.  Prousten 
gierne  faae  rettet  sine  Sprekker,  naar  hand  kuns  vil  passe 
en  bequem  Tiid.«  — 

Men  uagtet  det  saaledes  trak  ud  med  at  faa  »prestegaar- 
den«  fuldt  færdig,  var  der  dog  overordentlig  meget  vunden 
ved  dens  flytning.  Sverdrup  fik  en  bedre,  rummeligere  og 
lunere  bolig,  var  den  end  fremdeles  utilbørlig  lille  og  især 
utilstrækkelig  som  Gudstjenestelokale.  Men  det  var  ikke 
alt.  Mere  betød  dens  beliggenhed  midt  iblandt  folket,  som 
gav  presten  lettere  adgang  til  dem  og  bedre  opsigt  med  deres 
forhold,  og  som  ogsaa  for  folket  betød  det  gode,  at  de  nu 
havde  deres  prest  i  deres  midte.  Fremdeles  var  dens  be- 
«  liggenhed  lige  ved  søen  af  stor  betydning  for  hans  grøn¬ 

landske  husstand,  som  derved  havde  udsigt  over  deres 
erhvervsmark  og  let  adgang  dertil.  Dertil  kom  —  hvad  der 
ikke  var  af  mindst  værdi  —  den  herlige,  sindsopløftende 
udsigt  fra  »prestegaardens«  vinduer,  ud  over  Diskobugtens 
flade,  snart  blank  som  et  spejl,  snart  toppende  sig  i  hvid- 
skummende  bølger,  —  snart  opfyldt  af  isskodser  og  f j  elde 
i  fantastiske  former,  naar  fjorden  »skød  ud«,  snart  dækket 
af  vinterisens  mægtige  flade.  Mod  syd  i  en  halv  mils  af- 

stand  lyser  isfjeldsbankens  knej  sende  borge  og  i  vest  hæver 
sig  Disko  —  fjern,  men  dog  tydelig,  snart  som  en  eneste 
mur,  om  sommeren  brun  med  hvid  hætte,  om  vinteren  skin¬ 
nende  hvid,  snart  aabnende  indblik  langt  ind  i  dalene,  saa 
tinder  og  spir  kommer  frem  —  alt  efter  belysningen;  snart 
lav,  snart  høj,  snart  gyldenrød  i  den  synkende  sol,  snart 
dunkelblaa,  naar  føhnen  truer  —  altid  foranderlig,  aldrig 
ens  to  timer  i  træk.  Det  er  en  lyst  og  en  hvile  for  øjet  — 
og  en  grel  modsætning  til  det  sindsknugende  ved  boligens 
gamle  plads,  indknebet  som  den  var  mellem  triste  graa 
klipper  uden  frit  udsyn  til  nogen  kant.  Og  sidst,  men  ikke 
mindst:  der  var  vundet  en  sejr  hermed.  Paa  trods  af  fler- 
aarig  modstand  og  alskens  hindringer  havde  Sverdrup  ført 
sin  plan  igennem,  og  det  bidrog  maaske  mere  end  noget 
andet  til  at  skaffe  ham  —  og  derigennem  den  sag,  han  tjente 
—  respekt  og  anseelse  selv  der,  hvor  man  sidst  og  mod- 
villigst  ydede  den.  — 

Saa  vandt  han  ogsaa  dette,  at  han  nu  kunde  anlægge  »en 
liden  Hauge «  ved  »prestegaarden«.  Det  havde  Egede  Saa- 
bye  med  megen  besvær,  men  med  godt  resultat  gjort  i 
Claushavn.1)  Men  hvor  gerne  end  Sverdrup  har  villet  følge 
hans  eksempel,  lod  det  sig  ikke  gøre,  saalænge  hans  bolig 
laa  ved  havnevigen,  thi  dér  var  aldeles  ikke  plads  dertil. 
Nu  lod  det  sig  gøre,  da  boligen  var  flyttet,  og  han  var  da 
ikke  sen  til  at  sætte  det  i  verk.  Det  var  nu  ingen  let  sag,  thi 
grunden  var  muldløs  klippe,  og  der  findes  ikke  ret  megen 
havejord  i  Nordgrønland.  Kun  paa  steder,  hvor  menneske- 
boliger  har  staaet  gennem  flere  generationer,  og  hvor 
alskens  affald  har  gødet  jordsmonnet,  er  dette  forvandlet 
til  frugtbar  muld.  Fra  saadanne  steder  maatte  han  tage 
jorden  og  bære  den  sammen  til  sin  have.2)  Og  for  de  grøn¬ 
landske  hundes  skyld,  som  intet  skaaner,  maatte  han  ind- 
hegne  den,  med  et  solidt  gærde  af  træstaver.  Men  her  fik 
han  saa  ogsaa  en  have,  som  var  kendt  i  hele  Grønland  for 
sin  godhed.  Han  kunde  dyrke  kaal,  roer,  ræddiker,  salat 
og  kørvel  og  —  takket  være  Jakobshavns  oftest  stille,  varme 
sommervejr  med  sol  døgnet  rundt  —  i  de  fleste  aar  høste 


*)  Brudstkr.  af  dagbog  122 — 23. 

2)  Ogsaa  købmand  Dalager  havde  lavet  sig  en  have.  Han  og 
hans  sønner  bar  jorden  sammen  til  den.  Heraf  optog  han  »ved 
Enden  af  September«  sin  »krusede  grønne  Kaal«,  som  var  s/4 
alen  høj.  Stokken  var  en  finger  tyk.  »Kiørvel,  Kars,  Salat, 
Radiser,  Petersille,  porré  og  Roer«  havde  han  ogsaa.  (Udtog  af 
journal  fra  Dalager  fra  1.  juli  1776  til  31.  juni  1777.)  —  Aaret 
før  lykkedes  næsten  kun  kaalen;  han  mener,  at  den  altfor  friske 
jord  var  skyld  deri.  —  Han  agter  ogsaa  at  forsøge  »Potates«. 

saa  store  kvanta,  at  de  strakte  til  til  langt  hen  paa  vinteren. 
Og  hvad  det  betød  i  et  land,  hvor  vegetabilier  ikke  findes, 
hvor  man  dengang  intet  heraf  kunde  faa  tilført  hjemmefra, 
og  hvor  skørbugen  derfor  altid  truede,  er  let  at  indse.  — 
Det  er  neppe  for  meget  sagt,  at  »prestegaardens«  flytning, 
saa  ubetydelig  en  ting  det  end  kan  synes  at  være,  gav  Sver¬ 
drup  mod  og  kraft  til  at  holde  ud  og  blev  en  aarsag  til  hans 
lange  ophold  i  landet. 


Til  Sverdrups  husstand  hørte  efterhaanden  et  stort  antal 
mennesker,  saavidt  ses  kan  langt  over  tyve.  Foruden  sin 
hustru  og  3  stedbørn  havde  han  3  eller  4  sælfangere  med 
deres  familier  boende  hos  sig;  kateketerne  ved  stedet  og 
2 — 3  kateketelever  boede  der  ligeledes.  Hertil  kom  flere 
tjenestefolk  af  begge  køn.  Derfor  hørte  der  ogsaa  til 
»prestegaarden«  et  meget  stort  og  velindrettet  grønlandsk 
hus,  som  Sverdrup  selv  havde  ladet  opføre  og  ejede,  og  hvor 
alle  »Huusfolkene«  boede.  Der  førtes  en  dobbelt  hushold¬ 
ning,  en  »evropæisk«  i  prestehuset  for  ham  selv  med  kone 
og  børn,  og  en  »grønlandsk«  i  annekshuset  for  alle  de  andre. 

Ved  hjælp  af  sine  husfolk  drev  Sverdrup  en  stor  grøn¬ 
landsk  bedrift,  som  han  selv  ledede  og  førte  overopsynet 
med;  hver  havde  sit  arbejde  at  passe,  og  de  fik  ikke  lov  til 
at  ligge  paa  den  lade  side.  Daglig  drog  mændene  ud  paa 
fangst,  om  sommeren  med  kajak,  om  vinteren  paa  slæde, 
mens  kvinderne  passede  huset,  gjorde  rent,  syede  nye  og 
bødede  gamle  klæder  —  som  dengang  næsten  alle  var  af 
skind  —  samlede  lyng  og  kvas  til  optænding,  straa  til 
mellemlag  mellem  støvlen  og  strømpen  i  kamikkerne  (de 
grønlandske  skindstøvler)  —  og  meget  andet.  Der  gjordes 
om  sommeren  togter  —  ofte  langvejshen  —  efter  tørv, 
brænde  og  grønlandske  fødemidler  til  vinterforraad,  som 
hvidfisk  og  sælhunde,  laks,  stenbider  og  lodder  —  ja  endog 
rensdyr  og  kvejte  hentedes  hjem  helt  nede  fra  Holsteins- 
borgs  distrikt.  Saa  var  der  travlhed  med  at  efterse  vaaben 
og  redskaber,  konebaad  og  kajakker,  bøde  dem  hvor  det  til- 
trængtes,  ja  ofte  endog  betrække  dem  med  nye  udblødte 
skind,  som  syedes  paa  af  kvinderne  under  megen  skæmt  og 
munterhed.  —  I  koloniens  journaler  over  indhandlede  pro¬ 
dukter  optræder  Sverdrup  og  hans  husfolk  meget  hyppig 
som  leverandører  af  ret  anselige  kvanta,  og  i  anledning  af 
en  hvalfangst  i  1777,  som  han  i  en  bestemt  anledning  med¬ 
deler  missionskollegiet,  siger  han,  at  heri  deltog  af  hans 
»Huusfolk«  ikke  mindre  end  »5  Mandfolk  og  4  Fruentimre«, 

medens  samtidig  en  hel  konebaadsbesætning  var  anderswo 
engagirt,  saa  at  kollegiet  heraf  kan  se,  at  der  intet  er  i  »den 
mod  mig  og  andre  Missionairer  reiste  Beskyldning,  som  de 
der  skulde  vænne  Grønlænderne  til  Ørkesløshed.cc1) 


Samme  aar  som  Sverdrup  kom  tilbage  til  sin  mission, 
ramtes  denne  af  en  svær  ulykke.  En  smitsom  sygdom  — 
uvist  hvilken,  men  kopper  var  det  ikke  —  gik  sejrsgang 
gennem  landet  fra  syd  til  nord,  sikkert  oprindelig  hidført 
med  et  eller  andet  skib.  Til  Jakobshavn  kom  den  midt  i 
oktober  og  rasede  efteraaret  ud  og  et  stykke  ind  i  det  nye 
aar.  Den  angreb  alle  Grønlænderne  »næsten  uden  Und- 
tagelse«.  I  Sverdrups  husstand  var  alle  syge  paa  én  gang 
—  »min  Kone  og  Børn,  alle  mine  Tienestefolk,  alle  mine 
Huusfolk,  Catechet  Nicolaj  indberegnet«.  Han  selv  »an- 
tastedes«  ogsaa  af  sygdommen,  men  dog  ikke  værre  end  at 
han  kunde  gaa  oppe.  I  3  uger  var  han  ikke  ordentlig  i  seng 
eller  afklædt.  I  sengen  laa  hans  syge,  »næsten  døende« 
kone;  børaene  og  nogle  flere  syge  laa  paa  gulvet.  De  andre 
huse  skulde  ogsaa  tilses,  Gjerløff  og  Sverdrup  delte  dem 
imellem  sig.  I  nogle  af  husene  var  ingen  saa  friske,  at  de 
kunde  række  de  andre  en  drik  vand  eller  tænde  lampen; 
alt  saadant  maatte  presterne  besørge.  Da  alle  erhververne 
var  syge,  blev  der  snart  tillige  mangel  og  nød,  saa  Sverdrup 
maatte  hjælpe  rundt  omkring  med  spæk  til  lamperne  til 
lys  og  varme  og  med  proviant.  Hans  udgift  hertil  blev  over 
50  rd.,  da  han  tildels  maatte  lade  provianten  hente  fra  andre 
kolonier,  fordi  Jakobshavn  var  mindre  godt  forsynet.  Der 
døde  16 — 18  af  de  døbte,  12  katekumener  og  omtrent  halv- 
hundrede  hedninger.  Rekonvalecensen  for  dem,  der  kom  sig, 
vårede  næsten  hele  vinteren,  hvad  der  forværrede  nøds¬ 
tilstanden  og  forøgede  Sverdrups  »Sinds-Uroe  og  Bekym- 
ring«.  —  Gjerløff  »var  neppe  kommet  igiennem  alt  dette  i 
denne  Vinter,  hvis  ikke  den  gode  Hr.  Proust  havde  trøstet 
og  opmuntret  mig  og  baaret  Byrden  med  mig.« 

I  sygdommens  værste  periode  standsede  alt,  skoleunder¬ 
visning,  katekumenlæsning,  Gudstjeneste,  morgen-  og  aften- 
andagterne.  Da  de  atter  kunde  komme  igang,  maatte  Sver- 


*)  Der  har  al  rimelighed  for  sig,  at  Sverdrup  har  indført  at 
rekle  hellefisk  i  Diskobugten.  Hverken  begrebet  eller  ordet  ken- 
des  i  Danmark,  men  baade  blandt  Grønlændere  og  danske  her- 
oppe  kendes  og  bruges  det  den  dag  idag. 

Den  norske  grønlandsprest.  —  10. 

drup  til  at  begynde  med  besørge  al  undervisning,  andagter 
og  Gudstjenester  for  Grønlænderne,  fordi  kateketerne  endnu 
ikke  magtede  det  og  Gjerløff  ikke  kunde  grønlandsk  nok. 
Denne  »forrettede«  da  for  de  danske  og  overtog  tilsynet  med 
de  syge.  Senere  begyndte  han  at  lijælpe  med  i  børneskolen. 
Da  alle  omsider  var  restituerede,  var  den  daglige  arbejds- 
gang  saaledes,  at  Gjerløff  holdt  bøn  og  katekisation  med  de 
danske  og  holdt  de  fleste  danske  Gudstjenester,  samt  »alter- 
nerede«  i  børneskolen  med  kateket  Nicolaj.  Denne  holdt 
daglig  morgen-  og  aftenbøn  med  Grønlænderne.  Sverdrup 
selv  holdt  hver  søndag  grønlandsk  Gudstjeneste  og  daglig 
5 — 6  timers  undervisning  af  katekumener,  kommunikander 
og  kateketelever.  I  børneskolen  holdt  han  »Inspection« 
flere  gange  ugentlig  og  var  ofte  med  ved  de  daglige  andagter 
i  husene.  Hver  anden  dag  underviste  han  Gjerløff  nogle 
timer  i  grønlandsk.  Til  hedningerne  havde  han  gjort  rejser 
to  gange,  og  7  gange  havde  han  holdt  dansk  Gudstjeneste. 
—  Af  de  30  katekumener,  som  der  havde  været  om  efter- 
aaret,  var  tilsidst  kun  18  tilbage,  og  af  disse  døbtes  6  d.  27. 
marts  1774. 

22.  juni  »kom  Fædrenelandets  Skib  og  bragte  Glæde  efter 
den  lange  og  bedrøvelige  Vinter. « 


En  sag  om  et  blandet  ægteskab  voldte  Sverdrup  en  hel  del 
besvær  og  bekymring,  men  viser  tillige  hans  ubøjelige 
standhaftighed,  naar  det  gjaldt  fastholdelsen  af  de  klare 
linier  og  rene  standpunkter. 

En  ung  dansk  mand,  Jørgen  Arnkiel,  var  i  1770  bleven 
ansat  som  handelsassistent  i  Jakobshavn.  Han  indlod  sig 
snart  i  et  utilladeligt  forhold  til  en  ung  hedningepige 
Takpana.  Hun  lod  sig  derefter  optage  blandt  katekumenerne 
ved  Ritenbenk,1)  rimeligvis  i  den  tanke  at  kunne  opnaa 
ægteskab  med  den  udkaarne,  hvis  hun  blev  kristen.  Muligt 
er  det  dog  ogsaa,  at  kæresten  kan  have  opfordret  hende  med 
løfte  om  at  ægte  hende,  naar  hun  blev  døbt.  I  hvert  fald 
blev  Sverdrup  —  da  han  paa  sin  anneksrejse  til  Ritenbenk 
prøvede  og  overhørte  katekumenerne  —  meget  hurtigt  klar 
over,  at  dette  formaal  var  hendes  eneste  bevæggrund  til  at 
søge  daabsundervisning,  og  han  var  derfor  alene  af  den 


*)  Rimeligvis  har  hun  ikke  turdet  gøre  det  ved  Jakobshavn, 
da  hun  har  været  bange  for,  at  Sverdrup  da  straks  skulde  gen- 
nemskue  hende. 

grund  tvivlraadig,  om  han  turde  døbe  hende.  Men  da  der 
saa  begyndte  at  gaa  rygter  om  hendes  »leben«  med  Arnkiel, 
og  rygterne  bekræftede  sig,  maatte  han  afvise  hende. 

Imidlertid  ansøgte  Arnkiel  direktionen  om  tilladelse  til 
at  ægte  hende,  men  fik  afslag  og  kaidtes  hjem.  Efter  hans 
afrejse  levede  pigen  helt  iblandt  og  med  hedningerne.  Hun 
fik  et  barn,  som  døde  af  vanrøgt.  1774  kom  manden  atter 
til  Jakobshavn  som  assistent  og  havde  opnaaet  ægteskabs- 
tilladelse.  I  sin  indberetning  af  6.  juli  beklager  Sverdrup 
dette.  Han  siger,  at  sligt  kun  tjener  til  at  vække  forargelse 
og  bestyrkelse  i  vantro  og  slet  levnet.  Og  handelsdirektio- 
nen  negligerer  sine  egne  bestemmelser.  Snart  siger  de,  at  de 
vil  hj  emkalde  alle,  som  vil  giftes  med  ublandede  indfødte, 
men  kommer  de  saa  hjem,  faar  de  straks  giftermaals- 
tilladelse  alligevel.  Sverdrup  er  sat  i  en  slem  samvittigheds- 
konflikt  ved  dette  tilfælde.  Da  ægteskabstilladelse  er  givet, 
er  det  hans  pligt  at  vie  dem.  Men  hvor  kan  han  gøre  døt 
under  disse  omstændigheder?  Og  hvor  kan  han  være  vis 
paa,  om  hendes  længsel  er  ægte,  hvis  hun  nu  vil  døbes? 

Nu  —  gik  der  politik  i  sagen.  Arnkiel  lod  hedningepigen 
hente  til  sig  og  paastod,  at  det  var  Sverdrups  pligt  at  vie 
ham  til  hende  uden  videre,  og  købmand  Dalager  støttede 
hans  paastand.1)  Sverdrup  erkla^rede  ikke  at  kunne  ægte- 
vie  en  kristen  og  en  hedning  og  forlangte  udsættelse,  til 
pigen  kunde  blive  døbt.  Dalager  erklærede  dette  for  unød- 
vendigt,  idet  han  henviste  til  apostlen  Paulus’s  ord  i  første 
Korinthierbrev  7,  13 — 16.  Da  Sverdrup  blev  ved  sit,  ind- 
rømmedes  der  ham  omsider  frist  til  at  døbe  hende,  men  det 
skulde  ske  lige  med  det  samme  uden  forberedelse,  den  be- 
høvedes  ikke,  da  hun  jo  tidligere  havde  nydt  daabsunder- 
visning.  Dette  vilde  provsten  paa  ingen  maade  indlade  sig 
paa,  da  hun  —  som  ovenfor  anført  —  ved  egen  skyld  var 
afvist  og  siden  den  tid  havde  levet  som  en  hedning  og  aldrig 
ytret  længsel  efter  at  blive  kristen.  Han  forlangte,  at  hun 
nu  skulde  rejse  til  Claushavn  for  at  undervises  og  døbes  der, 
thi  »der  begyndte  allerede  paa  Nye  at  rygtes  u-behagelige 
Ting«.  Pigen  selv  var  villig  nok  til  at  rejse,  men  de  andre 
vilde  ikke  lade  det  ske.  De  søgte  nu  ved  trusler  at  faa  Sver¬ 
drup  til  at  forrette  daaben  og  vielsen.  Hvis  pigen  rejste 
eller  blot  satte  sin  fod  udenfor  Jakobshavn,  vilde  Arnkiel 
ikke  ægte  hende.  Sverdrup  derimod  skulde  blive  idømt  en 
bøde  paa  80  å  100  rd.  for  opsætsighed  mod  kompagniets 


*)  Desuagtet  »ivrer«  han  i  sin  journal  for  januar  1775  »imod 
dette  Slags  Giftermaale«.  Dette  viser  til  evidens,  at  hans  ind- 
skriden  i  Arnkiels  favør  var  politik. 

ordre,  og  desuden  blive  tilpligtet  at  erstatte  Arnkiel  om- 
kostningerne  ved  hans  hjemrejse  ifjor.  Hvad  der  endnu 
manglede  paa  »prestegaardens«  istandsættelse,  skulde  ikke 
blive  udført  i  de  første  tre  aar.  Trods  disse  og  mange  lig¬ 
nende  forsøg  paa  at  tvinge  ham  var  Sverdrup  ikke  til  at 
rokke  fra  sin  beslutning. 

Nu  gik  der  flere  lejligheder  forbi,  hvor  pigen  ikke  rejste. 
Blandt  andet  var  assistent  Thorning  fra  Egedesminde  paa 
besøg  i  Jakobshavn.  Han  syntes,  Sverdrup  havde  ret,  og 
lovede  at  tage  hende  med  sig  til  Claushavn,  naar  han  rejste 
hjem  —  men  efter  at  have  samtalt  med  de  andre  undskyldte 
han  sig.  Endelig  langt  hen  i  september  maaned  kom  assi¬ 
stent  Irgens  fra  Christianshaab  paa  besøg  sammen  med 
Egede  Saabye  og  kone.  Da  de  rejste  hjem,  tog  Irgens  hende 
med,  »uagtet  han  derved  paadrog  sig  stor  Fortrydelse  hos 
alle  sine  Med-Betientere«.  Sverdrup  tilføjer,  at  saaledes 
plejede  denne  assistents  forhold  overfor  missionen  at  være. 

Takpana  blev  derefter  undervist  sammen  med  katekume- 
nerne  i  Claushavn  hele  efteraaret  og  døbtes  2.  søndag  i 
advent,  d.  4de  december,  af  Egede  Saabye.  Hun  fik  navnet 
Maren  og  angives  at  være  » omtrent  26  Aar  gammel. «  Nyt- 
aarsdag  1775  ægteviedes  hun  og  ass.  Arnkiel  af  Gjerløff. 
Sverdrup  har  aabenbart  været  lidt  utilfreds  med  sin 
»adjunktus’s«  forhold  i  denne  sag  —  rimeligvis  har  denne 
holdt  sig  for  passiv  —  thi  han  siger,  at  uagtet  Gjerløff 
»aldeeles  ingen  Deel  tog  i  disse  Forhandlinger «,  førend 
sagen  var  afgjort,  haaber  han  dog,  at  han  i  sin  dagbog  har 
berettet  derom,  saaat  kollegiet  kan  se,  at  Sverdrup  har  ret; 
sagen  »angaar  jo  dog  vores  fælleds  Embedecc.1) 

Forøvrigt  var  det  saa  langt  fra,  at  Sverdrups  holdning  i 
denne  sag  skaffede  ham  fjender,  at  den  endog  snarest  synes 
at  have  forøget  agtelsen  for  ham  endog  fra  de  direkte 
impliceredes  side. 


*)  Dette  ægteskab  fik  kun  en  krank  lykke.  Arnkiel  blev  køb- 
mand  i  Urnånak  1780,  men  hjemkaldtes  to  aar  efter  for  at  gøre 
regnskab  for  sit  forhold,  der  havde  udvist  forskellige  mislig- 
heder.  Han  forlod  da  hustruen  og  børnene  i  stor  nød  og  kom 
ikke  mere  til  Grønland.  Han  fik  senere  en  ansættelse  hos  sin 
svoger  Thomas  Bierregaard,  som  var  auktionsdirektør  i  Kri¬ 
stiania.  Naar  han  døde  vides  ikke.  Hans  kone  levede  endnu  i 
Ritenbenk  1798  med  en  voksen  søn  og  datter.  Hun  var  død  1810. 

1776  havde  Sverdrup  atter  en  meget  ubehagelig  embeds- 
rejse  til  Ritenbenk.  Begyndelsen  forløb  godt  nok.  Han 
rejste  derop  paa  slæde  d.  16.  marts,  overnattede  hos  nogle 
hedningefamilier,  der  boede  ved  »Klokkerhuk«  paa  syd- 
spidsen  af  øen  Arveprinsens  Eiland,  og  kom  til  Ritenbenk 
dagen  efter.  Efter  at  have  afholdt  de  sædvanlige  kirkelige 
forretninger  og  bl.  a.  døbt  6  katekumener  rejste  han  hjemad 
4.  april.  Men  nu  var  vejen  ikke  god  længere.  Der  var  ikke 
megen  is  tilbage.  Storm,  uvejr  og  mildning  havde  ødelagt 
den,  og  han  maatte  rejse  ad  lange  omveje  paa  isrester  og 
snebart  land,  over  høje  f j  elde  og  nedad  stejle  og  livsfarlige 
skraaninger.  Han  kom  først  hjem  25.  april  —  altsaa  efter 
hele  tre  ugers  forløb.  Han  havde  dog  ikke  rejst  hele  denne 
tid.  Rejsens  strabadser  tog  saa  meget  paa  hans  kræfter, 
ogsaa  fordi  de  ofte  led  mangel  paa  tilstrækkelig  proviant, 
at  han  blev  syg  undervejs  og  maatte  ligge  over  et  sted  hos 
hedninger  i  samfulde  8  dage.  I  denne  tid  opholdt  han  livet 
med  »måtak«  og  muslinger,1)  da  der  ikke  var  nogetsomhelst 
andet  at  faa,  idet  der  var  »sultetid«  hos  hans  værtsfolk. 

Ved  hjemkomsten  havde  han  tabt  sig  saa  meget,  at  » ingen 
kunde  kiende  mig  igien«.  Desuagtet  —  han  omtaler  det  selv 
med  taknemlig  undren  —  kom  han  forbavsende  hurtigt  til 
kræfter  igen. 


Desværre  eksisterer  provst  Sverdrups  visitatsberetninger 
ikke  mere,  saa  det  er  umuligt  i  detailler  at  skildre  hans 
virksomhed  som  provst.  Man  maa  nøjes  med  det  billede, 
som  kan  faas  udaf  de  faa  og  spredte  træk,  oplysninger  og 
hentydninger  til  den,  som  findes  i  hans  almindelige  ind- 
beretninger. 

Som  provst  var  han  virksom  og  energisk  uden  at  være 
fremfusende.  Ændringer  og  reformer  indførte  han  med 
betænksomhed  og  varsomhed.  Som  den  beskedne  og  bram¬ 
fri  mand  han  var,  var  hans  optræden  som  overordnet  fri 
for  al  forloren  værdighed  og  fornem  nedladenhed.  Han  var 


x)  Måtak  er  overhuden  af  hvaler.  Den  spises  baade  raa,  kogt 
og  stegt  og  er  meget  velsmagende.  Som  raa  smager  den  noget  i 
retning  af  nøddekærner.  Som  stegt  minder  den  endel  om  stegt 
aal.  —  I  Kirkehist.  Samlinger  V.  rajkke,  3.  bind,  sd.  468  (provst 
L.  Koch:  Den  danske  mission  i  Grønland),  hvor  denne  rejse 
omtales,  siger  der,  at  Sverdrup  levede  af  »hvalfiskekød  og  multe¬ 
bærer  Hvalfiskekød  er  en  morsom  misforstaaelse,  og  multebær 
—  som  »muslinger«  er  bleven  til  —  findes  ikke  i  Nordgrønland. 

fast  og  bestemt,  men  yderst  hensynsfuld  i  alle  forhold  baade 
overfor  missionærer,  kateketer  og  menigheder  og  overfor 
de  verdslige  myndigheder  paa  de  forskellige  steder.  Som 
følge  deraf  var  han  overordentlig  afholdt  af  alle  de  skif¬ 
tende  missionærer  i  provstiet,  og  de  støttede  sig  til  ham  og 
viste  ham  deres  tillid  ved  alle  lejligheder. 

Sine  visitatsrejser  udførte  han  i  første  omgang  »til  Punkt 
og  Prikke «  efter  instruksens  bydende.  1774  var  han  i  Umå- 
nak.  Rejsen  dertil  foretoges  med  konebaad  i  juli — august 
og  vårede  6  uger.  —  Aaret  efter  skulde  han  efter  planen 
møde  Sydgrønlands  provst  i  Holsteinsborg.  Dette  møde  kom 
dog  ikke  istand,  men  det  var  ikke  Sverdrups  skyld.  Han 
kunde  ikke  rejse  før  langt  hen  i  juli,  fordi  vinterisen  det 
aar  laa  usædvanlig  længe  i  Diskobugtens  syddel.  Han  kom 
derfor  først  til  Holsteinsborg  den  8.  august,  men  da  var 
Thorhallesen  rejst  derfra.  Meningen  var,  at  de  skulde 
mødes  i  slutningen  af  juli,  men  Thorhallesen  var  allerede 
kommen  dertil  27.  maj,  og  han  kunde  ikke  vente  læng^re 
end  til  4.  juli,  da  han  skulde  forlade  landet  samme  sommer. 
Sverdrup  vendte  derfor  hjem  allerede  10.  august  med  ufor¬ 
rettet  sag.  Man  undres  over,  at  kollegiet  ikke  havde  givet 
ham  underretning  om  Thorhallesens  hjemrejse  og  derved 
sparet  ham  for  at  gøre  den  mere  end  800  km.  lange  rejse 
forgæves.1)  Ved  denne  rejse  gik  han  glip  ad  den  eneste 
lejlighed  til  at  foretage  en  ordination,  som  forekom  i  hans 
Grønlandstid.2)  Men  det  har  han  dog  næppe  taget  sig  nær, 
snarere  har  han  været  glad  ved  at  undgaa  det;  det  laa  ikke 
for  ham  at  skulle  virke  fremtrædende.  —  Samme  høst 
visiterede  han  Egedesminde,  Christianshaab  og  Claushavn. 
De  to  sidste  steder  traf  han  kun  en  del  af  befolkningen 
hjemme,  hvorfor  han  ikke  kunde  fuldføre  visitationen 
denne  gang.  —  1776  skulde  han  efter  planen  visitere  Uperni- 
vik.  Men  hertil  kunde  han  ikke  rejse  i  baad,  hvorfor  han 
aaret  forud  skrev  til  kollegiet  om  at  ordne  det  saaledes,  at 
Upernivikskibet  gik  ind  til  Egedesminde  for  at  hente  ham 
og  igen  satte  ham  af  dér  paa  hjemrejsen.  Han  vilde  da  være 
ved  Egedesminde  omkr.  25.  juni.  I  henhold  hertil  rejste 
han  hjemmefra  8.  juni  1776,  fuldførte  paa  vejen  visita¬ 
tionen  af  Claushavn  og  Christianshaab,  og  kom  til  Egedes- 


0  Forgæves  dog  kun  med  hensyn  til  dens  direkte  formaal. 
For  Sverdrup  og  hans  menighed  blev  den  ikke  forgæves,  men 
i  høj  grad  følgerig,  som  senere  vil  ses. 

2)  Kateket  Morten  Balwig,  theol,  kand.,  som  1773  var  bleven 
ansat  i  Christianshaab,  ordineredes  dér  11.  august  1775  af  Egede 
Saabye  i  Sverdrups  forfald.  Jfr.  Saabyes  dagbog  sd.  133 — 35. 

minde  26.  juni.  Her  traf  han  nok  skibet  til  Upernivik,  men 
kaptejnen  havde  kun  anløbet  stedet  i  anledning  af  3  frem¬ 
mede  hvalfangerskibe,  som  han  havde  anholdt,  og  havde 
ingen  ordre  til  at  tage  Sverdrup  ombord.  Denne  sluttede 
da  —  meget  rigtig  —  at  han  var  fritaget  for  Uperniviks- 
rejsen  og  vendte  derfor  hjem,  hvorefter  han  23.  juli  begav 
sig  paa  vej  til  Disko  for  at  holde  visitats  i  Godhavn.  Men 
heri  fik  han  en  afbrydelse,  som  viser  lidt  af  besværlig- 
hederne  ved  at  være  missionær  i  Grønland.  Kort  udenfor 
Jakobshavn  mødte  han  en  kajak,  som  kaldte  ham  til  Riten- 
benk  for  at  døbe  købmand  Geraas  barn.  Han  tog  da  via 
Ritenbenk  —  en  lille  omvej  paa  godt  og  vel  halvandet  hun¬ 
drede  km.  —  til  Godhavn,  hvor  han  blev  til  midt  i  august. 

- —  Han  »haaber  nu  i  det  begyndende  fierde  Aar  at  faae  et 
Hviile-Aar«  o:  fra  visitatsrejserne,  thi  sine  egne  distrikts- 
rejser  skal  han  nok  besørge. 

Det  var  ikke  saa  underligt,  at  Sverdrup  kunde  glæde  sig 
til  et  »hvileaar«.  Det  var  ikke  helt  spøg  dengang  at  skulle 
visitere  i  et  provsti  som  Nordgrønlands,  der  strakte  sig  fra 
67V2  til  73V2  gr.  n.  br.1)  —  og  som  tillæg  at  skulle  rejse  til 
konferens  med  Sydgrønlands  provst.  AJle  rejserne  maatte 
jo  foretages  i  grønlandske  skindbaade  og  strakte  sig  under¬ 
tiden  over  mere  end  en  maaned.  Der  maatte  medføres  alt 
til  livets  ophold  undervejs  dag  og  nat  for  ham  selv  og  be- 
sætning  —  telte,  sengetøj,  forskelligt  overtøj,  klæder  til 
skiftning,  mange  par  kamikker,  proviant  af  alle  slags, 
kedler  og  kogegrejer,  paa  visse  strækninger  endog  brændsel. 
Som  eksempel  kan  nævnes,  at  han  til  tilbagerejsen  fra 
Umånak  til  Ritenbenk  udenom  Nugssuakhalvøen,  en  stræk- 
ning  paa  ca.  250  km.,  ved  Umånak  indkøbte  32  pund  skibs- 
brød,  32  pund  skonroggen,  2  skp.  byggryn,  2  skp.  ærter, 
3  pund  smør,  16  pund  stokfisk,  2  blikkedler  og  25  pund 
hollandsk  tobak.  —  Alle  hans  visitationsrejser  forløb  dog 
forholdsvis  heldigt.  Kun  paa  turene  i  1776  havde  han  syg- 
dom  i  besætningen,  som  sinkede  ham  noget. 

Ved  visitatserne  forhastede  han  sig  ikke,  men  opholdt 
sig  1  å  2  uger  ved  hver  missionsplads.  Menighedens  tilstand 
undersøgtes  nøje  ved  sammenkomster  med  alle  paa  én  gang 
og  ved  enkeltmandssamtale.  Vidtløftige  skoleeksaminer 
fandt  sted,  og  langvarige  overhøringer  af  katekumener  og 

*)  Naar  oberst  Nissen  i  »Fædrelandet«  sd.  80  siger,  at  Ingø 
kapel  er  jordens  nordligste  kirke,  stemmer  dette  ikke  med 
virkeligheden,  thi  alle  kirker  og  kapeller  i  Uperniviks  preste- 
gæld  ligger  nordligere.  Det  nordligste  af  dem  alle,  kapellet  ved 
Tasiussak,  ligger  paa  73,20. 

kommunikander.  Der  holdtes  altid  en  eller  flere  højtidelige 
Gudstjenester.  Bøger  og  protokoller  undersøgtes,  og  mis- 
sionsbetjentene  instrueredes  nøje  om  alt  hvad  deres  embede 
krævede.  Han  hjalp  dem  tilrette  med  alle  deres  vanskelig¬ 
heter,  gav  dem  gode  raad  og  indførte  selv  i  deres  kopibøger 
»adskilligt  som  kunde  være  til  Nytte  for  dem  og  Efter- 
mænd«.  Af  erfaring  ved  han  nemlig,  »hvor  tungt  det  er  at 
komme  til  et  Sted,  hvor  alle  Ting  mangler,  saavel  til  Under¬ 
retning  om  Meenighedens  Tilstand,  som  til  Hiælp  i  Arbeidet 
og  U nder vii sningen « .  Om  kateketer,  skole-  og  forsamlings- 
huse,  og  alt  hvad  missionen  behøvede  de  forskellige  steder, 
gjorde  han  udførlig  indstilling. 

Da  der  ikke  fandtes  nogen  trykt  alterbog  eller  ritual,  men 
enhver  missionær  brugte  dels  de  manuskripter,  der  fore- 
fandtes,  dels  egne  oversættelser  —  hvorved  Gudstjenesterne 
fik  et  tilfældigt  præg  —  var  det  en  af  Sverdrups  allerførste 
handlinger  som  provst,  at  han  dels  selv  oversatte,  dels  sam¬ 
lede  og  rettede  det  nødvendigste  til  en  alterbog,  som  han 
derefter  renskrev  i  det  fornødne  antal  eksemplarer  og  om- 
sendte  til  alle  missionærerne.1)  Det  samme  gjorde  han  ved 
et  nyt  optryk  af  Luthers  katekismus,  da  oversættelsen  var 
mangelfuld  og  indholdet  ufuldstændigt.  Ligeledes  forfat- 
tede  og  omsendte  han  en  »Bøn  efter  Prædiken«. 

For  det  af  sides  Upernivik,  hvor  der  kun  var  meget  faa 
kristne  og  ingen  mission,  nærede  han  stor  omsorg  og  skrev 
gentagne  gange  indtrængende  om  det  til  missionskollegiet. 
Men  da  dette  vilde  have  det  lagt  ind  under  Umånaks  mis¬ 
sion,  satte  han  sig  imod  det  med  hænder  og  fødder,  idet  han 
paaviste  umuligheden  af  tilstrækkelig  betjening  og  missio- 
neren  ad  den  vej  —  der  ligger  en  over  200  km.  lang,  vild, 
stejl  og  ubeboet  kyststrækning  imellem.  Der  bør  snarest 
anlægges  selvstændig  mission,  »hvad  Stædet  efter  Beretning 
ey  er  u-beqvemt  til«.  Det  skyldes  derfor  udentvivl  ham,  at 
Upernivik  i  1779  fik  en  missionær. 

1775  forlod  provst  Thorhallesen  landet,  og  der  udnævntes 
ingen  ny  provst  i  hans  sted.  Sverdrup  betragtedes  indtil 
videre  stiltiende  som  provst  for  hele  Grønland,2)  hvilket  kan 


*)  Det  første  grl.  trykte  ritual  er  fra  1783.  Det  er  vel  rimeligt, 
at  ogsaa  Sverdrups  oversættelse  er  benyttet  ved  denne  udgave. 

2)  Missionskollegiet  siger  kun:  »I  Hr.  Thorhallesens  Sted 
bliver  for  det  første  ingen  Vice-Provst  i  det  Sydlige  beskikket; 
men  ved  at  samles  med  Deres  Medbrødre  feiler  det  ei,  De  jo 
corifererer  med  enhver  især,  og  ved  indfaldende  betydelige  Om- 
stændigheder  i  sær  holder  Dem  til  den,  med  hvis  Conduite  De 
til  Deres  Hensigt  at  opnaae,  er  overbeviist  om,  at  kunde  være 
best  tient.«  (Pro  memoria  til  Sverdrup  af  7.  maj  1777.) 

sés  af,  at  nu  ogsaa  presterne  i  Sydgrønland  henvender  sig 
til  ham  med  spørgsmaal  og  meddelelser,  ligesoin  ogsaa 
kollegiet  hvert  aar  tilstiller  ham  besætningsliste  og  arbejds- 
planer  for  Sydgrønland,  og  publicerer  ordrer  til  alle  mis- 
sionærer  gennem  ham  —  uden  at  det  dog  forlangtes,  at  han 
skulde  foretage  visitatsrej  ser  derhen. 

Det  mærkedes  da  ogsaa  snart,  at  der  var  kommen  en  over¬ 
ledelse  af  missionen  i  selve  landet.  Man  sporer  straks  en 
anden  gænge  i  det  hele.  Der  kommer  mere  ensartethed  i 
arbejdet,  sørges  langt  bedre  end  før  for  kateketers  op læring 
og  ansættelse;  deres  arbejde  reguleres  og  der  udstedes  en 
instruks  for  dem  efter  Sverdrups  forslag.  Skoleunder¬ 
visningen  sættes  bedre  i  system;  rekvisitioner  af  bøger, 
skolemateriel  etc.  bliver  konstantere  og  større.  Der  ind- 
føres  en  ordentlig  forretningsgang,  anskaffes  enartede, 
autoriserede  protokoller,  kirkebøger  og  kopibøger,  og  ind- 
rettes  arkiver.  Begrebet  »missionariat«  bliver  til.1) 

At  missionen  vandt  terræn  og  at  agtelsen  og  interessen 
for  den  højnedes  ikke  blot  blandt  Grønlænderne,  men  ogsaa 
blandt  Evropæerne  i  landet  ved,  at  en  personlighed  som 
Sverdrup  stod  i  spidsen  for  den,  er  givet.  Det  viste  sig 
allerede  meget  hurtig.  1776  bad  uafhængig  af  hinanden 
købmændene  i  Ritenbenk  og  Godhavn  begge  provsten  om 
at  skaffe  missionærer  til  deres  kolonier.  De  tilbød  at  ind- 
skrænke  sig  for  at  skaffe  dem  husrum,  og  købmanden  i 
Godhavn,  Svend  Sandgreen,  vilde  endog  bidrage  til  en  mis- 
sionærs  løn  med  30—40  rd.  »af  sit  Eget«.  At  de  ikke  fik 
deres  ønske  opfyldt,  var  ikke  Sverdrups  skyld. 


Sverdrup  var  altid  rede  til  som  provst  at  træde  i  brechen 
baade  for  sine  kolleger  og  for  hvad  han  ansaa  for  det  bedste 
for  sine  kære  Grønlændere  baade  i  timelig  og  aandelig  hen¬ 
seende.  Nogle  eksempler  skal  nævnes,  ogsaa  fordi  de  be¬ 
lyser  tidsforholdene  i  landet. 

1775  udstedte  kollegiet  til  missionærerne  et  kategorisk 
forbud  mod  at  give  Grønlænderne  dansk  proviant.  Ophav 
hertil  var  handelsdirektionen,  inspireret  af  uberettigede 


Rimeligvis  er  selve  ordet  dannet  af  ham.  I  hvert  fald  bragte 
han  det  —  saa  vidt  mig  bekendt  som  den  første  —  hyppig  i  sine 
skrivelser  til  kollegiet  efter  at  han  var  bleven  provst,  og  kollegiet 
optog  det  snart. 

klager  fra  købmænd  i  Grønland  over,  at  missionærerne 
vænnede  Grønlænderne  fra  deres  oprindelige  levemaade  ved 
at  give  dem  dansk  kost.1)  Mod  dette  forbud  traadte  Sver¬ 
drup  bestemt  op.  Han  siger,  at  dette  er  en  altfor  vigtig  sag 
baade  for  Grønlænderne  og  for  missionen,  til  at  den  kan 
afgøres  kategorisk.  For  Grønlænderne  —  thi  disses  » gamle 
Levemaade «  var  ikke  saa  fuldkommen,  at  den  ikke  for- 
bedredes  gennem  deres  adgang  til  dansk  proviant:  naar 
fangsten  mislykkedes,  kom  der  meget  ofte  sult  og  hungers¬ 
nød,  hele  landstrækninger  blottedes  for  indbyggere;  naar 
folk  blev  gamle  og  ikke  kunde  gøre  gavn  mere,  begravedes 
de  ofte  levende,  fordi  man  ikke  vilde  have  dem  at  føde  paa; 
børn,  som  inistede  forsørgeren,  dræbtes,  o.  m.  a.  For  mis¬ 
sionen  —  thi  hvorledes  skal  vi  faa  kateketer,  der  dur  noget, 
naar  vi  ikke  maa  give  dem  kost?  Handelen  giver  jo  sine 
indfødte  folk  det!  Og  hvorledes  skal  missionærerne  holde 
ud  i  landet  og  udføre  deres  arbejde,  naar  de  er  afskaaret  fra 
at  skaffe  sig  livsfornødenheder  ved  tuskhandel  og  befor¬ 
dring  ved  betaling  med  proviant?  — 

Samtidig  kom  der  ordre  til  at  sørge  for,  at  Grønlænderne 
adspredes  til  de  nærsomste  fangstpladser  og  ikke  bunkes 
sammen  ved  kolonierne.  Dette  paabud  skyldtes  klager  fra 
handelen  over,  at  missionen  trak  Grønlænderne  sammen 
ved  enkelte  steder,  hvorved  de  dels  vænnedes  fra  fangst- 
dygtigheden  og  dels  forarmedes,  en  beskyldning,  som  vel 
ikke  var  ganske  uden  sandhed  ogsaa  for  den  danske  mis- 
sions  vedkommende,  især  i  de  første  tider,  men  som  dog 
især  ramte  Hernhuterne  i  Sydgrønland.  Ogsaa  herimod  gør 
Sverdrup  indsigelser.  Han  siger  først,  at  det  ikke  kan  lade 
sig  gøre  saaledes  at  opstille  enslydende  love  for  hele  landet, 
grundet  paa  beretning  fra  et  enkelt  sted,  thi  dertil  er  Grøn¬ 
land  for  vidtstrakt  og  forholdene  de  forskellige  steder  for 


0  Om  denne  sag  siger  Gjerløff  ironisk,  men  meget  træffende: 
Naar  Grønlænderne  forvænnes  og  fordærves  ved  dansk  proviant, 
saa  betænke  man  f.  eks.  forholdet  i  Jakobshavn  sidste  vinter: 
over  200  Grønlændere  hjælpes  med  1  tønde  ærter!  Hvorledes 
kan  de  forvænnes  heraf?  Bevares,  det  tilstaas  gerne,  at  missio¬ 
nærerne  »har,  efter  den  Iviærligheds  Lærdom,  de  lærer,  tillagt 
noget  lidet«  —  men  hvad  bliver  dét  af  gager  som  deres?  Frem¬ 
deles,  ærede  herrer:  Grønlænderne  vil  aldeles  ikke  lade  sig  af- 
vænne  fra  deres  levemaade  om  ogsaa  man  vilde  arbejde  noksaa 
meget  derpaa.  De  vil  foretrække  koldt  vand  eller  et  stykke  is 
for  vin  og  et  stykke  sælhundekød  for  »de  nvdeligste  og  bedste 
Retter«. 

Skulde  der  engang  blive  noget  om  det,  kan  kompagniet  takke 
sig  selv  derfor,  da  det  glat  væk  giver  tilladelse  til  saa  mange 
giftermaal  med  Grønlænderinder. 

uens.  Det  er  saaledes  et  faktum,  at  ved  Jakobshavn  lader 
det  sig  ikke  gøre  at  adsprede  befolkningen,  da  kolonistedet 
er  det  nærsomste  sted  i  mange  miles  omkreds  og  kan  føde 
saa  stor  befolkning,  det  skal  være.  Heri  fik  han  fuldtud 
medhold  af  Gjerløff  og  Dalager,  til  hvem  alene  handels- 
direktionen  —  hvor  krænkende  for  Sverdrup !  —  havde  over- 
ladt  at  fordele  Jakobshavns  Grønlændere;  det  lod  sig  ikke 
gøre,  erklærede  de.  —  Senere  indsendte  han  »som  Anhang 
til  Designationen<<  (o:  mandtalslisten  over  menigheden),  en 
liden  geografisk  og  naturhistorisk  beskrivelse  af  sit  distrikt 
med  kort,  og  en  fortegnelse  over  samtlige  voksne  mandfolk, 
baade  døbte  og  udøbte,  og  deres  hvidfiskefangst  i  vinteren 
og  foraaret  1776.1)  Og  »for  at  forekomme  u-fordeelagtige 
Tanker  om  den  Danske  Missions  Grønlændere  i  Alminde- 
lighed,  og  dette  Steds  Grønlændere  i  Særdeleshed«  gør  han 
opmærksom  paa  det  heraf  fremgaaende  faktum,  at  medens 
77  udøbte  har  fanget  80  dyr,  har  39  døbte  fanget  65.  »Ergo 
er  det  temmelig  u-billigt,  u-grundet  og  u-kærligen  at  ud- 
raabe  den  Danske  Missions  Døbte  i  Almindelighed  for  de 
u-dueligste  og  dovneste  blant  den  heele  Nation. «  — 

Samme  aar  udsendte  handelsdirektionen  en  »præmie- 
liste«  for  alle  dem,  der  udmærkede  sig  under  hvalfangst.  I 
henhold  hertil  havde  de  døbte  Jakobshavnere  henvendt  sig 
til  Dalager  i  anledning  af  en  hval,  de  havde  fanget,  men 
købmanden  erklærede,  at  præmien  kun  tilkom  danske.  Mod 
dette  protesterede  Sverdrup  og  bad  kollegiet  om  at  hjælpe 
Grønlænderne  til  deres  soleklare  ret.  ved  at  paatale  dette 
overfor  handelsdirektionen.  Kollegiet  vilde  ikke.  Maaske 
har  Sverdrup  da  selv  henvendt  sig  til  direktionen  —  eller 
overbevist  Dalager,  thi  senere  fik  Grønlænderne  altid  del  i 
præmien.  — 

1776  udsendte  direktionen  en  ny  instruks.  Den  indeholdt 
ikke  blot  ordrer  og  bestemmelser  til  købmændene  som  han- 
delsbestyrere  —  saa  vedkom  den  ikke  mig,  siger  Sverdrup 
—  men  ogsaa  »Love  for  alle  Landets  Indbyggere«,  baade 
for  Grønlænderne  og  »os  Fremmede«.  Dette  ser  provsten 
sig  nødt  til  at  protestere  imod.  Der  kan  ikke  tilkomme  en 
handelsdirektion  en  saadan  myndighed.  Deraf  kan  flyde 
overgreb  og  undertrykkelse  mod  missionen  og  missio- 
nærerne.  Det  er  Sverdrups  pligt  som  provst  at  gøre  kol¬ 
legiet  opmærksom  paa  dette  og  bede  om  beskyttelse  i  even¬ 
tuelle  tilfælde.  — 


9  Desværre  er  alt  dette  forsvunden. 

Samme  aar  fik  handelsdirektionen  —  i  direkte  modstrid 
med  ordren  fra  aaret  forud  om  Grønlændernes  adspredelse 
missionskollegiet  til  at  give  missionærerne  befaling  om 
at  tilholde  Grønlænderne  at  flytte  hen  i  nærheden  af  hval- 
f anger stationer,  naar  saadanne  oprettedes.  Ordren  sendtes 
provsten  til  snarligst  publication.  Sverdrup  svarer  straks  til- 
bage,  at  han  har  pareret  ordre,  men  taget  sig  den  frihed  at 
bestemme  paabudet  til  at  gælde  kun  »indtil  videre «,  da  han 
er  bange  for,  at  det  hverken  vil  blive  til  landets,  handelens 
ellei  især  missionens  gavn  og  fremme.  Han  skal  give  grunde 
derfor  og  antager  og  haaber  da,  at  bestemmelsen  bliver  W- 
bagekaldt  —  hvad  den  dog  ikke  blev. 

Grunden  til  handelsdirektionens  forlangende  i  modstrid 
med  sig  selv  var  den,  at  miss.  Jæger  i  Holsteinsborg  1775 
havde  forbudt  sin  menighed  at  opholde  sig  paa  det  sted, 
hvor  et  i  nærheden  af  kolonien  overvintrende  hvalfanger- 
skibs  besætning  laa  i  vinterkvarter.  Da  besætningen  blev 
sYg>  klagede  kommandøren  over  Jæger  og  gav  ham  skylden 
derfor.1) 

Sverdrup  siger  da,  at  han  jo  egentlig  ifølge  sin  instruks 
burde  have  ventet  med  at  publicere  ordren,  til  han  selv 
mundtlig  eller  skriftlig  havde  undersøgt  Jægers  sag,  men 
dette  bliver  umuligt  —  han  fik  først  ordren  i  hænde  sent 
paa  efteraaret  —  og  er  heller  ikke  nødvendigt,  da  han  er 
fuldt  overbevist  om,  at  missionæren  ikke  har  været  skyld 
i  sygdommen  ved  sit  forhold.2)  Derfor  har  han  ogsaa  over¬ 
for  kollegerne  fortiet  aarsagen  til  ordren  for  ikke  at  sætte 
ham  i  et  falsk  lys.  Da  Umånaks  koloni  i  1758  oprettedes, 
blev  folkene  syge  den  første  vinter;  det  samme  skete  ved 
Godhavns  oprettelse  1773.  Erfaringen  lærer  da,  at  dette 
maa  komme  af  de  nye  huse,  thi  »her  vare  ingen  Missionairs, 
som  kunde  faa  Skyld  for  det«.  —  Jæger  har  tvertimod  gjort 
dobbelt  ret  i  at  holde  Grønlænderne  fra  anlæget  dernede. 


*)  Handelsdirektionens  meddelelse  til  missionskollegiet  lyder 
saaledes:  »Baade  efter  Cominnndeurens  Forklaring,  og  andre 
derom  fra  Collonien  indkomne  Beretninger,  dem  vi  ikke  kunde 
drage  i  Tvil,  har  Missionairen  Hr.  Jørgen  Jæger  understaaet  sig 
at  forbyde  Grønlænderne  ved  Colonien  Holsteinsborg  ikke  at 
boe  eller  opholde  sig  i  Nærheden  af  det  Sted,  hvor  Comman- 

deuren  for  sig  og  Mandskab  havde  oprettet  Vinter-Boelig« _  og 

»at  denne  Sygdom  ufeilbarlig,  om  ikke  aldeeles,  saa  dog  for  den 
største  Deel,  var  bleven  forebvgget«,  hvis  Jæger  ikke  havde  gjort 
dette  og  derved  afskaaret  folkene  fra  de  indfødtes  hiælp  »i  Hen¬ 
seende  til  Reenligbed  og  anden  Pleie. « 

)  Ifl.  erklæringer  af  1/76  fra  kapt.  Niels  Egede  og  dennes  søn, 
Jørgen  Egede,  begge  ved  Holsteinsborg,  savner  kommandør 
Aryan  Lornelesens  beskyldning  imod  miss.  Jæger  al  grund. 


nemlig  »for  at  bevare  dem  fra  aandelig  og  legemlig  Smitte«, 
og  desuden  holde  de  blandt  Grønlænderne  gængse  syg- 
domme  borte  fra  anlæget;  der  herskede  en  blodgangs- 
epidemi  i  Holsteinsborg.  Sverdrup  selv  og  enhver  af  hans 
medmissionærer  vilde  have  handlet  ligesaa  —  og  var  ogsaa 
pligtig  dertil  i  henhold  til  direktionens  ordre  om  at  ad- 
sprede  Grønlænderne.  Efter  direktionens  mening  dengang 
»fordærve  og  forvænne  vi  Grønlænderne  med  Ørkesløshed 
og  dansk  Proviant «,  saa  at  de  døbte  ved  kolonierne  er  »de 
u-dueligste  Draag  blant  den  heele  Nation.  Denne  Beskyld¬ 
ning  faaer  staae  ved  sit  Værd,  til  Guds  Tiime  kommer  og 
Sandheden  kand  komme  for  Lyset,  og  det  kan  sees,  om 
enten  de  nærværende  Missionairer,  eller  om  ikke  meget 
meere  Andre  ere  de,  som  fordærve  og  forvænne  Grønlæn- 
derne.«  Men  overvej  engang  dette:  har  10 — 12  danske  i  en 
koloni  kunnet  fordærve  Grønlænderne,  hvor  meget  mere 
maa  da  ikke  et  helt  hvalfangerskibs  ca.  50  mand  store  be- 
sætning  kunne  gøre  det!  —  Sverdrup  sér  da  ikke  rettere, 
end  at  ikke  Jæger,  men  direktionen  selv  bærer  skylden  for 
sygdommen  ved  sin  gamle  ordre  fra  forrige  aar  —  »med 
mindre  Hr.  Jæger  med  Hvalfangerkapitainen  har  faaet  en 
ophævende  Ordre,  som  ikke  er  mig  bekient,«  tilføjer  han 
ironisk.  Hele  sagen  »viser  kun,  hvor  eenige  man  er  i  at 
giøre  den  allerede  nok  forhadte  Mission  endnu  meere  for- 
hadt;  for  Eftertiiden  maae  vi  da  vel  vente,  at  Missionairerne 
og  deres  Døbte  gives  Skyld  for  alle  de  Uhæld,  som  ind- 
træffer.« 

Sverdrup  tror  ikke,  det  vilde  blive  til  missionens  fordel, 
om  Grønlænderne  boede  i  stort  tal  ved  hvalfangerlogerne. 
Ved  øerne  i  Diskobugtens  munding,  hvor  dog  kun  skibe 
kommer  1  å  2  maaneder  hvert  foraar,  »hærsker  fremfor 
hos  andre  Løsagtighed  og  Drukkenskab,* 1)  ogsaa  Ørkesløs¬ 
hed,  thi  mange  Qvinder  og  Mænd  gaae  ombord  hos  Hval¬ 
fangerne  og  blive  heele  Maaneder  hos  dem.«  Han  tilføjer 
med  et  suk:  »Hvad  heller s  Drukkenskabs  Last  angaaer,  da 
har  den  distoværre,  ogsaa  nu  mdsneeget  sig  hos  mange  af 
dem,  som  boe  ved,  eller  i  Nærheden  af  Collonierne«;  det 
vilde  saamænd  være  det  bedste,  om  missionsstationerne  laa 
mere  for  sig  selv! 

Det  vilde  heller  ikke  blive  til  fordel  for  handelen,  thi  gode 
betingelser  for  hvalfangst  og  almindelig  grønlandsk  fangst 
findes  sjælden  samme  sted.  Og  i  én  henseende  vilde  det 


*)  Dette  bekræftes  endnu  saa  sent  som  1825  af  miss.  Kragh 

i  Egedesminde. 

blive  værre  end  ved  kolonierne:  »jo  fleere  smaae  Evropæ- 
iske  Herrer,  der  var,  des  fleere  grønlandske  Tienerinder  og 
Tienere  blev  der  ogsaa.«  —  Anderledes  var  det,  om  der  ved 
gode  grønlandske  næringspladser,  hvor  der  tillige  var 
mulighed  for  hvalfangst,  lagdes  3 — 4  mand  med  slup  og 
redskaper,  de  maatte  da  —  paa  grund  af  faatalligheden  — 
drive  fangsten  sammen  med  Grønlænderne,1),  men  saa  ud- 
fordredes  der  en  »med  Sproget  kyndig,  vederhæftig  og  rede¬ 
lig  Mand  til  at  paasee,  at  Fangsten  deeledes  rettelig. «2)  — 
Hvis  absolut  større  hvalfangerier  skal  anlægges,  tag  saa 
ikke  Grønlændere  iflæng  dertil,  men  vælg  saadanne,  som 
ellers  ikke  er  dygtige  erhververe.3) 

Hvad  angaar,  at  vedkommende  besætning  kan  være 
bleven  sygere  af  mangel  paa  pleje,  husk  saa  paa  de  6 — 7 
russiske  kolonier  paa  Spitsbergen;  der  haves  ingen  hjælp 
og  pleje  og  opvartning  af  indfødte  - —  af  den  gode  grund,  at 
der  ingen  er!4) 


Det  var  dog  langtfra,  at  Sverdrup  følte  sig  glad  og  tilfreds 
ved  sin  stilling  som  provst.  Han,  hvis  liv  og  lyst  det  var  at 
være  prest  og  missionær,  kunde  ikke  andet  end  føle  det 
arbejde,  provsteembedet  lagde  paa  ham,  og  den  lange  tid, 
der  medgik  til  visitatsrejserne,  som  et  stort  skaar  i  og  en 
hemsko  for  den  gerning,  som  havde  hans  hjerte,  arbejdet  i 
den  kreds,  Herren  havde  betroet  ham.  Desuden  vedblev 
han,  der  var  saa  yderlig  beskeden  og  nærede  saa  ringe  tan¬ 
ker  om  egen  dygtighed,  stadig  at  anse  sig  for  ude  af  stand 
til  at  gøre  fyldest,  som  han  burde,  i  en  saa  ansvarsfuld  post. 
Hertil  kom  det  utilfredsstillende  i  kun  de  færreste  gange  at 
faa  sine  forslag  og  indstillinger  approberede,  ofte  over- 
hovedet  ikke  at  faa  svar  paa  sine  betænkninger,  eller  se  dem 
fuldstændig  desavouerede,  og  i  det  hele  at  skulle  være  bange 
for  at  foreslaa  noget,  der  fordrede  blot  den  ringeste  bekost-. 


4)  Denne  af  Sverdrup  anbefalede  maade  indførtes  faa  aar 
efter,  i  hvert  fald  i  Diskobugten. 

2)  I  fuld  overensstemmelse  hermed  siger  kbmd.  Dorf  i  Egedes¬ 
minde:  »Skal  Hvalfangsten  driives . med  Chalupper  allene,  ; 

da  maae  Grønlænderne  bruuges  med  og  een  være  hos,  som  kan 
deres  Sprog.«  (Journal  1776 — 77.) 

3)  I  den  nye  instruks  for  handelen  af  1782  hedder  det  i  fuld 
samstemning  med  Sverdrups  raad:  »Til  Hvalfangst  bør  uduelige  ■ 
Forhververe  først  og  fremst  antages.« 

4)  Sverdrups  betænkning  i  den  Jægerske  sag  af  26.  nov.  1776. 

ning;  i  de  ni  af  ti  tilfælde  kunde  han  være  vis  paa  det  svar: 
missionskassens  tilstand  tillader  det  ikke. 

Af  alle  disse  grunde  ønskede  han  helst  at  være  fri  for 
embedet.  Da  han  indsaa,  at  Gjerløff  snart  maatte  forlade 
ham,  fordi  baade  Umånak,  Glaushavn  og  Egedesminde  vilde 
blive  vakant  omtrent  samtidig,  skrev  han  derfor  allerede 
4.  sept.  1776  til  kollegiet,  at  da  han  ikke  tør  anse  det  for 
givet,  at  han  faar  en  medhjælper,  naar  Gjerløff  flyttes,  og 
han  da  bliver  ene  om  arbejdet  i  Jakobshavn  og  Ritenbenk, 
vil  han  ikke  mere  kunne  foretage  visitatsrejser,  og  » følgelig 
ophører  det  saakaldte  Visitator-  og  Viceprouste-Embede.« 

Kollegiet  holdt  dog  fast  ved,  at  embedet  ikke  maatte  op- 
gives,  og  han  er  da  ogsaa  villig  til  at  vedblive,  men  saa  ud- 
beder  han  sig  »om  ikke  en  ordineeret  Mand,  saa  en  habil  og 
i  Sproget  vel  øvet  Catechete«.  Og  naar  han  bliver  omkring 
de  50  aar,  vil  han  gerne  have  lettelse  i  embedet  og  —  hvis 
han  skal  vedblive  at  være  provst  —  forflyttes  til  Claushavn. 

Intet  af  dette  skete.  Tvertimod  blev  hans  arbejde  i  det 
mindste  fordoblet.  1777  flyttedes  Gjerløff  til  Umånak,* 1) 
uden  at  Sverdrup  fik  nogensomhelst  erstatning  for  ham.2) 
1778  rejste  Egede  Saabye  hjem  uden  at  have  nogen  etter¬ 
følger,  og  Sverdrup  lovede  ham  da  at  overtage  Claushavn 
og  Christianshaab.3)  Der  kom  vel  en  ny  missionær,  Caspar 

*)  Som  et  eksempel  paa  den  tids  besværlige  forflyttelser  skal 
nævnes,  at  Gjerløff  —  der  over  hals  og  hoved  maatte  rejse  fra 
Jakobshavn,  idet  Umånakskibet  blot  løb  ind  i  nærheden  af  land 
og  kaldte  dem  ud  pr.  kajakbud,  hvorfor  de  ikke  fik  ret  meget  af 
deres  gods  og  intet  af  deres  breve  og  sendingsgods,  som  først 
kom  med  Jakobshavns  skib  4  dage  senere,  med  sig  —  var  18 
dage  undervejs.  2  smaa  børn  blev  svge  af  kulde.  Konen,  der  var 
højt  frugtsommelig,  nedkom  4  dage  efter  ankomsten  til  Umånak 
og  fik  et  knæk,  der  bevirkede,  at  hun  døde  under  overvintringen 

i  Godhavn  1784. 

2)  Kollegiet  skriver  7.  maj  1777:  »Det  bliver  os  for  nær¬ 
værende  Tid  umueligt  at  kunne  forsyne  Dem  med  en  Med- 
Broder;  men  mand  er  saa  overbeviist  om  Deres  Retsindighed,  at 
det  ikke  vil  feile  paa  Deres  Siide,  at  De  jo  paa  saadan  en  Tiid, 
naar  det  uden  for  stor  Afsavn  for  Deres  Menighed  kan  skee,  vil 
søge  Leilighed  til  at  giøre  en  Tuur  til  en  eller  anden  af  de  Colo- 
nier,  der  meest  kunde  behøve  Tilsyn,  da  det  i  øvrigt  falder  af 
sig  selv,  at  hvad  Dem  engang  for  saadan  aparte  Tilsyn  er  tillagt, 
forbliver  saaledes  fremdeles. « 

3)  Som  eksempler  paa  Sverdrups  trofasthed,  hensynsfuldhed 
og  opofrelse  i  venskab  skal  her  nævnes,  at  han,  da  Saabyes  rejste 
til  Holsteinsborg  med  konebaad  for  at  komme  hjem  derfra,  lagde 
sin  visitatsrejse  saaledes,  at  han  kunde  følge  dem  til  Egedes¬ 
minde,  og  herfra  skaffede  dem  følgeskab  af  en  anden  konebaad, 
til  Holsteinsborg,  hvad  der  blev  deres  redning,  da  de  undervejs 
stødte  paa  et  skær  og  var  lige  ved  at  forlise.  —  Ligeledes:  Gjer- 
løffs  sendingsgods  befordrede  han  med  sin  egen  konebaad  til 
Ritenbenk,  for  at  Gjerløff  skulde  kunne  faa  det  samme  sommer. 

Grewe1),  op  1780,  men  samtidig  rejste  Egedesmindepresten 
hr.  Balwig  hjem  uden  tilladelse,  og  kollegiet  kunde  ikke 
skaffe  nogen  ny  det  aar,  hvorfor  det  bad  Sverdrup  »efter 
Muelighed  besørge  det  Fornødne «. 

For  at  gøre  miséren  fuldstændig  døde  den  dygtige  gamle 
kateket  i  Claushavn  Jens  Pedersen  Mørk  1780,2)  og  samme 
sommer  havde  missionskollegiet  sendt  en  student  Søren 
Braadt  —  der  efter  i  nogle  aar  at  have  været  skoleholder  et 
sted  paa  Sjælland  var  bleven  antaget  til  vordende  kateket, 
men  som,  da  han  allerede  var  rejsefærdig,  ved  en  afholdt 
prøve  »imod  al  Formodning«  havde  vist  »en  saa  ringe 
Kundskab  om  de  saliggiørende  Sandheder,  at  vi  ikke  tør  at 
betroe  ham  til  at  være  Catechete,  forinden  han  har  bragt 
samme  til  større  Moedenhed«  —  op  til  Sverdrup  med  an¬ 
modning  om,  at  »Hr.  Prousten  vilde  underviise  ham  baade 
i  Sproget  og  det  øvrige  fornødne,  samt  efter  et  Aars  Forløb 
indberette  Os  hans  Fremgang,  og,  hvorvidt  der  kand  haves 
Haab  om,  at  han  til  et  Catechete  Embede  kand  vorde 
duelig.«3) 

Først  1781  kom  tingene  atter  i  deres  gamle  gænge,  idet 
Claushavn  og  Egedesminde  paany  fik  hver  sin  missionær. 


J)  Født  8.  jan.  1755  i  Nysted,  missionær  1780 — 90,  +  23.  sept. 
1816  som  prest  i  Sørbymagle  paa  Sjælland.  Hans  anden  hustru 
var  en  datter  af  kateket  Jens  Pedersen  Mørk. 

2)  Baade  Sverdrup  og  Grewe  beklager  hans  død  som  et  stort 
tab  for  missionen. 

s)  Pro  memoria  af  18.  aprilis  1780. 

■ 


: 


VIL 


ARBEJDETS  KRONE. 

Provst  Sverdrup  stod  altsaa  i  disse  aar  i  en  gerning  saa 
stor  som  aldrig  før.  Og  her  udfoldede  hans  mægtige  arbejds- 
kraft  sig  ret  i  sit  fulde  flor.  Hans  arbejdsevne  voksede  med 
arbejdets  forøgelse.  Og  Herren  var  ham  god  og  gav  ham 
helsen  og  kræfter.  Han  var  neppe  nogensinde  raa  rask  og 
fri  for  sygdom  som  i  disse  aar.  Hans  gamle  svagheder  var 
som  blæst  bort;  han  taler  ialtfald  aldrig  om  dem. 

Det  er  desværre  umuligt  i  det  enkelte  at  følge  hans  virk- 
somhed  i  disse  strenge  arbejdsaar,  thi  i  de  grønlandske 
journalsager  er  der  et  hul  fra  1779  til  1786  inclusive.  Men 
af  en  fortegnelse  med  indholdsangivelse  over  indgaaede 
skrivelser  til  missionskollegiet  og  af  de  endnu  eksisterende 
kirkebøger  —  Claushavns,  Christianshaabs  og  Egedes¬ 
mindes;  Jakobshavns  og  Ritenbenks  er  desværre  forsvun- 
det  —  lader  det  sig  dog  gøre  at  faa  et  helhedsindtryk  deraf. 


Sverdrup  »besørgede  efter  mulighed  det  fornødne«  med 
hensyn  til  Claushavn,  Christianshaab  og  Egedesminde.  Det 
vil  sige,  han  drog  dem  ind  under  sin  egen  mission  som 
annekser  og  »besørgede«  dem  ved  flittig  berejsning  og  til- 

Den  norske  grønlandsprest  —  11. 

syn.1)  I  de  to  aar  fra  1778  til  1780  besøgte  han  Claushavn 
og  Christianshaab  ikke  mindre  end  10  gange,  opholdt  sig 
altid  flere  dage  ad  gangen  paa  hvert  sted,  foretog  Guds¬ 
tjenester,  kirkelige  forretninger,  katekumendaab,  skole- 
eksaminer,  samt  besøg  hos  og  samtale  med  distrikternes 
hedninger,  af  hvilke  han  vandt  adskillige,  saaat  der  var  et 
anseligt  antal  katekumener,  da  stederne  atter  fik  egen 
missionær.  Da  Saabyes  efterfølger  Grewe  i  efteraaret  1780 
kom  til  landet,  anbragte  provsten  ham  det  første  aar  i 
Christianshaab,  der  var  det  mindste  sted  og  som  den  ny¬ 
ankomne  derfor  lettest  kunde  overkomme,  men  selv  ved- 
blev  han  at  gøre  rejser  saavel  derhen  som  til  Claushavn  og 
nu  ogsaa  Egedesminde  og  Godhavn  paa  Disko,  baade  som¬ 
mer  og  vinter.  Saaledes  havde  han  en  meget  kold  og  ube¬ 
hagelig  efteraarstur  til  Egedesminde,  hvorfra  han  først 
kunde  begive  sig  hjemad  d.  14.  november,  da  han  var  bleven 
opholdt  af  uvejr. 

Den  lille  fordel  havde  han  jo,  at  han  nu  ikke  behøvede 
at  gøre  visitatsrej  ser  i  Diskobugten  som  provst,  da  han 
havde  det  hele  selv  som  prest  og  missionær.  Men  udenfor 
Diskobugten  kom  han  ikke  i  disse  aar  som  visitator.  Der- 
imod  vedblev  han  at  virke  som  provst  for  hele  landet  paa 
samme  maade  som  tidligere. 

Saa  virkede  han  fremdeles  netop  i  disse  aar  i  endnu 
højere  grad  end  før  som  lærer.  Han  havde  til  stadighed 
flere  kateketelever,  som  han  underviste  flere  timer  hver 
dag.  —  To  af  købmand  Dalagers  yngre  sønner,  Mathias  og 
Carl,  underviste  han  paa  dansk  flere  gange  om  ugen  med 
saa  godt  resultat,  at  de  begge  talte,  læste  og  skrev  deres  fars 
sprog  f  lydende  og  fejlfrit  og  i  almindelige  skolekundskaber 
stod  paa  højde  med  danske.  De  kom  begge  til  Danmark. 
Mathias  levede  endnu  1825  som  borgerkaptejn  og  tegne- 
mester  ved  realskolen  i  Trondhjem.2)  Carl  kom  tilbage  til 
Grønland  og  døde  1842  som  underassistent  i  handelens 


*)  »Af  Deres  Skrivelse  til  os  under  15de  Junii  og  14de  Augusti 
a.  p.  samt  ved  den  sidste  fulgte  Designation  over  Claushavns  og 
Chrisiianshaabs  Missioner,  erfare  vi  med  Fornøielse,  at  Deres 
Velærværdighed,  uanseet  Deres  ellers  vidtløftige  Forretninger, 
endog  ikke  har  ladet  disse  Steder  savne  en  Prøve  paa  Deres 
utrættelige  Fliid;  for  sligt  vorder  De  nu  forskaanet,  da  der  nu 
herfra  dertil  overgaaer  som  Missionaire  Hr.  Caspar  Grewe.<t 
(Kollegiets  pro  memoria  af  6.  martii  1780.)  »Forskaanelsen«  var 
dog,  som  det  ses,  foreløbig  kun  saa  som  saa. 

2)  Chef  for  2det  Throndhjemske  borgerkompagni.  Bekendt 
som  maler. 

tjeneste.  —  Med  student  Braadts  undervisning  gjorde  Sver¬ 
drup  sig  megen  umage  et  helt  aar  igennem,  men  det  var 
spildt  ulejlighed;  han  kunde  ikke  bruges  og  forlod  atter 
Grønland  1781.  —  Ved  sine  hyppige  besøg  i  Christianshaab 
underviste  han  daglig  miss.  Grewe  i  sproget. 

Ogsaa  til  literær  virksomhed  fik  han  tid.  1780  hjem¬ 
sendte  han  en  ny  oversættelse  af  Luthers  katekismus  og 
Pontoppidans  forklaring.  —  Missionskollegiet  havde  flere 
gange  opfordret  ham  til  at  forsøge  sig  som  salmeforfatter 
eller  -oversætter,  og  da  den  saakaldte  »Guldbergske  salme- 
bog«  udkom  i  1778,  anmodede  man  ham  atter  om  at  »an- 
vende  nogle  sparte  Tiimer  paa  de  fortreffelige  Passions- 
psalmers  Oversættelse «.  Han  havde  først  erklæret,  at  grøn- 

Ilandske  salmer  vilde  han  ikke  fordriste  sig  til  at  udarbejde 
eller  oversætte,  »thi  ieg  kiender  alt  for  vel  min  Svaghed  i 
det  vanskelige  Grønlandske  Sprog  end  ogsaa  i  u-bunden 
Stiil,  meget  meere  i  det  poetiske. «  Men  som  om  netop  de 
strenge  arbejdsaar  gav  ham  impulser  dertil,  hjemsendte 
han  nu  alligevel  nogle  salmer,  deriblandt  prøveoversættelse 
af  to  passionssalmer.  —  Hvorvidt  disse  literære  arbejder 
nogensinde  er  benyttet,  kan  ikke  afgøres.  Manuskripterne 
har  jeg  forgæves  eftersøgt,  de  findes  i  hvert  fald  ikke  mere. 

*  ¥ 


Størst  kraft  og  mest  tid  viede  Sverdrup  dog  naturligvis 
sin  egen  mission  i  Jakobshavn.  Og  det  var  et  held,  at  hans 
arbejdskraft  var  saa  stor,  thi  her  var  nok  at  gøre,  og  han 
var  efter  Gjerløffs  bortrejse  saa  godt  som  ene  om  alt  arbej- 
det,  idet  det  stadig  ikke  var  lykkedes  ham  at  faa  kollegiet 
til  at  bevilge  tilstrækkelig  kost  til  de  indfødte  kateketer, 
hvorfor  han  kun  kunde  tage  halv  nytte  af  dem. 

Vækkelsen  var  ikke  døet  hen,  den  tunge  prøvelse  med 
sygdommen  i  1774  havde  snarest  givet  den  nyt  liv,  uddybet 
og  inderliggjort  den.  Der  kom  stadig  mange  og  begærede 
daabsundervisning.  Sverdrup  havde  derfor  tillige  maattet 
»oprette  et  lidet  Skole-Huus«  paa  Kingigtok,  den  fjernest- 
liggende  af  Jakobshavns  bopladser,  ved  isf jordens  munding, 
og  han  havde  »sat  Catechete  Nicolaj  derud«  som  kate- 
kumenlærer;  selv  gik  han  derud  et  par  gange  om  ugen  og 
kontrollerede  undervisningen  og  fremgangen.  4  å  5  gange 
aarlig  holdtes  der  katekumendaab,  i  1777  døbtes  28;  1779 
var  katekumenernes  antal  nærved  50;  Sverdrup  læste  med 
sine  om  morgenen  før  dag  og  om  aftenen  efter  mørkets 


164 


frembrud  for  ikke  at  hindre  mændene  i  deres  fangst  og  for 
selv  at  have  dagen  til  skolearbejde  og  andet.  Naar  saa  de 
nydøbte  for  første  gang  skulde  til  Herrens  bord,  holdt  han 
daglig  i  flere  uger  1  å  2  timers  katekisation  med  dem.  — 

Trods  de  mange  dødsfald  under  epidemien  og  stadige 
bortflyttelser  var  der  1777  188  voksne  menighedsmedlem- 
mer  i  Jakobshavn  og  36  i  Ritenbenk.  »Gud  i  Naade  har 
i  afvigte  Aar  velsignet  dem  baade  i  det  aandelige  og  tiime- 
lige,  Hans  Navn  være  evig  lovet, «  siger  Sverdrup  »med 
Glæde«.  I  det  aandelige  —  idet  de  er  »bevarede  fra  For¬ 
argelse  og  Anstød«,  har  vist  mægtig  lyst  til  Guds  ord,  — 
hans  hus  har  været  »fuldproppet«  hver  søndag,  og  mange 
har  maattet  staa  udenfor,  naar  vejret  var  til  det,  eller  gaa 
hjem  igen,  af  mangel  paa  plads  —  og  er  gaaet  frem  i  kristen¬ 
liv.  De  holder  deres  børn  ivrig  til  skole;  der  er  nu  59  skole- 
børn,  og  der  læses  med  dem  daglig  fra  kl.  7 — 8  til  2 — 3.1) 
I  det  timelige  —  idet  alle  de  døbte  har  haft  god  fangst, 
endog  fanget  flere  hvidfisk  end  sædvanligt  og  to  hvaler. 

Og  nu  fik  Sverdrups  trofaste  arbejde  den  skønneste  krone 
og  satte  bevægelsen  den  skønneste  frugt,  hvorom  nedenfor 
skal  berettes. 


Menigheden  trængte  —  som  det  let  forstaas  af  det  for¬ 
talte  —  i  stedse  stigende  grad  til  »et  forsamlings-  og  skole¬ 
hus «.  Da  Sverdrup  kom  tilbage  fra  sin  Danmarksrejse,  og 
det  snart  gik  op  for  ham,  at  det  var  forfængeligt  at  haabe 
paa  at  faa  et  udsendt  tømmerhus  for  det  første,  havde  han 
henvendt  sig  baade  mundtlig  og  skriftlig  til  Dalager  i  hen¬ 
hold  til  direktionens  løfte  om  »et  hus,  opbygt  paa  grøn¬ 
landsk  maade«,  men  uden  held,  idet  Dalager  erklærede,  at 
han  ingen  ordre  havde.  Derfor  maatte  Sverdrup  og  Gjer- 
løff  —  for  at  ikke  undervisningen  helt  skulde  standse  — 
selv  lade  opføre  et  lille  jordhus  med  indvendig  træpaneling, 
som  saa  benyttedes  som  skole.  Der  fandtes  af  inventar  kun 
et  lille  bord  med  løs  fod,  3  løse  bænke  og  en  vegstenslampe. 
Huset  kostede  32  rd.,  men  blev  snart  aldeles  utilstrækkeligt 
og  var  besvær  li  gt  at  vedligeholde.  Det  skulde  jo  ogsaa  kun 
være  midlertidigt,  men  truede  med  at  blive  konstant. 


*)  Sverdrups  rekvisition  af  bøger  etc.  til  1778  giver  et  begreb 
om  det  aarlige  forbrug:  16  katekismer,  16  forklaringer,  24  abc, 
8  ny  testamenter,  8  bønnebøger,  16  salmebøger,  3  bøger  skrive¬ 
papir,  6  bøger  konceptpapir  og  100  pennefjer. 

Efter  meget  skriveri  frem  og  tilbage  om  sagen  —  hvor 
bl.  a.  handelsdirektionen  vilde  paastaa,  at  nogle  af  de  i  1773 
opsendte  materialier  var  bestemt  til  »et  Forsamlings-Huus« 
—  fik  Sverdrup  endelig  1776  besked  om  at  »vilde  med  Kiøb- 
mand  Dalager  overlægge,  af  hvad  Størrelse  den  Bygning  af 
Nye  skulde  være,  og  om  det  for  Varigheds  Skyld  ei  var  best 
at  opføre  den  af  Kampesteen,  hvortil  Coloniens  Folk  kunde 
formaaes  i  deris  leedige  Tiimer.«  Sverdrup  talte  med 
Dalager  derom.  Denne  mente,  at  dette  var  umuligt,  dels  af 
mangel  paa  sten  i  koloniens  nærhed,  dels  af  mangel  paa 
tid  og  mandskab,  dels  ogsaa  fordi  et  hus  af  kampesten  vilde 
blive  uopvarmeligt  i  de  koldeste  vintermaaneder,  og  at  der¬ 
for  en  tømmerbygning  opsendt  fra  Danmark  vilde  være  det 
eneste  tilfredsstillende — og  heri  blev  de  let  enige.  Sagen  stod 
saaledes  paa  sit  gamle  stade  og  der  var  —  som  erfaringen 
dyrt  havde  lært  —  ikke  haab  om,  at  den  kunde  komme 
videre  »i  denne  konges  tid«,  skønt  Sverdrup  saasandt  ikke 
lod  det  mangle  paa  opfordringer  til  at  søge  den  realiseret. 

Men  saa  fik  den  sin  afslutning  paa  den  værdigste,  skøn- 
neste  og  bedst  tænkelige  maade:  Menigheden  byggede  selv 
sin  kirke  og  sit  skolehus. 

Den  første  tanke  herom  opkom,  da  Sverdrup  i  1775  havde 
været  i  Holsteinsborg,  hvor  der  to  aar  i  forvejen  var  bleven 
rejst  en  pæn  kirke,  hvortil  midlerne  tildels  var  skaffet  ved 
sammenskud  af  produkter  fra  stedets  befolkning.1)  Da 
provsten  og  hans  besætning  kom  tilbage  derfra,  fortalte  de 
om  den  smukke  »Bethel-Kirke«  —  saaledes  hed  den  —  og 
om,  hvorledes  alle  deri  kunde  rummes  til  Gudstjeneste. 
Dette  dels  nedslog  menigheden  i  Jakobshavn,  fordi  de  selv 
havde  saa  utilstrækkeligt  forsamlingsrum,  dels  gav  dem  lyst 
til  at  følge  Holsteinsborgernes  eksempel,  »naar  Gud  vilde 
velsigne  deres  fangst «. 

Og  i  foraaret  1777  fik  de  lejlighed  til  at  vise  i  gerningen, 
at  deres  ord  ikke  var  mundsvejr,  men  at  deres  iver  var 
alvorlig  ment.  De  havde  hele  foraaret  haft  usædvanlig  god 
hvidhvalf angst,  og  8.  maj  fik  de  døbte  alene  en  stor  Grøn¬ 
landshval.  Endelig  »gav  Gud  dem  endnu«  d.  29.  maj  en  stor 
død,  men  aldeles  ubeskadiget  hval.  Sverdrup  selv  var  den 
første,  der  saa  den  fra  sine  vinduer  omtrent  en  mil  ude  til 


*)  Utænkeligt  er  det  ikke,  at  Sverdrup  allerede  tidligere  kan 
have  omgaaedes  med  planer  i  denne  retning,  thi  det  var  hans 
ven  Glahn,  som  havde  paabegyndt  indsamlingen  i  Holsteinsborg, 
men  at  han  har  betænkt  sig  længe;  det  var  ikke  saa  lidt  af  et 
vovestykke  at  paatage  sig  opførelsen  af  en  saa  meget  større  kirke 
end  Holsteinsborgs. 

havs.  Han  havde  da  efter  de  grønlandske  fangstregler  ret 
til  en  stor  part  af  dyret.  Han  gik  nu  tilfjelds  med  sin  kik¬ 
kert  og  forvissede  sig  om,  at  det  virkelig  var  en  drivhval, 
hvoretter  han  straks  lod  sine  »Huusmænd«  Jane  og  Johan¬ 
nes  det  vide.  De  kaldte  da  straks  folk  sammen,  drog  afsted 
med  konebaade  og  hugserede  hvalen  ind.  Hans  egen  kone- 
baad  var  ikke  tilstede,  da  den  netop  samme  dag  »med  de 
fleeste  af  mine  Grønlandske  Fruentimre«  var  rejst  ned  i 
nærheden  af  Christianshaab  for  at  fiske  stenbider. 

»Da  nu  Gud  havde  brugt  mig  som  Middel  til  at  deelagtig- 
giøre  dem  i  den  store  Fangst«,  tog  han  anledning  til  efter 
Gudstjenesten  d.  1.  juni  at  erindre  menigheden  om  dens 
forsæt:  at  ville  samle  bidrag  til  en  kirke.  De  sagde  alle,  at  de 
selv  havde  tænkt  paa  at  realisere  tanken  nu.  Han  talte  da 
ogsaa  til  sine  landsmænd  om  planen,  og  det  viste  sig  nu,  i 
hvor  høj  grad  han  havde  vundet  deres  agtelse,  thi  ikke  blot 
hans  adjunktus  —  som  dog  nu  ventede  snarest  at  skulle 
forlade  stedet  —  men  ogsaa  købmanden  og  endog  assisten¬ 
ten  var  straks  meget  ivrigt  interesserede  for  tanken  og  gav 
den  deres  fulde  tilslutning.  Samme  dags  eftermiddag  mødte 
da  en  stor  del  af  menighedens  erhververe  i  Sverdrups  stue, 
hvor  de  i  Gjerløffs,  Dalagers  og  Arnkiels  nærværelse  lod  sig 
tegne  for  hvad  de  vilde  give,  efterat  Sverdrup  havde  erindret 
om,  at  gaven  maatte  være  aldeles  frivillig  og  efter  enhvers 
evne,  samt  at  det  ikke  maatte  gaa  ud  over  deres  gæld  til 
handelen.1)  Dalager  erklærede,  at  kun  ganske  faa  af  bi- 
dragstegnerne  skyldte  noget.  Senere  kom  mange  flere  til, 
og  endel  af  de  allerede  tegnede  gav  mere  end  fra  først  af 
lovet.  Sverdrups  kok,  hans  husfolk  og  nationalkateketerne 
hentede  bidragene  og  fyldte  dem  paa  fade,  som  Dalager  med 
stor  beredvillighed  udlaante  dertil. 

Da  det  var  klart,  at  der  ikke  paa  én  gang  vilde  blive  pro¬ 
dukter  nok  til  at  dække  udgifterne  ved  en  kirke,  men  det 
paa  den  anden  side  hastede  med  dennes  anskaffelse,  fore- 
slog  provsten,  at  de  skulde  bede  kollegiet  om  at  staa  i  for- 
skud  for  hele  anskaffelsessummen,  saa  de  allerede  næste 
aar  kunde  faa  kirken  op,  og  at  de  saa  skulde  love  at  afdrage 
resten  af  summen  efterhaanden.  Der  opsattes  da  et  andra¬ 
gende  herom.  Det  er  øjensynlig  forfattet  og  skrevet  af  en 


)  Nemlig  saaledes,  at  de  derfor  undlod  at  afdrage  paa  denne 
Da  der  ikke  brugtes  penge  i  handel  og  vandel  dengang,  men  alt 
afgjordes  ved  tusk,  og  fangsten  for  det  meste  var  periodisk 
havde  hver  »leverandør«  fortløbende  konto  hos  købmanden-  den 
udlignedes  da  ved  god  fangst. 

Grønlænder1),  rimeligvis  en  af  underskriverne,  Nicolaj 
kateket.  Da  det  muligvis  vil  interessere,  meddeles  her  den 
grønlandske  originalskrivelse  foruden  oversættelsen : 


Okorsi—å  Nalegarsoit  saimav- 
sorsoit.2) 

Opekatingoavut  tapullugit, 
kajomiksarmatigullo  tavkoa, 
iktordluta  aglegbiginniaralloar- 
pause  tuksiarbigalusilo  aipaune 
nalegiartorbigsautivnik  peju- 
kultluta,  taimaitomik  ajorsaki- 
gauta.  pellesivta  iningoa  nale- 
giartorfiusårigalloarparput,  ta- 
torluvinarsinaravtigo  utertut 
amertlitlaraut  nalegiagaloit  inik- 
sarutarangamik.  Kitornango- 
avutog  nalegiartornermut  sungi- 
usarsinångilavut  iniksaruner- 
mit,  mersa  mikinermigniftaimai- 
tumut  sungiusasagalloartut;  tai- 
maimet  Amertlormiut  tusarav- 
tigit  nalegiartorbekalersut  uso- 
risarauvut,  tamarmik  utorkaillo 
mertlertullo  isertarmeta,  kavko 
maliglugit  tamangajeuta  uper- 
nak  orsonguvaniklo  sorkango- 
aniklo  katersuiniaralloartogut 
Nalegiartorbiksarsiutigiumaulu- 
git,  umneet  amiaralloakokersut; 
inoguvta  Gudiblo  pekupatigut, 
ilaulugit  pisagalloarpavut,  inu- 
suserput  piniagaksavullo  nellu- 
nekiginnarput.  Kongersoautiv- 
nut  aglengniasagalloarpogut  ki- 
nubigalugulo  nalegiartorbiksau- 
tivnik  nalegaueltlakimet  saper- 
pogut  inopilungugauta :  Ilib- 

sitog  iktorigalloakigujause,  ag- 
legb  igalusilo  sapisagalloaroju- 
gut,  kifangoause  pellesib  kaju- 
miksaungipetigut,  isumagivlu- 
inarivsigut  unnertluse;  tamai- 
met  okaloutiginniartigut  Konger- 
soautivnut:  ningauniakinatigu- 
tok  aglegniarbigigause,  tusarni- 
artigulle  nalegiartorbiksamik  pi- 
omasautivnik  tunilluta.  Anga- 
jorkavsusersoarse  puigornavia- 


I  naadige  Herrer; 

I  fællig  med  vore  medtro- 
ende,  og  fordi  disse  har  til- 
skyndet  os,  skønt  vi  generer  os, 
skriver  vi  til  Eder  og  beder 
Eder  om  til  næste  aar  at  give 
os  et  hus  til  at  holde  Gudstje¬ 
neste  i,  thi  til  et  saadant  trænger 
vi  saare.  Vor  prests  lille  rum 
bruger  vi  vel  som  en  slat>s  kirke, 
men  da  vi  aldeles  ikke  kan 
rummes  deri,  er  der  altid  mange, 
der  maa  gaa  igjen,  fordi  alle  de, 
der  vil  til  Gudstjeneste,  ikke  kan 
faa  plads.  Heller  ikke  kan  vi 
øve  vore  kære  børn  i  at  gaa  i 
kirke,  da  der  ikke  er  plads  til 
dem,  skønt  de  dog  skulde  vænne 
sig  dertil  fra  de  er  smaa.  Derfor, 
da  vi  har  hørt,  at  Holsteins- 
borgerne  har  faaet  en  kirke  nu, 
priser  vi  dem  lykkelige,  at  de 
alle,  gamle  og  børn,  kan  gaa 
derind,  og  efter  deres  eksempel 
har  vi  nu  næsten  alle  i  dette 
foraar  stræbt  at  samle  noget 
spæk  og  nogle  barder  i  den 
hensigt  deraf  at  bekoste  os  en 
kirke,  skønt  det  maaske  ikke  er 
tilstrækkeligt;  hvis  vi  lever  og 
Gud  giver  os  leilighed,  vilde  vi 
gerne  forøge  det,  skønt  man  jo 
ikke  kan  vide  noget  om  vort  liv 
og  vor  fangst.  Til  vor  høje  konge 
skulde  vi  gerne  have  skrevet  og 
bedt  ham  om  en  kirke,  men  da 
han  er  saa  stor  en  herre,  kan 
vi  ikke  faa  os  til  det,  fordi  vi 
kun  er  nogle  sølle  Grønlændere: 
Ogsaa  for  Eder  undser  vi  os 
meget,  og  havde  neppe  bekvem- 
met  os  til  at  skrive  Jer  til,  hvis 
ikke  Eders  kære  tjener  presten 
havde  opmuntret  os  dertil,  idet 
han  sagde,  at  i  kun  vil  vort  vel ; 


1)  Dog  rimeligvis  inspireret  af  Sverdrup  for  saa  vidt  som  han 
selv  har  sørget  for  at  komme  til  at  indtage  en  saa  tilbage- 
trse  dende  plads  i  skrivelsen,  som  han  gør. 

2)  Bogstaveringen  er  betydelig  forskellig  fra  nutidens. 

sangilarput,  akillernerdlo  ajo-  fortæl  da  om  os  til  vor  høje 
rauta  Gudemut  tuksiutuinnar-  konge:  vær  ikke  vred  paa  os, 
niarpause  naminek  anaursis-  fordi  vi  tilskriver  Eder,  men 
serput  Jesuse  Kristuse  pivlugo  bønhør  os  og  giv  os  den  kirke, 
sernigituinnarkulluse  inuluar-  vi  ønsker  os.  Eders  velgerning 
tuinnartekultlusilo.  Teima  agleg-  skal  vi  aldrig  glemme,  og  da  vi 


biginniarpause  uagungoit.  ikke  magter  at  gengælde  den. 


Jer, 

Jesu 

Kristi  skyld  altid  vil  bevare 
Eder  og  lader  Eder  leve  vel. 
Saaledesskrivei  vi  smaatil  Eder. 


Jakobshavn1) 


Nicolaj 

Nathanael 

Abel 

Ole 


Skrivelsen  var  ledsaget  af  en  tegning  af  Sverdrup  over 
den  ønskede  kirkebygning.  Den  viser  en  bygning,  36  alen 
lang  og  halvt  saa  bred,  indrettet  omtrent  som  kirken  blev: 
et  stort  kirkerum,  en  skolestue,  et  køkken  og  et  kateket- 
kammer;  paa  siden  et  stort  bislag  eller  vaabenhus  med  ind- 
gang  baade  til  kirken  og  til  de  andre  lokaler.  Han  betoner, 
at  der  maa  medsendes  en  nogenlunde  stor  klokke,  den  af 
kbmd.  Falck  givne  er  for  lille  og  »har  allerede  en  stor  Brist«. 

Endvidere  medfulgte  en  fortegnelse  over  dem,  der  har 
givet  spæk  til  kirken.  De  fleste  husherrer  gav  hver  1  tønde, 
1  gav  3,  2  gav  2  og  2  gav  1V2  td.  hver.  Gjerløff  gav  4, 
Dalager  6,  Arnkiel  2  og  Sverdrup  11  tønder.  Et  bevis  paa, 
hvor  afholdt  Sverdrup  var  af  Grønlænderne  ogsaa  udenfor 
sit  distrikt,  er  det,  at  Claushavns  døbte  ydede  et  bidrag  paa 
57a  td.  spæk.  — 

Dette  første  bidrag,  der  ialt  androg  54  tdr.  spæk  og  12 
»rengjorte  Maals-Barder,  vog  60  Pund«,  hjemsendtes  i 
august  1777  med  skibet  »Einmanuel«.  Sverdrup  gør  op- 
mærksom  paa,  at  det  er  et  stort  bidrag,  naar  hensés  til,  at 
der  har  været  misfangst  i  flere  aar,  hvorved  de  fleste  var 
kommen  i  gæld  til  handelen,  som  de  først  havde  maattet 
af  drage.2) 


*)  Kangerdluatsiak  er  egentlig  kun  havnens  navn  (ordet  be- 
tyder:  den  temmelig  store  bugt) ;  Jakobshavn  som  helhed  hedder 
Ilulissat  o:  isfjeldene. 

2)  Sverdrups  redegørelse  for  planens  tilblivelse  af  20.  aug.  1777. 

Missionskollegiet  var  meget  villigt  til  at  opfylde  den 
Jakobshavnske  menigheds  ønske,  og  satte  sig  straks  i  be- 
vægelse  derfor  ved  at  anmode  handelsdirektionen  om  at 
lade  deres  tømrermester  tilhugge  kirken.  Men  direktionen 
var  ikke  saa  villig.  Først  erklærer  de,  at  det  ikke  er  muligt, 
at  indrette  kirken  af  36  alens  længde,  eftersom  tømmeret 
ikke  plejer  at  være  over  20  alen  langt!!  Men  da  selv  mis¬ 
sionskollegiet  kunde  indse  og  paavise  denne  indvendings 
uholdbarhed,  blev  kirken  da  leveret  færdig  tilhugget  til 
rette  tid,  saa  den  kunde  været  opsendt  1778.  Men  nu  var 
det  galt  igen.  Der  var  ingen  plads  paa  skibene.  Kollegiet 
skriver  8.  maj  1778:  »I  Giensvar  paa  Vores  igientagne 
Erindring  til  Handelsdirectionen  om  at  faae  Kirkebygningen 
med  de  til  Høst  afgaaende  Hvalfanger-Skibe  oversendt,  have 
vi  faaet  følgende:  Det  vil  blive  aldeeles  umueligt,  i  hvor 
gierne  vi  end  ønskede,  at  det  kunde  lade  sig  giøre  (mon? 
man  har  i  alt  fald  efter  direktionens  sædvanlige  holdning 
al  grund  til  at  tvivle!)  at  faae  Materialierne  udførte  til 
Høsten. «  Grunden  angives  at  være  den,  at  skibene  skal 
lades  fulde  med  proviant  til  kolonierne  —  det  var  ellers  ikke 
altid,  at  man  sørgede  saa  godt  for  det! 

Kirken  maatte  altsaa  vente  paa  bedre  tider,  og  menig- 
heden  indtil  videre  fremdeles  knibe  sig  sammen  i  »preste- 
gaardens«  trange  rum.  Endelig  aaret  efter  opsendtes  mate¬ 
rialierne,  men  rigtignok  saa  sent,  at  der  absolut  intet  kunde 
gøres  ved  den  før  næste  foraar.  Missionskollegiet  skriver 
nemlig  20.  august  1779:  »Den  til  Colonien  Jacobshavn  for¬ 
langte  Kirke-Bygning  sendes  nu  med  Skibene  Kongenshaab 
og  Julianeshaab.«  Der  medfulgte  tillige  regninger  fra  alle 
de  haandværkere,  som  havde  leveret  arbejde  til  kirken,  »og, 
siden  de  til  dens  Bekostning  at  bestriide  hiemsendte  27 
Fade  Spæk  og  nogle  Hvalbarder  kun  er  udbragt  til  498  rd. 
57  sk.,  vilde  De  endvidere  besørge  et  Sammenskud  til  det 
manglende. «  Det  var  altsaa  kollegiets  mening,  at  menig- 
heden  selv  skulde  bestride  hele  omkostningen  ved  den. 

Kirken  kom  saaledes  til  Jakobshavn  1779  —  aarstallet 
staar  i  taarnets  vindfløj  —  og  tidlig  næste  foraar  toges  der 
fat  paa  dens  opførelse.  En  dansk  tømmersvend  Henrich 
Mejer  var  fulgt  med  for  at  lede  arbejdet,  *)  og  Sverdrup  be- 
tragtedes  som  bygherre,  antog  og  lønnede  arbejderne,* 2) 

*)  Han  var  akkorderet  for  10  rd.  mdl.  i  løn  og  »gemeen  mands 
kost«,  men  han  boede  hos  provsten  og  spiste  ved  hans  bord. 
1782  giver  Sverdrup  ham  attest  for  flid  og  moralsk  vandel. 

2)  Hans  udlæg  hertil  var  167  rd.,  som  godtgjordes  ham  1783 
og  1784. 

førte  overopsynet  med  byggearbejdet  og  var  ikke  bange  for 
selv  at  tage  en  haand  i  med;  saaledes  satte  han  panel  i 
kateketkammeret  og  malede  det  senere.  Men  det  trak  længe 
ud  med  kirkens  fuldførelse,  nærmest  fordi  der  stadig 
maatte  rekvireres  en  del  forskellige  ting,  som  aldrig  rettidig 
kunde  blive  opsendt  med  handelens  skibe.  Dog  var  den 
1780  saa  vidt,  at  student  Braadt  kunde  flytte  ind  i  kateket¬ 
kammeret,  hvor  der  opsattes  »en  Stolpe-Sæng«  til  ham.  Og 
samme  aar  har  rimeligvis  skolestuen  været  saa  vidt  færdig, 
at  den  kunde  benyttes  baade  til  forsamlinger  og  under¬ 
visning;  traditionen  hævder  i  alt  fald  med  stor  bestemthed, 
at  kirken  »brugtes  før  indvielsen.«  Naar  den  er  fuldendt, 
vides  ikke.  Men  1782  opsendtes  de  sidste  materialier,  saa 
den  er  sandsynligvis  indviet  i  dette  efteraar,  da  befolk¬ 
ningen  kom  hjem  fra  sommertogterne  og  gik  i  vinterhi. 
Traditionen  beretter,  at  der  til  dens  indvielse  var  en  saa 
stor  forsamling  tilstede,  som  aldrig  før  var  set  i  Grønland. 
Der  var  strømmet  mennesker  til  fra  hele  Diskobugt.  Kirken 
var  fuld  til  sidste  plads,  ikke  blot  dens  bænke,  men  hele 
gulvet  helt  op  til  alteret,  og  skolestuen  med.  Man  kan  let 
tænke  sig  til,  hvilken  glæde  det  har  været  for  Sverdrup  at 
foretage  den  højtidelige  indvielse,  og  for  hans  menighed  at 
se  ham  gøre  det. 

Kirkens  hele  bekostning  var  ca.  2000  rd.  Sverdrup  »be- 
sørgede  endvidere  et  sammenskud  til  det  manglende«.  I 
hans  tid  hjemsendtes  ialt  157  tdr.  spæk  og  59  barder,  vog 
244  pund.  Af  dette  har  Sverdrup  selv  og  hans  grønlandske 
familie  leveret  omtrent  en  tredjedel,  52  tdr.  spæk  og  25 
barder.  Han  er  bedrøvet  over,  at  der  neppe  i  hans  tid  vil 
indkomme  nok  til  at  betale  kirken  fuldtud.1)  —  Efter  hans 
tids  hjemsendtes  af  hans  nærmeste  eftermænd  ialt  ca.  25 
tdr.  spæk.  —  Menighedens  indsamling  til  1786  inclusive 
udbragtes  ved  salg  i  Danmark  til  1^88  rd.2)  Det  er  et 
mægtigt  vidnesbyrd  om,  hvad  Sverdrup  har  betydet  for 
missionen  og  hvilken  position  han  har  haft  hos  Grønlæn- 
derne,  at  han  fik  dem  til  at  yde  saa  meget  selv  efter  at 
kirken  var  opført.  Og  om  den  position,  han  ved  sin  person- 


*)  For  at  hjælpe  paa  afdragene  indførte  han  den  skik,  at  der 
for  ringning  over  lig  skulde  betales  en  afgift  i  spæk;  ved  sin 
kones  begravelse  betalte  han  selv  ringningen  med  3  tønder.  — 
Ligeledes  anskaffede  han  nogle  smukt  indbundne  grønl.  bøger, 
som  solgtes  til  fordel  for  kirken. 

2)  P.  Egede:  Journal  269.  Han  beretter,  at  de  endnu  aaret 
efter  (1787)  ^forbedrede  den  med  7  Tdr.  Tran  og  26  Barder«. 


lighed  og  færd  havde  tiltvunget  sig  hos  sine  landsmænd, 
bærer  kirken  mange  vidnesbyrd.  Ikke  blot  gav  hans  koloni- 
fæller  anselige  bidrag  til  dens  opførelse,  men  ogsaa  folk 
udenfor  hans  distrikt  gav  bidrag  eller  gaver  til  den.  Vi  har 
hørt,  at  Claushavns  Grønlændere  deltog  i  den  første  ind- 
samling.  Siden  gav  købmand  Svanenhielm  og  assistent 
Irgens  i  Christianshaab  tilsammen  4  tdr.  tran.  Købmand 
Sandgreen  i  Godhavn  skænkede  et  par  store  malmalter- 
stager,  assistent  Thorning  i  Egedesminde  10  rd.  til  en  sølv- 
kalk;  en  anden  assistent  gav  to  lysekroner  af  venetiansk 
glas,  en  assistents  hustru  broderede  alterklæde  og  alterdug, 
og  den  i  1782  ansatte  inspektør  bevilgede  aarlig  21/,  læst 
stenkul. 

Kirken  —  »der  faaer  det  Navn  Zion«  —  op førtes  lige  ved 
siden  af  »prestegaarden«  nogle  faa  skridt  fra  fjæren.  Det  er 
en  36V2  alen  lang  og  16V2  alen  bred  bygning  af  svære  tøm- 
merstokke,  lagt  ovenpaa  hinanden  med  korslagte  hjørner. 
Midt  paa  kirken  er  et  taarn  med  spir  eller  en  tagrytter,  der 
oprindelig  kun  ragede  5 — 6  alen  op  over  kirketaget.  Den 
nye,  store  og  langtlydende  klokke  havde  indskriften:  »Soli 
deo  gloria.  Me  fc.  Troschell,  køn.  Klocken-gieser  in  Cop. 
Nalegbiup  Syarna  Jacobshavnme  (kirkens  klokke  i  Jhv.). 
Traditionen  fortæller,  at  den  kunde  høres  i  Rodebay,  15  km. 
borte.  Den  lille  klokke  omstøbtes  1784.  Kirkerummet  var 
24  alen  langt  og  16  alen  bredt.  I  dets  midte  paa  langs  stod 
6  træsøjler,  som  bar  det  temmelig  lave  loft.1)  Døbefonden 

—  dens  tinfad  med  inskription:  »Zions  Kirkes  Døbe-Fad. 

—  Jeg  vil  give  Herlighed  i  Zion«,  bruges  endnu  —  stod  i 
kirkens  nedre  ende,  omgivet  af  et  gitterværk  med  dør.  Over 
alteret  var  et  alterbillede  —  et  grufuldt  maleri  af  nadveren, 
hvor  flere  af  apostlene  ligner  veritable  drukkenboldte  — 
givet  af  kollegiet  1784.  De  store  firkantede  vinduer  havde 
blyindfattede  ruder.  Koret  var  skilt  fra  skibet  ved  »et 
Tralleværk«.  I  prækestolen  var  »en  liden  Skammel  for 
Præsten  at  knæle  paa«.  I  kirken  var  ingen  kakkelovn;  de 
halvtredje  læster  kul  har  altsaa  været  beregnet  til  skole¬ 
stuen.  Men  selv  om  man  vel  nok  paa  de  koldeste  tider  har 


J)  Disse  støtter  »skiæmmede  den  utroeligtcc,  hvorfor  købmand 
M.  N.  Myhlenphort  1790  erstattede  dem  med  to  rækker  søjler 
langs  midtergangen. 

Kirkens  indre  minder  meget  om  adskillige  norske  bygdekirker, 
f.  eks.  Hammer  kirke.  Men  det  er  jo  ikke  saa  underligt,  da  baade 
Sverdrup  og  Myhlenphort  var  Nordmænd. 

fyret  i  skolestuen  ogsaa  om  søndagen  og  holdt  døren  aaben 
ind  til  kirken,  var  denne  dog  utrolig  kold  om  vinteren. 
Sverdrups  grønlandske  plejedatter  har  fortalt,  at  hun  kunde 
huske,  at  hendes  »far«  havde  to  par  vanter  paa,  naar  han 
stod  paa  prækestolen.  —  I  skolestuen  fandtes  en  4  alen 
lang  »Skriver-Bænk«  og  10  løse  bænke.  —  Nu  er  kirkens 
indre  helt  omlavet,  og  den  er  kuri  kirke  med  en  forhal  og 
et  ligrum  i  vestre  ende.  Men  stoleværket  og  prækestolen  er 
de  oprindelige.  — 


Det  kan  synes  at  have  været  en  mægtig  stor  kirke  til 
den  menighed  —  altfor  stor.  Men  den  gamle  provst  vidste 
nok,  hvad  han  gjorde.  Han  vilde  sikre  sit  kære  Jacobshavn 
et  Gudshus,  hvori  ogsaa  fremtidens  menighed  kunde  sam¬ 
les,  naar  »hedningernes  fylde«  var  gaaet  ind  deri.  Og  takket 
være  hans  forudseenhed  kan  vi  det  endnu  —  medens 
næsten  alle  senere  byggede  kirker  i  Grønland  snart  er 
bleven  for  smaa. 

Hvad  kirken  har  betydet  for  Sverdrup  selv,  og  hvor  stort 
et  fremstød  i  aandelig  vækst,  hans  menighed  har  faaet  ved, 
at  de  selv  havde  været  med  at  rejse  den,  er  let  at  se.  Dens 
betydning  for  Diskobugten  —  ja  for  hele  Nordgrønland  — 
som  pfonér  for  kristendommen  i  en  tid,  da  halvdelen  af 
befolkningen  endnu  var  hedninger,  kan  ikke  udinaales. 

Den  staar  som  et  vidnesbyrd  om,  hvad  en  Guds  mand, 
der  vilde  Guds  riges  fremme,  opnaaede  ved  sej  energi, 
utrætteligt  arbejde  og  vedholdende  bøn. 


ShmBK 


VIII. 


PAA  HØJDEN. 

1782—86. 

Provst  Sverdrup  havde  nu  endelig  naaet  det,  han  saa 
længe  —  ja  i  grunden  lige  fra  sin  ankomst  til  Jakobshavn 
for  18  aar  siden  —  havde  kæmpet  og  stridt  for,  nemlig  til- 
strækkelige  lokaler  til  menighedens  gudstjenestlige  forsam¬ 
linger,  dens  børns  oplæring,  vordende  læreres  undervisning, 
og  hedningernes  forberedelse,  naar  de  meldte  sig  til  daab. 
De  blev  da  ogsaa  godt  benyttet  i  de  aar,  han  endnu  havde 
tilbage  af  sin  virketid  i  Grønland.  Søndag  efter  søndag  lød 
klokkerne  vidt  ud  over  bygden  og  dens  »forstæder«  og 
kaldte  til  kirke  —  ikke  forgæves,  thi  større  og  større  blev 
de  skarer,  som  fulgte  deres  kaldende  røst  og  samlede  sig  til 
Gudstjenesten,  og  nu  kunde  de  alle  faa  rum,  ingen  behøvede 
mere  at  staa  udenfor  eller  vende  hjem  igen.  Søndag  efter 
søndag  lød  salmesangen  paa  de  gammelkendte  melodier, 
men  med  de  ejendommelige  vuggende  rytmer  og  sving,  som 
kendetegner  grønlandsk  sang,  og  stedse  stærkere  fyldte  den 
det  store  kirkerum.  Søndag  efter  søndag  stod  Sverdrup 
foran  Zionskirkens  alter  og  intonerede  messen,  laa  han  paa 
prækestolens  knæleskammel  i  inderlig  bøn  til  Herren  for 
menigheden  og  hedningernes  omvendelse,  og  stod  han  paa 
den  lave  prækestol  og  talte  saa  mangt  et  ord  fra  Herren  ud 
til  den  lyttende  skare.  Mange,  mange  gange  forrettede  han 
de  hellige  sakramenter  —  og  aldrig  var  han  gladere,  end 
naar  han  kunde  lægge  en  ny  høst  til  menigheden  ved 
katekumendaab. 

Disse  var  aarets  største  højtideligheder.  Saa  samledes  en 
endnu  større  skare  end  sædvanlig.  Broget  pyntede  i  deres 
bedste  skindklæder  og  broderede  kamikker  strømmede  de 


174 


ud  fra  alle  de  lave  huse  rundt  omkring,  eller  kom  de  fra  de 
nærmere  og  fjernere  bopladser,  om  sommeren  i  konebaad 
og  om  vinteren  paa  slæde,  og  fyldte  kirken  til  sidste  plads. 
De  fleste  af  Evropæerne  møder  ogsaa  for  at  overvære  de  nye 
kristnes  optagelse  i  menigheden.  Disse  selv  sidder  forrest 
af  alle  paa  bænke  i  koret  foran  alteret.  Inden  provsten  gaar 
af  prækestolen  »giør  han  en  Forbøn  til  Gud  for  Daabs- 
Candidaternes  sande  Omvendelse,  den  Gud  vilde  virke  hos 
dem  til  alle  salige  Hensigters  Befordring. « 

Og  nu  begyndte  selve  handlingen  med  salmen  »Jesum 
akka  nalegniarlugo«  —  »I  Jesu  navn  skal  al  vor  gerning 
ske«.  Provsten  holder  en  daabstale,  hvorefter  katekume- 
nerne  rejser  sig  og  svarer  paa  de  spørgsmaal,  han  gør  dem 
»for  at  lade  dem  giøre  Rede  for  deres  indhentede  Kund- 
skab«.  Naar  overhøringen  er  endt,  henvender  provsten  en 
formaning  til  de  samlede  tilhørere,  hvorefter  han  vender 
sig  til  daabskandidaterne,  lægger  haanden  paa  deres  hove¬ 
der  og  beder  fadervor  over  dem. 

Saa  synger  menigheden  »tamarmik  koisimarsut«  — 
s> Enhver  som  tror  og  bliver  døbt«  —  og  provsten  gaar  i 
spidsen  for  katekumenerne  ned  i  kirken  til  døbefonden. 
Her  træder  de  frem  en  for  en,  knæler  og  fremsiger  tros- 
bekendelsen,  nævner  det  nye  navn,  de  vil  have,  og  døbes 
med  dette  i  Faderens,  Sønnens  og  Helligaandens  navn. 

Naar  de  alle  er  døbt,  henvender  provsten  en  formaning 
til  dem  »om  Troefasthed  og  stadig  Forblivende  hos  Gud«, 
og  vender  sig  derpaa  til  menigheden  med  varme  og  ind- 
trængende  ord  om  oprigtig  at  elske  deres  nye  medkristne 
og  hjælpe  dem  til  at  holde  deres  daabsløfte  og  leve  deres 
nye  liv  med  Kristus  i  Gud.  Hele  højtideligheden  slutter 
med  salmen  »tipekponga  koisimagama«  — »Jeg  glæder  mig, 
o  Jesu,  ved  min  daab«  —  og  med  de  tilstedeværendes  varme 
lykønskninger  til  de  nye  kristne.  Alles  hjerter  er  grebne 
og  der  er  højtid  over  alle  ansigter.  Bagefter  følger  menig¬ 
heden  provsten  til  hans  dør  med  salmesang,  og  spredes  over 
pladsen  for  at  fejre  dagen  i  deres  huse.  De  nye  menigheds- 
medlemmer  er  dagens  helte  og  gaar  fra  hus  til  hus  for  der 
at  blive  kærlig  modtagne  og  atter  lykønskede,  indtil  alle 
igen  samles  til  aftenandagten,  som  iaften  af  hensyn  til  den 
store  mængde  mennesker  holdes  i  kirken  og  forestaas  af 
provsten  selv. 

Og  i  de  første  aar  efter  Zionskirkens  indvielse  blev  det 
oftere  og  oftere,  at  Sverdrup  havde  den  glæde  saaledes  at 
lægge  en  ny  høst  til  menigheden.  Denne  formeredes  stærkt 

lige  til  1785,  da  sot  og  død  paany  gjorde  et  vældigt  skaar  i 
den.  Hvor  stor  den  har  været  tilsidst,  lader  sig  ikke  nøj- 
agtig  afgøre,  da  alle  designationer  og  dagbøger  og  de  fleste 
indberetninger  fra  disse  aar  er  totalt  forsvundne,  men 
meget  tyder  paa,  at  antallet  af  de  døbte  i  Sverdrups  mis- 
sionariat  har  været  opimod  500.1)  Der  var  større  eller  min¬ 
dre  kristne  menigheder  paa  flere  steder,  ialt  8,  fra  Jakobs- 
havn  i  syd  til  nord  for  Ritenbenk.  Denne  koloni  flyttedes 
1782  til  en  ny  plads  ved  »Svarte  Vogel  Bay«  paa  en  lille  ø 
ved  nordvestsiden  af  Arveprinsens  Eiland,  6  mil  nærmere 
Jakobshavn  end  før.  Men  ved  dens  gamle  plads,  Sakkame, 
blev  en  hel  del  mennesker  tilbage,  deriblandt  adskillige 
kristne,  og  flere  flyttede  derhen;  Sverdrup  har  selv  søgt  at 
overtale  adskillige  dertil,  da  der  er  god  fangst.  Nogle  faa 
kilometer  syd  for  Ny  Ritenbenk  paa  selve  Arveprinsens 
Eiland  anlagdes  1783  hvalfangerlogen  Igdlytsiak,  hvor  og- 
saa  en  del  kristne  Grønlændere  bosatte  sig,  og  endelig  1784 
flyttede  kbmd.  Dalager  fra  Jakobshavn  og  anlagde  en  ny 
hvalfanger-  og  handelsstation  ved  Klokkerhuk  paa  syd- 
spidsen  af  Arveprinsens  Eiland,  hvor  der  ligeledes  efter- 
haanden  blev  en  ret  stor  kristen  menighed. 

Dette  forhold  gav  Sverdrup  stærkt  forøget  arbejde.  Alle 
disse  særskilte  menigheder  maatte  tilses  saa  ofte  som 
muligt.  Denne  sidste  periode  af  hans  Grønlandsvirksomhed 
blev  derfor  et  endnu  mere  vidts trakt  rejseliv  end  tidligere. 
Han  gjorde  gerne  en  tidlig  sommerrejse  igennem  hele 
distriktet,  i  maj  eller  juni  —  saa  snart  vinterisen  var  borte, 
men  dette  indtraf  højst  forskelligt,  f.  eks.  laa  den  i  1785 
udenfor  Jakobshavn  lige  til  9.  juni,  medens  den  aaret  forud 
var  gaaet  saa  tidlig,  at  han  allerede  havde  kunnet  foretage 
denne  tur  fra  5.  til  23.  maj.  Om  efteraaret,  i  september — 
oktober  maaneder,  gentog  han  da  gerne  distriktsrejsen,  og 
ligeledes  om  vinteren  i  februar — marts  paa  slæde.  Næsten 
hele  den  korte  sommertid  og  flere  uger  hver  vinter  medgik 
altsaa  til  disse  rundrejser  og  til  hans  visitatsrejser  som 
provst.  Sin  sidste  distriktstur  foretog  han  knap  en  maa- 
nedstid  før  han  forlod  landet  for  stedse. 

Men  alt  var  ikke  gjort  paa  disse  udpladser  med  Sverdrups 
ophold  der  paa  rundrejserne.  Der  maatte  være  fastboende 
lærere  eller  kateketer  »for  at  høre  Lærdommen  repetere, 
ogsaa  for  deres  opvoxende  Ungdoms  Skyld,  som  maae  blive 

J)  I  forhold  dertil  stiger  forbruget  af  bøger.  1785  udsendtes 
bl.  a.  30  salmebøger,  40  katekismer  og  40  abc.  —  Kbmd.  Dalager 
opgiver  30.  dec.  1776  Jakobshavns  samlede  indbyggerantal  til 
»henimod  600  Siæle«. 


Hedninger,  naar  de  skal  leve  saa  langt  borte  for  sig  selv 
uden  Underviisning;  desuden  er  der  og  en  Deel  u-døbte 
Katechumener,  som  har  maattet  ophøre  af  Mangel  paa 
Underviisning. «  Derved  blev  Sverdrup  i  denne  sidste 
periode  ogsaa  tvungen  ind  paa  en  endnu  mere  udstrakt 
virksomhed  som  læreruddanner  end  tidligere.  Hans  sam- 
vittighedsfuldhed  forbød  ham  nemlig  at  tage  en  hvilken- 
somhelst  bedre  oplyst  døbt,  som  tilbød  sig,  og  straks  sætte 
ham  ud  paa  en  plads  som  kateket,  »da  Lærerne  ligesaa  lidt 
i  Grønland  som  hiemme  kan  i  en  Haandvending  danne  sig 
selv,  men  maae  bereedes  i  Forveien  ved  nogle  Aars  Under- 
viisning«.  Man  kan  godt  sige,  at  han  ligefrem  oprettede  et 
slags  privatseminarium,  hvorfra  efterhaanden  en  hel  række 
dygtige  mænd  udgik  som  kateketer  til  de  forskellige  pladser. 
Af  dem  han  underviste,  eller  hvis  uddannelse  han  endte  i 
disse  aar,  kendes  navnene  paa  7 :  Ole,  Niels  Amager,  søn 
af  den  gamle  kateket  i  Ritenbenk,  en  anden  Niels,  Ambro- 
sius,  Jonas  Danielsen,  Mathias  Lindenhan  og  Andreas  Sand- 
green.  Og  han  var  ganske  ene  om  at  uddanne  dem,  thi  sin 
gamle  medarbejder,  kateket  Nicolaj,  havde  han  haft  den 
store  sorg  at  maatte  afskedige  1781,  da  han  gjorde  sig  skyl¬ 
dig  i  ægteskabsbrud.  Ikke  destomindre  blev  deres  uddan¬ 
nelse  saare  grundig.  Ingen  oplærtes  i  kortere  tid  end  2  aar, 
flere  af  dem  baade  3  og  4.  De  undervistes  alle  i  læsning, 
skrivning  og  religion,  et  par  af  dem  tillige  i  regning  og 
dansk.  Desuden  øvedes  de  i  praktisk  undervisning  og 
degnetj  eneste.  Efter  endt  uddannelse  og  »af holdt  Ten¬ 
tamen  ansattes  de  som  kateketer  rundt  omkring  i  distrik¬ 
tet.  Men  da  det  snart  rygtedes,  at  Sverdrups  elever  var 
grundigt  oplært  og  dygtige,  kom  der  flere  anmodninger  fra 
de  andre  missionærer  om  at  faa  kateketer  fra  hans  skole. 
Og  med  sin  sædvanlige  hensynsfuldhed  sagde  han  nødig  nej, 
naar  det  var  ham  muligt  at  sige  ja,  selvom  det  saa  skulde 
gaa  ud  over  ham  selv.  Uagtet  han  selv  havde  brug  nok  for 
dem  alle,  afgav  han  derfor  alligevel  en  til  Upernivik  og  en 
til  Umånak. 

Skønt  missionskollegiet  vidste,  hvor  megen  umage  Sver¬ 
drup  havde  med  kateketuddannelsen,  og  var  meget  villig 
.  til  at  ansætte  kateketer,  hvor  der  var  trang  dertil,  vilde  det 
dog  ikke  bemyndige  ham  til  at  tilstaa  højere  begyndelses- 
løn  end  10  rd.  aarlig.  Men  da  ingen  vilde  »lade  sig  ansætte 
paa  saa  usle  Vilkor«,  og  faren  for  at  handelen  da  skulde 
kapre  dem  til  sin  tjeneste  stadig  hang  ham  over  hovedet, 
blev  han  nødt  til  at  love  dem  at  udvirke,  at  de  tillige  fik 

nogen  »europæisk  Kost«,  ja  oftest  endda  at  give  dem  noget 
paa  egen  bekostning,  indtil  kollegiet  vilde  approbere  det. 

Men  her  stødte  han  —  som  vi  siden  skal  se  —  paa  en 
uoverstigelig  mur,  og  dette  blev  en  af  aarsagerne  til,  at  han 
opgav  sin  virksomhed  i  Grønland. 

Ogsaa  udadtil  havde  menigheden  gode  kaar  i  denne 
periodes  første  aar.  Ganske  vist  maatte  Sverdrup  1782  be¬ 
rette,  at  en  »almindelig  Sygdom«  har  hjemsøgt  dem  alle  og 
især  ham  selv  —  dog  tror  han  »endnu  at  kunde  giøre  Tiene- 
ste  i  Landet «  —  og  samme  aar  udeblev  koloniens  forsyning 
hjemmefra,  idet  skibet  » Sukkertoppen «,  der  ogsaa  skulde 
besejle  Jakobshavn,  forliste  under  Norges  kyst,  hvorfor  det 
blev  nødvendigt  at  tage  smaat  til  de  forhaandenværende 
vareoplag;  1.  juni  1783  var  der  kun  proviant  tilbage  til  14 
dage.  Men  Grønlænderne  led  ikke  meget  derunder,  thi  »Gud 
gav  dem  god  Fangst«  hele  tiden,  og  sygdommen  havde  ikke 
krævet  menneskeliv.  Og  1784  kan  han  melde  om  et  godt 
aar  »baade  for  Handelen  og  Missionen«;  de  har  været  helt 
fri  for  sygdom,  endog  for  »den  sædvanlige  Omgangs- 
Syge«/)  og  haft  —  og  har  endnu  3.  september  —  aldeles 
udmærket  fangst.  Bl.  a.  har  de  døbte  faaet  en  stor  drivhval, 
funden  s/4  mil  fra  land  og  indbugseret  med  Sverdrups  og 
hans  husstands  konebaade.  Derfor  kan  han  ogsaa  hjem- 
sende  et  stort  afdrag  paa  kirken,  nemlig  68  tdr.  spæk  og 
16  barder,  vog  67  pund.  Han  selv  og  hans  folk  har  været 
travlt  beskæftiget  med  at  hjembringe  spækket  og  fylde  det 
paa  fade.  Han  har  ogsaa,  ved  menighedens  frivillige  hjælp, 
begyndt  at  opføre  »en  Spækkiste«  af  mursten  ved  »preste- 
gaardencc,  men  er  nu  bleven  standset  af  kulden,  saa  den  ikke 
er  helt  færdig  endnu.  Men  hvis  fangsten  bliver  ved,  som 
den  nu  tegner,  vil  efteraaret  blive  udmærket  og  sikkert  nøde 
ham  til  at  tage  den  i  brug  som  den  er. 


Men  saa  ramtes  menigheden  paany  af  en  frygtelig  ulykke, 
langt  værre  end  den  i  1774. 

18.  september  1786  meddeler  Sverdrup  missionskollegiet, 
at  » denne  Mission  er  nu  i  en  i  fleere  Henseender  slet  Til¬ 
stand «,  idet  »Epidemien  fra  Sydgrønland«  er  naaet  derop. 
Det  er  ikke  helt  klart,  hvilken  sygdom  dette  har  været.  Om 


*)  o:  foraars-  og  efteraarsforkølelse;  influenza. 

Den  norske  grønlandsprest.  —  12. 

de  i  Claushavn  i  efteraaret  1785  døde  skriver  miss.  Grewe 
i  kirkebogen,  at  deres  sygdom  »efter  all  Anseelse  synes  at 
være  den  saa  kaldte  Purpur-Feber  eller  Friesel.«  Og  1796 
kalder  kbmd.  Dalager  den  for  »den  almindelige  Syge,  som 
overgik  Nationen  Anno  1785«.  Men  af  skrivelser  i  Nord- 
grønlands  inspektoratsarkiv  fremgaar  det,  at  der  var  kop¬ 
per  i  Diskobugten  1786  og  1787,  og  Sverdrup  taler  i  juli 
1787  om  »Koppesygdommen  ved  Jakobshavn«.  Det  synes 
altsaa,  som  om  to  farsoter  efter  hinanden  har  hærget  den 
sydlige  del  af  Diskobugt  gennem  flere  aar. 

Mærkeligt  nok  blev,  saavidt  vides,  ingen  Evropæere  an- 
grebet  af  sygdommene,  men  blandt  Grønlænderne  rasede  de 
meget  voldsomt  og  bortrev  en  mængde  mennesker  —  hvor 
mange  vides  ikke,  da  antallet  af  deres  ofre  blandt  hednin- 
gerne  ikke  opgives  noget  sted.  I  Christianshaabs  distrikt 
døde  fra  november  1785  til  maj  1786  37  døbte,  og  i  Claus- 
havns  distrikt  fra  april  til  juli  1786  31  døbte.  Men  dette 
var  intet  imod  mandefaldet  i  Jakobshavn  —  og  her  drejer 
det  sig  endda  ikke  om  hele  distriktet,  men  nærmest  om 
kolonien  alene  og  de  omgivende  bopladser.  Ifølge  Sverdrups 
opgivelse  døde  her  fra  31.  maj  1785  til  18.  september  1786 
blandt  de  døbte  og  katekumenerne  ikke  mindre  end  166,  og 
koppesygdommen  stod  endnu  i  fuldt  flor.  Først  i  sin  skri¬ 
velse  af  6.  juli  1787  kan  han  melde  om  dens  fuldstændige 
ophør.  Den  havde  da  raset  til  »for  et  Par  Maaneder  siden «, 
dog  mest  »blandt  de  Syd  for  Collonien  boende  u-døbte«. 
Rimeligvis  har  man  ved  Jakobshavn  gjort  energisk  forsøg 
paa  at  stoppe  epidemiens  videre  udbredelse  ved  at  holde 
Grønlænderne  fra  at  rejse  til  andre  pladser,  og  det  kronedes 
med  held,  thi  Sverdrup  siger,  at  sygdommen  ikke  gik  læn- 
gere  nordpaa  end  Jakobshavn. 

Sverdrup  gik  i  disse  strenge  tider  frygtløst  rundt  til  de 
syge,  saa  vidt  han  kunde  naa,  hjalp  dem  med  hvad  de 
trængte  til,  plejede  og  trøstede  dem,  og  sad  hos  dem  i  deres 
dødsstund.  Men  saa  meget  som  han  ønskede  kunde  han 
ikke  være  for  dem,  thi  sygdommene  gik  i  ikke  ringere  grad 
ud  over  hans  eget  hus.  Han  husfolk  blev  saa  godt  som  alle 
syge,  de  fleste  af  dem  døde,  deriblandt  nogle  af  hans  aller- 
nærmeste.  De  faa  der  endnu  ikke  var  angrebne  eller  havde 
overstaaet  sygdommen,  maatte  stadig  hjælpe  ham  med  at 
udbære  ligene  af  husene,  lave  kister,  og  begrave  de  døde  fra 
hele  kolonien. 

Desværre  gik  det  i  Jakobshavn  »meest  ud  over  Mand- 
kiønnet«,  saa  endog  mange  huse  blottedes  helt  for  erhver- 
vere.  Derved  steg  nøden  iblandt  de  efterlevende  til  en  for- 

uroligende  højde.  Dette  »opvakte  den  gamle  Kiøbmand 
Svanenhielm* 1)  til  Medlidenhed,  saa  han  skiænkede  Jakobs- 
havns  Missions  Fattige  50  Rdl.,  som  tillige  med  hvad  ieg  har 
givet,  har  nogenledes  hiulpet  de  meest  Trængende.« 

Denne  ulykke  var  et  meget  haardt  slag  for  den  Jakobs- 
havnske  mission  og  derigennem  for  Sverdrup.  Timelig  set 
blev  menigheden  nedstyrtet  i  en  fattigdom,  som  sporedes 
gennem  mange  aar.  Og  aandelig  set  gik  det  endnu  værre. 
Alle  kateketerne  og  medhjælperinderne  ved  kolonien  døde. 
Et  stort  antal  af  menighedens  bedste  medlemmer  havde 
døden  bortrevet.  I  sygdommens  værste  periode  —  1785 — 86 
—  standsede  næsten  al  undervisning  og  alt  forsamlingsliv. 
Og  det  kom  ogsaa  til  at  gaa  ud  over  hele  distriktets  menig- 
heder,  idet  Sverdrup  slet  ikke  kunde  komme  rundt  til  dem 
i  et  helt  aar,  maaske  længere.  Fra  han  31.  oktober  1785 
kom  hjem  fra  Ritenbenk,  havde  han  endnu  i  september 
1786  ikke  været  udenfor  kolonien. 

Det  vårede  mange  aar,  inden  den  Jakobshavnske  mission 
atter  rejste  sig  til  sin  gamle  højde.  Sverdrup  naaede  ikke 
at  se  det. 


Som  provst  virkede  Sverdrup  i  dette  tidsrum  paa  samme 
maade  som  tidligere.  Han  førte  kun  direkte  tilsyn  med  og 
foretog  kun  visitatsrejser  i  Nordgrønland.  Men  det  vedblev 
han  ogsaa  med.  I  vinteren  1783  var  han  i  Umånak,  og  om¬ 
trent  hvert  aar  visiterte  han  i  Diskobugt,  snart  kun  Claus- 
havn  og  Christianshaab,  snart  tillige  Egedesminde  og  God- 
havn.  Som  eksempel  paa,  hvor  alvorligt  han  tog  sin  stil¬ 
ling  som  provst  og  hvor  hensynsfuld  han  var  kan  nævnes, 
at  da  han  i  ettersommeren  1783  erfarede,  at  Egedesmindes 
prest  ikke  vilde  foretage  embedsrejse  til  Godhavn,  nøjedes 
han  ikke  med  at  beordre  sin  embedsbroder  dertil,  men 
fordi  han  vidste,  at  denne  var  en  svag  og  sygelig  mand,  som 
ikke  godt  taalte  den  ofte  haarde  efteraarsrejse  over  den 


A  Jonas  Lillienschiold  de  Svanenhielm,  f.  1726  paa  Svanø 

i  Kinns  prestegæld  som  søn  af  proprietær  Morten  S.  og  Cecilia 
Christine  Lillienschiold,  +  27.  decbr.  1801,  rimeligvis  paa  Romø, 
som  slægtens  sidste  mand,  var  købmand  i  Christianshaab  1750 
— 83,  levede  som  pensionist  dér  endnu  i  7  aar  og  vendte  tilbage 
til  Danmark  1790.  Hans  hustru  Birgithe,  en  Grønlænderinde, 
døde  af  kopper  i  maj  1775  paa  hjemvejen  fra  et  ophold  i  Køben¬ 
havn  og  begravedes  i  Grimstad. 

aabne  Diskobugtmunding,  rejste  han  selv  derover  saa  sent 
som  i  midten  af  oktober.  Da  han  traf  Gjerløff  derovre  og 
fik  at  vide,  at  han  skulde  overvintre  dér,  blev  han  hurtig 
færdig,  overdrog  Godhavns  mission  til  ham  og  naaede  hjem 
28.  oktober. 

Men  i  denne  periode  fastslog  missionskollegiet  officielt, 
at  Sverdrup  betragtedes  som  provst  for  hele  Grønland. 
30.  april  1782  udstedtes  den  ordre,  at  for  fremtiden  ingen 
nationalkateket  maatte  antages  ved  nogensomhelst  mission, 
førend  han  var  »examineret  ved  et  Tentamen«  af  provsten, 
som  derpaa  ansætter  ham  og  fastsætter  hans  løn.  Denne 
ordre  var  jo  imidlertid  umulig  at  gennemføre.  Sverdrup 
sendte  derfor  straks  et  cirkulære  rundt  til  alle  missio- 
nærerne  i  landet,  hvor  han  meddeler  dem  kollegiets  bestem¬ 
melse,  men  tilføjer,  at  han  ikke  kan  overkomme  dette,  hvad 
de  længere  bortliggende  »missionariater«  angaar,  »exempli 
gratiæ  Holsteinsborgs  og  viidere  under  Syd,  item  Omanaks 
og  Upernaviks,  hvilket  mine  Velærværdige  Herrer  Med¬ 
brødre  og  Enhver,  som  kiænder  dette  Lands  Beskaffenhed 
samt  Stædernes  lange  Fraliggende,  letteliggen  indseer.« 
Han  meddelte  ligeledes  kollegiet  dette,  samt  at  han  har 
truffet  den  bestemmelse,  at  hvert  steds  missionær,  saavidt 
muligt  ved  tilkaldelse  af  sin  naboprest,  selv  skal  foretage 
eksamen  over  nationalkateketer  og  ansætte  dem  med  den 
af  ham  nævnede  maksimumsløn  10  rd.  som  grænse,  samt 
indmelde  »hvad  der  ved  saadan  Examen  er  passeret«. 

Samtidig  ansøger  han  om  »at  blive  frietaget  for  det  »saa 
kaldte  vice-Provst  Embede«,  da  han  ikke  tilfredsstillende 
kan  bestride  det,  naar  han  skal  være  provst  for  hele  landet. 
Hertil  svarer  kollegiet  31.  marts  1783:  »Vi  ønske  særdeles, 
at  De  vil  vedblive  Provstiets  Forretninger,  i  det  mindste 
indtil  om  De  kunde  bringe  os  en  i  Forslag,  med  hvis  Paa- 
passelighed  og  reedelige  Nidkiærhed  for  Missionen  Vi  kunde 
vente  at  vorde  lige  saa  fornøiet,  som  Vi  stedse  har  været 
med  Deres. «  Hvad  angaar  nationalkateketernes  eksamen, 
da  »ere  Vi  vel  fornøiede  med  den  af  Dem  i  saa  Maade  føiede 
Anstalt. « 

Sverdrup  var  imidlertid  ikke  »vel  fornøiet«  med  denne 
afgørelse.  Han  kæmpede  endnu  en  tid  for  at  blive  fri  for 
provsteembedet.  1783  siger  han,  at  han  ikke  længere  uden 
hjælp  kan  » forvalte  Provste-Embedetcc,  men  at  kollegiet 
helst  maa  finde  en  anden,  der  da  som  provst  for  hele  landet 
bør  bo  i  Holsteinsborg  som  det  mest  centrale  sted.  Det  er 
dog  saa  langt  fra  at  kollegiet  vil  give  slip  paa  ham.  22.  april 

1784  skriver  det:  »Da  Man  i  saa  lang  Tiid  har  noksom  havt 
Prøve  paa,  at  ingen  kan  forrette  Provste-Embedet  bedre 
end  De,  saa  ønskede  Man,  at  De  fremdeles  ville  vedblive 
samme,  og  om  De  ikke,  siden  De  i  den  Henseende  anseer 
Colonien  Holsteinsborg  som  bekvemmest,  vilde  selv  flytte 
der  hen,  da  Man  til  en  Opmuntring  for  Deres  Fliid  og 
Arbeidsomhed  vil  tilstaae  Dem  endnu  50  Rdl.  aarlig  fra 
dette  Aars  Begyndelse.« 

Sverdrup  gør  dog  endnu  et  forsøg  paa  at  blive  fri.  Med 
hvor  stor  skønsomhed  paa  kollegiets  bevaagenhed  han  end 
ønskede  at  vedblive  viceprovstiet,  nødes  han  dog  til  at  bede 
sig  fri  »paa  det  at  Missionen  (o:  i  hans  eget  distrikt)  ei 
skal  blive  aldeeles  forsømt«,  men  at  han  paa  den  kan  an¬ 
vende  »de  faa  Sinds  og  Legems  Kræfter«,  han  har  tilbage. 
Af  de  nuværende  missionærer  véd  han  ingen  at  foreslaa  i 
sit  sted,  da  de  er  for  unge  i  landet,  men  maaske  hr.  Gjerløff 
skulde  være  at  overtale  til  at  gaa  over  igen  som  provst? 
Selv  giver  han  » grunde  for  ikke  at  kunne  gaae  til  Holsteins- 
borg«.  Grundene  maa  vi  gætte  os  til,  men  det  er  heller  ikke 
vanskeligt.  Han  kan  ikke  tænke  sig  at  forlade  sin  store 
menighed  og  sin  nye  kirke;  ej  heller  i  sin  alder  at  begynde 
paa  ny  paa  et  nyt  sted  og  under  helt  nye  forhold  og  om¬ 
givelser. 

Dette  blev  hans  sidste  forsøg  paa  at  slippe  fri.  Kollegiet 
svarer  herpaa,  at  »det  samme,  som  møder  Dem  i  Henseende 
Deres  Missionariat,  vilde  jo  og  møde  enhver  af  de  andre; 
i  øvrigt  holder  man  for,  at  De  i  mange  Henseender  var  vel 
tient  med  at  gaae  til  Holsteinsborg«1)  —  men  bevares,  vil 
han  ikke,  er  kollegiet  ogsaa  dermed  tilfreds.  Kort  sagt:  man 
vil  ikke  af  med  ham,  ønsker  bare,  at  han  vil  vedblive  og 
markerer  dette  ved  et  yderligere  tillæg  paa  50  rd. 

Og  saa  bliver  han  ved  saa  godt  han  kan  paa  den  gamle 
maade.  Men  mon  ikke  den  ære,  kollegiet  derved  viste  ham, 
hvor  velfortjent  den  end  var,  ved  det  pres,  den  lagde  paa 
ham,  blev  en  aarsag  mere  til  at  han  omsider  gik  hjem? 


*)  Forsaavidt  kollegiet  sigter  til,  at  han  til  daglig  og  med  be- 
sørgelse  af  distriktet  vilde  faa  det  langt  mageligere,  er  dette 
rigtigt  nok,  bl.  a.  fordi  der  ikke  kan  rejses  om  vinteren  i  Hol¬ 
steinsborg.  Men  det  laa  aldrig  til  Sverdrup  at  se  paa  sin  egen 
magelighed. 

Ogsaa  i  rent  ydre  henseende  stod  Sverdrup  nu  paa  højden 
af  det,  han  naaede  i  Grønland. 

Han  havde  nu  saa  gode  kaar,  som  han  overhovedet  op- 
naaede  i  livet.  Han  havde  sin  bolig  udelukkende  til  sit  eget 
brug.  Han  havde  længe  ønsket  sig  »et  lidet  Kammer«,  hvor 
han  kunde  sidde  og  arbejde  i  ro  og  med  ettertanke1),  borte 
fra  al  larm  og  forstyrrelse,  som  hans  hus  aldrig  var  fri  for. 
Det  havde  han  nu  faaet  i  »kateketkammeret«  i  kirken.  Hans 
indkomster  var  efter  forholdene  store.  Han  havde  150  rd. 
som  missionær,  50  i  speceripenge,  100  som  provst  og  100  i 
personligt  tillæg.  I  vore  penge  vil  det  vel  svare  til  det  4 — 5 
dobbelte.  Hertil  kom  kostdeputatet  og  30 — 40  rd.  til  tjener- 
hold,  kommunionvin  og  medikamenter.  Naar  han  ikke  blev 
forholdsvis  velhavende,  var  skylden  hans  egen.  Hans  aars- 
udgifter  var  nok  stegne,  han  brugte  nu  aarlig  i  landet  gen- 
nemsnitlig  150  rd.  og  sendte  næsten  hvert  aar  sin  bror 
100  rd.  Men  endda  bliver  der  ikke  lidt  tilbage,  som  han 
kunde  have  lagt  op  af  —  hvis  ikke  hans  nidkærhed  og  iver 
for  Guds  riges  fremme  og  kollegiets  skammelige  kneben- 
hed  havde  gjort,  at  han  følte  sig  forpligtet  til  f.  eks.  selv  at 
yde  store  bidrag  til  nationalkateketernes  løn  og  til  at  rejse 
saa  meget  som  han  gjorde.  Men  det  tjener  til  hans  ære,  at 
han  altid  blev  en  fattig  mand.  Det  var  hans  lyst  at  ofre  for 
Guds  riges  sag,  og  i  den  henseende  var  han  nu  »paa  højden«. 

Hans  anseelse  i  landet  naaede  sin  kulmination  i  disse  aar. 
—  Overalt  hvor  han  kom  blev  han  af  Grønlænderne,  baade 
kristne  og  hedninger,  modtaget  med  kærlighed  og  ærefrvgt, 
hans  ord  havde  vægt  i  videste  kredse.  —  Hjemme  i  kolonien 
levede  han  i  fred,  harmoni  og  bedste  forstaaelse  med  sine 
landsmænd.  Dalager  var  1784  bleven  afløst  af  kbmd.  Glom- 
stad,  hvis  trolovede  jfr.  Mechlenburg  kom  op  til  ham  1785. 
7.  august  blev  de  viet  i  Zionskirken  af  Sverdrup.  De  var 
begge  hans  landsmænd2)  og  betragtede  ham  nærmest  som 
en  far,  og  de  saavelsom  alle  de  andre  danske  ved  stedet  saa 
op  til  ham  med  beundring  og  agtelse. 


J)  Skrivelse  af  13.  juli  1775. 

2)  Jens  Peter  Hansen  Glomstad,  f.  1752  i  Aamodt,  søn  af  lens- 
mand  Hans  Mogensen  og  hustru  Ingrid  Glomstad;  ansat  som 
assistent  1782.  —  Johanne  Dorothea  Mechlenburg,  f.  18.  nov. 
1756  i  Kværnæs,  datter  af  lensmand  Geert  M.  og  hustru  Adriane 
Conders.  Hun  døde  18.  oktober  1835  paa  Frydensborg  ved 
Kragerø  som  enke  efter  Jørgen  Rendtler,  købmand  og  dansk 
vicekonsul. 

Alle  andre  Evropæere  i  Diskobugten  var  efterhaanden 
kommen  til  at  se  med  helt  andre  øjne  paa  ham  end  fra  først 
af.  Han  personlighed  havde  overalt  tiltvunget  sig  respekt 
og  agtelse.  Man  faar  det  indtryk,  at  han  efterhaanren  blev 
et  slags  forsyn  for  dem  alle.  De  henvender  sig  til  ham  i  alle 
mulige  vanskelige  situationer,  tilkalder  ham  ved  de  for- 
skelligste  lejligheder,  raadfører  sig  med  ham  og  faar  raad 
og  hiælp  af  ham.  Da  kbmd.  Dalager  i  1786  var  meget  sy g 
og  bekymret,  blev  det  ikke  godt  med  ham,  før  Sverdrup 
havde  sendt  ham  medicin  af  sin  beholdning  og  været  oppe 
hos  ham  for  at  trøste  og  opmuntre  ham.1)  Da  købmand 
Irqens  i  Christianshaab  døde  1787,  var  det  Sverdrup,  han 
Ønskede  til  sit  dødsleje  og  hvem  han  overdrog  at  ordne 
sagerne  for  sin  hustru.  Og  vi  skal  møde  flere  eksempler 
siden. 

Da  inspektørembederne  oprettedes  i  1782,  og  den  nye 
ordning  gik  igennem  næsten  uden  konflikter  i  Nordgrøn- 
land  i  modsætning  til  Sydgrønland,  og  det  gik  betydelig 
lettere  med  afskaffelsen  af  misbrug  hist  end  her,  var  skyl¬ 
den  i  første  række  Sverdrups.  Det  faldt  saa  naturligt,  at 
de  første  inspektører  støttede  sig  til  ham;  han  var  gammel 
i  landet  og  kendte  alle  forholdene  tilbunds.  Men  han  stod 
udenfor  partierne,  var  ikke  som  købmændene  pecuniært 
interesseret  i  ordningen,  men  var  paa  den  anden  side  heller- 
ikke  afhængig  af  inspektøren.  Han  jævnede  og  mæglede 
mellem  handelsbetjentene  og  inspektøren  og  lettede  for  alle 
parter  overgangen  fra  det  gamle  til  det  nye. 

Allerede  i  august  1782  henvender  den  første  inspektør, 
kammerraad  Schwabe ,2)  sig  til  Sverdrup  i  anledning  af,  at 
købmand  Geraa  i  Ritenbenk  er  død.  Han  ber  ham  der 
havde  været  deroppe  ved  dødslejet  —  om  sammen  med 
kbmd.  Dalager  at  tage  sig  af  og  bivaane  boets  ordning, 
handelsvarernes  registrering,  handelsbodernes  lukning  og 


*)  Og  var  det  mon  tilfældigt,  at  Dalager  netop  samme  foraar, 
som  Sverdrup  skulde  rejse  hjem  om  sommeren,  ansøgte  mspek- 
toratet  om  hjemrejsetilladelse  efter  ikke  at  have  været  i  Dan¬ 
mark  i  en  række  aar,  men  opgav  det,  da  han  ikke  kunde  taa  til- 
ladelsen  før  det  følgende  aar?  Var  grunden  ikke  den,  at  han 
vilde  følges  med  provsten?  p 

2)  Johan  Frederik  Schwabe,  f.  13.  febr.  1749  i  Stange,  søn  af 
sorenskriver  Hans  Henrik  S.  og  hustru  Rebekka  Hoff.  Student 
1765,  cand.  jur.  1769.  Forlod  Grønland  1786  og  var  laugmand  i 
Hedemarken  1788 — 97.  +  2.  septbr.  1821  som  proprietær  i 
Ringsaker. 


184 


genaabning  og  efterfølgerens  overtagelse.  »Deres  Nær¬ 
værelse  paa  Ritenbenk  vil  være  mig  saa  meget  mere  an¬ 
gelegen,  som  Omstændighederne  nægte  mig  selv  at  komme 
der,  da  ieg  endnu  ikke  er  ret  frisk,  og  desuden  occuperet 
med  Forretninger.  Deres  Godhed  heri  vil  meget  forbinde 
mig.cc1) 

Og  saaledes  vedblev  det  at  gaa.  Der  var  ikke  mange  døds¬ 
fald  blandt  handelsfunktionærerne  i  Diskobugt  efter  den 
tid,  hvor  Sverdrup  ikke  var  med  som  vidne  ved  boets  ord¬ 
ning;  ved  flere  leveranceforretninger  blev  han  ligeledes  til- 
kaldt,  og  adskillige  gange  stod  han  som  raadgiver  eller  tolk 
—  eller  begge  dele  —  ved  inspektørernes  side  i  forhold, 
spørgsmaal  og  sager  overfor  Grønlænderne,  mellem  Grøn- 
lænderne  og  de  danske,  og  mellem  disse  indbyrdes. 

Hans  personlige  forhold  til  landets  højeste  embedsmænd 
var  det  bedst  mulige.  De  besøgte  hinanden,  og  inspektøren 
var  aldrig  gladere  eller  befandt  sig  bedre  end  ved  Jakobs- 
havn.  Dette  gjaldt  især  Schwabes  efterfølger  Wille.2)  Han 
havde  i  mange  aar  været  ansat  i  en  overordnet  stilling  paa 
handelens  kontor  i  København  og  havde  formodentlig  der¬ 
fra,  hvor  Sverdrup  tidligere  ikke  havde  staaet  særlig  højt 
anskrevet,  ikke  de  bedste  tanker  om  provsten.  Men  har 
dette  været  tilfældet,  forandredes  det  meget  snart  ved  det 
personlige  bekendtskab.  Han  blev  en  af  Sverdrups  aller- 
varmeste  beundrere,  stod  personlig  med  sin  familie  i  det 
kærligste  forhold  til  ham  og  støttede  sig  i  sin  embedsvirk- 
somhed  i  alle  forhold  til  hans  erfaring,  redelighed  og  ret- 
færdige  dømmekraft.  Et  enkelt  eksempel  skal  her  nævnes, 
ogsaa  fordi  det  viser  os  en  side  hos  Sverdrup,  som  vi  ikke 
før  har  set,  nemlig  at  han  kunde  være  vittig.  Den  gamle 
danske  tømmermand  Jørgen  Reimer,  som  nu  var  pensionist, 
var  atter  bleven  enkemand  og  levede  i  usædeligt  forhold. 
Dette  satte  inspektøren  »i  megen  Bekymring«,  idet  han  ikke 
kunde  give  en  pensionist  tilladelse  til  ægteskab,  og  heller 
ikke  ret  vel  kunde  idømme  ham  den  sædvanlige  bøde,  da 
den  vilde  andrage  omtrent  hele  hans  pension.  Han  skriver 
da  til  Sverdrup:  »Deres  Velærværdighed  er  en  Mand,  som 
alle  bær  Høyagtelse  og  Ærefrygt  for.  Gud  velsigne  Dem, 
tag  denne  vildfarende  gamle  Mand  for  Dem,  forman  og  straf 
ham  med  Guds  Ord,  maaeskee  kunde  han  bringes  paa  ret 

*)  Skrivelse  af  29.  august  1782. 

2)  Jens  Clausen  Wille,  f.  1750  i  Kbhn.,  inspektør  til  1790; 

+  27.  marts  1820  som  generalkrigskommissær  og  administr. 
direktør  ved  fiskeri-  og  handelsinstitutet  i  Altona. 

Vei.«  Men  provsten,  der  kendte  sin  mand,  svarede  resolut 
tilbage:  »Jeg  frygter  meget  for,  at  den  gamle  Pensionist 
inden  kort  Tiid  vil  producere  fleere  smaae  Pensionister, 
saafremt  han  fremdeles  vedbliver  at  leve  i  ugift  Stand;  thi 
Afholdenheds  Gave  besidder  han  ikke«  —  der  bliver  derfor 
intet  andet  for  end  at  give  ham  lov  at  gifte  sig  med  pigen. 
Og  skønt  det  var  strengt  forbudt  pensionister  at  gifte  sig, 
giver  Wille  dog  tilladelsen  i  dette  tilfælde. 

Efterhaanden  var  ogsaa  handelsdirektionens  stilling  til 
Sverdrup  bleven  en  anden.  Inspektørens  beundring  for 
ham1)  bidrog  vel  sit  dertil,  men  det  var  begyndt  allerede 
inden  den  tid.  Direktionens  omtale  af  ham  er  nu  anerken- 
dende  og  agtelsesfuld;  den  udbeder  sig  i  flere  tilfælde  hans 
raad  og  tager  hensyn  til  hans  ønsker,  forslag  og  betænk- 
ninger. 


Men  netop  i  disse  aar,  hvor  han  i  alle  henseender  stod  paa 
hø j  den  af  det  han  naaede,  er  der  mange  tegn  paa  at  » dagen 
ganger  paa  hæld«  med  hensyn  til  Sverdrups  virksomhed  i 
Grønland. 

Hans  helbred  var  atter  i  aftagende.  1782  skrantede  han 
hele  foraaret,  men  blev  friskere,  da  sommervarmen  kom. 

1784  gik  det  omvendt;  da  kan  han  melde  godt  helbred  til 
juni,  men  fik  saa  atter  et  anfald  af  sin  gamle  svaghed.  Og 
fra  nu  af  gaar  det  nærmest  ned  ad  bakke. 

Familiesorger  tog  stærkt  paa  ham.  Mandag  d.  9.  maj 

1785  døde  hans  trofaste  hustru.  Hendes  død  gik  ham  meget 
nær  til  hjerte.  Slutningen  af  hans  indberetning  det  aar  er 
»især  en  væmodig  Klage  over,  at  Hr.  Sverdrups  Hustrue 

- ved  Døden  er  bortkaldet.«  Han  tænker  sig, 

at  det  nu  vil  blive  saa  svært  for  ham,  at  han  maa  søge  hjem- 
gang,  og  beder  kollegiet  i  saa  fald  støtte  hans  familie,  som 
maa  blive  tilbage  i  Grønland.  Kollegiet  beklager  meget,  »at 
De  i  Deres  tiltagende  Alder  har  maattet  savne  Deres  kiær- 
lige  og  omhyggelige  Ægtefælle«,  og  lover  »at  komme  hendes 
Familie  tilhiælp  i  Betragtning  af  Deres  mange  Aars  ret- 
skafne  Tieneste.« 

Men  han  skulde  blive  endnu  mere  ensom.  18  af  hans 
husfolk  døde  under  epidemierne.  Iblandt  dem  var  hans 
kæreste  steddatter  Anna  Marie,  som  nu  styrede  huset  for 

ham  og  var  gift  med  hans  kæreste  elev  Andreas  Sandgreen. 
— 

1)  Sverdrup  er  den  eneste  missionær,  som  insp.  Olvik  i  Syd- 
grønland  omtaler  med  ubetinget  agtelse. 

Hun  døde  i  marts  1786,  og  det  lod  til  at  Sandgreen  ogsaa 
maatte  forlade  ham,  da  hans  far  vilde  have  ham  i  handelens 
tjeneste,  hvis  han  ikke  kunde  faa  kost  som  kateket.  Derfor: 
»tak  for  Løvtet  om  Hiælp  til  min  fattige  grønlandske 
Familie,  naar  Gud  behager  at  kalde  mig  fra  dem.  Men  Guds 
Viisdom  har  allerede  i  denne  Vinter  kaldet  de  fleeste  til 
sig«,  der  var  kun  to  tilbage,  nemlig  stedbørnene  Constance 
og  Michel. 

Steddatteren  Constance  Grætze  havde  været  gift  med 
sælfangeren  Timoteus,  som  var  død  af  kopper.  Hun  blev 
nu  hos  sin  stedfader  til  dennes  hjemrejse.  Da  var  der  tale 
om,  at  hun  skulde  giftes  med  en  matros  Aagesen,  men  han 
kunde  ikke  faa  ægteskabstilladelse  og  rejste  da  hjem. 
1795  blev  hun  gift  med  matros  Ebbe  Olsen,  f.  1766  ved  Hol- 
bæk.  Han  kom  ud  til  Egedesminde  1788  og  til  Jakobshavn 
1794,  hvor  han  havde  40  rd.  i  aarlig  løn.  Baade  før  og  efter 
hendes  ægteskab  vedblev  Sverdrup  at  sende  hende  penge, 
saaledes  1796  30  rd.  i  bryllupsgave.  Hun  døde  barnløs  i 
Jakobshavn  31.  december  1822.  Manden  rejste  hjem  til 
Danmark  1830.  — 

Stedsønnen  Michel  Michelsen  Grætze  var  en  dygtig  sæl- 
f anger.  Men  da  Sverdrup  tillige  fra  hans  10de  aar  havde 
ladet  ham  følge  med  ved  hvalfangst,  blev  han  ogsaa  en 
dygtig  harpunér,  som  allerede  inden  sit  22de  aar  havde 
»sadt  første  Harpuun«  i  8  Grønlandshvaler.  Stedfaren  fik 
derfor  inspektør  Wille  til  1787  at  ansætte  ham  som  harpu¬ 
nér  ved  hvalfangerlogen  Igdlytsiak  med  15  rd.  i  løn,  gemen 
mands  kost  og  andelspenge  af  de  fangede  dyr,  saaledes  at 
han  kun  skulde  gøre  hvalfangertj  eneste  fra  oktober  til  maj, 
men  hellige  sommeren  til  nationalt  erhverv.  Sverdrup  vil 
nødig  have  ham  ansat  som  fast  »kolonist«,  da  han  er  en 
meget  dygtig  sælf anger,  og  »Kajak-Fangsten  bliver  dog 
uden  Tvil  stedse  den  vigtigste,  ei  allene  for  Grønlænderne, 
men  og  for  Handelen«.  Michel  Grætze  roses  baade  af  sin 
bestyrer  og  af  inspektøren  som  en  dygtig  og  økonomisk 
national  erhverver  og  en  usædvanlig  dygtig  og  paalidelig 
harpunér,  men  han  døde  allerede  12.  januar  1791  i  Riten- 
benk.  Hans  kone  Christine  døde  kort  efter. 

De  efterlod  sig  en  eneste  søn  Peter  Grætze,  f.  1787.  Han 
blev  efter  forældrenes  død  adopteret  af  sin  faster  i  Jakobs¬ 
havn  og  blev  en  dygtig  sælfanger.  Som  ganske  ung  kom  han 
flere  gange  i  livsfare  for  sin  forvovenheds  skyld.  1807  faldt 
han  gennem  tynd  is  paa  Jakobshavns  isfjord  og  reddedes 
med  nød  og  neppe.  Aaret  efter  kæntrede  han  i  kajak  i 


begyndelsen  af  december  maaned,  arbøjdede  sig  ud  af 
kajakken  og  holdt  sig  længe  fast  ved  den  i  det  iskolde  vand, 
men  mistede  tilsidst  bevidstheden  og  reddedes  af  tililende  i 
yderste  øjeblik,  da  kun  hans  ene  haand  endnu  vai  til  at  naa 
i  vandskorpen.  Han  blev  gift  med  den  nedenfor  nævnte 
kateket  Magn.  Aronsens  datter  Johanne,  f.  1790.  Han  var 
en  stor,  før  mand  med  stort,  firkantet,  mørkebrunt  skæg. 
Konen  var  meget  lys  i  huden  og  talte  godt  dansk,  hun  var 
i  mange  aar  jordemoder  i  Jakobshavn.  De  kaldtes  »kalåtdlit 
pigingnerssait«  o :  de  mest  velhavende  Grønkendere.  Deres 
hus  var  stort,  godt  indrettet  og  rigt  udstyret  efter  datids- 
forhold.  Hosstaaende  billede  viser  dets  indre.  Den  halvt- 
afklædte  kvinde  ved  lampen  er  deres  eneste  datter  Con¬ 
stance,  f.  25.  januar  1826. 

Peter  Grætze  døde  14.  september  1854,  hans  enke  16. 
marts  1871.  Datteren  var  allerede  død  13.  april  1862,  gift 
men  barnløs.  Med  dem  uddøde  Sverdrups  grønlandske 
familie. 


Men  følte  Sverdrup  sig  nedslaaet.  over  familiesorgerne, 
saa  var  der  én  ting,  som  nedslog  ham  endnu  mere,  og  som 
tilsidst  drev  ham  hjem.  Det  var  den  uformuenhed,  den 
komplet  hjælpeløse  tilstand,  som  kollegiet  satte  ham  i  ved 
konsekvent  at  nægte  nationalkateketer  kost.  Han  betoner 
nødvendigheden  heraf  gang  paa  gang.  Det  afslaas  bestandig, 
kollegiet  vil  ikke  indse  hvor  nødvendigt  det  er.  »Kost  kan 
ei  gives  National-Catecheter  efter  hvad  disangaaende  imel- 
lem  Handelen  og  os  er  fastsat.«  Det  hjælper  ikke  det  ringe¬ 
ste,  at  Sverdrup  henviser  til,  at  handelen  giver  sine  folk 
kost.  »Den  kongelige  Handels  Direction«s  mageløs  frække 
svar  »paa  Vores  Anmeldelse  disangaaende«  lyder: 

»I  Henseende  til  de  National-Catecheter s  Paastand 
om  at  nyde  en  Portion  grov  Kost  i  Missionens  Tieneste 
paa  Grund  af  at  samme  blev  dem  tilstaaet  i  Handelens 
Tieneste,  seer  Man  ikke,  at  der  fra  Handelens  Side,  der¬ 
til  kan  være  givet  Anledning,  da  der  med  vor  Viidcnde 

- ikke  gives  Europæisk  Kost  til  'andre 

Grønlændere,  end  saadanne  som  ere  aldeeles  uduelige 
Forhververe,  og  som  af  den  Aarsage  paa  saa  fast  og 
vedvarende  Maade  ere  engagerede  i  Handelens  Tieneste, 
at  de  ikke  have  nødig  længere  at  være  deres  Lands- 
mænd  til  Byrde. « 

Som  om  ikke  det  selvsamme  var  tilfældet  med  kate- 
keterne!  At  de  netop  paa  samme  maade  skulde  være  »enga- 
gerede«  i  missionens  tjeneste!  Den  samme  handel  undsaa 
sig  sandelig  aldrig  for  at  kapre  missionens  folk  ved  tilbud 
om  høj  løn  og  fuld  kost,  selv  om  det  var  mænd,  der  langtfra 
var  »uduelige  Forhververe«. 

Men  bag  dette  skærmbrædt  dækkede  kollegiet  sig  længe. 
Og  følgerne  udeblev  ikke.  Sverdrup  saa  den  ene  efter  den 
anden  af  de  dygtige  kateketer,  som  han  havde  anstrengt 
sig  med  at  uddanne,  som  han  havde  haft  ikke  ringe  udgifter 
paa,  baade  under  uddannelsen  og  senere  for  at  »holde  paa 
dem«,  og  til  hvis  virksomhed  han  havøe  sat  saa  stort  haab, 
gaa  over  i  handelens  tjeneste.  3  eller  4  i  hans  eget  distrikt 
gjorde  det.  Hans  til  Upernivik  sendte  elev  gjorde  det  ogsaa. 
1787  udtaler  han  sig  om  missionens  stilling  og  fremtid  i 
Jakobshavns  distrikt.  Foruden  han  selv  har  kun  6  kate¬ 
keter,  lærere  og  skolemestre  virket  i  et  missionariat,  som 
har  en  udstrækning  af  ca.  40  mil,  blandt  en  mængde  døbte 
og  mange  udøbte.  Flere  steder  med  døbte  har  manglet 
lærere.  Hvor  mange  der  vil  blive  brug  for  i  fremtiden,  kan 
ikke  siges;  det  afhænger  af,  hvormange  fremmede  døbte  der 
vil  tilflytte  distriktet,  hvormange  hedninger  der  vil  melde 
sig  til  undervisning,  og  hvorledes  de  bosætter  sig.  Men  alt 
tyder  paa,  at  der  vil  blive  trang  til  baade  mange  kateketer 
og  én  missionær  til,  som  da  bør  bo  ved  Gamle  Ritenbenk. 
Ellers  maa  man  hellere  opgive  missionen  ude  i  distriktet. 
De  kateketer  og  lærere,  der  nu  er,  dur  ikke  meget,  de  bedste 
er  gaaet  til  handelen.  De  der  bliver,  er  2den  og  3die  rangs 
kræfter,  et  par  af  dem  vilde  han  helst  afskedige,  men  har 
ingen  at  sætte  i  stedet.  Den  eneste  af  dem,  der  er  helt  til¬ 
fredsstillende,  den  gamle  dygtige  Peder  Tambour  i  Riten¬ 
benk,  har  de  sidste  aar  ligget  syg  om  vinteren,  alle  hans  5 
medkolonister  er  døde  af  skørbug.  Hans  kone  har  læst  godt 
med  skolebørn  og  katekumener,  men  dette  kan  ikke  ved- 
blive. 

Men  ak,  missionskollegiet  gav  sig  ikke,  og  Sverdrup 
maatte  døje  den  tort  at  se  ogsaa  sin  kæreste  og  mest  lovende 
elev  forlade  missionen  og  gaa  i  handelens  tjeneste. 

Asarpane  Andreas  Sandgreen,  blanding,  søn  af  Godhavns 
købmand,  var  født  1768.  Faren  vilde  sendt  ham  til  Køben¬ 
havn,  men  magtede  det  ikke  og  betroede  ham  da,  12  aar 
gammel,  til  provstens  opdragelse.  Sverdrup  havde  sat  alt 
ind  paa  at  dygtiggjøre  ham  til  kateketembedet,  og  med  af- 
gjort  held.  15  aar  gammel  var  han  perfekt  i  alle  de  almin- 

delige  skolefag,  talte  og  skrev  dansk  med  færdighed,1)  og 
var  veløvet  i  praktisk  skolegerning  og  degnetj  eneste  baade 
ved  grønlandsk  og  dansk  Gudstjeneste.  Med  missionær 
Grewe  som  censor  holdt  provsten  da  eksamen  over  ham,  og 
da  kollegiet  var  veltilfreds  med  resultatet,  antog  han  ham 
1784  som  kateketmedhjælper  med  10  rd.  i  løn,  men  sam¬ 
tidig  fik  han  stedse  »sin  Underhold«  hos  provsten  og  spiste 
ved  hans  bord.  18  aar  gammel  blev  han  gift  med  Sverdrups 
yngste  steddatter,  men  blev  enkemand  efter  et  par  maane- 
ders  forløb.  Han  »faaer  stadig  Underviisning  og  vil  drive 
det  vidt,  ifald  ieg  faaer  Lov  at  beholde  ham.« 

Det  manglede  nemlig  ikke  paa  opfordring  til  Sandgreen 
om  at  gaa  i  handelens  tjeneste  med  løfte  om  20  rd.  i  løn  og 
fuld  gemen  mands  deputat.  Sverdrup  overtalte  imidlertid 
faderen  til  at  lade  ham  vedblive  endnu  et  aar,  saa  skulde 
han  faa  samme  kaar  som  kateket.  Men  han  opnaaede  kun, 
at  kollegiet  tilstod  ham  pengelønnen,  men  ikke  kosten, 
»hvis  han  da  er  saa  duelig,  som  han  beskrives «.  Denne 
ytring  følte  Sverdrup  —  ikke  uforstaaeligt  —  som  en 
insinuation  for  nepotisme  og  opfordrede  derfor  kollegiet  til 
»at  lade  Sandgreens  Kundskab  undersøge  af  en  Anden,  paa 
det  at  intet  herved  skal  faae  Anseelse  af  Partiiskhed.«  Da 
kollegiet  hertil  blot  svarede,  at  dette  ikke  kunde  falde  dem 
ind,  da  »vi  have  alt  for  megen  Tillid  til  Dem«,  men  ellers 
ikke  rørte  ved  kostspørgsmaalet,  gjorde  Sverdrup  endnu  et 
forsøg  ved  at  bede  inspektør  Wille  udstede  en  attest  om 
Sandgreens  dygtighed.  Det  gjorde  inspektøren  gerne; 
attesten  er  glimrende  og  ender  med  det  ønske,  at  Sandgreen, 
»der  gandske  har  opoffret  sig  til  Missionens  Tieneste,  maae 
nyde  nødtørftig  Livsophold  deraf.«  Inspektøren  søger  ogsaa 
at  trøste  provsten  med,  at  han  ikke  skal  være  bekymret  for 
sin  elevs  fremtid,  thi  vil  ikke  missionen,  saa  vil  handelen 
sørge  for  ham,  »thi  Handelen  skiønner  hvad  gode  Grønlæn- 
dere  ere  værd«  —  en  bitter  trøst,  thi  den  markerer  kun  det 
triste  faktum,  som  Sverdrup  kendte  i  forvejen,  og  det  var 
ikke  dertil,  han  havde  lagt  al  sin  energi  ind  i  Sandgreens 
uddannelse.  Men  selvfølgelig  blev  enden  paa  sagen  den,  at 
kateketen  gik  i  handelens  tjeneste.  Nogle  aar  efter  søgte 
missionen  at  vinde  ham  tilbage  mod  stor  løn  og  fuldt  kost- 
deputat,  men  inspektøren  overbød  den,  og  det  lykkedes  ikke. 


*)  Der  eksisterer  flere  prøver  derpaa.  Hans  dansk  er  sikkert 
og  letflydende,  hans  skrift  sirlig  og  letlæselig.  Han  bruger 
vendinger  som  »den  velærværdige  og  høylærde  Hr.  Provst«. 

Hele  denne  sag  var  meget  bitter  for  Sverdrup  og  nedslog 
hans  mod  stærkt.  Og  hvad  der  gjorde  den  endnu  mere 
bitter  var,  at  kollegiet  samtidig  sendte  en  ung  mand  fra  Hol- 
steinsborg,  Magnus  Aronsen,  som  vel  stod  paa  højde  med 
Sandgreen  i  dygtighed,  men  ingenlunde  overgik  ham,  op  til 
Sverdrup  og  —  efterat  han  havde  holdt  eksamen  over  ham 
—  ansatte  ham  med  20  rd.  i  løn  og  fuld  kost.  Det  krænkede 
og  bedrøvede  provsten  dybt  og  blev  vel  det,  der  slog  hovedet 
paa  sømmet  med  hensyn  til  hans  endelige  beslutning  om 
at  rejse  hjem. 


Saa  modnedes  da  efterhaanden  hos  Sverdrup  den  beslut¬ 
ning  at  forlade  Grønland  for  stedse.  Allerede  17851)  skriver 
han  til  missionskollegiet,  at  han  næste  aar  ønsker  at  se  sin 
eftermand,  da  hans  tiltagende  alder  og  aftagende  helbred 
efter  21  aars  tjeneste  erindrer  ham  om  »den  sidste  forflyt¬ 
telse «.  Kollegiet  siger  1786  hertil,  at  »Man  ei  kunde  have 
noget  imod,  om  De  efter  saa  mange  Aars  Tieneste  beslutter 
Dem  til  at  gaae  hiem«,  men  man  ønsker  i  høj  grad  »for 
Missionens  Skyld  det  modsatte.«  I  den  anledning  ber  man 
Sverdrup  om  selv  at  beholde  den  omtalte  kateket  Aronsen, 
ligesom  man  nu  udsender  missionær  Lintrup ,2)  som  stilles 
ganske  til  provstens  disposition,  enten  som  medhjælper 
eller  afløser. 

Men  det  trak  endnu  længe  ud,  inden  han  kunde  rive  sig 
løs.  Da  tilladelsen  kom,  vilde  han  ikke  benytte  den.  Ganske 
vist  fik  han  ikke  straks  gavn  af  de  tiltænkte  medhjælpere, 
thi  missionæren  i  Egedesminde  var  rejst  hjem  for  sygdom, 
og  dér  blev  Lintrup  da  anbragt,  og  da  denne  var  ny  i  landet, 
maatte  han  have  Aronsen  ved  sin  side  det  første  aar.  Men 
netop  af  disse  aarsager  kan  provsten  ikke  »repatriere«, 
skønt  hans  helbred  i  vinter  har  været  værre  end  nogensinde. 
Men  »da  den  nu  i  de  sidste  6  å  7  uger  har,  Gud  skee  Tak, 
været  bedre,  haaber  ieg,  at  den  Høieste  vil  fremdeles  give 
mig  Kræfter  til  ogsaa  »at  udholde  denne  Vinter «.  Men  han 
vil  gerne  have  permanent  hjemgangstilladelse,  saa  han  kan 
rejse,  naar  helbred  og  andre  omstændigheder  tvinger  ham. 

*)  Rimeligvis  under  indflydelse  af  den  friske  sorg  over 
konens  død. 

2)  Jens  Koch  Lintrup,  f.  31.  maj  1756  i  Kolding,  hjemgik  1792, 
+  5.  juni  1808  som  sogneprest  i  Kyndby  paa  Sjælland. 

Han  vilde  ogsaa  gerne,  hvis  det  bliver  ham  muligt,  »leve 
her  et  Aarstid  i  Sælskab  med  min  Eftermand«. 

Endnu  1787  kan  han  ikke  bekvemme  sig  til  at  bryde  af. 
Ganske  vist  var  det  paa  tiden,  thi  han  har  atter  denne  vinter 
været  stadig  svagelig  og  ofte  maattet  holde  sengen.  Men  nu 
er  han  atter  bedre  og  har  derfor  »besluttet  at  blive  næste 
Vinter  med«.  Hovedgrunden  hertil  var  utvivlsomt  den,  at 
menigheden  og  landet  bandt  ham  for  stærkt,  men  en  med¬ 
virkende  aarsag  var  det,  at  kollegiet  havde  givet  miss.  Grewe 
ordre  til  at  tage  Jakobshavn,  hvis  provsten  vilde  hjem,  og 
ansat  en  ny  mand  i  Claushavn.  Nu  kunde  Sverdrup  faa  sit 
ønske  opfyldt  og  faa  tid  til  at  sætte  sin  eftermand  grundig 
ind  i  alle  missionens  forhold,  saa  han  nogenlunde  kunde 
sikre  sig,  at  den  vilde  blive  fortsat  i  samme  aand  og  spor. 
Og  da  kateket  Aronsen  tillige  flyttede  derop,  ventede  han 
at  faa  saa  megen  tid  til  sin  raadighed,  at  han  kunde  »faae 
rettet  og  reenskrevet  en  Deel  grønlandske  Papirer  til  Hiælp 
for  Nye-ankommende«. 

Men  nu  staar  ellers  hans  hjemgangsbeslutning  fast.  Han 
ber  kollegiet  om  »ved  forefaldende  Vacance«  at  hjælpe  ham 
til  et  nogenlunde  godt  og  ei  for  besværligt  Landsbye-Kald 
hiemme  i  Fædrenelandet,  helst  i  Norge«,  saa  han  straks  ved 
sin  hjemkomst  »kan  tiltræde  et  Leve-Brød;  da  min  Fattig¬ 
dom,  Alder  og  svage  Helbred  ei  vil  tillade  mig  at  ligge  længe 
i  Kiøbenhavn  for  at  sollicitere«.  I  Danmark  kan  han  ikke 
søge,  dels  fordi  han  er  ukendt  med  dansk  landvæsen,  dels 
fordi  han  ved  »at  kiøbe  Præstegaard«  maatte  sætte  sig  i 
gæld,  som  han  i  sin  alder  ikke  kan  vente  at  faa  afbetalt. 

I  en  særlig  skrivelse1)  nævner  han  de  kald  i  Norge  — 
Vefsen,  Alstahoug,  Oure,  Tingvold,  Vandelven,  Jønning- 
fjord,  Sellø,  Tind,  Bygland,  Vandsø,  Drengedal,  Jerpen  — 
som  han  fremfor  andre  ønsker  et  af,  »hvis  Indtægterne  ikke 
ere  altfor  formindskede  ved  Pensioner  eller  andre  Paalæg«. 
Han  underskriver  sig:  Jørgen  Sverdrup,  nu  henved  55  Aar 
gammel,  har  i  23  Aar  tient  som  Missionaire  i  et  af  de  aller 
besværligste  Missionariater  i  Grønland. « 


Til  slut  skal  meddeles  nogle  træk  fra  disse  sidste  aar, 
som  vidner  højt  om  provst  Sverdrups  hensynsfuldhed, 
kærlige  hjerte  og  opofrende  sindelag. 


*)  Dateret  6.  juli  1787. 

Saavel  købmænd  og  assistenter  som  inspektøren  nød  ret 
anselige  procenter  af  den  sum,  der  indkom  ved  salget  af  de 
hjemsendte  produkter.  For  at  de  nu  ikke  skulde  lide  noget 
tab  ved  de  til  kirkens  opførelse  skænkede  ret  betydelige 
kvanta,  gjorde  Sverdrup  sig  al  anstrengelse  for  at  bevæge 
missionskollegiet  til  at  erstatte  de  paagældende  de  dertil 
svarende  procentbeløb.  Det  lykkedes  ham  ogsaa  1785  at 
opnaa  løfte  derom,  dog  kun  for  de  produkters  vedkom-  I 
mende  som  for  fremtiden  vilde  blive  hjemsendt  til  bedste 
for  kirken.  — 

13.  juli  1787  var  Sverdrup  i  Ritenbenk  og  købmand  Glom- 
stad  var  fulgt  med  ham.  Der  blev  de  øjenvidne  til  et  sørge- 
ligt  optrin.  Den  fordrukne  assistent  Bidstrup  var  udsat  af 
tjenesten  af  inspektøren  og  beordret  at  hjemgaa  med  skibet 
paa  grund  af  opsætsighed  under  fuldskab.  Han  havde  tid¬ 
ligere  været  købmand  i  Sydgrønland,  men  var  1784  bleven 
hjemsendt  fra  Godthaab,  og  havde  maattet  efterlade  sin 
kone,  en  datter  af  afdøde  missionær  Berthel  Laersen,  og  to 
smaa  børn.  Hun  havde  levet  hos  sin  familie  i  Sukkertoppen, 
men  1786,  da  manden  havde  faaet  tilgivelse  og  paany  var 
bleven  ansat  som  assistent  ved  Igdlytsiak  under  Ritenbenk, 
havde  hun  med  børn  begivet  sig  paa  den  lange  rejse  op  til 
Nordgrønland,  havde  døjet  meget  ondt  undervejs,  bl.  a. 
maatte  overvintre  i  Holsteinsborg  og  der  forrette  pige- 
gerning  for  matroserne  for  at  opholde  livet,  og  var  først 
»for  8  å  14  Dage  siden«  kommen  til  sin  mand  —  og  nu 
skulde  de  atter  skilles,  rimeligvis  for  aldrig  mere  at  ses. 
Hans  fortvivlelse  var  grænseløs,  og  da  han  dyrt  og  helligt 
lovede  at  forbedre  sig,  ja  skriftlig  forpligtede  sig  til  afhold, 
havde  Sverdrup  sammen  med  Glomstad  og  Ritenbenks  køb¬ 
mand  » vovet  paa  egen  Haand«  at  lade  være  at  hjem  sende 
ham,  men  beholde  ham  et  aar  paa  prøve.  De  skriver  til 
inspektøren  derom  i  fællesskab,  men  desforuden  skriver 
provsten  et  2V2  folioside  langt  brev  til  bedste  for  Bidstrup, 
hvor  han  gaar  kraftig  i  forbøn  for  ham.  Han  »besværger«  ] 
inspektøren  om  at  »genkalde  Afskedigelsen«,  eller  hvis  1 
dette  ikke  kan  lade  sig  gøre,  at  da  konen  og  børnene  maa  i 
faa  lov  at  rejse  med  hjem.  Sverdrup  har  aldrig  før  set  ham 
og  hans  familie,  saa  alene  medlidenhed  har  bevæget  ham 
»til  at  intercedere  for  ham«.  Han  f  inder,  det  vilde  være 
umenneskeligt,  om  konen  og  børnene  skulde  efterlades  saa 
langt  borte  fra  hendes  familie.  Desuden  vil  hun  »i  sin  Troe- 
skab«  ikke  forlade  sin  mand,  men  være  med  til  Danmark,  ; 


uagtet  hun  forud  véd  »den  Elendighed,  som  vil  møde  dem«. 
Og  da  der  maaske  vilde  blive  vanskelighed  med  kost¬ 
pengene  ombord,  tilbyder  Sverdrup  for  sin  del  8  rd.,  og  han 
tvivler  ikke  om  at  kunne  faa  andre  til  ogsaa  at  hjælpe,  saa 
beløbet  kan  blive  dækket. 

Inspektøren  tillod  Bidstrup  at  blive  i  landet,  og  ansatte 
ham  i  Jakobshavn  som  det  sted,  hvor  der  var  mindst  an¬ 
ledning  til  at  blive  fristet,  og  hvor  han  vilde  komme  under 
den  bedste  paavirkning.  Saalænge  Sverdrup  blev  i  landet, 
gik  det  ogsaa  godt.  Bidstrup  arbejdede  godt  og  solidt,  og 
holdt  sit  afholdsløfte.  Men  efter  Sverdrups  hjemrejse  gik 
det  igen  tilbage  med  ham,  hvorfor  han  endelig  hjemsendtes 
1791.  Men  denne  gang  fik  familien  lov  at  følge  med.  — 

1787  om  efteraaret  blev  købmand  Glomstad  syg.  Han 
havde  hver  vinter  været  plaget  af  gigt  og  skørbug,  men  nu 
tog  det  overhaand.  Han  maatte  holde  sengen,  blev  stedse 
daarligere,  fik  gigtfeber  og  døde  23.  april  1788.  I  de  sidste 
maaneder  kunde  han  ikke  flytte  noget  lem,  ikke  holde  en 
pen,  og  ikke  give  ordrer  om  koloniens  bestyrelse.  Sverdrup 
havde  derfor  taget  affære  og  hjulpet  konen  med  at  pleje 
manden  og  bestyre  kolonien.  Den  sidste  tid  før  Glomstads 
død  var  Sverdrup  bestandig  om  ham,  da  madame  Glomstad 
havde  et  lille  barn  at  passe  og  selv  var  meget  svagelig  og 
havde  skørbug.  Fortvivlelsen  over  mandens  død  forværrede 
hendes  tilstand,  »saa  at  ieg  og  andre  til  Stede  værende  ikke 
kunde  see  andet,  end  at  hun  strax  skulde  følge  efter  Man¬ 
den,  thi  i  de  første  10  ja  12  Tiimer  laae  hun  næsten  bestan¬ 
dig  i  Besvimelser,  cc1)  Derfor  var  provsten  den  følgende  tid 
» daglig  om  hende«  og  var  hende  »til  megen  Trøst«  efter 
ass.  Bidstrups  udsagn. 

Sverdrup  tog  sig  nu  fuldstændigt  af  enkens  sager.  Han 
udvirkede  hos  inspektøren,  at  hun  fik  lov  til  at  bestyre 
kolonien  til  handelsaarets  udgang  30.  juni,  dels  for  at  nyde 
indtægterne  det  længst  mulige,  dels  og  især  for  at  faa  ind- 
drevet  mandens  tilgodehavende  hos  Grønlænderne ;  det  be- 
løb  sig  til  260  rd.  Paa  hendes  bøn  lod  han  sig  beskikke  til 
lavværge  for  hende,  hvad  der  gav  ham  meget  at  bestille  paa 
hendes  vegne.  Naturligvis  blev  det  nærmest  ham,  der  be- 
styrede  kolonien,  og  det  lykkedes  derved  inden  juli  at  faa 
inddrevet  Grønlændergælden  paa  70  rd.  nær.  Koloniens 
kopibog  var  ikke  ført  siden  15.  maj  1786;  Sverdrup  indførte 


*)  Sverdrups  brev  til  insp.  28.  april  1788. 

Den  norske  grønlandsprest.  —  13. 

alle  de  senere  indløbne  skrivelser,  omtrent  50  tætskrevne 
foliosider.  Han  førte  al  hendes  officielle  korrespondance 
og  alle  papirerne  ved  leveranceforretningen,  som  han  selv 
ganske  ledede.  Ogsaa  efter  sin  hjemkomst  varetog  han  tro- 
Jigt  hendes  interesser. 


Det  sidste  aar  i  Grønland  blev  altsaa  ikke  saa  roligt,  som 
provst  Sverdrup  havde  haabet.  Dog  fik  han  tid  baade  til  at 
berejse  hele  sit  eget  missionariat,  foretage  visitatsrej  ser  til 
Diskobugtens  syddel,  sætte  sin  efterfølger  grundigt  ind  i  alle 
forhold  i  menigheden  og  distriktet,  og  til  at  bringe  missio- 
nariatets  arkiv  i  orden  og  forfatte  eller  renskrive  anselige 
bidrag  dertil. 

»Prestegaarden«  havde  han  overladt  til  miss.  Grewe,  hos 
hvem  han  var  gaaet  i  kost.  Selv  boede  han  i  kateketkam- 
meret  i  kirken.  Han  var  ikke  ene.  Herren  havde  givet  ham 
en  lille  plejedatter.  Om  hvorledes  dette  gik  til  er  beretnin- 
gerne  forskellige,  men  de  stemmer  overens  i  hovedsagen. 
En  datterdatter  af  plejedatteren,  1913  boende  i  Haugesund, 
fortæller,  at  Sverdrup  havde  aflagt  det  løfte,  at  dersom  han 
kunde  komme  vel  over  havet  fra  Grønland  og  hjem  til  Dan¬ 
mark,  saa  skulde  han  tage  denne  lille,  forældreløse  pige  til 
sig  som  sin  plejedatter.1)  —  Paa  Røvær,  hvor  plejedatteren 
var  gift,  fortælles  det  saaledes:  Medens  Sverdrup  var  i 
Grønland,  blev  han  paa  en  rejse  overfaldet  af  en  snestorm, 
forvildede  sig  og  kom  i  største  livsfare.  Herunder  gjorde 
han  det  løfte  til  Gud,  at  han,  dersom  han  blev  reddet,  vilde 
antage  sig  det  første,  som  han  mødte,  naar  han  kom  frem. 
Han  kom  tilsidst  vel  frem.  Den  første,  som  han  da  fik  se, 
var  en  liden  Eskimopige.  Hende  tog  han  til  sig  som  sit  eget 
barn.2 3)  —  Den  grønlandske  tradition  —  som  rimeligvis 
stemmer  mest  med  virkeligheden  —  beretter,  at  engang,  da 
provsten  gik  over  til  et  Grønlænderhus,  som  laa  et  stykke 
nord  for  havnen  i  en  bugt  ved  det  saakaldte  Nordre  næs,a) 
hvor  han  plejede  at  gaa  ofte  og  kendte  vejen  godt,  f5r  han 
vild,  idet  en  mægtig  snestorm  kom  over  ham.  Han  vandrede 
hele  resten  af  dagen  og  natten  med  —  det  var  i  de  korte 
dage  —  omkring  paa  de  store  sletter  og  søer  bagved  kolo- 


2)  Meddelt  mig  af  lensmand  Nygaard,  Haugesund. 

3)  Meddelt  mig  af  provst  Hersleb  Sverdrup,  Haugesund. 
*)  Her  findes  endnu  hustomter. 

nien,  led  meget  og  var  yderst  forkommen.  Tilsidst,  da  han 
mistvivlede  om  at  redde  livet,  gav  han  Gud  det  løfte,  at  hvis 
han  mødte  et  menneske,  ligegyldig  hvem,  som  kunde  sige 
ham  vejen,  vilde  han  antage  sig  vedkommende.  Kort  efter 
—  det  var  i  dagbrækningen  —  saa  han  et  mørkt  punkt  og 
gik  nærmere.  Det  var  et  menneske,  en  lille  pige  paa  10 — 12 
aar,  en  forældreløs,  udsendt  for  at  hente  tørv.1)  Hun  viste 
ham  vej  og  fulgte  ham.  I  hendes  forældreløse  tilstand  saa 
han  et  vink  fra  Herren  om,  at  han  skulde  antage  sig  hende 
som  sit  eget  barn. 

Pigebarnet  hed  Kirsten  J ohannesdatter  og  var  født  1774. 
Det  er  muligt  —  men  det  blir  gætning  —  at  hun  kan  have 
været  en  datter  af  den  i  Sverdrups  hus  boende  sælfanger 
Johannes  og  altsaa  en  slægtning  af  hans  afdøde  hustru. 
Hun  kom  i  hans  hus,  betragtedes  ganske  som  hans  datter, 
kaldte  ham  »far«  og  forlod  ham  aldrig  siden. 


Det  saa  næsten  ud  til,  at  Sverdrup  heller  ikke  skulde 
komme  hjem  1788.  18.  juli  skriver  han  til  inspektøren,  at 
da  »andre  Affairer«  har  taget  hans  tid,  er  han  endnu  ikke 
begyndt  at  lave  sig  til  rejsen,  og  skibet  skal  gaa  om  en  halv 
snes  dage.  Han  vil  derfor  maaske  blive  nødt  til  at  blive 
endnu  et  aar  i  Grønland.  Han  synes  slet  ikke  at  være  ked 
deraf.  Han  tænker  sig  da  at  ofre  sig  for  den  nordlige  del 
af  sit  missionariat,  som  i  saa  høj  grad  trængte  dertil.  Han 
ber  inspektøren  drage  omsorg  for,  at  han  i  saa  fald  kan  faa 
»Huusrum,  Kost,  Lys  og  Ildebrand«  paa  missionens  regning 
i  Ritenbenk,  ligesom  han  har  haft  i  de  24  aar,  han  har  haft 
opholdssted  i  Jakobshavn.  Imidlertid  har  han  dog  »endnu 
ikke  opgivet  alt  Haab  om  at  kunde  rive  mig  løs«. 

Det  lykkedes  ham  ogsaa.  Udentvivl  har  enkemadame 
Glomstad  gjort  sit  dertil  ved  at  bestorme  ham  med  bønner 
om  at  rejse  med  til  Danmark,  ligesom  han  har  følt  det  som 
en  pligt  at  ledsage  hende,  drage  omsorg  for  hende  paa  rejsen 
og  staa  hende  bi  ved  hjemkomsten  med  ordningen  af  hen¬ 
des  affærer. 

Den  halve  snes  dage,  skibet  endnu  laa  i  Jakobshavn,  er 
da  bleven  fuldt  udnyttet.  Der  har  neppe  været  tid  til  megen 


J)  Forældreløse  plejer  at  tages  i  huset  af  slægtninge  og  be¬ 
nyttes  til  den  groveste  tjenergerning.  De  har  det  som  oftest  ikke 
bedre  end  godt. 

hvile.  Alle  de  døbte,  han  kunde  række,  drog  han  rundt  til 
for  at  sige  dem  det  sidste  farvel.  Under  stor  tilstrømning 
og  megen  bevægelse  holdt  han  i  Zionskirken  27.  juli,  10de 
søndag  efter  trefoldighed,  sin  afskedspræken,  først  for 
Grønlænderne,  siden  for  de  danske. 

Endelig  overgav  han  missionariatet  til  sin  eftermand  »ved 
en  ordentlig  Afleveringsforretning«.  Denne  er  meget  om- 
stændelig  og  nøiagtigt  udført,  og  udgør  et  dokument  paa  24 
foliosider  og  en  hel  del  bilag.  Alt  har  været  i  den  bedste 
stand  og  orden.  Ministerial-  og  kopibøger  samt  designations- 
protokoller  har  været  meget  nøje  ført  og  i  en  glimrende 
orden,  beroende  i  arkivet.  Dem  fra  før  hans  tid  havde  han 
samlet  og  udskrevet  andenstedsfra  saa  nøje  som  muligt. 
Arkivet  talte  ialt  25  numre,  deriblandt  foruden  oven- 
anførte  —  eksemplarer  af  hans  oversættelser  af  Luthers 
katekismus  og  Pontoppidans  forklarinf,  udtog  heraf  til 
brug  for  katekumener,  skrifte-,  daabs-  og  vielsestaler  samt 
53  prækener  paa  grønlandsk,  alle  renskrevne.  Hvis  dette 
væsentligst  har  været  frugten  af  hans  fritidsarbejde  i  det 
sidste  aar,  maa  man  beundre  hans  rastløse  flid;  alene 
prækenerne  har  fyldt  mindst  400  meget  tætskrevne  sider  i 
kvart.1)  Desværre  er  nu  det  meste  af  alt  dette  totalt  for- 
svundet;  det  eneste,  der  er  tilbage,  er  en  kopibog  og  nogle 
af  prækenerne,  som  findes  i  Egedesmindes  prestegælds 
arkiv.  De  bærer  alle  spor  af  at  være  hyppigt  brugt.  Det  var 
maaske  nok  fra  én  side  set  en  arv  af  tvivlsom  værd,  han  dér 
efterlod  sig,  idet  nogle  missionærer  næsten  udelukkende  har 
brugt  disse  »inventarieprækener«  i  stedet  for  egne  frem- 
bringelser,  noget  som  var  langt  fra  Sverdrups  tanke,  da  han 
skrev  dem  »til  Hiælp  for  Nye-ankommende«  —  men  man 
f  aar  da  trøste  sig  med,  at  der  selv  i  rationalismens  værste 
periode  paa  Diskobugtens  prækestole  er  bleven  doceret 
levende  kristendom  fra  rationalistiske  læber. 

Indpakningen  til  hjemrejsen  har  ikke  voldet  Sverdrup 
større  besvær.  Han  havde  saasandt  ikke  høstet  gods  og  guld 
af  sit  lange  ophold  i  Grønland.  Hele  hans  hab  und  gut  be¬ 
stod  i  —  5  kasser  med  bøger  og  sengetøj,  2  bogreoler  og  5 
stkr.  hvalbarder,  vog  25  pund,  til  kirken. 

Skipper  Niels  Gudmandsen  paa  skibet  »Frieheden«,  be¬ 
liggende  i  Jakobshavns  havn,  fik  sidst  i  juli  brev  fra  inspek¬ 
tøren:  »Dersom  Hr.  Provst  Sverdrup  og  Madame  Glomstad 

*)  En  enkelt  af  disse  prækener,  81/.  kvartside  stor,  med  Sver¬ 
drups  tætte  skrift,  fylder  omskrevet  med  normal  skrift  godt  2U 
kvartsider. 

skulde  forlange  at  hiemgaae  med  Deres  Skib,  skal  ieg  bede 
at  modtage  Dem.«  De  skal  »forf leges  som  Kajuts  Passa- 
geerer«,  og  »at  bemeldte  af  Dem  vil  blive  forfleget  og  be- 
gegnet  til  Fornøyelse,  derom  bær  ieg  ikke  mindste  Tvivl.« 

30.  juli  om  morgenen  gik  »Proust  Sverdrup  og  en  liden 
Pige,  samt  Madame  sl.  Glomstad  med  Søn  og  Pige«  ombord 
paa  »Frieheden«.  Op  ad  dagen  lettedes  ankeret.  Og  medens 
koloniens  salutkanoner  tordner  og  skibet  bugseres  ud,  tager 
han  afsked  med  det  sted,  som  har  været  hans  hjem  under 
alle  omskiftelser  i  næsten  en  menneskealder,  og  som  han 
véd,  at  han  aldrig  mere  skal  gense.  Tunge  tanker  og 
vemodige  stemninger  drager  gennem  hans  sind,  som  han 
staar  der  i  bagstavnen  og  stirrer  ind  mod  land  og  mod  den 
store  skare  paa  f j  eldet  hist,  som  følger  ham  med  øjnene  saa 
længe  det  er  muligt. 

Det  forsvinder  altsammen  mere  og  mere  for  hans  dug- 
gede  blik.  Det  sidste,  han  skeiner  derinde,  er  Zionskirkens 
spir.  Det  minder  ham  om,  hvad  Herren  har  gjort  for  og 
med  ham  i  de  mange,  mange  aar  —  hans  sind  bliver  lysere 
og  en  tak  stiger  op  fra  hans  hjerte. 


Endnu  er  Sverdrup  ikke  helt  færdig  med  Grønland. 
»Frieheden«  skal  besejle  Kronprinsens  Eiland  i  mundingen 
af  Diskobugt.  Hertil  kommer  de  2.  august,  og  herfra  sender 
provsten  de  sidste  afskedshilsener  til  sine  venner  i  landet, 
bl.  a.  til  inspektør  Wille,  hvem  han  »aflægger  min  dybeste 
Tak  for  al  Bevaagenhed  mod  mig  og  mine«. 

Her  gaar  han  i  de  følgende  dage  op  paa  de  lave  f j  elde  og 
tager  de  sidste  udsyn  over  sin  gamle  slagmark  Diskobugten 
—  dér  i  syd  ligger  Egedesmindes  lave  land,  i  øst  skelnes 
Christianshaabsfj eldene  og  aabningen  i  landet,  hvor  isfjor¬ 
den  ligger,  i  nordøst  skimtes  Arveprinsens  Eiland  og  lige  i 
nord  har  han  det  vældige  W-formede  Lyngmarksfjeld  paa 
Disko,  hvorunder  Godhavn  ligger. 

Herfra  forlod  han  endelig  Grønland  for  stedse  »med  en 
god  og  føyelig  Vind«  fredagen  d.  8de  august  1788,  begrædt, 
savnet  og  velsignet  af  Grønlænderne  —  og  af  de  allerfleste 
af  sine  landsmænd.  Det  er  sikkert  den  almindelige  mening, 
inspektør  Wille  giver  udtryk  for  i  sit  afskedsbrev  til 
Sverdrup:1) 


*)  Dateret  Godhavn  5.  august  1788. 

»Da  nu  Velærværdighed  staaer  paa  Pynten  af  Grøn¬ 
land  for  at  forlade  det,  saa  tillad  mig  først  at  tacke 
Dem  paa  det  forbindtligste  for  hver  en  suur  Time,  De 
har  haft  i  dette  haarde  land,  og  for  alt  det  Gode,  De 
ved  Deres  Nidkiærhed  for  Guds  Ære  og  ved  Deres  ret- 
skafne  Hiærte  har  stiftet.  Dernæst  at  tilynske  Dem  en 
lyckelig  og  hastig  Reise  til  Fædrenelandet,  og  der  alle 
de  Glæder  og  Fornøyelser,  som  Deres  ædle  Hiærte  kan 
og  vil  tage  Deel  i;  samt  at  De  der  maae  blive  belønnet 
efter  Fortieneste.  Deres  Belønning  herovenfra  kan  icke 
blive  ude. 

Med  uindskrænket  Høyagtelse  forbliver  ieg  til  min 
Død,  velædle  og  velærværdige,  allerhøystærede  Hr. 
Proust,  Deres  gandske  hengivne  Ven  og  ydmygste 
Tiener 

J.  Wille.« 


/ 


IX. 


JAKOBSHAVNS  MISSION  1788. 

HVAD  VAR  VUNDET? 

Ja  hvad  var  vundet?  Ikke  meget  efter  Sverdrups  egen 
mening.  31.  marts  1789  indsender  han  til  missionskollegiet 
en  oversigt  over  den  Jakobshavnske  mission,  som  den  var, 
da  han  forlod  den.  Han  siger,  at  missionens  tilstand  langt¬ 
fra  er  saa  god,  som  den  burde  være.  Vel  er  de  døbtes  antal 
langt  større,  end  da  han  i  1764  overtog  den,  men  epidemi- 
erne  har  bortrevet  mange  og  ogsaa  paa  anden  vis  sat  mis- 
sionen  tilbage,  og  »den  U-Orden,  som  ved  Anno  64  havde 
indsneget  sig,  spores  endnu«,  især  paa  grund  af  mangel  paa 
»duelige  og  redelige  Lærere«.  Designationen  viser  dette,  thi 
Grønlænderne  har  boet  spredt  paa  11  steder,  lærerne  der- 
imod  har  kun  været  7,  nemlig  ved  Jakobshavn  Grewe,  Magn. 
Aronsen  og  han  selv;  ved  Klokkerhuk  Niels  Usoraksen , 
»som  ved  slet  Opførsel  har  giort  sig  ganske  u-værdig  til 
Catechete-Tienesten«  ;*)  ved  Igdlytsiak  kun  »en  Skole- 
Moder«,  afdøde  kateket  Møllers  datter  Elisabeth ;  hendes 
mand  Jonas  Danielsen  var  tidligere  kateket,  men  gik  »af 
Mangel  paa  nødtørftigt  Udkomme«  i  handelens  tjeneste; 
ved  Ritenbenk  »den  gamle  og  nu  meget  svage  Peder  Tam- 
bour«;  ved  gl.  Ritenbenk  Niels  Amager.  6  steder  i  Riten- 
benks  distrikt  har  ingen  lærer  haft.  Vejen  dertil  fra  Jakobs¬ 
havn  er  lang  og  besværlig,  ofte  kan  det  glippe  flere  aar  i 
træk  at  komme  derop.  Resultatet  er,  at  der  f.  eks.  ét  sted  er 
et  over  2  aar  gammelt  udøbt  barn  af  døbte  forældre;  »og  til 
hvad  Nytte  vilde  det  vel  være  ved  Daaben  at  indlemme  dem 


J)  Han  »forlod  sin  arrige  Kone  og  tog  en  føyeligere,«  siger 
kbmd.  Dalager  1796. 

i  Christi  Menighed,  naar  mand  ei  kan  see  Muelighed  til,  at 
faae  dem  oplærte  og  opdragne  som  Christne?« 

Dette  er  grunden  til,  at  han  i  de  sidste  aar  ikke  har  dristet 
sig  til  at  døbe  katekumener  i  Ritenbenks  distrikt,  og  var 
ogsaa  en  af  de  vigtigste  bevæggrunde  for  ham  til  at  forlade 
Grønland,  da  han  saa,  at  trods  alle  sine  bestræbelser  kunde 
han  intet  væsentligt  udrette,  thi  » ellers  var  det  mit  faste 
Forsæt  at  henbringe  min  tilbageværende  korte  Levetid  i  mit 
Udlændigheds  Land;  imidlertid,  hvor  lidet  ieg  end  har  ud- 
rettet,  vidner  dog  min  Samvittighed  med  mig,  at  ieg  stedse 
midt  i  al  min  Skrøbelighed  og  Mangler  har  havt  Hoved- 
Hensigten  af  mit  Embede  for  Øine,  og  tilsidesat  al  Slags 
egen  Fordeel  for  at  efterkomme  mit  Kalds  Pligter.«1) 

Dette  tvinger  ham  ligeledes  til  at  gentage  sit  allerede  i 
1776  og  senere  i  1787  gjorte  forslag  om  »en  å  parte  Missio- 
naire  ved  Ritenbenk«,  samt  paa  det  mest  indtrængende  at 
betone  nødvendigheden  af,  at  nationalkateketer  faar  ordent¬ 
lig  løn  og  underhold  for  at  kunne  hamle  op  med  handelen 
og  faa  dygtige  mænd  dertil.  »Thi  strax  blant  den  grønland¬ 
ske  Almue  at  finde  saadanne  Subjecta  kan  ikke  ventes,  da 
Lærerne  ligesaa  lidt  i  Grønland,  som  her  hiemme,  kand  i 
en  Haandvending  danne  sig  selv,  men  maae  bereedes  i  For¬ 
veien  ved  nogle  Aars  Underviisning.  Kan  dette  ei  lade  sig 
giøre,  da  synes  det  langt  bedre  enten  aldeles  at  ophæve 
Missionen,  eller  og  indskrænke  den  blot  til  de  Steder,  hvor 
Missionærerne  opholde  sig.« 

Heller  ikke  efter  lektor  Fabricius’2)  mening  var  der  vun- 
det  meget.  I  sin  betænkning  til  missionskollegiet  om  mis¬ 
sionen  i  Grønland  af  12.  juni  1790  udtaler  han  sig  meget 
nedsættende  om  den  Jakobshavnske  mission.  »Næppe  er 
nogen  grønlandsk  Meenighed  i  større  Forvirring,  end  denne 
har  været  i  lang  Tiid,  uagtet  den  Omkostning,  her  er  giort 
med  en  Kirkes  Opbyggelse  og  meere.3)  Grønlænderne  bor 

x)  Et  andet  sted  siger  han:  »ligesaalidt  som  ieg  nogen  Sinde 
til  denne  Tiid  har  foretaget  noget  Handelen  til  Skade,  men  tvært- 
imod  ofte,  ei  uden  Forliis  for  mig  selv,  befordret  dens  Bedste.« 

2)  Otho  Fabricius,  f.  6.  marts  1744  i  Rudkøbing,  missionær  i 
Frederikshaab  i  Sydgrønland  1768—73,  sogneprest  i  Drangedal 
i  Aggershus  stift  1774 — 79,  +  20.  maj  1822  som  sogneprest  til 
Frelsers  kirke  i  København,  professor  og  titulær  biskop,  havde 
1789  afløst  Poul  Egede  som  lektor  o:  missionskollegiets  konsulent 
og  lærer  for  de  grønlandske  alumner. 

3)  »Kirkens  Opbyggelse«  havde  nu  rigtignok  ikke  kostet  kol¬ 
legiet  særlig  meget,  hvad  der  netop  turde  vise,  at  »menighedens 
forvirring«  dog  næppe  har  været  særlig  stor  —  og  det  »meere«, 
som  er  gjort,  eksisterer  kun  i  Fabricius’  fantasi. 


201 


for  spredt,  og  har  mange  steder  ingen  kateket,  ja  ofte  bor  de 
midt  iblandt  hedninger  og  »den  største  Ryggesløshed  mær- 
kes  at  gaae  i  Svang,  «*)  Distriktet  er  altfor  vidtløftigt  til  én 
missionær,  og  »hvorvidt  Missionairen  reiser  omkring  at  be- 
søge  sin  Meenighed,  skal  man  ikke  engang  kunne  dømme 
( ! ! )  af  Mangel  paa  Dagbog,  som  her  i  mange  Aar  ikke  er 
bleven  holdt,  hverken  i  Hr.  Sverdrups  eller  Hr.  Grewes  Tiid. 

I - —  —  Det  er  en  slem  Skik,  Missionairerne  i  Discobugt 

J  har  brugt  i  mange  Aar,  ingen  Dagbog  at  holde,  og  det 
undrer  mig,  at  Collegiet  saalænge  har  seet  igiennem  Fingre 
j  med  det.« 

Med  hensyn  til  dette  sidste  glemmer  hr.  Fabricius,  at 
Sverdrup  var  provst  og  boede  midt  iblandt  de  omtalte  mis- 
|  sionærer,  saa  han  kunde  føre  tilbørlig  kontrol  med  dem  og 
deres  færd.2)  Ellers  er  det  jo  i  virkeligheden  kun  de  af 
Sverdrup  nævnede  skavanker  ved  missionen,  som  Fabricius 
her  peger  paa,  men  tonen  er  en  saadan,  at  man  uvilkaarlig 
spørger:  hvad  kan  Sverdrup  dog  have  gjort  manden?  Og 
dette  indtryk  forstærkes  yderligere,  naar  det  fremdeles 
hedder,  at  »ikke  engang  Designationerne  over  Meenig- 
jhederne  hiemsendes«,  thi  derved  paadutter  han  Sverdrup 
noget,  som  ikke  er  tilfældet  —  og  naar  han  i  en  anden  sam- 
menhæng  bemærker,  at  da  rejser  »af  Missionairerne  er 
bleven  forsømt,  hvorledes  vil  det  da  gaae,  dersom  Nidkiær- 
l  heden  ikke  bliver  større  ?«  Thi  det  er  dog  for  galt  at  sigte 
Sverdrup  for  mangel  paa  nidkærhed ! 

Men  i  det  hele  taget  er  det  et  stift  stykke,  at  hr.  Fabricius 
anno  1790  kan  skrive  en  16  foliosider  lang  betænkning  over 
j  missionen  i  Grønland  og  alle  dens  facer  og  forhold  —  op  ad 
I  stolper  og  ned  ad  vægge  —  uden  med  et  ord  at  nævne  Sver¬ 
drups  24-aarige  virksomhed  og  dens  —  selv  for  vor  betragt- 
ning  over  130  aar  senere  —  vidtrækkende  følger  for  mis- 
!  sionen  i  Nordgrønland. 

Thi  for  os  ser  det  anderledes  ud.  Der  var  meget  vundet, 
overordentlig  meget.  Først  naturligvis  for  selve  Jakobs- 
havns  mission.  Her  ser  Sverdrup  i  sin  beskedenhed  altfor 

*)  Jeg  har  intetsomhelst  fundet,  som  berettiger  til  denne  ud- 
talelse  —  medmindre  det  skulde  være  Sverdrups  ovenanf.  ord 
i  om  kateketen  i  Klokkerhuk. 

a)  Forøvrigt  er  det  vist  slet  ikke  tilfældet,  at  Sverdrup  ikke 
[har  hjemsendt  dagbøger.  I  sine  skrivelser  henviser  han  stadig 
til  dem,  og  endnu  i  sin  afsluttende  oversigt  taler  han  om,  at  han 
er  ved  at  renskrive  de  sidste  dele  af  dem  til  kollegiet.  Men  vi 
kan  ikke  kontrollere  det,  da  alle  missionærernes  dagbøger  fra 
18de  hundredaar  er  totalt  forsvundne. 

sort  paa  det.  Stillingen  var  ganske  forandret  ved  hans 
hjemgang  fra  da  han  kom  dertil.  Hvor  meget  menigheden 
var  tiltaget,  kan  ikke  afgøres,  da  alt  materiale  dertil  mang¬ 
ler.  Men  i  sin  sidste  oversigt  over  missionen  henviser  Sver¬ 
drup,  hvergang  han  nævner  navnet  paa  en  kateket  eller  en 
anden  af  de  døbte,  til  dennes  nummer  i  designationen,  og 
her  forekommer  bl.  a.  nr.  321,  og  da  den  vedkommende  bor 
ved  nærmeste  plads  nord  for  Jakobshavn,  har  dette  altsaa 
langtfra  været  hele  designationens  endetal.  Saa  menig- 
hedens  medlemstal  har  trods  de  mægtige  skaar,  de  forskel¬ 
lige  epidemier  gjorde  i  den,  været  noksaa  stort. 

Men  tallet  siger  langtfra  ikke  alt.  Der  var  nu  ikke  bare 
en  lille  kristen  menighed,  omgivet  af  og  trykket  ved  hed- 
ningernes  mængde,  ved  stedet  Jakobshavn,  og  en  diminutiv 
dito  18  mil  derfra  ved  stedet  Ritenbenk,  og  dermed  basta. 
Men  disse  menigheder  var  mægtigt  tiltaget.  Ved  Jakobshavn 
var  langt  den  største  del  af  befolkningen  kristen,  og  menig¬ 
heden  i  Ritenbenk  havde  delt  sig  i  to,  der  hver  for  sig  var 
langt  større  end  den  gamle  havde  været.  Og  saa  var  der 
tilkommet  et  stort  antal  nye  menigheder;  lad  endog  nogle 
af  dem  have  været  smaa,  enkelte  —  som  f.  eks.  den  ved 
Klokkerhuk  —  var  af  en  ganske  anselig  størrelse.  Der  var 
nu  vistnok  i  hele  missionariatet  ingen  beboet  plads,  hvor 
der  ikke  fandtes  kristne.  Lad  dem  end  have  været  skrøbe- 
lige  og  fejlfulde,  alene  deres  tilstedeværelse  maatte  virke 
som  en  propaganda.  Og  hedenskabet  havde  mistet  sin  kraft. 
Angakok’ernes  røster  var  forstummede,  deres  magt  brudt. 
Kristendommens  milde  sæder  havde  forlængst  begyndt  at 
gøre  deres  indflydelse  gældende  i  stedet.  I  mange  aar  havde 
intet  heksemord  fundet  sted.  Blodhævn  var  næsten  bleven 
en  saga.  De  der  endnu  af  navn  var  hedninger,  var  rede  til 
at  »tage  ved  troen«  ved  første  gunstige  lejlighed.  Man  kan 
trøstig  sige,  at  hele  den  nordlige  del  af  Diskobugt,  fra  isfjor¬ 
den  til  op  i  Vaj  gattet,  var  kristnet  i  Sverdrups  tid  og  ved 
hans  virksomhed.  Ikke  saa  mange  aar  efter  hans  tid  var 
der  ikke  flere  hedninger  tilbage,  medens  der  f.  eks.  i  Egedes¬ 
mindes  distrikt  endnu  var  nogle  saa  sent  som  1825. 

Men  dette  var  endnu  ikke  alt,  hvad  der  var  vundet  i  den 
Jakobshavnske  mission.  Den  »Despect  og  Miscredit«,  som 
missionen  og  kristendommen  i  det  hele  var  kommen  i,  var 
fuldstændig  hævet.  Respekt  og  agtelse  var  traadt  i  stedet. 
Og  det  strakte  sig  videre  end  til  Jakobshavns  distrikt  alene. 
Missionær  Lassen  i  Upernivik  skriver  1788:  »Hvad  vilde 
ikke  en  Mand  som  Proust  Sverdrup  kunne  udrette  her,  og 

her  er  det,  at  saadan  en  Mand  behøves,  da  de  fleeste  af 
Grønlænderne  her  ere  af  en  slet  Gemyts  Beskaffenhed.«  — 
Sandelig,  det  »ene  svage  og  forsagte  Menneske«  havde  i 
fuldt  maal  naaet  det,  han  i  1766  ikke  tur  de  haabe. 

Og  det  kristenliv,  som  var  vokset  op,  var  stærkt  nok  til 
at  staa  rationalismens  kolde  og  golde  tid  igennem  uden  at 
dø  helt  bort.  Mindet  om  Sverdrup,  hans  inderlige  tro,  gud- 
frygtige  liv,  nidkærhed  og  varme,  levende  forkyndelse  —  og 
det  indtrykt  af  kristendommen  som  en  livsmagt,  som  Grøn¬ 
lænderne  derigennem  havde  faaet  —  holdt  sig  overordentlig 
længe.1)  Den  kirke,  han  havde  rejst,  som  alle,  der  kom 
forbi,  maatte  se,  og  som  menigheden  bestandig  samledes  i, 
bidrog  til  at  vedligeholde  og  forstærke  det.  Endnu  40  aar 
efter  hans  bortrejse  var  det  den  højeste  ros,  Grønlænderne 
ikke  blot  i  Jakobshavn,  men  i  Egedesminde,  kunde  gi  ve  en 
prest,  at  hans  forkyndelse  i  fynd,  varme  og  indtrængenhed 
nærmede  sig  »palasiuninguak’s  o:  den  lille  kære  provsts. 
Naar  nulevende  gamle  Jakobshavnere  véd  at  fortælle  om, 
hvorledes  »troen«  var  stærkere  i  1830 — 40-aarene  i  modsæt- 
ning  til  senere  tider,  hvorledes  folk  i  deres  huse  og  paa 
udsigtspladserne  samtalte  om  kristelige  ting,  hvorledes  den 
gamle  skik  med  at  samles  til  »aftenbønnen«  holdtes  i  hævd, 
hvorledes  »orden  og  sømmelighed«  iagttoges  ved  Gudstjene- 
sterne,  og  der  herskede  en  andagt,  stilhed  og  opmærksom- 
hed,  som  først  ved  den  for  faa  aar  siden  opstaaede  vækkelse 
igen  er  kaldt  til  live  —  saa  er  det  udenfor  al  tvivl,  at  dette 
er  eftervirkninger  af  Sverdrups  virksomhed,  thi  hans  nær¬ 
meste  etterfølgere  blev  kun  kort  tid  i  Jakobshavn,  fra 
rationalismens  tids  missionærer  kan  det  ikke  skrive  sig,  og 
fra  1832  til  1848  var  der  ingen  missionær  i  Jakobshavn,  men 
distriktet  hørte  under  Egedesmindes  missionariat.  Og  naar 
en  prest  i  Holsteinsborg  i  1869  skriver  til  den  senere  pro¬ 
fessor  og  biskop  Peder  Madsen,  at  hans  indtryk  af  Hol- 
steinsborgs  Grønlændere  er  det,  at  »for  menighederne  i 
Disco-bugt  staar  de  ganske  vist  i  flere  henseender  tilbage«, 
saa  maa  sikkert  ogsaa  dette  faktum  ses  som  en  ettervirk¬ 
ning  af  Sverdrups  virksomhed,  thi  vedkommende  prests  da¬ 
værende  kendskab  til  »Diskobugtens  menigheder«  skriver 


*)  Ligesom  hjemme  de  prester  i  fortiden,  som  der  var  mest 
ved  og  hvis  nidkærhed  har  gjort  størst  indtryk,  faar  ord  for  at 
have  kunnet  overvinde  overnaturlige  onde  væsner,  saaledes  og¬ 
saa  her.  Der  gaar  den  tradition  om  Sverdrup,  at  han  engang,  da 
en  konebaad  med  »underjordiske«  kom  ind  i  havnen,  optændtes 
saaledes  af  nidkærhed,  at  han  tilintetgjorde  deres  fører  og  der¬ 
ved  ganske  fik  bugt  med  og  fordrev  dem. 

sig  fra  to  2-aarige  ophold  som  kateketelev  og  seminarie- 
lærer  i  Jakobshavn  i  midten  af  1850-aarene  og  begyndelsen 
af  1860-aarene.  — 

Der  var  da  vundet  overordentlig  meget  for  den  Jakobs- 
havnske  mission  ved  Sverdrups  24-aarige  virksomhed,  mere 
end  for  nogen  anden  mission  i  Grønland  ved  nogen  enkelt 
mands  arbejde.  Alene  derfor  nærer  jeg  den  dybeste  be¬ 
undring  for  ham.  Naar  jeg  staar  paa  den  prækestol,  hvor 
han  har  staaet  som  den  første,  og  hvor  hans  billede  nu  hæn- 
ger  bagved  mig  over  indgangen  til  presteværelset,  —  i  den 
kirke,  som  han  har  faaet  rejst,  og  sér  ud  over  det  hav  af 
ansigter,  som  lyser  op  imod  mig,  efterkommerne  af  den 
slægt,  som  han  har  virket  iblandt  —  saa  føler  jeg  mig  glad 
og  taknemlig  over,  at  jeg  har  faaet  lov  at  arbejde  i  den 
menighed,  som  han  fremfor  nogen  anden  har  plantet. 


Hvad  var  vundet?  Ogsaa  meget,  som  fik  gennemgribende 
betydning  udover  den  Jakobshavnske  mission. 

Jeg  vil  først  nævne  spørgsmaalet  om  nationalkateketer. 
Dette  ansaa  Sverdrup  for  et  livsspørgsmaal  for  den  grøn¬ 
landske  missions  og  kirkes  trivsel  og  vækst.  Og  ved  hans 
hjemgang  fra  Grønland  var  det  fastslaaet,  at  indfødte  kate¬ 
keter  var  at  foretrække  for  danske.  Hertil  bidrog  især  hans 
utrættelige  arbejde  med  og  iver  for  at  uddanne  disse  kate¬ 
keter,  og  de  udmærkede  resultater,  han  naaede.  Hans  elever 
var  attraaede  af  alle  missionærer.  Hans  eftermænd  roser 
dem  i  højé  toner  for  kundskaber,  dygtighed  i  at  lære  fra  sig 
og  pligtopfyldelse.  Og  saa  var  endda  de  allerbedste  gaaet  i 
handelens  tjeneste.  Endnu  flere  aar  efter  hans  hjemrejse 
er  det  »tilstrækkeligt  at  nævne«,  at  den  og  den  kateket  er 
uddannet  af  Sverdrup,  saa  »veed  Collegiet  hans  Qualificatio- 
ner«.  —  I  et  forslag  til  oprettelse  af  seminarier  i  Grønland, 
forfattet  paa  Dansk  Missionsselskabs  vegne  af  den  bekendte 
prest  P.  F.  Fenger  og  aftrykt  i  Dansk  Missions-Blad  for 
1843,  anbefales  Jakobshavn  som  sæde  for  et  seminarium, 
bl.  a.  med  den  motivering,  at  der  »ved  Enden  af  den  rum- 
melige  Kirke  er  et  Værelse,  som  endnu  har  Navn  af  Skole¬ 
stuen.  Her  var  det,  at  Provst  Sverdrup,  i  Aarene  1770 — 80, 
dannede  nogle  af  de  dueligste  Catechéter,  som  nogensinde 
have  været  i  Grønland. «  — 

Men  der  var  vundet  mere  end  selve  det,  at  national- 
kateketer  nu  var  bleven  priilcipet.  Sverdrups  lange  kamp 

for  at  skaffe  disse  kateketer  taalelige  kaar  var  ikke  helt 
forgæves.  Virkede  den  end  ikke  i  hans  tid  det,  han  ønskede, 
saa  gjorde  den  det  snart  efter.  Allerede  fra  1790-aarene  blev 
det  almindeligt,  at  alle  uddannede  og  dygtige  national- 
kateketer  fik  delvis  eller  helt  kostdeputat,  og  hermed  var 
der  aabnet  mulighed  for  at  faa  første  rangs  kræfter  ogsaa 
til  missionens  tjeneste. 


Og  saa  var  der  vundet  én  ting  endnu,  som  blev  af  den 
største  betydning  for  missionen  i  Nordgrønland  i  dens  hel- 
hed.  Det  slette  forhold  mellem  mission  og  handel  var  forbi. 
Medens  det  endnu  længe  vedblev  at  bestaa  i  Sydgrønland, 
var  det  i  det  væsentligste  ganske  forandret  i  Nordgrønland. 
Had,  forfølgelse  og  bagtalelse  var  afløst  af  respekt  og 
agtelse,  eller  turde  i  hvert  fald  i  lange  tider  ikke  vise  sig 
j  aabenlyst,  fordi  opinionen  ikke  var  det  gunstig.  Medens 
f.  eks.  inspektoratet  i  Sydgrønland  en  tid  lang  stod  nær¬ 
mest  fjendtlig  overfor  missionærerne  dér,  herskede  der  ven- 
|  skabeligt  forhold  og  samarbejde  mellem  inspektoratet  og 
j  missionærerne  i  Nordgrønland.  Medens  missionær  Wolf  i 
Sydgrønland  1809  kan  udtale,  at  »blandt  Colonisterne  (og 
|  disse  have  igien  deres  Forgiængere,  som  fra  en  mere  op- 
I  høiet  Plads  lyse  for  dem  med  deres  Exempel)  hører  det  til 
Dagens  Tone  at  lee  Præsten  ud  og  parodiere  hans  Fore- 
dragcc1)  —  mærkes  der  paa  samme  tid  i  Nordgrønland  i 
I  alle  forhold  ærbødighed  for  missionæren  og  hans  gerning, 
og  det  er  reglen,  at  der  hersker  det  bedste  forhold,  harmoni 
og  samarbejde  mellem  ham  og  handelsfolkene.  De  to  fak- 
!  torer,  handel  og  mission,  trak  her  ikke  længere  hver  til 
sin  side. 

Kan  nogen  tvivle  om,  at  dette  er  en  frugt  af  Sverdrups 
|  personlighed,  personlige  færd  og  virksomhed?  Saa  høre 
han,  hvad  en  dansktalende  nationalkateket,  som  flyttedes 
fra  Holsteinsborg  til  Nordgrønland,  endnu  medens  Sver¬ 
drup  var  i  landet,  vidner  —  og  hans  ord  gælder  netop  for¬ 
holdet  mellem  mission  og  handel  — :  »0  Gud,  hvilken  For- 
skiel  imellem  Syden  og  Norden;  her  lever  mand  i  et  Para- 
diis,  for  mand  finder  lutter  gode  Mennisker.  Men  i  Syden 
—  Gud  være  lovet,  ieg  ikke  er  der  meere!«  Hermed  falder 

*)  Kirkehist.  Saml.  V.  række,  3.  bind,  473. 

det  godt  i  traad,  hvad  afdøde  kolonibestyrer  Joensen  siger 
i  sit  manuskript  De  danske  i  Grønland  1721 — 1900:  » Sver¬ 
drup  roses  fra  alle  Sider  som  en  udmærket  Missionær,  der 
forstod  at  omgaaes  baade  Grønlændere  og  Europæere.« 

Og  hvor  meget  det  her  paapegede  forhold  har  betydet  for 
missionen  i  Nordgrønland  kan  forstaas  af,  at  det  er  almin- 
deligt  erkendt,  at  et  godt  eller  daarligt  forhold  mellem  de 
evropæiske  kolonifæller  og  autoriteter  i  Grønland  øjeblik- 
kelig  afspejler  sig  i  Grønlændernes  forhold  og  opførsel. 


Og  hvad  har  denne  gevinst  saa  kostet?  Jeg  kan  svare  med 
provst  Kochs  ord  om,  hvad  det  har  kostet  at  grundlægge 
den  grønlandske  mission:  Kun  lidt  af  penge,  men  »nok  af 
savn  af  hvad  der  hører  til  et  civiliseret  livs  første  fornøden- 
heder,  af  overmenneskelig  anstrengelse  paa  farlige  rejser, 
af  knugende  følelse  af  ensomhed  i  de  lange  vinternætter, 
naar  snestormen  fik  hver  en  pind  i  de  skrøbelige  huse  til  at 
knage,  af  selvfornægtelse,  naar  missionæren  maatte  leve  i 
Grønlændernes  skidne  og  stinkende  hytter.  «D  Thi  disse  ord 
gælder  i  intens  grad  Sverdrup.  Det  var  en  bedrift  at  holde 
ud  i  næsten  en  menneskealder  i  »et  af  de  besværligste  Mis- 
sionariater  i  heele  Grønland«  under  de  forhold  og  omstæn- 
digheder,  som  var  tilstede  dengang.  Hans  Egede  siger,  at 
neppe  nogen  Grønlandsmissionær  »uden  sin  Helbreds  tem- 
melige  Forliis  er  kommen  tilbage  og  vanskelig  kunde  holde 
det  ud  længere.«  Og  Glahn  siger,2)  at  missionærerne  i 
Grønland  » slide  meget  Ondt;  Arbeyde,  Kulde,  Frost,  For- 
trædeligheder,  Studeringers  Forsømmelse,  Had  og  Forføl¬ 
gelse  er  det  de  faae  først,  og  om  de  end  ved  Hiemkomsten 
nyde  godt  af  Monarkens  Naade,  er  dog  de  fleestes  Sind  i 
Grønland  blevet  saa  fordervet,  at  de  i  Fædrenelandet  have 
kun  liden  Fornøyelse. «  Og  her  tales  der  om  missionærer, 
som  ikke  opholdt  sig  mere  end  faa,  gennemsnitlig  6,  aar  i 
landet.  I  en  tid,  da  de  fleste  andre  missionærer  hastede 
hjem  til  kødgryderne  fra  udlændigheden  deroppe,  var  Sver¬ 
drup  den  første,  som  gav  Grønland  hele  sin  manddomstid. 
Og  han  blev  i  endnu  næsten  100  aar  den  eneste. 


*)  Kirkehist.  Saml.  V.  række,  5.  bind,  506. 
a)  Dagbog  1767—68. 

Det  var  en  bedrift  at  » blive  Grønlænderne  en  Grønlæn- 
der«  i  den  grad,  som  han  blev  det,  at  gaa  ind  i  deres  tanke¬ 
gang,  leve  deres  liv,  tale  deres  sprog  som  en  af  dem  selv  — 
næppe  før  eller  senere  er  det  naaet  af  nogen  saa  fuldtud. 
Tale  deres  sprog,  ja  det  var  en  bedrift  at  tilegne  sig  det  van¬ 
skelige  grønlandske  sprog  saa  ganske  som  Sverdrup  gjorde, 
med  de  hjælpemidler,  som  dengang  stod  til  raadighed.  En 
af  hans  eftermænd  har  udtalt,  at  »Provst  Sverdrup  er  af 
alt  for  mange  bekiendt  at  være  en  Mester  i  det  grønlandske 
Sprog.«  Missionær  Kragh  siger  1820,  at  han  var  »en  meget 
nidkær  og  sprogkyndig  Lærer «.  Og  endnu  langt  ned  i  det 
19de  hundredaar  var  Sverdrup  maalestokken  for  Grønlæn¬ 
derne  med  hensyn  til  deres  presters  evne  til  at  tale  og  for- 
staa  deres  sprog.  Og  det  var  ikke  saa  underligt,  thi  Sver- 
drups  sprog  er  det  bedste  og  mest  letflydende  grønlandsk, 
jeg  har  set  fra  den  gamle  tid.  Det  overgaar  alt,  hvad  der 
foreligger  af  trykt  fra  Hans  Egedes  dage  og  lige  til  over 
midten  af  forrige  hundredaar.  Hans  ortografi  er  mere  kon¬ 
sekvent  og  overensstemmende  med  udtalen  end  f.  eks.  Poul 
Egedes  og  Fabricius’.  Men  det  kan  jo  ikke  undre,  thi  ingen 
havde  saa  rig  lejlighed  og  saa  lang  tid  og  vel  heller  ikke  saa 
stærk  vilje  til  at  sætte  sig  ind  deri  som  han. 


Fabricius  har  engang  udtalt,  at  til  ret  at  gøre  en  grøn¬ 
landsk  missionærs  gerning  i  den  tid  krævedes  der  en  entu¬ 
siasme,  som  hverken  kan  ventes  eller  fordres.  I  hvor  høj 
grad  Provst  Jørgen  Sverdrup  har  besiddet  den,  fremgaar 
forhaabentlig  klart  af  disse  blade.  Heri  naas  han  ikke  paa 
langt  nær  af  nogen  anden  grønlandsk  missionær. 


X. 

MOD  AFTEN. 

Inspektør  Willes  afskedsønske  til  provst  Sverdrup  om  en 
»lyckelig  og  hastig«  hjemrejse  gik  i  opfyldelse.  Som  han  i 
sin  tid,  da  han  første  gang  rejste  op,  var  kommen  hurtig  til 
Grønland,  saaledes  kom  han  nu,  da  han  »i  Jesu  Navn  efter 
24 Va  Aars  Tieneste  har  forladt  mit  gamle  og  besværlige  Mis- 
sionariat«,  hurtigt  over  havet  til  Danmark.  Allerede  8. 
september  —  maanedsdagen  efter  at  det  havde  forladt 
Grønland  —  kastede  »Frieheden«  anker  i  Trangraven  i 
Københavns  havn. 

De  første  dage  efter  hjemkomsten  var  Sverdrup  fuldt  op- 
taget.  Efter  saa  mange  aars  forløb  var  han  » ganske  frem¬ 
med  i  Staden «  og  fandt  først  » efter  nogle  Dages  Omløben  et 
nogenledes  beqvemt  Logement<<  for  sig  og  sin  lille  pleje- 
datter.  Derefter  havde  han  en  ugestid  meget  travlt  med 
»nogle  Handelen  vedkommende  Affaires«,  som  maatte  brin¬ 
ges  i  orden  straks.  Det  var  nemlig  den  foreløbige  ordning 
af  enkemadame  Glomstads  sager,  det  drejede  sig  om,  ind- 
levering  af  boets  papirer,  afvikling  af  leveranceforretningen 
for  kolonien,  opgørelse  af  hendes  status  hos  handelen,  ord¬ 
ning  af  hendes  pension  og  enkeforsørgelse,  og  lignende 
ting.  Udentvivl  har  han  ogsaa  været  hende  —  der  var 
endnu  mere  ukendt  med  København  end  han  —  behjælpe- 
lig  med  at  finde  en  passende  bolig  og  faa  sig  installeret. 

Derfor  kunde  han  først  den  18.  september  »gøre  kollegiet 
sin  opvartning«.  Her  ventede  der  ham  en  skuffelse.  Kol¬ 
legiet  har  ikke  svaret  paa  hans  »supplique«  om  et  vakant 
kald.  Han  sér  deraf,  at  han  neppe  har  haab  om  » hastig 

Promotion«.  Han  tager  det  med  megen  resignation.  »Maae- 
skee  ieg  ogsaa  nu  efter  saa  lang  Tiids  Ophold  i  en  Udørken 
og  næsten  uden  for  alt  menniskelig  Sælskab  er  bleven 
gandske  u-skikket  til  at  forestaae  Præste-Embedet«  her- 
hjemme  i  fædrelandet.  Hertil  kommer  hans  legemlige  svag- 
hed.  Foruden  de  gamle  skavanker  er  han  nu  i  de  sidste  aar 
bleven  svækket  baade  paa  syn  og  hørelse,  og  overfaldes  ofte 
af  en  rysten  paa  hænderne,  som  —  om  det  vedvarer  saaledes 

—  vil  gøre  ham  uskikket  til  at  administrere  sakramentet. 

Men  skal  han  have  noget  haab  om  at  komme  sig  og  saa¬ 
ledes  blive  i  stand  til  at  søge  embede  igen,  maa  han  have 
god  forplejning,  søge  lægehjælp,  og  rimeligvis  gennemgaa 
nogle  kure.  Hertil  strækker  hans  midler  sig  ikke.  De 
normerede  ventepenge  for  grønlandske  missionærer  er  kun 
80  rd.  aarlig,  og  hans  » ringe  oplagte«  vil  kun  strække  til 
til  ekvipering  og  nødtørftig  livsophold  i  den  allerførste  tid. 

Han  ser  sig  derfor  nødsaget  til  at  trække  veksler  paa 
kollegiets  velvilje  og  ansøge  om  at  maatte  —  i  hvert  fald 
foreløbig  —  beholde  sin  hidtil  hafte  aarsløn.  Ellers  vil  han 
nu  »efter  en  lang  og  besværlig  Udlændigheds  Tiid  staae  for 
den  yderste  Fattigdom. « 

Missionskollegiet  stillede  sig  meget  kulant  overfor  ham. 
Under  6.  oktober  bevilgede  det  ham  foreløbig  for  et  aar  de 
fulde  indtægter  af  provsteembedet,  400  rd.,  og  skaffede  ham 

—  ligesom  i  sin  tid  Hans  Egede  havde  haft  det  —  »et 
Værelse  paa  Vaisenhuuset  til  Logementcc. 


I  de  følgende  10 — 11  maaneder  opholdt  Sverdrup  sig  nu 
i  København.  Vi  ved  ikke  særlig  meget  om  dette  ophold 
eller  hvad  han  tog  sig  til  i  den  tid. 

Han  boede  altsaa  paa  vajsenhuset.  Dette  var  dengang  ret 
frit  beliggende  og  dog  i  hjertet  af  byen.  Det  laa  paa  Nytorv 
lige  overfor  raadhuset  og  kun  et  ganske  kort  stykke  vej  fra 
Frue  kirke,  universitetet  og  bispegaarden,  alle  steder  som 
gemte  minder  for  Sverdrup  fra  hans  ungdom  og  som  han 
nu  igen  besøgte.  Uden  tvivl  har  han  ogsaa  gjort  biskop 
Balle  sin  opvartning;  de  var  studenterkammerater  og  havde 
siddet  sammen  under  professor  Holms  lærestol,  og  desuden 
hørte  Grønland  i  alt  fald  af  navn  ind  under  Sjællands 
biskop.  —  Hans  lillé1  plejedatter  har  sikkert  gaaet  i  skole 

Den  norske  grønlandsprest.  —  14. 

med  vajsenhusbørnene,  og  har  der  snart  lært  at  tale  flydende 
dansk  og  glemt  det  meste  af  sit  modersmaal. 

Sverdrup  havde  let  adgang  til  at  omgaas  Grønlands- 
interesserede.  Ved  vajsenhusets  kirke  var  Otho  Fabricius 
prest,  og  til  Vartov,  hvor  Poul  Egede  endnu  virkede  som 
prest  —  han  døde  6.  juni  1789  - —  var  der  kun  faa  minutters 
gang.  Hans  venner  fra  Grønland,  pakhusforvalter  Bruun, 
forhen  købmand  i  Umånak,  og  pakhusskriver  Wulff,  først 
kateket,  senere  købmand  i  Holsteinsborg,  boede  begge  i 
København.  Desuden  blev  hans  myndling,  madame  Glom- 
stad,  boende  i  byen  i  hvert  fald  det  meste  af  et  aar,  og  hende 
har  han  meget  hyppig  besøgt,  dels  for  at  konferere  med 
hende  om  ordningen  af  hendes  affærer  —  endnu  i  som¬ 
meren  1789  korresponderede  han  med  Nordgrønlands 
inspektør  om  disse  —  dels  vel  ogsaa  for  at  kunne  tale  om 
sit  elskede  Jakobshavn  med  én,  som  kendte  og  holdt  af  det. 
Han  fik  ogsaa  her  lejlighed  til  at  være  hende  til  stor  hjælp 
og  trøst  som  sjælesørger,  thi  den  stakkels  enke  ramtes  paa- 
ny  af  en  tung  sorg.  Hendes  lejlighed  laa  i  fjerde  etage,  og 
en  dag  i  vinteren  1789,  da  den  unge  Grønlænderinde,  som 
var  fulgt  med  hende  hjem  —  en  datterdatter  af  missionær 
Berthel  Laersen  —  stod  med  hendes  lille  søn  paa  armen  og 
saa  ud  af  et  vindue,  tabte  hun  barnei;  det  faldt  ned  paa 
gadens  stenbrolægning  og  slog  sig  ihjel  paa  stedet.  Den 
unge  pige  tog  sig  dette  saa  nær,  at  hun  ikke  ret  længe  efter 
døde  af  sorg  og  græmmelse.  Man  kan  let  tænke  sig,  hvad 
det  vilde  sige  for  den  haardt  prøvede  kvinde,  at  hun  her  i 
den  fremmede  by,  hvor  hun  hverken  havde  slægt  eller  ken- 
dinge,  under  disse  sørgelige  forhold  havde  sin  trofaste, 
varmhjertede  faderlige  ven  og  prest  ved  sin  side.  — 

Der  er  vel  neppe  tvivl  om,  at  Sverdrup  med  sin  lille  pige 
ogsaa  har  aflagt  sin  kære  ven  Egede  Saabye,  som  dengang 
var  prest  paa  Falster,  et  længere  besøg,  og  ligeledes  mod- 
taget  besøg  af  ham  i  København;  maaske  har  de  begge  talt 
ved  Poul  Egedes  begravelse. 

Nogen  større  selskabelighed  deltog  Sverdrup  sikkert  ikke 
i  under  sit  ophold  i  København,  dertil  var  hans  bekendt- 
skabskreds  for  lille,  og  han  var  vel  ogsaa  bleven  for  uvant 
dermed  og  ukendt  med  de  gængse  selskabelige  former.  Men 
det  var  ham  en  glæde  at  færdes  mellem  folk  og  paa  saa- 
danne  steder,  hvor  mange  mennesker  samledes.  Da  hans 
lille  plejedatter  kom  til  Norge,  længtes  hun  meget  tilbage  til 
Købønhavn  med  dens  livlige  færdsel  og  brogede  og  muntre 

liv,  og  i  den  første  tid  græd  hun  bestandig  og  raabte: 
»kongens  hauge!  kongens  hauge !«  Hermed  menes  Rosen¬ 
borg  slotshave  eller  -park,  som  dengang  laa  i  udkanten  af 
hovedstaden  lige  op  til  volden  mellem  Nørre-  og  Østerport. 
Om  dette  sted  siger  biskop  Mynster,1)  at  det  var  en  af 
Københavnernes  fornøjelser  om  vaaren  og  sommeren  at 
spasere  her,  »hvor  dengang  beau-monde  forsamledes  i  den 
saakaldte  Cavalleer-Gang  i  saadan  Mængde,  at  man  neppe 
kunde  trænge  sig  frem.«  Haven  er  iøvrigt  lige  skøn  og  idyl¬ 
lisk,  enten  man  sér  den  om  høsten  ved  løvfaldstid,  om 
vinteren  med  rim  paa  træer  og  buske,  om  vaaren  i  løv¬ 
springet,  eller  om  sommeren,  naar  alt  staar  grønt  og  der  er 
svalt  og  skyggefuldt  under  de  høje  træers  mægtige  kroner. 
Og  en  saadan  naturpragt  havde  Sverdrup  jo  ikke  set  i  en 
halv  menneskealder  og  den  lille  Kirsten  aldrig.  Det  var 
derfor  ikke  underligt,  at  de  ikke  blev  trætte  af  daglig  at 
færdes  her. 


Da  missionskollegiet  bevilgede  hans  ansøgning  om  større 
ventepenge,  udtalte  det,  at  man  haabede  at  »De  bu  med 
Deres  Nærværelse  fremdeles  utrættet  vil  i  Deres  Fag  bidrage 
til  denne  Missions  beste  Opkomst.« 

Det  er  ikke  ganske  klart,  hvad  hermed  menes.  Er  tanken 
ligefrem  den,  at  Sverdrup  skulde  være  lektor?  Poul  Egede 
var  80  aar  gammel,  og  hans  død  kunde  ventes  naarsomhelst. 
Fabricius  var  nok  hans  hjælper,  og  som  prest  ved  vajsen- 
huset  nærværende,  men  han  søgte  befordring  og  kunde 
eventuelt  faa  embede  udenfor  København.  Og  i  og  for  sig 
var  det  en  noksaa  rimelig  ting,  om  Sverdrup  med  sin  lange 
erfaring  i  grønlandske  forhold  og  sit  indgaaende  kendskab 
til  og  anerkendte  dygtighed  i  sproget  blev  kollegiets  konsu¬ 
lent  og  lærer  for  de  vordende  missionærer.  Han  maatte  i 
alt  fald  for  en  umiddelbar  betragtning  egne  sig  langt  bedre 
dertil  end  Fabricius,  som  kun  havde  været  5  aar  i  Grønland 
—  for  femten  aar  siden.  Og  i  saa  fald  kan  man  forklare 
sig  Fabricius’  ellers  ubegribelige  men  uomtvistelige  animo¬ 
sitet  mod  Sverdrup.  —  Eller  var  tanken  blot  den,  at  han 
nu,  medens  han  opholdt  sig  i  København,  skulde  staa  kol¬ 
legiet  bi  med  raad  og  anvisninger  udfra  sit  kendskab  til 


J)  Meddelelser  om  mit  Levnet,  sd.  16. 


212 


missionen  og  forholdene,  og  maaske  hjælpe  Egede  og  Fabri- 
cius  med  oversættelser  og  korrektur?  —  Eller  var  endelig 
meningen  kun  den,  at  han  skulde  meddele  kollegiet  ind- 
gaaende  oplysninger  om  den  af  ham  selv  forestaaede  mis- 
sion  og  menighed? 

Spørgsmaalet  bliver  vel  aldrig  tilfulde  opklaret.  Det 
sidste  gjorde  Sverdrup  i  hvert  fald,1)  og  han  siger  ogsaa,  at 
han  haaber  »i  dette  mit  Frieheds-Aar«  at  faa  udført  noget 
oversættelsesarbejde.  Det  kan  vel  heller  ikke  være  tvivl 
underkastet,  at  hvis  han  havde  lagt  an  derpaa  og  gjort  sig 
anstrengelser  derfor,  kunde  det  godt  være  lykkedes  ham  at 
blive  Egedes  efterfølger  som  lektor.  Men  det  laa  nu  éngang 
ikke  til  ham  at  trænge  sig  frem,  og  han,  der  vurderede  sig 
selv  saa  beskedent,  har  vel  ogsaa  mistvivlet  om  sine  evner 
til  at  udfylde  en  saadan  stilling. 


Ogsaa  i  denne  vinter  var  Sverdrup  ofte  syg  og  undertiden 
sengeliggende.  Men  »ved  den  mildere  Clima  og  passende 
Medicamenters  Bruug«  bedredes  hans  helbred  betydeligt,  og 
ved  foraarstid  1789  var  han  saa  rask,  som  han  i  mange  aar 
ikke  havde  været.  Da  han  nødig  vilde  ligge  kollegiet  til 
byrde  længere  end  højst  nødvendigt,  og  desuden  længtes 
efter  igen  at  komme  i  virksomhed,  begyndte  han  at  se  sig 
om  efter  et  embede  i  Norge,  som  kunde  passe  sig  for  ham 
»som  en  allerede  aldrende  og  svagelig  Mand«. 

7.  marts  1789  døde  sognepresten  CarstenHenrichSchanche 
i  Avaldsnes  paa  Karmøen  i  Kristiansands  stift.  Da  etter¬ 
retningen  herom  i  løbet  af  april  maaned  kom  til  København 
og  embedet  opsloges  ledigt,  gik  Sverdrup  op  i  kancelliet  for 
at  forhøre  sig  om  dets  indtætger  og  forhold.  Da  han  er- 
farede,  at  der  kun  var  én  kirke  og  intet  anneks,  blev  dette 
bestemmende  for  ham.  Uagtet  han  ellers  ikke  endnu  kunde 
faa  nøjagtige  oplysninger  om  dets  »importence«,  besluttede 
han  dog  at  søge  det.  Han  bad  da  straks  kollegiet  om  en 
anbefaling  til  at  vedlægge  sin  ansøgning.  Den  meddeltes 
ham  21.  april  og  lyder  saaledes:  »Velærværdige  Hr.  Provst 
Jørgen  Sverdrup,  der,  efterat  han  havde  anvendt  megen 
Fliid  paa  sine  Studeringer  her,  og  taget  alle  sine  Examina 
med  beste  Caracter,  gik  i  Aaret  1764  over  til  Grønland  som 
Missionaire;  har  som  Missionaire  og  Provst  nu  udholdt  i 


1)  Indberetning  af  31.  marts  1789. 

dette  haarde  Land  over  24  Aar,  og  i  samme  Tiid  med  den 
største  Retskaffenhed  i  alle  Deele  søgt  at  befordre  den  der 
i  Landet  værende  Missions  Vel.«  Desforuden  har  kollegiet 
paa  det  kraftigste  »recommenderet«  hans  ansøgning  hos 
kancelliet  og  kongen  —  hans  vartpenge  tyngede  jo  svært 
paa  den  slunkne  missionskasse !  —  thi  medens  ellers 
forhenværende  Grønlandsprester  oftest  maatte  slide  kan- 
celliets  trapper  i  mange  aar  og  forgæves  søge  det  ene 
embede  efter  det  andet,  fik  Sverdrup  straks  det  første  og 
eneste  embede,  han  søgte. 

Men  med  hans  sædvanlige  vanskæbne  viste  netop  dette 
sig  langtfra  at  være  nogen  »lykke«. 

29.  maj  1789  udnævntes  forhenværende  provst  i  Grønland 
Jørgen  Jørgensen  Sverdrup  til  sogneprest  for  »Augwalds- 
næs«1)  menighed  i  Kristiansands  stift.  Han  mener  selv,  at 
»den  hastige  Forfremmelse «  skyldes  kollegiets  »Recommen- 
dation«  og  takker  meget  saavel  herfor  som  for  al  bevaagen- 
hed  igennem  de  mange  aar  i  Grønland.  For  saa  vidt  var  alt 
godt  —  indtil  der  indløb  nærmere  efterretninger  om  em- 
bedet  fra  Norge.  Saa  blev  han  forskraékket,  og  det  var  ikke 
saa  sært,  thi  det  viste  sig,  at  kaldet  kun  var  »maadeligt  af 
Indtægt«,  der  var  desuden  ikke  mindre  end  to  enker  at 
svare  pension  til,  og  da  naadensaaret  vilde  vare  til  marts 
1790,  fik  Sverdrup  ingen  indtægt  af  embedet  før  efter  den  tid. 
Saa  vil  han  vel  nok,  mener  han,  som  enlig  og  ugift  kunne 
»finde  nødtørftigt  Leve-Rrød«  ved  det,  »saalænge  Gud  giver 
Kræfter«.  Men  da  nu  vartpengene  ifølge  kollegiets  bestem¬ 
melse  skal  ophøre  8.  september,  faar  han  et  halvt  aars  tid 
intet  at  leve  af,  men  en  hel  del  udgifter,  bl.  a.  ved  oprejsen 
til  Norge,  overtagelse  af  embedet,  og  bosættelse. 

Derfor  sér  han  sig  —  »i  hvor  ugierne  ieg  vil  være  til 
Ryrde  for  Missions-Cassen,  og  til  Hinder  for  det  høye  Col- 
legii  viise  Hensigter,  som  ved  naadigst  at  forhiælpe  mig  til 
dette  lidet  Leve-Brød,  søgte  jo  før  jo  heller  at  befrie  Cassen 
fra  denne  Udgivt«  —  under  disse  omstændigheder  d.  11. 
juli  nødsaget  til  »paa  det  indstændigste  at  anholde  om«,  at 
vartpengene  tilstaas  ham  indtil  naadensaarets  udløb. 

Kollegiet  tilstaar  ham  det  under  25.  juli,  og  nu  beskikker 
han  sit  hus  og  bereder  sig  til  at  drage  til  Norge  for  at  til- 
træde  sit  nye  embede. 


J)  I  prestekaldsbogen  for  Norge  i  det  danske  rigsarkiv  kaldes 
det  Augwoldsnæs. 

Sverdrups  nye  kald  ligger  i  skærgaarden  paa  Norges  vest¬ 
kyst  nogle  mil  nord  for  Stavanger  og  umiddelbart  syd  for 
det  nuværende  Haugesund.  Sognet  udgjorde  den  midtre  del 
af  den  store  Karmø.  Sit  navn  har  det  efter  en  sagnkonge 
Aagvald  eller  Augwald,  som  godt  300  aar  efter  Kristi  fødsel 
skal  have  bosat  sig  der,  hvor  nu  Avaldsnes  kirke  og  preste- 
gaard  ligger,  og  underlagt  sig  Karmøen,  de  omliggende  øer 
og  fastlandskysten  hinsides  Kannsundet. 

Avaldsnes  er  rigt  paa  historiske  minder.  Her  var  før 
kristendommens  tid  et  gammelt  Gudehov,  og  der  er  gjort 
rige  gravfund  fra  den  ældre  jernalder  i  den  saakaldte 
»kongshauge«,  hvor  bl.  a.  kong  Aagvald  skal  være  bleven 
højlagt. 

Flere  historiske  kongers  navne  er  knyttet  til  Avaldsnes. 
Harald  Haarfager  byggede  her  en  kongsgaard,  hvor  han 
opholdt  sig  meget,  og  hvor  han  maaske  er  død  936.  Snorre 
kalder  den  »en  stor  og  herlig  gaard«.  Her  dyrkedes  allerede 
omkr.  aar  1000  meget  korn.  Olav  Trygvason  og  Olav  den 
hellige  har  ligeledes  begge  boet  paa  Avaldsnes  kongsgaard. 
Her  var  det,  at  Asbjørn  Sælsbane  dræbte  Tore  Sæl  for  kon¬ 
gens  øjne.  —  Omtrent  953  stod  der  udenfor  Avaldsnes  et 
søslag  mellem  Haakon  den  gode  og  Erikssønnnerne.  — 
Kongsgaarden  opbrændtes  af  Hanserne  aar  1368. 

Den  første  kirke  paa  Avaldsnes  rejstes  af  Olav  Trygvason. 
Det  var  et  8-kantet  stenkapel,  hvis  fundamenter  fandtes 
paa  den  nuværende  kirkegaard  for  nogle  menneskealdre 
siden.  Det  skal  have  eksisteret  endnu  omkring  aar  1600, 
men  i  »øde  og  forfalden«  tilstand. 

Dernæst  rejste  Haakon  Haakonsøn  lidt  over  midten  af 
13de  hundredaar  en  gotisk  stenkirke  paa  Avaldsnes.  Det 
var  en  meget  anselig  bygning,  hvis  skib  var  40  alen  langt, 
over  20  alen  bredt  og  16  alen  højt,  og  med  et  kor  paa  17 
alens  længde.  Mod  vest  afsluttedes  kirken  af  et  mægtigt 
firkantet  stentaarn,  og  der  fandtes  desuden  et  »Mariakapel« 
ved  den.  Tæt  op  til  kirkens  nordvæg  stod  —  og  staar  endnu 
—  en  høj,  slank  bautasten,  som  kaldtes  »Jomfru  Marias 
synaal«;  den  hælder  stærkt  over  mod  kirken;  det  hedder, 
at  naar  den  rører  ved  kirkemuren,  skal  verden  forgaa. 

Avaldsnes  kirke,  der  kaldtes  »01avskirken«,  var  i  middel¬ 
alderen  et  af  de  14  »kongelige  kapeller«  o:  kirker  hvortil 
kongen  havde  kaldsret.  Den  var  desuden  »kollegiatkirke«, 
idet  der  ved  den  underholdtes  et  kollegium  af  kanniker  og 
korbrødre. 

Denne  anselige  kirke  var  omkr.  aar  1600  saa  at  sige  en 
ruin.  Taget  var  helt  borte;  paa  toppen  af  taarnmurene 
voksede  buske.  Da  man  savnede  midler  til  at  genrejse  kir¬ 
ken  i  dens  gamle  skikkelse,  fandt  man  paa  at  bygge  en 
tømmerkirke  indenfor  det  gamle  skibs  mure  og  forbinde 
denne  med  det  gamle  stenkor.  Denne  »kombinerede  indret- 
ning«  benyttedes  lige  til  henimod  midten  af  det  19de 
hundredaar. 

Dette  var  altsaa  Sverdrups  kirke. 

Ved  siden  af  kirken  —  lidt  sydøst  for  denne  —  laa  den 
anselige  prestegaard,  en  stor,  palæagtig  hovedbygning  af 
sten  med  kvist  og  frontespice,  og  mange  udbygninger.  Det 
maa  have  været  en  mærkelig  forandring  for  Sverdrup  at 
komme  fra  sin  eneste,  lave  stue  i  Jakobshavn  til  de  høje  og 
herskabelige  sale  i  Avaldsnes.  —  Foran  vaaningshuset  ned 
imod  søen  laa  en  have,  hvori  bl.  a.  var  nogle  mægtige,  gamle 
asketrær,  som  staar  endnu. 

Nedenfor  prestegaarden  ved  en  lille  vig  laa  et  gammelt 
handels-  og  tingsted,  som  kaldtes  Gloppe.  Her  holdtes  ting 
endnu  i  Sverdrups  tid,  medens  handelsstedet  var  gaaet  til- 
bage.  Men  endnu  var  der  især  i  tingtiderne  meget  liv  — 
men  ogsaa  megen  daarligdom. 

Ogsaa  til  daglig  var  her  betydelig  livligere,  end  Sverdrup 
var  vant  til  fra  Grønland.  Han  siger  selv,  at  prestegaarden 
» ligger  i  Alfarvei«  og  at  der  bestandig  er  livlig  færdsel  paa 
stranden  og  sundet  lige  foran  den. 

Der  var  ogsaa  naturskønt  paa  og  omkring  stedet,  og  frie 
udsyn  til  flere  sider.  Avaldsnes  omtales  som  » sjelden  fagert 

og  fritliggende  ved  den  lange  blaa  led; - der  er  et 

eget  trylleri  ved  den  stolte,  herlige  udsigt  paa  dette  sted. 
Kommer  man  til  Avaldsnes  en  solskinsdag  med  frisk  bris, 
er  det  ligesom  man  med  ét  blir  løftet  ud  af  hverdagslivet  og 
føler  sig  grebet  af  den  naturens  og  historiens  højhed,  som 
hviler  over  stedet.  Avaldsnes  skyder  sig  ligesom  ud  af  det 
almindelige,  hverdagsagtige  landskab,  ud  i  den  store  stil. 
Det  ligger  frit  og  højt  og  skønt  med  blaa,  skinnende  sjø 
rundtom  og  hvide  sejl.« 

I  den  henseende  maatte  det  minde  Sverdrup  om  hans 
kære  Jakobshavn,  thi  med  undtagelse  af  »historiens  høj- 
hed«  kan  denne  beskrivelse  godt  anvendes  paa  det  vue,  han 
daglig  havde  for  øje  fra  sin  »prestegaard«  dér.  Selv  de 
»hvide  sejl«  mangler  ikke,  kun  er  det  de  uendelig  meget 

mere  gigantiske  isfjelde,  som  repræsenterer  dem.  Og  for 
saa  vidt  var  det  en  lykke,  at  han  netop  kom  til  dette  sted, 
thi  han  vilde  neppe  have  kunnet  udholde  at  blive  inde- 
spærret  i  en  trang  dal  mellem  overhængende  fjeldsider  uden 
»den  store  stil«  og  uden  udsigt  til  »den  blaa  sjø«. 


* 


I  september  maaned  kom  provst  Sverdrup  til  Avaldsnes, 
og  17.  søndag  efter  trefoldighed,  d.  5.  oktober  1789,  blev 
han  indsat  i  sit  nye  embede  af  herredsprovsten,  sogneprest 
Troels  Christian  Krogh  i  Skudesnes. 

Det  var  ikke  sunget  over  Jørgen  Sverdrups  vugge,  at  han 
nogentid  skulde  komme  »paa  den  grønne  gren«  her  i  livet. 
Heldet  fulgte  ham  hellerikke  nu,  da  han  var  kommen  til  sit 
fødeland.  Det  viste  sig,  at  sognekaldet  var  endnu  mere 
»maadeligt«,  end  han  havde  troet.  I  kancelliet  havde  man 
opgivet  dets  indtægter  til  315  rd.,  men  paa  stedet  opgaves 
de  kun  til  229  rd.,  og  dette  var  nok  det  rigtige,  thi  der  fand- 
tes  ikke  noget  mensalgods.  De  eneste  visse  indtægter  var 
96  tdr.  havre  i  korntiende  og  6  rd.  i  kvægtiende.  De  visse 
udgifter,  enkepension  og  skatter,  var  over  50  rd.  Preste- 
gaardens  landbrug,  den  gamle  kongsgaards  jorder,  var  det 
bedste  ved  kaldet;  der  kunde  holdes  6  heste,  30  kør  og  endel 
faar  og  avles  100  tdr.  korn.  Men  han  manglede  midler  til  at 
sætte  det  igang.  Derfor  maatte  han  indtil  videre  —  for  ikke 
at  lade  jorden  ligge  udyrket  —  overlade  det  til  sin  formands 
enke,  som  havde  alt  fornødent  til  gaardens  drift.  Og  da  hun 
sad  med  stor  familie,  8  uforsørgede  børn,  tog  han  kun  en 
ringe  forpagtningsafgift  og  levede  saaledes  »af  haanden  og 
i  munden«  det  første  par  aar. 

Men  i  1791  vilde  eller  kunde  presteenken  ikke  drive 
bruget  længere,  og  Sverdrup  maatte  da  se  at  skaffe  udveje 
til  selv  at  overtage  det.  Han  tyede  da  atter  til  missions- 
kollegiet  og  tilskrev  det  19.  september  1791.  Han  haaber 
ikke  at  være  ganske  glemt  af  kollegiet,  men  »at  der  endnu 
i  min  svage  Alderdom  haves  noget  tilovers  af  den  Naade  og 
Bevaagenhed,  der  ved  adskillige  Leiligheder  blev  yttret  mod 
mig  i  mine  yngre  Aar.«  Han  søger  ikke  understøttelse  til 
befordring,  thi  kaldet  er  —  omend  ringe  af  indtægter  — 
dog  i  andre  henseender  passende  for  ham  som  ældre  og 
svagelig,  da  »her  er  ikkun  een  Kirke,  følgelig  ikke  saa 
mange  besværlige  Reiser  som  i  andre  norske  Landsbye- 

Kald«.  Men  han  søger  hjælp  til  at  kunne  overtage  preste- 
gaardens  avling.  Den  besætning  m.  m.,  som  »følger  med 
Præstegaarden«  er  kun  2  heste,  13  kør,  nogle  ungkvæg,  en 
gammel  vægt  og  21  tdr.  havre  til  udsæd.  Alt  det  øvrige  af 
besætning,  inventar,  redskaber  samt  nogle  huse  til  driften, 
presteenken  tilhørende,  maa  købes.  Hertil  vil  kræves  omtr. 
600  rd.  Han  ansøger  derfor  om  et  laan  paa  400  rd.,  som  han 
vil  forrente  og  afdrage  i  4  aar.  Skulde  Herren  behage  at 
bortkalde  ham  forinden,  haaber  han,  at  hans  bo  og  naadens- 
aaret  skal  kunne  dække  restgælden. 

Under  22.  oktober  svarede  kollegiet:  »Deres  Velærværdig- 
heds  mange  Aars  retskafne  Tieneste  ved  Missionen  er  os 
stedse  i  saa  behagelig  Erindring,  at  vi  ei  allene  skal  finde 
os  villige  til  enhver  anden  Understøttelse  for  Dem«  —  men 
ogsaa  med  glæde  bevilger  dette  laan. 

Sverdrup  følte  sig  »oplivet  af  den  inderligste  Glæde  over 
at  erfare  det  høye  Collegii  vedvarende  naadige  Bevaagen- 
hed«,  og  nedsendte  6.  februar  1792  en  obligation  for  beløbet. 
Den  er  ikke  »forelæst  for  Retten«,  da  der  ikke  for  nylig  er 
holdt  ting  og  først  vil  blive  det  til  maj,  men  han  har  fore¬ 
vist  den  for  herredsprovsten  og  sorenskriveren,  og  begge 
har  bevidnet,  at  der  ikke  hefter  nogen  gæld  paa  pantet. 
Men  hvis  kollegiet  ønsker  det,  skal  han  gerne  besørge  den 
tinglæst. 

Paa  det  tidspunkt  havde  Sverdrup  sikkert  allerede  over- 
taget  avlingen  ved  understøttelse  af  sine  stedlige  venner,  thi 
»i  det  Haab,  at  Obligationen  allerede  findes  gyldig«  ud- 
steder  han  en  anvisning  paa  200  rd.  til  foged  Dahl  og  en  paa 
100  rd.  til  provst  Krogh. 

I  de  følgende  aar  afbetalte  han  de  400  rd.  med  4  pct.  rente 
ved  veksler,  udstedt  af  d’hrr.  Jacob  Kielland  &  Søn  i  Stavan¬ 
ger.  1798  var  hele  laanet  af  draget. 


Sverdrup  fik  saaledes  omsider  »tilstrækkeligt  Leve- 
Brød«  i  Avaldsnes.  Men  altid  blev  det  dog  i  største  tarve- 
lighed. 

Rede  penge  havde  han  sjeldent  til  raadighed.  Enhver 
ekstraordinær  udgift  voldte  ham  vanskelighed.  Da  konge- 
slottet  Christiansborg  i  København  var  brændt  26.  februar 
1794,  udsendte  hans  biskop  et  cirkulære  til  stiftets  preste- 
skab  med  opfordring  til  at  yde  bidrag  til  slottets  opførelse. 

Sverdrup  vilde  meget  gerne  give  30  rd.  »af  min  Fattigdom, 
for  at  lægge  min  Hengivenhed  og  Taknemlighed  for  Konge¬ 
huset  og  dets  milde  Regiering  for  Dagen«,  men  hvor  lidet 
det  end  er,  kan  han  kun  gøre  det,  hvis  missionskollegiet  vil 
lægge  ud  for  ham  til  næste  sommer.  Da  kollegiet  ikke  vilde 
det,  fik  han  formodentlig  ikke  den  glæde. 

Hans  husførelse  og  levemaade  var  til  det  yderste  spar¬ 
tansk.  Den  har  neppe  i  ret  meget  adskilt  sig  fra  den,  han 
var  vant  til  i  Grønland.  En  af  grundene  til  at  han  ikke  kan 
tænke  paa  at  tage  kapellan  er,  at  »ei  heller  min  huuslige 
Forfatning  tillader  mig  at  holde  saadan  en«.  Han  klager 
ogsaa  flere  gange  over  »Stedets  dyre  Levemaade«. 

Hans  hus  styredes  af  plejedatteren,  som  i  daglig  tale 
kaldtes  »Kissen«.1)  Hun  blev  hans  trofaste  plejerske  til  det 
sidste.  Senere  giftede  hun  sig  med  lods  Ole  Olsen  paa 
Røvær.  Han  omkom  paa  søen  under  udøvelsen  af  sit  kald. 
Hans  hustru  skal  have  hørt  varsel  —  nødskrig  fra  havet 
i  den  retning  hvor  manden  omkom  —  en  uge  før  hans  død. 
Med  ham  havde  hun  to  sønner  Ole  og  Kristian.  Siden  blev 
hun  gift  med  lods  Peder  Thorsen  Haavik,  med  hvem  hun 
havde  en  datter  Sara,  som  blev  gift  med  lods  Thorkel  Baard- 
sen  paa  Røvær.  Af  deres  10  børn  —  der  var  smaa  af  vekst 
og  mørke  af  hudfarve  og  haar  —  levede  endnu  nogle  i  1913. 

Kirsten  Johannesdatter  døde  paa  Røvær  d.  5.  januar 
1854,  80  aar  gammel. 


Med  provst  Sverdrups  helbred  gik  det  nu  i  nogle  aar 
stærkt  ned  ad  bakke.  Hans  sinds-  og  legemskræfter  aftog 
mere  og  mere,  hukommelsen  slog  ham  fejl,  venstre  øre 
tabte  efterhaanden  al  hørelse,  hans  syn  svækkedes,  saa 
han  ikke  mere  kunde  læse  og  skrive  ved  lys,  men  kun  ved 
dagen,  og  det  slet  nok;  hænderne,  især  den  højre,  havde  ofte 
stærke  rysteture.  I  januar  1794  blev  paa  engang  hans  højre 
haand  »aldeles  lam  og  følesløs«,  saa  han  i  et  par  uger  slet 
intet  kunde  foretage  »ved  Skrivning  eller  andre  Embeds 
Affaires«.  Han  blev  nu  bange  for,  at  dette  skulde  gentage 
sig  eller  blive  konstant,  og  skrev  derfor  24.  februar  til  mis¬ 
sionskollegiet,  at  da  hans  » nærværende  skrøbelige  Forfat- 


1 )  Den  grønlandske  udtale  af  Kirsten  er  Kise.  Saaledes  har 
Sverdrup  rimeligvis  kaldt  hende.  Dette  er  da  bleven  opfattet 
som  eller  fornorsket  til  »Kissen«. 


219 


ning  for  største  Deelen  er  en  Virkning  af  min  lange  Tieneste 
i  Grønland  og  det  meget  onde,  ieg  derved  har  staaet  i«,  bér 
han  paa  forhaand  om  understøttelse,  hvis  han  skulde  blive 
nødt  til  at  » resignere «  sit  embede.  Han  vil  ellers  komme  til 
at  lide  nød  »i  min  svage  Alderdom «,  da  han  ikke  kan  leve 
af  den  ringe  pension,  kaldet  kan  yde.  Han  vil  ikke  resignere 
uden  yderste  nødvendighed,  men  haaber  saa  heller  ikke  »at 
forlades  gandske  hiælpeløs«.  Han  tilbyder  for  understøttel¬ 
sen  »som  emeritus  at  giøre  hvad  Tieneste  ieg  best  kan  ved 
Missionen«. 

Missionen  beklagede  hans  skrøbelige  forfatning,  men 
turde  ikke  love  understøttelse  paa  grund  af  kassens  fattig¬ 
dom.  Det  tilskrev  imidlertid  biskoppen  i  Kristiansand  om 
ved  første  vakance  at  erindre  Sverdrup  til  et  bedre  og 
»mindre  besværligt«  (sic!)  kald,  da  man  saa  skal  anbefale 
det  paa  det  varmeste  paa  højere  steder. 

Dette  var  en  misforstaaelse.  Sverdrup  vilde  slet  ikke  bort 
fra  Avaldsnes.  Biskoppen  forstod  ham  bedre.  Han  siger, 
at  han  med  glæde  skal  indstiile  ham  til  et  bedre  kald,  naar 
lejlighed  gives,  men  »behageligere  Sted  og  mageligere  Kald 
gives  ei  i  det  heele  Stift,  end  Augwaldsnæs,  der  har  kun  een 
Kirke,  tædt  ved  Præstegaarden,  og  Sognet  for  det  meeste 
liggende  paa  det  slette  og  flade  Land  Carmøen,  saa  han  vel 
og  nødig  skulde  ville  fløtte  derfra,  cc1) 

Senere  blev  Sverdrups  helbred  i  en  aarrække  atter  noget 
bedre,  omend  aldrig  mere  helt  tilfredsstillende.  Gigt  var 
han  saaledes  bestandig  plaget  med  i  større  eller  mindre 
grad,  og  syn  og  hørelse  fik  han  aldrig  fuldtud  tilbage. 


Om  Sverdrups  virksomhed  som  prest  i  Norge  er  ikke 
meget  bekendt,  men  dog  nok  til  deraf  at  slutte,  at  den  ikke 
har  været  mindre  nidkær  her  end  i  Grønland. 

Samme  maaned,  som  han  udnævntes  til  prest  i  Avalds¬ 
nes,  blev  sognepresten  ved  Holmens  kirke  i  København 
Hans  Henrich  Sørensen  Tybring  (f.  11.  februar  1732  i  Øie- 
stad  prestegd.,  +  18.  februar  1798  i  Kr. sand)  beskikket  til 
biskop  i  Kristiansands  stift.  Han  omtales  af  sine  samtidige 
som  en  from  og  saare  elskelig  mand,  hvis  sjeldne  Gudfryg- 


*)  Biskop  Tybrings  pro  memoria  til  missionskollegiet  af 
15.  april. 


220 


tigheds  og  kærligheds  ros  lød  fra  alles  læber.  Han  var  en 
nidkær  og  virksom  visitator.1) 

Det  taler  derfor  stærkt  til  fordel  for  Sverdrups  preste- 
virksomhed,  at  biskop  Tybring  satte  ham  meget  højt.  Han 
har  ventelig  kendt  ham  allerede  fra  København  —  hvor 
Sverdrup  vel  har  gjort  sin  tilkommende  biskop  sin  opvart- 
ning  —  og  allerede  der,  som  alle  andre,  faaet  det  bedste 
indtryk  af  ham  som  en  udpræget  personlighed,  en  alvorlig 
troende  kristen  og  en  nidkær  prest  og  sjælesørger.  Han 
kalder  Sverdrup  » denne  meget  brave  og  nidkiære  Mand«. 
Og  dette  indtryk  bestyrkedes  kun,  da  han  havde  holdt  visi- 
tats  hos  ham  i  Avaldsnes.  Da  den  gamle  provst  Krogh  i 
Skudesnes  trak  sig  tilbage  som  herredsprovst,  var  biskop- 
pen  derfor  ikke  et  øjeblik  i  tvivl  om,  at  Sverdrup  burde 
være  hans  etterfølger,  uagtet  han  var  den  sidst  ansatte  af 
herredets  prester. 

11.  juni  1792  blev  han  da  af  biskoppen  beskikket  til 
provst  i  Karmsunds  provsti.  Og  skønt  han  21.  juni  i  meget 
indtrængende  udtryk  —  med  tak  »for  derved  udviiste  store 
og  uforskyldte  Bevaagenhed«  —  frabad  sig  denne  ære,  »saa- 
som  min  Alder  og  jævnlige  Gigt-Svaghed  ei  giver  mig  Haab 
om  at  kunde  forrette  det  med  Nytte «,  fastholdt  biskoppen 
i  svarskrivelse  af  16.  juli  sin  beskikkelse,  fordi  Sverdrup 
saa  absolut  var  den  bedst  kvalificerede,  han  vidste,  til  dette 
embede. 

Sverdrup  virkede  da  som  provst  i  4  aar,  og  vandt  ved  sit 
forhold  biskoppens  fulde  tilfredshed.  Men  embedet  voldte 
ham  overordentlig  megen  besvær,  idet  hans  helbred  jo  netop 
i  disse  aar  var  yderligt  slet.  De  vidtløftige  skriverier  —  ind- 
beretninger,  lister,  regnskaber  etc.  —  fik  han  ganske  vist 
altid  færdig  til  rette  tid,  skønt  hans  daarlige  syn  i  høj  grad 
vanskeliggjorde  det,  men  det  var  ham  ikke  muligt,  »at  etter¬ 
komme  alle  mine  partes  som  Provst«,  saaledes  lykkedes  det 
ham  ikke  hvert  aar  at  holde  visitats  i  hele  herredet.  Og  da 
det  aldrig  tilfredsstillede  ham  at  gøre  noget  halvt,  søgte 
han  afsked  fra  provsteembedet  i  høsten  1795.  Biskoppen 
er  meget  ked  deraf,  forsikrer,  at  han  er  fuldt  tilfreds  med 
Sverdrups  besørgelse  af  embedet,  at  han  ikke  kan  faa  nogen, 
der  bedre  kan  varetage  det,  og  beder  ham  vedblive. 

Det  kan  Sverdrup  ikke.  Uagtet  » Deres  Høiærværdigheds 
høigunstigst  tilkiendegivne  Velbehag  over  mit  Forhold  i 
den  korte  Tid  ieg  har  forestaaet  Provste-Embedet,  er  mig 


*)  Faye:  Christianssands  bispe-  og  stiftshistorie,  419  flg. 

til  største  Opmuntring«,  —  uagtet  biskoppens  »yttrede 
Ønske  om  min  Vedblivelse  bør  være  mig  en  Befaling  dertil, 
naar  ieg  ikkun  saae  mig  i  Stand  til  at  forrette  det,  som  ieg 
burde «,  —  og  uagtet  det  ikke  kan  nægtes,  at  »iblandt  Carm- 
sunds  Præstegaarde  er  jo  Augwaldsnæs«  den  bekvemmeste 
til  provstens  bolig,  da  derfra  saa  ofte  » gives  Leilighed  til 
Brevers  Befordring«  —  saa  kan  han  dog  ikke  vedblive,  da 
ikke  blot  hans  helbred,  men  ogsaa  hans  samvittighed  for¬ 
byder  ham  det,  fordi  det  nemt  vilde  komme  til  at  gaa  ud 
over  hans  prestevirksomhed.  Dette  er  skrevet  18.  december 
1795.  Men  hensynsfuld  som  altid  tilbyder  han  at  vedblive, 
indtil  alle  denne  sæsons  ekspeditioner  er  endt,  og  først  fra- 
træde  »næstkommende  Sommer«,  for  at  hans  eftermand 
kan  faa  tid  til  at  sætte  sig  ind  i  provstiets  forretningsgang 
»inden  Expeditionerne  begynde  paa  nye«. 

Som  i  Grønland  saaledes  laa  ogsaa  i  Norge  den  kommende 
slægts  opdragelse  ham  stærkt  paa  sinde.  Han  »anseer  det 
for  høist  vigtigt  og  fornødent«  saa  ofte  som  muligt  »at  reise 
om  i  Sognet  for  at  have  Øie  med  Skoleholderne  og  under- 
søge  deres  Forhold  med  Ungdommens  Underviisning«,  især 
fordi  man  herude  paa  landet  »distoværre  ei  har  de  beqvem- 
meste  Skoleholdere;  men  maae  lade  sig  nøie  med  dem  saa- 
dan  som  de  kan  faaes«. 

Der  findes  ogsaa  enkelte  andre  vidnesbyrd  om,  at  Sver- 
drups  nidkærhed  som  prest  ikke  er  bleven  mindre  med 
aarene.  Saaledes  siger  han  selv,1)  at  »de  prestelige  Forret¬ 
ninger  med  hvad  dertil  hører  for  største  Deelen  borttager 
heele  Dagen «  for  ham.  —  Og  hans  ven  Egede  Saabye  vid- 
ner2)  —  med  den  tids  for  os  noget  underlig  lydende  ud- 
tryksmaade  —  at  ogsaa  »i  Norge  stiftede  han  Gavn  og 
udbredte  Held  som  i  Grønland «. 


Hans  forhold  til  menigheden  var  godt.  Han  tog  ligesom 
i  Grønland  inderlig  del  i  sine  sognebørns  aandelige  og  time¬ 
lige  vel,  og  de  nærede  agtelse  og  ærbødighed  —  de  som  han 
kom  nærmere  ind  paa  livet  af  eller  fik  anledning  til  at  være 


*)  Brev  til  biskop  Tybring  af  18.  decbr.  1795. 

2)  Brudstkr.  af  dagbog,  141,  anm. 

noget  mere  for  som  sjælesørger,  tillige  kærlighed  og  hen- 
givenhed  —  for  ham. 

Et  lille  eksempel  paa  hans  uegennytte  i  forholdet  til 
menigheden  skal  her  nævnes.  7.  marts  1803  afholdtes  der 
en  tiendekommission  paa  Avaldsnes  tingsted  for  at  fast- 
sætte  tiendens  størrelse  i  fremtiden.  Her  var  mødt  øvrig- 
heden,  provst  Sverdrup  og  »den  største  Deel  af  Sognets 
Almue«.  Talen  kom  paa  fisketienden,  som  dokumenteres 
at  være  prestens  lovlige  ret,  som  stadig  ydedes  endnu  i 
presten  Schanches  tid,  og  som  denne  endog  sés  at  have  pan¬ 
tet  for.  Den  har  Sverdrup  aldrig  krævet.  Han  har  ifølge 
protokollen  »ladet  sig  nøie  med,  hvad  de  fiskende  ved 
enkelte  Leiligheder  frivillig  have  givet.«  —  Men  paa  den 
anden  side  viser  det  samme  aktstykke  os  hans  sædvanlige 
hensynsfulde  betænksomhed,  idet  det  hedder,  at  »Hr. 
Prousten«  desuagtet  gjorde  bestemt  paastand,  om,  at  » denne 
lovlige  Rettighed  for  en  Eftermand  i  Kaldet  dog  ikke  er 
tabt.« 

At  provst  Sverdrups  inderlige  tro  og  gudfrygtige  liv  her 
som  i  Grønland  har  præget  sig  dybt  i  hans  menigheds  be- 
vidsthed,  kan  sés  af,  at  endnu  levende  mennesker  i  Avalds¬ 
nes  prestegæld  har  hørt  fortælle  af  folk,  som  har  kendt 
ham,  at  han  gerne  plejede  at  gaa  med  blikket  rettet  opad 
mod  himlen,  »for  han  hadde  det  saa  godt  for  sig,  den  man- 
den«.  Dette  skulde  betyde,  at  han  havde  fred  med  Gud  og 
levede  et  inderligt  liv  med  Herren. 

Hans  plejedatter  omtalte  altid  sin  »far«  med  den  mest 
udelte  hengivenhed,  beundring  og  agtelse.  Han  og  alt  hvad 
han  havde  sagt,  stod  til  hendes  død  som  det  mest  fuld- 
komne  paa  jorden  for  hende.  Men  det  er  jo  maaske  ikke 
saa  underligt. 


Med  sin  egns  honoratiores  kom  provst  Sverdrup  godt  ud 
af  det.  Ogsaa  de  nærede  agtelse  og  ærbødighed  for  ham. 
Sorenskriveren,  kancelliraad  Bull  paa  »Riisøegaard«  og 
foged  Dahl  var  hans  gode  venner. 

Den  svagelige  klokker  Lindwad  i  Avaldsnes  tog  han  sig 
kærligt  af;  efter  hans  død  1792  ordnede  han  alt  paa  det 
bedste  for  hans  efterladte.  —  Enkemadame  Schanche  og 
hendes  faderløse  børn  var  han  en  god  og  kærlig  støtte  for. 
Enken  og  et  par  af  døtrene  synes  at  være  bleven  boende  paa 

prestegaarden.  Sverdrup  siger  ganske  vist,  at  der  »ikke 
findes  noget  Enkesæde«  —  men  hans  plejedatter  har  fortalt, 
at  der  paa  prestegaarden  i  hendes  ungdom  var  et  par 
frøkener  Schanche,  som  hun  holdt  meget  af,  og  24.  maj 
1805  blev  »Præsteenken  paa  Augwaldsnæs  Karen  Marie 
sal.  Schanche,  f.  Garmann«  gift  med  presten  Adam  J alles 
i  Torvestad.1)  Efter  hendes  død  fandt  hr.  Jalles  en  ny  ægte- 
fælle  i  en  slægtning  af  Sverdrup,  som  var  i  dennes  hus. 

Til  sine  herredsbrødre  og  naboprester  stod  Sverdrup  i 
det  kærligste  og  bedste  forhold.  Særlig  gamle  provst  Krogh, 
provst  Friis  i  Nærstrand  og  presten  Røtting  i  Torvestad  var 
hans  nære  venner  og  hyppige  omgangsfæller.  Den  sidste 
blev  efter  hans  anbefaling  hans  efterfølger  som  provst. 
Da  Friis  med  sin  familie  flyttede  til  Hafslo,  opholdt  de  sig 
undervej  s  hos  Sverdrup  og  kommunicerede  hos  ham. 

Det  var  ikke  blot  de  ældre  prester  i  herredet  og  omegnen, 
som  blev  Sverdrups  personlige  venner.  Ogsaa  de  yngre,  som 
i  tidens  løb  blev  hans  naboer,  lærte  at  holde  af  ham.  Ja 
endog  de  helt  unge,  som  dog  tilhørte  en  anden  tid  og  andre 
anskuelser,  fik  ved  at  lære  ham  at  kende,  agtelse,  ærbødig- 
hed  og  hengivenhed  for  ham.  Den  bekendte  Eidsvoldsmand 
og  skolebogsforfatter  Hans  Jacob  Grøgaard,  som  fra  1789 
til  1796  var  kapellan  hos  provst  Krogh  og  blev  dennes 
svigersøn,  nærede  stor  veneration  for  Sverdrup  og  ydede 
ham  flere  tjenester..  Men  fremfor  alle  blev  provst  T.  C. 
Kroghs  søn,  Frederik  Arentz  Krogh,  som  1802  blev  farens 
eftermand  i  Skudesnes  og  1805  herredsprovst,  Sverdrups 
varme  beundrer.  I  Avaldsnes  ved  man  endnu  at  fortælle 
om  det  inderlige  venskab,  han  nærede  for  den  gamle  provst. 
Et  minde  derom  er  det,  at  han  opkaldte  sin  tredjeældste 
søn,  f.  1805,  efter  ham.2)  Han  vilde,  at  hans  navn  skulde 
leve  efter  ham. 


Men  nu  led  det  stærkt  mod  aften.  Med  det  nye  hundred- 
aars  oprindelse  blev  provst  Sverdrups  helbred  atter  bestan¬ 
dig  slettere.  I  foraaret  1805  er  han  ganske  uskikket  til 
embedets  førelse,  da  han  er  »berøvet  Hørelsen  og  for  det 
meste  Synet,  og  tillige  i  de  sidste  Dage  anfaldet  af  et 
apoplectisk  Tilfælde,  der  haver  efterladt  sig  en  Lamhed  i 

J)  Løwold:  Prestehistorier  og  sagn  fra  Ryfylke,  sd.  81. 

2)  Jørgen  Sverdrup  Krogh  blev  1833  personel  kapellan  hos 
sin  far  og  1840  sogneprest  til  Flakstad  i  Lofoten,  men  døde  alle^ 
rede  1847,  to  aar  efter  faren. 

min  heele  høire  Side«.  Han  maa  derfor  tage  sin  afsked. 
Men  han  gaar  saare  nødig  til  det,  da  embedet  er  saa  ringe, 
at  eftermanden,  hvis  han  skal  af  med  en  pension,  som  blot 
vil  sikre  mod  den  haardeste  nød,  ikke  kan  leve  af  det. 

Han  henvender  sig  derfor  18.  marts  1805  for  sidste  gang 
til  sin  gamle  foresatte  missionskollegiet,  minder  om,  at  han, 
da  han  »svækket  baade  paa  Siæl  og  Legeme  efter  det  lange 
og  besværlige  Ophold  og  Arbeide  i  Missionens  Tieneste  i 
det  haarde  Grønland«  i  1788  gik  hjem,  fik  400  rd.  »som 
aarlig  Pension«,  og  ber  om,  at  denne  nu  atter  maa  tilstaas 
ham  »i  de  faa  Levedage,  ieg  endnu  kan  have  tilbage«.  Sam¬ 
tidig  indgiver  han  ansøgning  til  kongen  om  afsked. 

I  anledning  herat  gør  kollegiet  indstilling  til  kancelliet. 
De  hævder,  at  » denne  værdige,  men  nu  gamle  og  svage 
Mand  selv,  eller  hans  Concipist,  maae  tage  Feil«,  thi  de  400 
rd.  var  ikke  pension,  men  kun  bevilget  for  et  aar.  Og  da 
kassen  ikke  kan  »bære  Byrden  af  den  mindste  Pension  til 
denne  fortiente  og  beklagelsesværdige  Mand«,  anbefaler 
man  ham  til  at  nyde  pension  af  kaldet  og  af  pensions-post- 
kassen. 

17.  februar  1806  kommunicerer  stiftsprovsten  i  Kristian¬ 
sand  »et  kongelig  allernaadigst  Rescript  af  7de  denne  Maa- 
ned,  hvorved  tilkiendegives,  at  Sognepræsten  til  Augwalds- 
næs  Jørgen  Sverdrup  er  efter  Ansøgning  i  Naade  entlediget 
fra  sit  hidindtil  havte  Præste-Embede,  og  at  han  efter 
Naadens-Aarets  Udløb  forundes  200  Rdl.  Pension,  nemlig 
100  af  det  Nordlandske  Kirke-  og  Skolefond  og  100  af  hans 
nuhavende  Embede,  samt  at  en  ham  tilhørende  Bygning 
paa  Præstegaardens  Grund  maae  til  hans  Beboelse  blive 
staaende,  saalænge  han  lever. «  Ifølge  kgl.  resolution  fik 
han  yderligere  bevilget  200  rd.  af  postkassen,  altsaa  ialt  400. 


Provst  Sverdrup  fik  imidlertid  endnu  ikke  den  livsaftens- 
hvile,  han  i  saa  høj  grad  trængte  til  og  fortjente.  Hans 
eftermand,  residerende  kapellan  til  Oddernes  Hans  Nicolaj 
Cormontan,  udnævntes  først  3.  oktober  1806.  Og  rimelig¬ 
vis  er  hans  udnævnelse  kommen  saa  sent  til  Norge,  at  det 
ikke  var  at  tænke  paa  flytning  før  til  foraaret.  I  hvert  fald 
kom  han  ikke  til  Avaldsnes  før  i  april  1807. 

Sverdrup  maatte  saaledes  bestride  embedet  endnu  om¬ 
trent  5  fjerdingaar  efter  sin  entledigelse.  Og  Herren  gav 
ham  forunderlig  kræfter  dertil.  Medens  hans  afskeds- 
begæring  og  brevet  til  kollegiet  om  understøttelse  er  skrevet 
med  en  fremmed  haand,  fordi  han  ikke  selv  kunde  hverken 
se  eller  magte  at  føre  pennen,  har  han  senere  endog  kunnet 
føre  embedsbøgerne  selv;  haandskriften  i  hans  sidste 
skrivelser  fra  april  1807  er  endog  meget  kraftig  i  trækkene. 


Saa  fik  han  omsider  hvile.  Midt  i  april  1807  overtog  hans 
eftermand  embedet,  og  Sverdrup  flyttede  fra  prestegaarden 
og  ind  i  sit  eget  lille  hus  —  rimeligvis  et  af  dem,  han  havde 
købt  af  sin  formands  enke,  og  som  han  havde  indrettet  til 
eineritus-bolig. 

Om  hans  tre  sidste  leveaar  tier  alle  kilder.  Det  eneste,  vi 
ved,  er  at  kræfterne  aftog  mere  og  mere.  Det  sés  allerede 
af  et  lille  hefte,  han  skrev  til  underretning  og  hjælp  for  sin 
eftermand  nogle  maaneder  efter  at  han  havde  trukket  sig 
tilbage.  Det  er  nemlig  en  »Fortegnelse  over  Augswaldsnæs 
Præstegælds  Huusmænd,  Strandsiddere  og  Giæstgivere,  saa- 
vidt  ieg  nu  in  Julio  1807  i  min  Svaghed  kan  erindre«. 

Men  han  søgte  sin  indre  styrke  der,  hvor  han  af  lang  og 
dyrebar  erfaring  vidste,  at  den  findes.  Hver  søndag  sad  han 
under  sin  gamle  prækestol  og  lyttede  til  Herrens  ord,  og 
nogle  gange  hvert  aar  gik  han  til  Herrens  bord  sammen 
med  sin  gamle  menighed,  sidste  gang  26.  november  1809, 
26.  søndag  efter  trefoldighed. 

Næste  gang  der  holdtes  altergang  i  Avaldsnes  kirke,  2den 
paaskedag  1810,  var  provst  Sverdrup  ikke  med.  Da  holdt  han 
paaskefest  hjemme  hos  Herren.  Iste  paaskedag,  den  22. 
april,  lukkede  han,  efter  10  dages  svaghed,  » stille  og  sagte« 
sine  trætte  øjne  for  stedse  og  gik  ind  til  sin  Herres  glæde. 

Provst  Krogh  viste  ham  den  sidste  kcørlighedsgerning. 
Han  ejede  dengang  kirken  og  kirkegaarden  paa  øen  Bokn, 
anneks  til  Skudesnes.  Herhen  lod  han  sin  gamle  vens  lig 
føre  og  skænkede  ham  gravplads  hos  sig. 

Nu  kendes  hans  grav  ikke  mere.  Men  hans  ven  Egede 
Saabye  har  i  sin  dagbog,  som  er  oversat  til  flere  sprog,  sat 
ham  en  uforgængelig  gravskrift:  »Hjemkaldt,  nyder  han 
nu  Troskabs  salige  Løn.« 


I)en  norske  grønlandsprest.  —  15. 


1 

Samler  vi  nu  billedet,  hvad  ser  vi  saa? 

En  personlighed,  som  ved,  hvad  han  vil,  som  ikke  viger 
et  haarsbred,  naar  det  er  en  sag,  der  gælder  noget,  men  som 
er  rede  til  at  gaa  vidt,  naar  det  lader  sig  gøre,  for  at  vinde 
mennesker  og  naa  maalet  —  ikke  sit  men  Guds.  En  person¬ 
lighed,  der  aldrig  søgte  egen  ære  —  den  havde  han  mangen 
anledning  til  at  skaffe  sig;  aldrig  magt  —  den  kunde  han 
let  have  faaet;  —  men  som  kun  vilde  Guds  ære  og  Guds 
riges  magt  i  menneskehjerter.  En  personlighed,  der  til 
enhver  tid  følte  sig  under  ansvar. 

Og  et  hjerte,  der  føler  med  alt  hvad  som  lider,  og  altid 
er  rede  til  at  hjælpe  andre  med  tilsidesættelse  af  eget 
hensyn. 


Har  saa  mange  Sverdrup’er  været  betydelige  personlig- 
heder  og  til  ære  for  deres  fødeland,  saa  har  denne  i  ikke 
ringere  grad  været  det,  omend  i  mindre  forhold  og  ukendt 
og  upaaagtet  indtil  nu  —  altfor  længe. 


Note.  Den  med  Sverdrup  1764  oprejste  kateketlærling  Jacob 
Petter  Lange  var  født  1749  i  Kr.su  nd  som  søn  af  byfoged  og 
sorenskriver  Laurs  Pedersen  L.  og  Riise  Margrethe  Schultz. 
Han  var  altsaa  farbror  til  professor  Lorentz  Lange  ved  Kristiania 
universitet.  Han  døde  2.  maj  1784  som  handelsassistent  i  Juliane- 
haab.  Hans  mors  søster  var  gift  med  Sverdrups  bror  Peder 
Jakob  S. 


EFTERSKRIFT 

Naar  jeg  har  kunnet  skrive  denne  lille  bog,  skyldes 
det  ikke  mindst  velvillig  imødekommenhed  fra  mange 
sider. 

Fra  rigsarkiverne  i  København  og  Kristiania  og  fra 
mange  private  har  jeg  faaet  oplysninger  og  bidrag,  uden 
hvilke  det  vilde  have  været  umuligt  at  samle  de  spredte 
træk  til  et  billede  af  nogenlunde  helhed.  Jeg  skylder 
en  tak  derfor. 

Sagfører  J.  Sverdrup ,  G.  S.,  Hisø  pr.  Arendal,  provst 
Hersleb  Sverdrup  i  Haugesund  og  især  sogneprest  E. 
Hove  i  Avaldnes  maa  jeg  faa  lov  at  bringe  en  speciel 
tak  for  den  hjælp,  de  har  ydet  mig,  og  for  den  taalmo- 
dighed,  hvormed  de  har  efterkommet  mine  ofte  fordrings- 
fulde  anmodninger. 

Forfatteren. 

